Document ID: 32002R1694

KOMISIJAS REGULA (EK) Nr. 1694/2002
(2002. gada 27. septembris),
ar ko piemēro galīgos aizsardzības pasākumus pret dažu tērauda izstrādājumu importu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1994. gada 22. decembra Regulu (EK) Nr. 3285/94 par kopīgiem importa noteikumiem un ar ko atceļ Regulu (EK) Nr. 518/94[1], kurā jaunākie grozījumi izdarīti ar Padomes Regulu (EK) Nr. 2474/2000[2], un jo īpaši tās 7. un 16. pantu,
ņemot vērā Padomes 1994. gada 7. marta Regulu (EK) Nr. 519/94 par kopīgiem noteikumiem par trešo valstu importu un ar ko atceļ Regulu (EEK) Nr. 1765/82, Regulu (EEK) Nr. 1766/82 un Regulu (EEK) Nr. 3420/83[3], kurā jaunākie grozījumi izdarīti ar Regulu (EK) Nr. 1138/98[4], un jo īpaši tās 6. un 15. pantu,
pēc apspriedēm Padomdevējā komitejā, kas izveidota, ievērojot attiecīgi Regulas (EK) Nr. 3285/94 un Regulas (EK) Nr. 519/94 4. pantu,
tā kā ir šādi apsvērumi.
PROCEDŪRA
(1) 2002. gada 6. martā dažas dalībvalstis (še turpmāk "attiecīgās dalībvalstis") informēja Komisiju, ka importa attīstības gaita liecina par aizsardzības pasākumu nepieciešamību; iesniedza informāciju ar pieejamajiem pierādījumiem, kā noteikts, ņemot vērā Regulas (EK) Nr. 3285/94 10. pantu un Regulas (EK) Nr. 519/94 8. pantu, un lūdza Komisiju piemērot pagaidu aizsardzības pasākumus un sākt aizsardzības izmeklēšanu.
(2) Attiecīgās dalībvalstis apgalvoja, ka nesen ir ievērojami palielinājušies dažu tērauda izstrādājumu importa apjomi un ka ASV tirgus slēgšana, ko radīja ASV tirdzniecības aizsardzības pasākumi, ne tikai liedza Kopienas ražotājiem svarīgu viņu eksporta noieta tirgu, bet arī radīja nosacījumus milzīgai tērauda tirdzniecības novirzīšanai no ASV uz Eiropas Kopienu (še turpmāk "Kopiena"). Viņi apgalvoja, ka tērauds, kas paredzēts Amerikas Savienotajām Valstīm, tiktu novirzīts uz Kopienu. Tādēļ jau tā augstais lētā importa līmenis vēl krasāk palielinātos, saasinot jau tā nopietnos Kopienas tērauda tirgus traucējumus, kuri radās iepriekšējā importa palielinājuma dēļ un draudēja ar nopietnu kaitējumu Kopienas ražotājiem.
(3) Attiecīgās dalībvalstis norādīja, ka Kopienas ražotāji ir iesnieguši vajadzīgo informāciju, un steidzināja Kopienas aizsardzības pasākumu pieņemšanu, jo katra aizkavēšanās to pieņemšanā radītu kaitējumu, ko būtu grūti novērst.
(4) Komisija informēja visas dalībvalstis par domājamo stāvokli un apspriedās ar tām par importa noteikumiem un nosacījumiem, importa tendencēm un nopietno kaitējumu vai draudiem katrai no attiecīgajām nozarēm, un dažādajiem ekonomiskā un tirdzniecības stāvokļa aspektiem attiecībā uz konkrētajiem Kopienas izstrādājumiem.
(5) 2002. gada 28. martā Komisija sāka izmeklēšanu saistībā ar tādu nopietnu kaitējumu vai tāda kaitējuma radītiem draudiem Kopienas ražotājiem, kuri ražo dažiem importētiem tērauda izstrādājumiem līdzīgus izstrādājumus vai tieši konkurējošus izstrādājumus. Tie divdesmit viens tērauda izstrādājums, uz ko attiecas izmeklēšana, ir šādi: 1) neleģēti karsti velmēti ruļļi, 2) neleģētas karsti velmētas loksnes un plāksnes, 3) neleģētas karsti velmētas šaurās sloksnes, 4) leģēti karsti velmēti plakani izstrādājumi, 5) auksti velmētas loksnes, 6) elektriskās loksnes (izņemot GOES), 7) ar metālu pārklātas loksnes, 8) loksnes ar organisku pārklājumu, 9) skārda velmētavu izstrādājumi, 10) quarto plāksnes, 11) plati velmētās joslas, 12) neleģēti šķirņu velmējumi un vieglie profili, 13) leģēti šķirņu velmējumi un vieglie profili, 14) apaļais armatūrtērauds, 15) nerūsošie stieņi un vieglie fasonprofili, 16) nerūsoši stieples stienīši, 17) nerūsošā tērauda stieple, 18) cauruļu veidgabali ( 609,6 mm), 19) atloki (izņemot nerūsošā tērauda), 20) gāzes vadi un 21) dobie profili.
(6) Tajā pašā dienā, ņemot vērā informāciju, ko ievāca un pārbaudīja pirms [procedūras] uzsākšanas, pagaidu pasākumus piemēroja 15 tērauda izstrādājumiem, uz kuriem attiecas izmeklēšana. Tie ir izstrādājumi Nr. 1, 2, 3, 4, 5, 6, 9, 10, 11, 12, 13, 14, 17, 18 un 19, kā minēts iepriekš 5. apsvērumā.
(7) Komisija veica pilnu izmeklēšanu attiecībā uz katru izstrādājumu no šiem 21. Komisija oficiāli informēja zināmos attiecīgos ražotājus eksportētājus un importētājus, kā arī viņu pārstāvju asociācijas, eksportētājvalstu pārstāvjus un Kopienas ražotājus. Komisija izsūtīja aptaujas anketas visām minētajām personām un personām, kuras pieteicās termiņā, kas bija noteikts paziņojumā par [procedūras] uzsākšanu. Ievērojot Padomes Regulas (EK) 519/94 5. pantu un Padomes Regulas (EK) Nr. 3285/94 6. pantu, Komisija arī deva tieši ieinteresētajām personām iespēju paust savu viedokli rakstiski, kā arī lūgt noklausīšanos.
(8) Daži ražotāji eksportētāji, Kopienas ražotāji un importētāji iesniedza rakstiskas atsauksmes. Visas ieinteresētās personas, kuras noteiktajā termiņā lūdza iespēju būt uzklausītām un norādīja, ka procedūras rezultāti var tās ietekmēt, un norādīja, ka ir īpaši iemesli, kādēļ tās būtu jāuzklausa, tādu iespēju saņēma. Ieinteresēto personu iesniegtās mutiskās un rakstiskās atsauksmes izskatīja un vajadzības gadījumā ņēma vērā, izdarot galīgos secinājumus. Komisija ievāca un pārbaudīja visu informāciju, ko tā uzskatīja par vajadzīgu galīgās noskaidrošanas nolūkā. Pārbaudes klātienē veica 30 Kopienas ražotāju, 12 ražotāju eksportētāju un 2 importētāju telpās.
(9) Izmeklēšanas rezultāti, kas attiecās uz izstrādājumiem Nr. 1, 2, 3, 4, 5, 18 un 19, ir izklāstīti turpmāk. Izmeklēšanas rezultāti, kas attiecās uz atlikušajiem izstrādājumiem, ir izklāstīti atsevišķā regulā, kura attiecas uz minētajiem izstrādājumiem.
IZMEKLĒŠANU REZULTĀTI
1. IZSTRĀDĀJUMS: KARSTI VELMĒTI RUĻĻI.
1.1. Attiecīgais izstrādājums un līdzīgs vai tieši konkurējošs izstrādājums.
1.1.1. Attiecīgais izstrādājums.
(10) Attiecīgais izstrādājums ir daži velmēti dzelzs vai neleģētā tērauda plakani izstrādājumi, kuru platums 600 mm vai vairāk, neplakēti, bez pārklājuma un neapvalkoti, ruļļos, pēc karstās velmēšanas tālāk neapstrādāti (še turpmāk "karsti velmēti ruļļi"). Attiecīgo izstrādājumu pašlaik klasificē ar KN kodiem 7208 10 00, 7208 25 00, 7208 26 00, 7208 27 00, 7208 36 00, 7208 37 10, 7208 37 90, 7208 38 10, 7208 38 90, 7208 39 10, 7208 39 90.
(11) Karsti velmētus ruļļus parasti iegūst tērauda rūpnīcās, karsti velmējot pusgatavus tērauda izstrādājumus pēc to beidzamās laišanas velmē vai pēc kodināšanas, vai pēc nepārtrauktas atkvēlināšanas. Karsti velmētos ruļļus satin vienmērīgos ruļļos.
(12) Karsti velmētie ruļļi var būt dažādu kategoriju un izmēru. Lielākā daļa importa no trešajām valstīm sastāv no konstrukciju jeb būvniecības tērauda (tāda kā S235 un S275 atbilstīgi Euronorm EN 10025) un mīkstā tērauda (tāda kā DD11, DD12, DD13 atbilstīgi EN10011 un "Deutsche Industrie Norm" DIN 1614/1). Katrs no attiecīgajiem iepriekš minētajiem KN kodiem atbilst īpašam izstrādājuma veidam, kas atšķiras pēc platuma un biezuma iepriekš minētajos diapazonos.
(13) Attiecīgo izstrādājumu arī klasificē divās atšķirīgās kategorijās atkarībā no virsmas apstrādes: melni karsti velmēti ruļļi, kas ir pamata izstrādājums, un kodināti karsti velmēti ruļļi, ko pēc karstās velmēšanas pakļauj virsmas papildu apstrādei, kuru sauc par kodināšanu. Atšķirība starp melniem ruļļiem un kodinātiem ruļļiem ir atspoguļota kombinētās nomenklatūras struktūrā, jo abās kategorijās klasificētie ruļļi pieder specifiskiem un atšķirīgiem KN kodiem.
(14) Karsti velmētos ruļļus izmanto kā pamatmateriālu citu tērauda izstrādājumu (plato un šauro slokšņu, visu auksti velmēto izstrādājumu, cauruļu u.c.) ražošanai.
(15) Neatkarīgi no tā, ka katrs KN kods atbilst atšķirīgam karsti velmēto ruļļu veidam, konstatēja, ka tiem visiem ir vienādas īpašības vai līdzīgas fizikālās un tehniskās īpašības, izmantojumi un piemērojumi. Attiecīgi, visi karsti velmēto ruļļu veidi veido vienu izstrādājumu, uz ko attiecas iepriekš uzskaitītie attiecīgie KN kodi.
1.1.2. Līdzīgi vai tieši konkurējoši izstrādājumi.
(16) Komisija pārbaudīja, vai Kopienas ražotāju ražotie izstrādājumi (še turpmāk "līdzīgie izstrādājumi") ir līdzīgi importētajiem attiecīgajiem izstrādājumiem. Izmeklēšanas gaitā Komisija saņēma iesniegumus no dažiem lielākajiem karsti velmēto ruļļu eksportētājiem un importētājiem, kuri apgalvoja, ka dažus karsti velmēto ruļļu veidus, ko importēja Kopienā, Kopienas ražotāji neražoja, un tāpēc tos nevajadzētu uzskatīt par attiecīgajam izstrādājumam līdzīgu izstrādājumu.
(17) Komisija sīki izskatīja minētos iesniegumus un ņēma vērā, jo īpaši, šādus izmeklēšanas atzinumus:
a) importētajam izstrādājumam un Kopienas izstrādājumam bija viena starptautiskā tarifu klasifikācija. Turklāt tiem bija vienādas vai līdzīgas fizikālās īpašības, tādas kā sastāvs, izmērs, forma un tekstūra, un tos izgatavoja atbilstoši starptautiski atzītiem standartiem;
b) importēto izstrādājumu un Kopienas izstrādājumu pārdeva, izmantojot līdzīgus vai vienādus tirdzniecības kanālus, bija uzreiz pieejama cenas informācija (piemēram, sīku informāciju par cenām publicē attiecīgās nozares periodiskajos izdevumos, tādos kā Metal Bulletin un Steel Weekly), un attiecīgais izstrādājums un Kopienas ražotāju izstrādājums konkurēja galvenokārt cenas ziņā;
c) gan importētais izstrādājums, gan Kopienas izstrādājums abi bija derīgi vienādai vai līdzīgai īpašai izmantošanai, un tāpēc tie bija lielā mērā alternatīvi vai aizstājoši un bija viegli savstarpēji aizstājami;
d) klienti gan importēto izstrādājumu, gan Kopienas izstrādājumu uztvēra kā alternatīvu līdzekli zināmu funkciju izpildei, lai apmierinātu īpašu prasību vai vajadzību, un šajā sakarā eksportētāja/importētāja norādītās atšķirības bija nelielas izmaiņas, kas veiktas pēc konkrēta klienta lūguma.
(18) Komisija secināja, ka, par spīti domājamām tehniskām atšķirībām izstrādājumu īpašībās un kvalitātē, ko identificēja minētajos iesniegumos, importētais izstrādājums un Kopienas izstrādājums ir līdzīgi vai tieši konkurējoši.
1.2. Importa apjoma palielinājums.
(19) Komisija pārbaudīja, vai attiecīgo izstrādājumu Kopienā importē tik ļoti palielinātos daudzumos absolūtā izteiksmē vai attiecībā uz Kopienas produkciju un/vai ar tādiem noteikumiem, vai nosacījumiem, lai tas radītu vai varētu radīt Kopienas ražotājiem nopietnu kaitējumu. Šajā sakarā Komisija koncentrējās uz attiecīgā izstrādājuma importu nesenākajā laika posmā, par kuru bija pieejami dati absolūtā izteiksmē un attiecībā uz produkciju, kas paredzēta pārdošanai (izņemot iekšējo izmantošanu), un kopējo produkciju. Tabulā turpmāk ir norādīta importa attīstības gaita par katru gadu laika posmā no 1997. gada līdz 2001. gadam gan absolūtajā izteiksmē, gan attiecībā uz Kopienas produkciju, kas paredzēta pārdošanai, gan attiecībā uz Kopienas kopprodukciju (ieskaitot iekšējo izmantošanu).
1. izstrādājums
Karsti velmēti ruļļi
PATĒRIŅŠ
1997 1998 1999 2000 2001
Apjoms (tonnās) 22 943 397 22 894 274 22 544 897 23 178 301 22 501 555
DATI PAR IMPORTU
1997 1998 1999 2000 2001
Kopējais imports (ieskaitot nolīguma valstis)
Apjoms (tonnās) 3 281 808 4 817 109 3 847 708 4 829 175 5 011 290
Pieauguma koeficients (%) 46,8 % - 20,1 % 25,5 % 3,8 %
Tirgus daļa (%) 14,3 % 21,0 % 17,1 % 20,8 % 22,3 %
Attiecība starp importu un kopprodukciju (%) 4,9 % 7,4 % 5,8 % 7,2 % 8,0 %
Attiecība starp importu un pārdoto produkciju (%) 14,8 % 23,7 % 18,6 % 23,8 % 25,8 %
Vienības cenas (eiro/par tonnu) 242 221 223 290 254
1998/1997 1999/1998 2000/1999 2001/2000
Apjoms kā mainīgais vidējais lielums (tonnās) 4 049 459 4 332 409 4 338 442 4 920 233
(20) Laika posmā pirms Āzijas krīzes[5] imports bija vairāk vai mazāk pastāvīgs apmēram 2,4 miljoni tonnu (1995. gadā 2,26 miljoni tonnu, 1996. gadā 2,39 miljoni tonnu). Āzijas krīzes dēļ no 1997. gada līdz 1998. gadam imports palielinājās par aptuveni 47 %, kamēr tā vidējā cena samazinājās par gandrīz 9 %. Attiecībā uz Kopienas kopprodukciju imports palielinājās no apmēram 5 % līdz apmēram 7 %, kamēr attiecībā uz pārdoto produkciju tas palielinājās no 14,8 % līdz 23,7 %. Komisija tomēr uzskata, ka importa līmenis 1998. gadā nebija reprezentatīvs ārkārtīgi zemo cenu dēļ, ko praktizēja Āzijas ražotāji, un tādas prakses radītā importa uzplūdu dēļ.
(21) Nākamajā gadā, kad Āzijas krīzes ietekme sāka mazināties, imports samazinājās līdz normālākam līmenim, kaut arī mazliet augstākam par 1997. gada līmeni, bet tā vidējā cena palika samazināta. 1999. gada importa apjoms samazinājās arī attiecībā uz kopprodukciju un pret produkciju, kas pārdota brīvajā tirgū. Tomēr, salīdzinot 1997. un 1999. gadu, novēro importa palielināšanos gan absolūtajā izteiksmē, gan attiecībā uz pārdošanai paredzēto produkciju, gan attiecībā uz kopprodukciju.
(22) No 1999. gada līdz 2000. gadam imports palielinājās no 3,85 miljoniem tonnu līdz 4,83 miljoniem tonnu, palielinājums par 0,98 miljoniem tonnu jeb 25 %. Tajā pašā laika posmā produkcija, kas paredzēta pārdošanai, mazliet samazinājās (no 20,7 miljoniem tonnu līdz 20,3 miljoniem tonnu) tā, ka brīvajā tirgū pārdotās produkcijas palielinājums bija 28 %. Kopprodukcijas pieaugums par gandrīz 2 % 2000. gadā atspoguļoja produkcijas pieaugumu iekšējai izmantošanai, tā ka importa palielinājums attiecībā uz kopprodukciju bija mazāks, tikai 24 %.
(23) No 2000. gada līdz 2001. gadam imports vēl palielinājās līdz 5,01 miljonam tonnu (palielinājums par apmēram 0,18 miljoniem tonnu jeb 4 %). 2001. gadā produkcija, kas paredzēta pārdošanai, samazinājās par vēl 4,2 %, līdz 19,45 miljoniem tonnu tā, ka importa pieaugums attiecībā uz brīvajā tirgū pārdoto produkciju bija aptuveni 8 %. Kopprodukcija arī samazinājās 2001. gadā (par 5,05 miljoniem tonnu jeb 7,5 %), atspoguļojot produkcijas samazinājumu iekšējai izmantošanai un brīvajā tirgū pārdotās produkcijas samazinājumu tā, ka importa pieaugums attiecībā uz kopprodukciju bija aptuveni 11 %.
(24) Attiecīgā izstrādājuma cena samazinājās no 1997. gada līdz 1998. gadam un palika samazinātā līmenī 1999. gadā. Šķiet, ka samazinājums 1998. gadā un ilgstošais cenas samazinājums 1999. gadā ir radies Āzijas krīzes rezultātā. Cenas palielinājās 2000. gadā (līdz 290 EUR/par tonnu), bet atkal samazinājās 2001. gadā (par 13 %). Komisija atzīmē, ka, lai arī cenas 2000. gadā palielinājās, importa apjoma pieaugums (gan absolūtajā izteiksmē, gan attiecībā uz produkciju) turpinājās 2001. gadā uz cenu samazinājuma fona. Importa vidējās cenas samazinājās no 290 EUR/par tonnu 2000. gadā līdz 254 EUR/par tonnu 2001. gadā. Komisija atzīmē arī, ka mazākais importa palielinājums Kopienā notika laikā, kad eiro bija relatīvi vājš salīdzinājumā ar ASV dolāru, un tajā laika posmā karsti velmēto ruļļu cenas ASV bija par 30 % līdz 40 % augstākas nekā attiecīgā izstrādājuma cenas Kopienā.
1.2.1. Divu gadu mainīgais vidējais lielums.
(25) Lai noteiktu importa pamattendenci laika posmā no 1997. gada līdz 2001. gadam un noteiktu, vai nesenais importa pieaugums liecina par izveidojušos tendenci, Komisija izskatīja divu gadu mainīgo vidējo lielumu. Tas liecina, ka, kamēr laikā no 1997./98. gada līdz 1999./2000. gadam imports katrā divu gadu laika posmā svārstījās no 4,05 miljoniem tonnu līdz 4,34 miljoniem tonnu, no 1999./2000. gada līdz 2000./01. gadam tas palielinājās par vairāk nekā 13 %, no 4,34 miljoniem tonnu līdz 4,92 miljoniem tonnu.
1.2.2. Importa tirgus daļa.
(26) Importa tirgus daļa krasi palielinājās no 1997. gada līdz 1998. gadam Āzijas krīzes dēļ, bet 1999. gadā nokritās līdz 17,1 %, uzrādot aptuveni 19 % palielinājumu attiecībā uz 1997. gadu. No 2000. gada un vēlāk importa tirgus daļa palielinājās līdz 20,8 % un tad līdz 22,3 % palielinājums attiecīgi par 22 % un 7 %.
1.2.3. Secinājums.
(27) Kamēr imports 1998. gadā krasi palielinājās, Komisija uzskata, ka minētais izņēmums bija ārkārtējs, un nevar uzskatīt, ka tas raksturotu daļu normālas importa attīstības gaitas. To atspoguļo arī fakts, ka importa apjoms ievērojami samazinājās 1999. gadā. Izslēdzot 1998. gadu, importa gada pieauguma koeficients no 1997. gada līdz 1999. gadam bija 8,6 % absolūtajā izteiksmē (9,2 % attiecībā uz kopprodukciju un 13 % attiecībā uz brīvajā tirgū pārdoto produkciju). Turpretim no 1999. gada līdz 2000. gadam importa gada pieauguma koeficients absolūtajā izteiksmē bija 25 % (24 % attiecībā uz kopprodukciju un 28 % attiecībā uz brīvajā tirgū pārdoto produkciju). Pēc visiem datiem importa gada pieauguma koeficients no 1999. gada līdz 2000. gadam bija vairāk nekā divreiz augstāks salīdzinājumā ar iepriekšējo laika posmu, ar turpmāku pieaugumu 2001. gadā. Jāatzīmē, ka augstais importa līmenis atbilstīgi kvotas izmantošanai, kas noteikta pagaidu posmā, šķiet, apstiprināmies attiecībā uz 2002. gadu.
(28) To, ka importa pieaugums nav attiecināms uz importa līmeņa tendenci, kas izveidojusies, pierāda importa divu gadu mainīgā lieluma attīstība piecu gadu izmeklēšanas laika posmā.
(29) Secina, ka pieaugumu nesenajā pagātnē var uzskatīt par pēkšņu, krasu un ievērojamu, ja to salīdzina ar attīstību iepriekšējos gados, jo īpaši paturot prātā, ka importa pieaugums 1998. gadā jāuzskata par nereprezentatīvu.
1.3. Neparedzēti notikumi.
1.3.1. Lielāks tirdzniecības aizsardzības instrumentu izmantojums no ASV puses.
(30) No 1998. gada un vēlāk, reaģējot uz Āzijas krīzi, ASV, kas pārstāv apmēram vienu astoto daļu pasaules tērauda patēriņa, sāka vairāk izmantot tirdzniecības aizsardzības instrumentus (TAI) tērauda nozarē, lai aizsargātu savus vietējos ražotājus no konkurences. Vairākus no minētajiem pasākumiem izskatīja PTO, un dažas no izmantotajām metodoloģijām atzina par nesavietojamām ar PTO prasībām. Tomēr daudzi pasākumi, kuri joprojām ir spēkā, tiek pamatoti, ņemot vērā tās pašas metodoloģijas.
(31) Tabulā turpmāk ir norādīts antidempinga un kompensācijas maksājuma galīgo noteikšanu skaits gadā par vienu vai vairākām valstīm, ko ASV veikušas no 1997. gada līdz 2001. gadam attiecībā uz tērauda nozari kopumā, un atspoguļo darbības pieaugumu pēdējos trīs gados.
Gads Antidempinga maksājumu galīgās noteikšanas Kompensācijas maksājumu galīgās noteikšanas
1997 5 0
1998 6 1
1999 16 7
2000 14 5
2001 26 5
(32) 2001. gada gaitā ASV paziņoja par turpmāku plaša mēroga rīcību tērauda nozarē. 2001. gada janvārī ASV uzsāka izmeklēšanu tērauda nozarē, ievērojot ASV 1974. gada Tirdzniecības akta 223. iedaļu. 2001. gada jūlijā ASV Starptautiskā tirdzniecības komisija paziņoja par plaša mēroga izmeklēšanu tērauda nozarē saskaņā ar 1974. gada Tirdzniecības akta 202. iedaļu, un decembrī Starptautiskā tirdzniecības komisija ieteica aizsardzības pasākumus plašam tērauda izstrādājumu sortimentam.
(33) Minētajai rīcībai bija aizvien lielāka preventīva ietekme uz tērauda izstrādājumu importu ASV, un tās izraisīja ASV tērauda importa samazinājumu par 33 % laika posmā no 1998. gada līdz 2001. gadam, un augstākais punkts bija aizsardzības pasākumi, par kuriem ASV paziņoja 2002. gada 5. martā. Jo īpaši aizsardzības procedūrai, kas bija izvirzīta apspriešanai vairākus mēnešus pirms tās sākšanas, bija ierobežojoša ietekme uz importu ASV tās nenoteiktības dēļ, ko tā radīja uzņēmējiem. Tā tiešām ir lielākā tirdzniecības aizsardzības rīcība, ko jebkad uzsākusi kāda PTO biedre, un attiecas uz aptuveni 17 miljardu ASV dolāru vērtu importu.
1.3.2. Lielāks TAI izmantojums no ASV puses attiecībā uz attiecīgo izstrādājumu.
(34) Attiecībā uz karsti velmētajiem ruļļiem ASV no 1999. gada līdz 2001. gadam piemēroja 14 antidempinga pasākumus (ieskaitot vienu neuzlikšanas nolīgumu) ar augstu maksājumu līmeni un 6 kompensācijas maksājuma pasākumus. Konkrēti 1999. gada jūlijā ASV piemēroja antidempinga maksājumu no 41,27 % līdz 43,40 % apmērā par attiecīgā Brazīlijas izcelsmes izstrādājuma importu. 2000. gada septembrī ASV piemēroja antidempinga maksājumus no 40,6 % līdz 44,59 % apmērā un kompensācijas maksājumus 41,69 % apmērā (no kuriem dažus piemēroja kumulatīvi) par attiecīgā Argentīnas izcelsmes izstrādājuma importu. 2000. gada novembrī ASV piemēroja antidempinga maksājumu 64,20 % līdz 90,83 % apmērā par attiecīgā Ķīnas izcelsmes izstrādājuma importu. Arī 2000. gada novembrī ASV piemēroja antidempinga maksājumus no 36,53 % līdz 44,40 % apmērā un kompensācijas maksājumus no 8,28 % līdz 31,89 % apmērā (no kuriem dažus piemēroja kumulatīvi) par attiecīgā Indijas izcelsmes izstrādājuma importu.
(35) Līdz 2002. gada 15. martam attiecībā uz karsti velmētiem ruļļiem ASV bija ieviesusi antidempinga pasākumus pret 14 valstu eksportētājiem un kompensācijas pasākumus pret 6 valstu eksportētājiem. Valstis, uz kurām attiecās minētās procedūras, bija Argentīna, Brazīlija, Ķīna, Indija, Indonēzija, Japāna, Kazahstāna, Nīderlande, Rumānija, Dienvidāfrika, Taivāna, Taizeme un Ukraina. Visos gadījumos pēc antidempinga vai kompensācijas pasākumu pieņemšanas attiecīgā izstrādājuma imports ASV no tās valsts samazinājās. Turklāt dramatiskais 2001. gada ASV importa kritums notika gadā, kad ne tikai bija spēkā 14 antidempinga un 6 kompensācijas pasākumi attiecībā uz attiecīgo izstrādājumu, bet arī kura sākumā ASV sāka izmeklēšanu tērauda nozarē saskaņā ar 1974. gada ASV Tirdzniecības akta 223. iedaļu un kura vidū ASV Starptautiskā tirdzniecības komisija paziņoja par plaša mēroga izmeklēšanu tērauda nozarē saskaņā ar 1974. gada Tirdzniecības akta 202. iedaļu.
(36) No 1999. gada līdz 2001. gadam ASV imports samazinājās no 5,40 miljoniem tonnu līdz 2,56 miljoniem tonnu. Tajā pašā laika posmā imports uz Kopienu palielinājās no 3,8 miljoniem tonnu līdz 5 miljoniem tonnu, palielinājums par 32 %.
(37) Komisija konstatēja arī, ka dēļ tā, ka ASV samazināja karsti velmēto ruļļu importu uz savu tirgu, palielinājās imports uz Kopienas tirgu. Ņemot vērā pieejamo informāciju, Komisija konstatēja, ka ir atbilstība laikā starp palielināto un plašo TAI izmantošanu no ASV puses pēdējos gados, ASV karsti velmēto ruļļu importa kraso samazinājumu no 2000. gada līdz 2001. gadam un minētā izstrādājuma importa pieaugumu Kopienā tajā laika posmā. Kopiena bija galvenais karsti velmēto ruļļu eksporta tirgus 2001. gadā. Gan Kopienas, gan ASV tirgū ir vienādi rūpniecisko izmantotāju veidi. Daudzi eksportētāji, kurus ietekmē ASV TAI, daudzus gadus ir eksportējuši uz Kopienu. Vienlaikus ar krasu ASV importa kritumu imports uz Kopienu pieauga līdz rekordlīmenim, neatkarīgi no tā, ka 2001. gadā Kopienā samazinājās IKP pieaugums, ražošana un patēriņš.
(38) Tādu palielinātu un plašu tirdzniecības aizsardzības instrumentu izmantojumu, no kuriem vairāki izrādījās nesavietojami ar PTO prasībām, nevarēja paredzēt Urugvajas raunda noslēgumā, un tas veido neparedzētus apstākļus saskaņā ar Aizsardzības nolīgumu.
1.3.3. Importa apjoma samazinājums uz ASV.
(39) Tabulā turpmāk ir norādīts preču imports uz ASV laika posmā no 1997. gada līdz 2001. gadam, kas klasificētas ar harmonizētās sistēmas kodu (HSC) 720810, 720825, 720826, 720827, 720836, 720837, 720838, 720839 (kas ietver gan attiecīgo izstrādājumu, gan līdzīgo izstrādājumu).
Gads Attiecīgā izstrādājuma imports uz ASV (tonnās)
1997 5508 649
1998 9 906 857
1999 5 403 479
2000 6 368 045
2001 2 562 747
Avots: Vispasaules tirdzniecības atlants (Global Trade Atlas)
(40) No 1997. gada līdz 1998. gadam imports uz ASV palielinājās, tad 1999. gadā nokritās līdz 1997. gada līmenim, to mazliet nesasniedzot. No 1999. gada līdz 2000. gadam tas palielinājās līdz aptuveni 6,4 miljoniem tonnu. No 2000. gada līdz 2001. gadam imports strauji kritās par apmēram 60 %.
(41) Karsti velmēto ruļļu importa samazinājumu uz ASV var izskaidrot, pirmkārt, ar norādi uz iepriekš 21. līdz 26. punktā minēto pasākumu tiešu ietekmi uz eksportētājiem, uz kuru precēm attiecināja antidempinga un/vai kompensācijas maksājumus, un arī ar netiešu preventīvu ietekmi, ko atstāja minētie pasākumi un izmeklēšana par visiem eksportētājiem, kuri attiecīgo izstrādājumu eksportē uz ASV.
(42) Tabulā turpmāk ir norādīta konkrētu antidempinga/kompensācijas pasākumu ietekme uz attiecīgā izstrādājuma eksportu no dažām valstīm.
Valsts Antidempinga pasākumu piemērošanas datums Eksports uz ASV (apjoms tonnās)
2000 2001
Indija 2000. gada novembris 745 000 46 000
Taivāna 2000. gada novembris 648 000 38 000
Ķīna 2000. gada novembris 434 000 36 000
Rumānija 2000. gada novembris 369 000 52 000
Indonēzija 2000. gada novembris 235 000 10 000
Taizeme 2000. gada novembris 212 000 14 000
1.4. Kopienas ražotāju definīcija.
(43) Kopienas karsti velmēto ruļļu kopējā ražošana ir apmēram 68 miljoni tonnu gadā. Kopienas tērauda uzņēmumi, kas pilnībā sadarbojās izmeklēšanā, ir šādi:
- Aceralia Corporacion Siderurgica, Spānija,
- Cockerill Sambre SA, Beļģija,
- Arbed Sidmar NV, Beļģija,
- Sollac SA, Francija,
- Stahlwerke Bremen GmbH, Vācija,
- EKO Stahl GmbH, Vācija,
- Corus Strip UK, Apvienotā Karaliste,
- Corus Staal BV, Nīderlande,
- Rautaruukki Oyj, Somija,
- Riva Ilva SpA, Itālija,
- Salzgitter AG Stahl ... Technologie, Vācija,
- SSAB Tunplatt AB, Zviedrija,
- Thyssen Krupp Stahl AG, Vācija.
(44) Visi minētie uzņēmumi ir Eiropas Dzelzs un tērauda rūpniecības konfederācijas (še turpmāk "Eurofer") biedri. Tie pārstāvēja apmēram 91,4 % no kopējās attiecīgā izstrādājuma Kopienas ražošanas un pārstāv lielāko daļu Kopienas ražošanas Regulas (EK) Nr. 3285/94 5. panta 3. punkta c) apakšpunkta un Regulas (EK) Nr. 519/94 15. panta 1. punkta nozīmē. Tos šajā procedūrā attiecīgi uzskata par Kopienas ražotājiem.
1.5. Nopietns kaitējums.
1.5.1. Ievads.
(45) Lai noteiktu, vai ir nopietns kaitējums līdzīgā izstrādājuma ražotājiem Kopienā, tas ir, vai Kopienas ražotāju stāvoklis kopumā ir nopietni apdraudēts, Komisija izvērtēja visus būtiskos objektīvos un skaitliski nosakāmos faktorus, kam ir ietekme uz Kopienas ražotāju stāvokli. Jo īpaši attiecībā uz attiecīgo izstrādājumu, Komisija novērtēja ražošanas jaudas, ražošanas, jaudas izmantošanas, nodarbinātības, produktivitātes, naudas plūsmas, ieguldītā kapitāla peļņas, iekšējās izmantošanas, krājumu, patēriņa, pārdošanas apjomu, tirgus daļas, cenas, cenu samazinājuma un rentabilitātes attīstības gaitu no 1997. gada līdz 2001. gadam. Attiecīgie ekonomiskie dati ir sniegti šā izstrādājuma analīzes beigās.
(46) Izmeklēšana pierādīja, ka karsti velmētos ruļļus var izmantot vienam no diviem skaidri nošķirtiem galamērķiem. Tos var vai nu pārdot kā karsti velmētus ruļļus, vai izmantot iekšēji, citu izstrādājumu ražošanai. Konstatēja, ka apmēram 69 % karsti velmēto ruļļu, ko ražojuši Kopienas ražotāji, izmanto iekšēji (tas ir, minētie ražotāji tos turpmāk pārstrādā integrētā procesā, bieži vien uz tās pašas ražošanas līnijas, še turpmāk "iekšējā izmantošana"). Minētos karsti velmētos ruļļus izmanto iekšējā mazākas pārstrādes procesā, par kuru rēķinus parasti neizsniedz.
(47) Atlikušo produkciju pārdod kā karsti velmētus ruļļus gan saistītiem, gan nesaistītiem klientiem par tirgus cenām Kopienas tirgū (še turpmāk "brīvais tirgus"). Brīvajā tirgū pārdod arī karsti velmēto ruļļu ievedumus. Galvenie pircēji brīvajā tirgū ir neatkarīgas aukstās velmētavas, cauruļu ražotāji, metāla servisa centri, tērauda mazumtirgotāji un vairumtirgotāji. Gan karsti velmētos ruļļus, ko pārdod Kopienas ražošanas nozare, gan tos, ko pārdod importētāji, pārdod viena veida klientiem un izmanto vieniem un tiem pašiem nolūkiem. Karsti velmēto ruļļu pārdošanu brīvajā tirgū pamato, izdodot faktūrrēķinus.
(48) Izmeklēšana pierādīja, ka ir skaidra šķirtne starp karsti velmētajiem ruļļiem, kas paredzēti iekšējai izmantošanai, un tiem, kas paredzēti brīvajam tirgum. Nekonstatēja, ka imports tieši ietekmētu karsti velmētos ruļļus, kas paredzēti iekšējai izmantošanai. Turpretim produkcija, kas paredzēta pārdošanai, tieši konkurēja ar importu.
(49) Lai sniegtu pēc iespējas pilnīgāku ainu par Kopienas ražotāju stāvokli, Komisija ieguva un izanalizēja datus gan par karsti velmētajiem ruļļiem, kas paredzēti iekšējai izmantošanai, gan par tiem, kas paredzēti brīvajam tirgum. Tā kā brīvajā tirgū pārdotie apjomi konkurē ar attiecīgajiem importētajiem izstrādājumiem, Komisija koncentrēja uzmanību uz brīvo tirgu. Kamēr Komisija pēc iespējas apvienoja brīvā tirgus un iekšējos datus, tā, ja vajadzīgs un iespējams, arī sadalīja analīzi starp brīvo tirgu un iekšējo izmantošanu.
1.5.2. Visas darbības analīze attiecībā uz attiecīgo izstrādājumu.
1.5.2.1. Ražošanas jauda un tās izmantošana.
1997 1998 1999 2000 2001
Jauda (tonnās) 78 500 000 78 500 000 78 500 000 78 500 000 78 500 000
Jaudas izmantošana (%) 85,2 % 83,4 % 84,3 % 85,9 % 79,4 %
(50) Izmeklēšana uzrādīja, ka izmeklēšanas laika posmā nebija nozīmīgu pārmaiņu kopējā lēstajā teorētiskajā ražošanas jaudā.
(51) Jaudas izmantošana no 1997. gada līdz 2000. gadam palika relatīvi stabila (svārstoties starp 83,4 % un 85,9 %), bet samazinājās par gandrīz 8 % 2001. gadā (līdz 79,4 %). Lai gūtu peļņu, tērauda nozarē jāpanāk augsts jaudas izmantošanas līmenis, un minētā straujā jaudas izmantošanas samazināšanās atspoguļo ražošanas kritumu.
1.5.2.2. Kopējā Kopienas ražošana.
1997 1998 1999 2000 2001
Ražošana (tonnās) 66 892 420 65 474 371 66 184 419 67 414 844 62 361 216
(52) Kopienas kopējā ražošana nokritās no 1997. gada līdz 1998. gadam, bet daļēji atguvās 1999. gadā un sasniedza augstāko punktu 2000. gadā vienlaikus ar pieprasījuma pieaugumu. 2001. gadā ražošana samazinājās līdz ar pārdošanas apjomu un iekšējās izmantošanas kritumu. Šajā sakarā izdara norādi uz importa analīzi attiecībā uz 5. izstrādājumu, lielāko no pakārtotajiem izstrādājumiem.
1.5.2.3. Nodarbinātība.
1997 1998 1999 2000 2001
Nodarbinātība (laika posma beigās) 34 814 34 644 32 731 32 583 31 181
(53) Saistībā ar attiecīgo izstrādājumu nodarbinātība no 1997. gada līdz 1998. gadam palika vairāk vai mazāk stabila. Tā nokritās par gandrīz 2300 (6,6 %) no 1998. gada līdz 1999. gadam, kad daudz tika ziņots par ražotņu slēgšanu, bet stabilizējās 2000. gadā. Nodarbinātība samazinājās vēl par 1400 (4,3 %) 2001. gadā, un darba vietu zaudējums jo īpaši bija jūtams 2001. gadā mazākas ražotņu slēgšanas dēļ. Sagaidāms, ka nodarbinātība turpinās kristies 2002. gadā, un šo prognozi zināmā mērā apstiprināja vienas ražotnes slēgšana Apvienotajā Karalistē, kas notika 2002. gada otrajā ceturksnī.
1.5.2.4. Produktivitāte.
1997 1998 1999 2000 2001
Produktivitāte (tonnās uz nodarbināto) 1 921 1 890 2 045 2 069 2 000
(54) Produktivitāte palika stabila apmēram 1900 tonnas/uz nodarbināto 1997. un 1998. gadā, bet 1999. gadā palielinājās līdz vairāk nekā 2000 tonnām/uz nodarbināto. Tā palika stabila apmēram šajā līmenī visu 2000. un 2001. gadu.
1.5.2.5. Naudas plūsma.
1997 1998 1999 2000 2001
Naudas plūsma (indekss) 100 60 - 10 67 36
(55) Naudas plūsmu var izskatīt tikai to uzņēmumu līmenī, kas sadarbojas un kas ražoja attiecīgo izstrādājumu, nevis attiecībā tikai uz pašu attiecīgo izstrādājumu. Tāpēc šo rādītāju uzskatīja par mazāk nozīmīgu salīdzinājumā ar pārējiem iepriekš minētajiem rādītājiem. Tomēr negatīvais stāvoklis ir acīm redzams, salīdzinot stāvokli starp 1997. un 2001. gadu un starp 2000. un 2001. gadu.
1.5.2.6. Peļņa no ieguldītā kapitāla (PNIK).
1997 1998 1999 2000 2001
PNIK 10,5 % 14,3 % 4,7 % 7,4 % 1,6 %
(56) Peļņu no ieguldītā kapitāla var izskatīt tikai to uzņēmumu līmenī, kas sadarbojas un kas ražoja attiecīgo izstrādājumu, nevis attiecībā tikai uz pašu attiecīgo izstrādājumu. Tāpēc šo rādītāju uzskatīja par mazāk nozīmīgu salīdzinājumā ar pārējiem iepriekš minētajiem rādītājiem. Tomēr negatīvais stāvoklis ir acīm redzams, salīdzinot stāvokli starp 1997. un 2001. gadu un starp 2000. un 2001. gadu.
(57) Konstatēja, ka nav būtiski analizēt patēriņu, pārdošanas apjomu, tirgus daļu, vienības cenas, rentabilitāti un krājumus saskaņā ar šo pozīciju, jo minēto rādītāju pilna analīze attiecas tikai uz brīvo tirgu.
1.5.3. Brīvā tirgus analīze.
1.5.3.1. Patēriņš.
1997 1998 1999 2000 2001
Patēriņš (tonnās) 22 943 397 22 894 274 22 544 897 23 178 301 22 501 555
(58) Karsti velmēto ruļļu patēriņu Kopienā noteica, ņemot vērā Kopienas ražotāju kopējos pārdošanas apjomus brīvajā tirgū un kopējo attiecīgā izstrādājuma importu Kopienā pēc Eiropas Kopienu Statistikas biroja datiem.
(59) No 1997. gada līdz 1999. gadam patēriņš Kopienā samazinājās par gandrīz 2 %, no 22,9 miljoniem tonnu līdz 22,5 miljoniem tonnu. No 1999. gada līdz 2000. gadam tas palielinājās par 2,8 % un sasniedza augstāko līmeni visā piecu gadu laika posmā (23,2 miljonus tonnu), pirms nokritās līdz 22,5 miljoniem tonnu 2001. gadā (3 % kritums). Patēriņa kritumu no 2000. gada līdz 2001. gadam izskatīja, ievērojot citus faktorus, lai noteiktu, vai vispār un, ja jā, tad, kādā mērā tas ir veicinājis Kopienas ražošanas nozarei nodarīto nopietno kaitējumu.
1.5.3.2. Pārdošanas apjoms.
1997 1998 1999 2000 2001
Pārdošanas apjoms Kopienā (tonnās) 19 661 589 18 077 165 18 697 189 18 349 126 17 490 265
(60) Līdzīgā izstrādājuma pārdošanas apjomi Kopienā samazinājās no 19,66 miljoniem tonnu līdz 18,08 miljoniem tonnu no 1997. gada līdz 1998. gadam, bet palielinājās līdz 18,70 miljoniem tonnu 1999. gadā. Tad no 1999. gada līdz 2000. gadam līdzīgā izstrādājuma pārdošanas apjomi atkal nokritās, šoreiz par 2 %. No 2000. gada līdz 2001. gadam pārdošanas apjomi samazinājās vēl par 4 %, 2001. gadā sasniedzot zemāko līmeni piecu gadu laika posmā - 17,49 miljonus tonnu. Tas atspoguļo pieaugošo importa dominējošo stāvokli lejupejošā tirgū.
1.5.3.3. Tirgus daļa.
1997 1998 1999 2000 2001
Tirgus daļa (%) 85,7 % 79,0 % 82,9 % 79,2 % 77,7 %
(61) Kopienas ražotāju tirgus daļa no 1997. gada līdz 1998. gadam samazinājās no 85,7 % līdz 79 %, un tā pamatā bija ievērojamais importa pieaugums no Dienvidaustrumāzijas 1998. gadā, kas notika Āzijas krīzes dēļ. Lai atgūtu lielāko daļu zaudētā tirgus nākamajā (1999.) gadā, Kopienas ražotājiem nebija citas izvēles kā reaģēt uz importa sākto cenu samazinājumu, samazinot pašiem savas cenas. Tomēr kopš 1999. gada Kopienas ražotāju tirgus daļa būtiski samazinājās līdz 79,2 % 2000. gadā un 77,7 % 2001. gadā. Tas pierāda aizvien pieaugošo importa ienākšanu tirgū tajā laika posmā, kas notika, kaut arī Kopienas ražotāji no 2000. gada līdz 2001. gadam samazināja cenas par 8 %. Cenu krituma un tirgus daļas zaudējuma apvienojumam bija graujoša ietekme uz Kopienas ražotāju rentabilitāti, kā izklāstīts turpmāk.
1.5.3.4. Līdzīga izstrādājuma cena un cenu samazinājums.
1997 1998 1999 2000 2001
Kopienas pārdošanas apjomu vienības cenas (EUR/par tonnu) 273 290 235 301 277
2001. gada 1. ceturksnis 2001. gada 2. ceturksnis 2001. gada 3. ceturksnis 2001. gada 4. ceturksnis 2002. gada 1. ceturksnis
Kopienas pārdošanas apjomu vienības cenas (EUR/par tonnu) 283 277 277 270 254
(62) Līdzīgā izstrādājuma vidējā cena no 1997. gada līdz 1998. gadam palielinājās, tad 1999. gadā nokritās līdz 235 EUR/par tonnu, kas bija mazākais rādītājs piecu gadu laika posmā. Cenas atkal cēlās 2000. gadā, bet 2001. gadā atkal nokritās (par 8 %) līdz 277 EUR/par tonnu. Šī tendence turpmāk apstiprinās, jo ceturkšņa cenas par Kopienas izstrādājumu, salīdzinot 2001. gada 1. ceturksni un 2002. gada 1. ceturksni, uzrāda kritumu no 283 EUR/par tonnu līdz 254 EUR/par tonnu.
(63) Lai noteiktu cenu samazinājuma līmeni, cenu informāciju izskatīja par salīdzināmiem laika posmiem, vienā un tajā pašā tirdzniecības līmenī un par apjomiem, kas pārdoti līdzīgiem klientiem. Ņemot vērā to cenu salīdzinājumu, ko rēķinos iekļāvuši Kopienas ražotāji un ražotāji eksportētāji uz Kopienu, secina, ka cenu samazinājums salīdzinājumā ar vietējām cenām 2001. gadā ir vidēji 3,9 %.
(64) Komisija atzīmē, ka visā izmeklēšanas laika posmā importa cenas bija acīm redzami mazākas par Kopienas izstrādājumu cenām. Diagrammā ir atspoguļots, ka lētā importa straujais pieaugums 1998. gadā piespieda Kopienas ražotājus samazināt cenas 1999. gadā, kas izraisīja strauju rentabilitātes samazinājumu un zaudējumus, kas Kopienas ražotājiem radās 1999. gadā. 2000. gadā pieaugušais patēriņš un normālāki tirgus apstākļi deva Kopienas ražotājiem iespēju paaugstināt cenas un rentabilitāti. Tomēr straujais importa apjomu pieaugums tajā gadā izraisīja cenu krituma 2001. gadā. Tāds straujais pieaugums turpinājās 2001. gadā, un tā ilgstošā ietekme ir redzama Kopienas izstrādājuma cenas kritumā.
PRICE COMPARISON Cenu salīdzinājums.
EUR/tonne (EUR/par tonnu)
Domestic product Vietējais izstrādājums
Imports Imports
1.5.3.5. Rentabilitāte.
1997 1998 1999 2000 2001
Tīrā peļņa/zaudējumi par Kopienas pārdošanas apjomiem (%) 6,3 % 9,4 % - 6,5 % 10,8 % - 3,1 %
2001. gada 1. ceturksnis 2001. Gada 2. Ceturksnis 2001. gada 3. ceturksnis 2001. gada 4. ceturksnis 2002. Gada 1. Ceturksnis
Tīrā peļņa/zaudējumi par Kopienas pārdošanas apjomiem (%) 1,1 % - 3,0 % - 3,2 % - 8,2 % - 10,9 %
(65) Kopienas ražotāju Kopienā pārdoto apjomu rentabilitāte ievērojami mainījās attiecīgajā piecu gadu laika posmā. Mazāko rentabilitāti reģistrēja 1999. gadā un lielāko - 2000. gadā. 2001. gadā, kad imports palielinājās līdz augstākajam līmenim piecu gadu laikā, importa vidējā cena nokritās līdz 254 EUR/par tonnu un Kopienas izstrādājumu vidējā cena nokritās līdz 277 EUR/par tonnu. Tas atspoguļojas 3,9 % cenu samazinājumā, ko konstatēja par 2001. gadu. Minētais cenu kritums kopā ar pārdošanas apjomu kritumu izraisīja tā, ka Kopienas ražotāju rentabilitāte samazinājās no 10,8 % līdz -3,1 %. Šī tendence vēlāk apstiprinās, jo ceturkšņa dati par laika posmu no 2001. gada 1. ceturkšņa līdz 2002. gada 1. ceturksnim rāda, ka apjomu, ko Kopienas ražotāji pārdevuši Kopienas tirgū, rentabilitāte nokritās no 1,1 % līdz -10,9 %.
(66) Mērķa cenu samazinājums atspoguļo pakāpi, kurā importētā ražojuma cena ir mazāka par to cenu līmeni, ko Kopienas ražotāji sagaidāmi varētu sasniegt situācijā, kad nav nodarīts kaitējums. Mērķa cenu samazinājuma līmeni aprēķināja, pamatojoties uz vidējo svērto, zaudējumus neradošo cenu par tonnu Kopienas izstrādājuma. Minēto cenu aprēķināja, izmantojot Kopienas izstrādājuma attiecīgās ražošanas izmaksas, kam pieskaitīja peļņas normu 8 %. Šo peļņas normu uzskatīja par saprātīgu, jo tā attiecas uz Kopienas ražotāju peļņu normālā tirdzniecības situācijā, ko nav ietekmējis pēkšņs, straujš importa pieaugums. Tādu zaudējumus neradošu cenu salīdzināja ar vidējo svērto cenu par importētā izstrādājuma tonnu 2001. gadā. Starpību starp abām minētajām cenām izteica kā procentuālo daļu no importētā izstrādājuma CIF/Kopienas robežcenas un tā ieguva mērķa cenu samazinājumu 17,5 %.
1.5.3.6. Krājumi.
1997 1998 1999 2000 2001
Noslēguma krājumi (tonnās) 3 059 191 2 872 418 3 780 685 4 353 854 4 521 801
(67) Krājumu līmeņi mazliet samazinājās 1998. gadā, bet tad ievērojami palielinājās 1999. gadā un atkal (kaut arī mērenāk) 2000. un 2001. gadā. Krājumu palielinājums 1998. un 1999. gadā sakrita ar iekšējās izmantošanas samazināšanos un, šķiet, ka tas galvenokārt attiecināms uz minēto kritumu. Tomēr, kaut arī nākamajā gadā (2000. gadā) iekšējā izmantošana atkal palielinājās, krājumu līmeņi turpināja pieaugt. Krājumi turpināja pieaugt 2001. gadā, kad samazinājās gan pārdošanai paredzētās, gan iekšējai izmantošanai paredzētās produkcijas apjomi.
1.5.4. Iekšējās izmantošanas analīze.
1997 1998 1999 2000 2001
Iekšējā izmantošana (tonnās) 44 685 095 45 361 899 44 633 623 46 702 238 42 785 150
(68) Daži rādītāji attiecībā uz iekšējo izmantošanu ir norādīti vispārējos terminos, jo iekšējās izmantošanas analīze veido daļu visas ar attiecīgo izstrādājumu saistītās darbības (tas ir, jaudas un jaudas izmantošanas, nodarbinātības un produktivitātes) analīzes. Attiecībā uz citiem faktoriem, kas iepriekš analizēti attiecībā uz brīvo tirgu, tas ir, pārdošanas cenām, krājumiem un rentabilitāti, iegūtie dati pēc savām īpašībām nav derīgi tūlītējai un objektīvai salīdzināšanai ar datiem, kas iegūti par brīvo tirgu attiecībā uz karsti velmētajiem ruļļiem, bet tomēr tie nepierāda, ka rentablāk būtu bijis ražot iekšējai izmantošanai, nevis brīvajam tirgum. Tāpēc analīzi koncentrē uz produkciju iekšējai izmantošanai un izskata, vai tās tendence ir salīdzināma ar tendenci brīvajā tirgū un tirgū kopumā.
(69) Ražošana iekšējai izmantošanai no 1997. gada līdz 1998. gadam palielinājās par gandrīz 700 000 tonnu un tad 1999. gadā samazinājās līdz 44,6 miljoniem tonnu. Iekšējā izmantošana no 1999. gada līdz 2000. gadam palielinājās no 44,6 līdz 46,7 miljoniem tonnu (palielinājums par 4,7 %). Tas ļāva Kopienas ražotājiem palielināt kopprodukcijas apjomu 2000. gadā, kaut arī tās produkcijas apjoms, ko pārdeva brīvajā tirgū, samazinājās. 2001. gadā tomēr arī iekšējā izmantošana samazinājās. Kopā ar kritumu brīvajā tirgū pārdotās produkcijas apjomā, tas izraisīja kopprodukcijas samazināšanos līdz 62,4 miljoniem tonnu 2001. gadā (kritums par vairāk nekā 7 % kopš 2000. gada).
1.5.5. Secinājums.
(70) Dati rāda, ka, lai arī ražošanas jauda palika stabila un produktivitāte mazliet uzlabojās, kopumā jaudas izmantošanas, ražošanas un nodarbinātības attīstība bija negatīva, un negatīvus faktorus var novērot arī attiecībā uz naudas plūsmu un PNIK. Kopumā dati par brīvo tirgu norāda uz pārdošanas apjomu, tirgus daļas, cenu un rentabilitātes negatīvu attīstību, kas notiek uz patēriņa samazināšanās un krājumu pieauguma fona. Dati par iekšējo izmantošanu pierādīja, ka attiecībā uz iekšējo izmantošanu identificēja līdzīgu tendenci. Minētos atzinumus tiešām pamatoja visas ar attiecīgo izstrādājumu saistītās darbības analīze.
(71) Jo īpaši Komisija atzīmē, ka, kamēr 2001. gadā imports sasniedza augstāko līmeni piecu gadu laika posmā (5 miljoni tonnu), Kopienas ražotāju pārdošanas apjomi Kopienas tirgū sasniedza zemāko līmeni piecu gadu laika posmā (17,49 miljoni tonnu), un rentabilitāte strauji kritās. Tas risinājās uz brīvajā tirgū pārdotās produkcijas apjomu, patēriņa un cenu samazinājuma fona. Tādos apstākļos varēja sagaidīt, ka imports samazināsies, bet tas turpināja pieaugt otro gadu pēc kārtas.
(72) Šīs faktoru kombinācijas ietekme uz Kopienas ražotājiem ir atspoguļota ekonomiskajos rādītājos. Kopienas ražotāji zaudēja tirgus daļu, kas 2001. gadā sasniedza piecos gados zemāko līmeni. Jaudas izmantošana krasi kritās 2001. gadā un kopā ar to arī produktivitāte. Nodarbinātība arī samazinājās un sagaida, ka 2002. gadā tā turpinās kristies. Ražošanas, Kopienas pārdošanas apjomu un cenu krituma kopējā ietekme bija tāda, ka samazinājās Kopienas ražotāju rentabilitāte, un viņiem radās zaudējumi 2001. gadā. Cenu un rentabilitātes nepārtrauktā samazināšanās no 2001. gada 1. ceturkšņa līdz 2002. gada 1. ceturksnim ir apstiprinājums tādām tendencēm.
(73) Ņemot vērā visus minētos faktorus un jo īpaši ņemot vērā brīvā tirgus darbības analīzi, Komisija secina, ka Kopienas ražošanas nozarei ir nodarīts nopietns kaitējums.
1.6. Cēloņsakarība.
(74) Lai izskatītu cēloņsakarības pastāvēšanu starp importa pieaugumu un nopietno kaitējumu un lai nodrošinātu, ka citu faktoru radītu kaitējumu neattiecina uz importa pieaugumu, Komisija rīkojās šādi:
- to faktoru zaudējumus radošās sekas, kurus uzskata par kaitējuma radītājiem, nodalīja citu no citas,
- minētās zaudējumus radošās sekas attiecināja uz faktoriem, kuri tās radīja, un
- pēc tam, kad kaitējums tika attiecināts uz visiem cēloņu faktoriem, kādi bija, Komisija noteica, vai importa palielinājums ir patiess un nozīmīgs nopietna kaitējuma cēlonis.
1.6.1. Importa apjoma pieauguma ietekme.
(75) Karsti velmēto ruļļu tirgus ir pārredzams attiecībā uz piegādes avotiem, klientiem un cenām. Tā kā karsti velmēti ruļļi būtībā ir pamatizstrādājums, tad attiecīgais izstrādājums un līdzīgais izstrādājums konkurē galvenokārt cenas ziņā.
(76) Laika posmā no 1999. gada līdz 2001. gadam importa tirgus daļa pieauga no 17,1 % tirgus līdz 22,3 %, kamēr Kopienas ražotāju tirgus daļa samazinājās no 82,9 % līdz 77,7 %. Tajā pašā laika posmā imports palielinājās no 18,6 % līdz 25,8 % no produkcijas, kas pārdota brīvajā tirgū. Tādējādi imports palielinājās arī attiecībā uz produkciju uz Kopienas ražotāju rēķina.
(77) Kas attiecas uz cenām, no 2000. gada līdz 2001. gadam importēto izstrādājumu vidējā vienības cena Kopienas tirgū samazinājās no 290 līdz 254 EUR/par tonnu. Kopienas izstrādājuma vidējā vienības cena samazinājās no 301 līdz 277 EUR/par tonnu. Tādā pārredzamā tirgū cenu samazinājumam ir noteicoša ietekme. Tikai līdzīga izstrādājuma vidējās vienības cenas krituma ietekme uz Kopienas ražotāju pārdošanas ieņēmumiem Kopienā būtu samazinājums par 8 % (EUR 440 miljoni) 2001. gadā. Ņemot vērā vienlaikus notiekošo pārdošanas apjomu kritumu, pārdošanas ieņēmumi Kopienā faktiski samazinājās par 678 miljoniem EUR. Fiksētās izmaksas raksturo materiālu daļu no kopējām izmaksām. Tāpēc samazinājums pārdošanas ieņēmumos radīja neproporcionāli augstāku peļņas kritumu, un 2001. gadā Kopienas ražotājiem radās zaudējumi -3,1 % apmērā. Cenu un rentabilitātes kritums turklāt jāskata vairāku ražotņu slēgšanas un tā rezultātā samazinātās nodarbinātības kontekstā.
(78) Minēto iemeslu dēļ uzskata, ka ir atbilstība starp lētā importa pieaugumu un nopietno kaitējumu, kas nodarīts Kopienas ražotājiem, un ka importa pieaugumam bija zaudējumus radoša ietekme, kas jo īpaši izpaudās kā cenu spiediens un apjomu samazinājums, ko Kopienas tirgū pārdeva Kopienas ražotāji.
1.6.2. Patēriņa pārmaiņu ietekme.
(79) Komisija izskatīja arī patēriņa samazināšanās zaudējumus radošu ietekmi laika posmā no 2000. gada līdz 2001. gadam. Minētais kritums jāskata vispārējās tendences kontekstā piecu gadu laika posmā, uz ko attiecas izmeklēšana. Patēriņš samazinājās no 22,9 miljoniem tonnu 1997. gadā līdz 22,5 miljoniem tonnu 1999. gadā, tad atkal palielinājās par 634 000 tonnu līdz 23,2 miljoniem tonnu 2000. gadā, pirms atkal nokritās par 677 000 tonnu līdz 22,5 miljoniem tonnu 2001. gadā.
(80) Šajā konkrētajā gadījumā Komisija uzskata, ka šķietamais patēriņa pieaugums 2000. gadā lielā mērā bija radies importa un krājumu lielā pieauguma dēļ tajā gadā. Šā iemesla dēļ precīzāku ainu var iegūt, analizējot patēriņa attīstības gaitas pārmaiņas. Lai arī patēriņš samazinājās no 2000. gada līdz 2001. gadam, kopumā piecu gadu laika posmā patēriņš samazinājās par 442 000 tonnu jeb 2 %. Tas raksturo vidēju samazinājuma koeficientu 0,4 % gadā.
(81) Izskatot šo jautājumu, šajā konkrētajā gadījumā jāņem vērā visu tirgus dalībnieku reakcija uz patēriņa samazināšanās tendenci. Šajā sakarā konstatēja, ka, kamēr Kopienas ražotāji bija spiesti par apmēram 900 000 tonnām samazināt pārdošanas apjomus Kopienā 2001. gadā salīdzinājumā ar 2000. gadu, importa tendence bija gluži pretēja - tas strauji palielinājās. Nenoteica ekonomisku pamatojumu, kas varētu izskaidrot straujo importa pieaugumu. Piemēram, neviens eksportētājs neapgalvoja, ka tas noticis zemāku ražošanas izmaksu dēļ.
(82) Kas attiecas uz ietekmi uz cenu, patēriņa kritumam tikai par 0,4 % gadā nebūtu jāizraisa ievērojama ietekme uz cenu, ja ražošanu ātri pielāgo tirgus vajadzībām. Šajā sakarā, šķiet, ka Kopienas ražotāji reaģējuši, samazinot gan ražošanu, gan pārdošanas apjomus lielākā mērā, nekā būtu vajadzīgs patēriņa krituma dēļ.
(83) Līdzīgi, samazinot cenu spiedienu, būtu iespējams kontrolēt zaudējumus radošu ietekmi, kas rodas zemo cenu dēļ. Svarīgākais faktors šeit ir peļņa, jo jebkurš samazinājums būtu novests līdz minimumam, ja cenas nebūtu būtiski kritušās. Tāpēc ir saprātīgi secināt, ka, ja nebūtu lētā importa straujā pieauguma, patēriņa samazināšanās nebūtu izraisījusi ievērojamu peļņas kritumu.
(84) Tomēr, pat ja visi tirgus dalībnieki būtu rīkojušies atbildīgi un koriģējuši ražošanu, Kopienas ražotāji būtu pārdevuši mazāk produkcijas. 2001. gadā patēriņš bija tajā pašā līmenī kā 1999. gadā (tas ir, 22,5 miljoni tonnu). 2000. gadā patēriņš palielinājās par 600 000 tonnu, bet tad 2001. gadā nokritās līdz 1999. gada līmenim. Kopienas ražotāju pārdošanas apjomi tomēr 2000. gadā salīdzinājumā ar 1999. gadu samazinājās par 350 000 tonnu, par spīti milzīgajam patēriņa pieaugumam. Vienlaikus imports 2000. gadā palielinājās par 1000 000 tonnu salīdzinājumā ar 1999. gadu. Tādējādi imports absorbēja gan visu patēriņa pieaugumu, gan vēl papildu apjomu. 2001. gadā patēriņš samazinājās līdz 1999. gada līmenim un Kopienas ražotāju pārdošanas apjomi samazinājās par aptuveni 900 000 tonnu, turpretim imports turpināja pieaugt. Patēriņa negatīvās attīstības tendences izteiksmē Kopienas ražotāju pārdošanas apjoma kritumam būtu bijis jābūt apmēram 70 000 tonnu gadā.
(85) Minēto iemeslu dēļ secina, ka ir nozīmīga, bet ne būtiska saikne starp patēriņa kritumu un novēroto zaudējumus radošu ietekmi.
1.6.3. Iekšējās izmantošanas pārmaiņu ietekme.
(86) Komisija izskatīja arī karsti velmēto ruļļu iekšējās izmantošanas attīstības ietekmi. Tā bija vairāk vai mazāk stabila no 1997. gada līdz 1999. gadam (44,6 miljoni tonnu), bet ievērojami pieauga 2000. gadā (46,7 miljoni tonnu) un tad nokritās 2001. gadā (42,8 miljoni tonnu). Uz tendenci attiecināmais kritums visā laika posmā bija aptuveni 2 miljoni tonnu. Komisija atzīmēja, ka minētā tendence atbilda tirgus apstākļiem, kādi bija starpposma izstrādājumiem un gataviem izstrādājumiem.
(87) Turpmākie dati, kas iegūti attiecībā uz iekšējo izmantošanu, pēc savām īpašībām nav derīgi tūlītējai un objektīvai salīdzināšanai ar datiem, kas iegūti par brīvo tirgu attiecībā uz karsti velmētajiem ruļļiem, bet tomēr tie nepierāda, ka rentablāk būtu bijis ražot iekšējai izmantošanai, nevis brīvajam tirgum.
(88) Kritums iekšējā izmantošanā tādējādi izraisīja zaudējumus radošu ietekmi ražošanas izteiksmē, kas savukārt ietekmēja jaudas izmantošanu un, visbeidzot, rentabilitāti. Tomēr kritumu cenās un ieņēmumos, kas radās Kopienas ražotājiem brīvajā tirgū, izraisīja lētais imports un tam ir maza saistība vai pat nav saistības ar iekšējās izmantošanas samazinājumu.
1.6.4. Eksporta darbības rezultātu pārmaiņu ietekme.
(89) Komisija izskatīja arī eksporta apjomu samazināšanās ietekmi.
1997 1998 1999 2000 2001
Eksports (tonnās) 2 535 803 2 252 734 1 994 922 1 952 276 1 958 549
(90) No 1997. gada līdz 1999. gadam Kopienas ražotāju karsti velmēto ruļļu eksporta apjoms samazinājās no 2,54 miljoniem tonnu līdz 1,94 miljoniem tonnu. No 1999. gada līdz 2001. gadam eksports palika relatīvi stabils, ar samazinājumu 2000. gadā un nelielu pieaugumu 2001. gadā. Piecu gadu laika posmā eksports samazinājās par aptuveni 580 000 tonnu, lai arī lielākais samazinājums bija no 1997. gada līdz 1999. gadam. Kopš 1999. gada eksports ir bijis stabils. Tāpēc nesenākajā laika posmā no 2000. gada līdz 2001. gadam tas neveicināja zaudējumus radošu ietekmi. Šajā sakarā, tā kā kaitējums, kas radās eksporta krituma dēļ, radās galvenokārt piecu gadu laika posma sākuma daļā, tas jāskata mazāk nozīmīgā gaismā, nekā ja tas būtu noticis piecu gadu laika posma beigu daļā.
(91) Minēto iemeslu dēļ secina, ka ir zināma saikne starp eksporta kritumu un novēroto zaudējumus radošu ietekmi piecu gadu laika posma sākuma daļā.
1.6.5. Jaudas pārpalikuma ietekme.
(92) Komisija turpmāk izskatīja, vai zaudējumus radoša ietekme ir varējusi rasties no Kopienas ražotāju jaudas pārpalikuma. Izmeklēšanas laika posmā kopējā lēstajā teorētiskajā ražošanas jaudā nebija nozīmīgu pārmaiņu, un jaudas izmantošana vienmēr palika virs vai mazliet zem 80 %. Līdz ar to atbilstību starp jaudu un zaudējumus radošu ietekmi nenovēroja.
1.6.6. Pārstrukturēšanas ietekme.
(93) Vēl Komisija izskatīja zaudējumus radošu ietekmi, ko attiecināja uz Kopienas ražotāju nesenajos gados veiktās pārstrukturēšanas izmaksām. Šajā sakarā jāatzīmē, ka pārstrukturēšana parasti nozīmē īstermiņa izmaksas, tādas kā atlaišanas maksājumi, iepirkuma izmaksas utt., ko kompensē vidēja termiņa efektivitātes peļņa. Ņemot vērā nepārtraukto racionalizācijas procesu, tas nozīmētu, ka nepārtrauktās īstermiņa izmaksas, pat ja konstatētu, ka tās ir nelielas, tomēr ietekmēja izmaksu struktūru.
1.6.7. Zaudējumus radošas ietekmes attiecināšana.
(94) Nopietnais kaitējums, kas nodarīts Kopienas ražotājiem, izpaudās galvenokārt kā samazināti pārdošanas apjomi un aizvien lielāki finansiāli zaudējumi. Komisija identificēja četrus faktorus, papildus importa pieaugumam, kas veicinājuši kaitējumu: patēriņa kritums, iekšējās izmantošanas samazināšanās, eksporta apjomu kritums un nepārtraukts racionalizācijas darbs.
(95) Pirmkārt, bija neliels patēriņa kritums aptuveni 0,4 % gadā, kaut arī kritums 2001. gadā bija izteiktāks nekā 2000. gadā. Tomēr importa attīstības gaita nepavisam nepielāgojās šim patēriņa modelim un Komisija uzskata, ka nelielajam patēriņa kritumam nebija nozīmīgas ietekmes ne uz apjomu, ne cenām.
(96) Kas attiecas uz iekšējās izmantošanas samazinājumu, jo īpaši laika posmā no 2000. gada līdz 2001. gadam, tam bija negatīva ietekme, pirmkārt, jau apjoma izteiksmē. Tādējādi tam nebija nozīmīgas saistības ar cenu un ieņēmumu kritumu, kas Kopienas ražotājiem radās brīvajā tirgū.
(97) Komisija izskatīja arī Kopienas ražotāju eksporta samazinājumu piecu gadu laika posmā. Piecu gadu laika posma sākumā bija samazinājums. Tomēr laika posma beigu daļā, kad radās nopietns kaitējums, eksports bija stabils. Tāpēc eksporta attīstības gaitai bija daudz mazāk nozīmīga ietekme uz Kopienas ražotājiem 2000./2001. gadā nekā importa pieaugumam.
(98) Attiecībā uz nepārtraukto racionalizācijas procesu Komisija tāpat uzskata, ka tā ietekme uz Kopienas ražotāju izmaksu struktūru nav nozīmīga, jo īpaši, salīdzinot ar lētā importa cenu ietekmi.
(99) Komisija atzīmēja, ka samazinājums Kopienas ražotāju pārdošanas apjomos, pārdošanas cenās un rentabilitātē radās galvenokārt importa pieauguma dēļ, kas ne tikai palielinājās daudz ātrāk par patēriņa pieaugumu 2000. gadā, bet turpināja pieaugt patēriņa samazināšanās laikā 2001. gadā.
1.6.8. Secinājums.
(100) Secina, ka pēc tam, kad citu zināmo faktoru zaudējumus radošās sekas ir pārbaudītas, nodalītas un nošķirtas cita no citas un no importa pieauguma zaudējumus radošām sekām un kad ir nodrošināts, ka uz importu neattiecina tādu citu faktoru radīto kaitējumu, var uzskatīt, ka ir patiesa un būtiska saikne starp importa pieaugumu un Kopienas ražotājiem nodarīto nopietno kaitējumu.
1.7. Turpmākie notikumi.
(101) Komisija turklāt izanalizēja vairākus faktorus, kas pamato secinājumu, ka ir sagaidāms, ka Kopienas ražotājiem radītais būtiskais kaitējums būtiski palielināsies, ja imports turpināsies pašreizējā līmenī vai pieaugs.
1.7.1. ASV tērauda aizsardzības pasākumi.
(102) Jāatgādina, ka 2002. gada 5. martā ASV piemēroja aizsardzības pasākumus pret dažiem tērauda izstrādājumiem, tostarp plakaniem, karsti velmētiem oglekļa izstrādājumiem. Minētie pasākumi stājās spēkā 2002. gada 20. martā un sastāv no ASV ievedmuitas palielinājuma 30 % procentuālā nodokļa apmērā pirmajā gadā, 24 % apmērā otrajā gadā un 18 % apmērā trešajā gadā. Šie pasākumi neattiecas uz Kanādu, Izraēlu, Jordāniju un Meksiku, kā arī uz vairākām valstīm, kas noteiktas kā jaunattīstības valstis.
1.7.2. Tirdzniecības novirze, kas rodas ASV tērauda aizsardzības pasākumu dēļ.
(103) Komisija izskatīja ASV pasākumu iespējamo ietekmi, analizējot stāvokli lielākajās eksportētājvalstīs uz ASV.
(104) 2001. gadā ASV importēja 2 562 747 tonnas preču, kas klasificētas ar tiem pašiem HSC kodeksa kodiem kā attiecīgais izstrādājums. Galvenās minēto izstrādājumu eksportētājas uz ASV bija Nīderlande (13 %/340 000 tonnu), Francija (13 %/320 000 tonnu), Koreja (11 %/270 000 tonnu), Kanāda (9 %/240 000 tonnu), Turcija (9 %/230 000 tonnu), Meksika (9 %/230 000 tonnu) un Austrālija (9 %/230 000 tonnu). Indija, Ķīna, Taivāna, Indonēzija, Taizeme, Ukraina, Krievija, Dienvidāfrika, Brazīlija, Vācija un Japāna arī bija svarīgi piegādātāji ASV tirgum pēdējos gados.
(105) 2001. gadā kopējais eksports uz ASV no valstīm, uz ko attiecas ASV aizsardzības pasākumi (izņemot ražotājus Kopienā un tajās valstīs, uz ko neattiecas ASV aizsardzības pasākumi tiktāl, cik runa ir par attiecīgajiem izstrādājumiem), bija apmēram 1 miljons tonnu. Turklāt ASV pasākumus nepiemēro dažiem atsevišķu piegādātāju ražotiem izstrādājumiem, bet to daudzumus neuzskata par būtiskiem.
(106) Tad Komisija izskatīja iespēju, kad palielinātos eksporta apjomi uz Kopienu ierobežotās piekļuves dēļ ASV tirgum, kas notiktu ASV pieņemto aizsardzības pasākumu dēļ. Komisija izskatīja to ražotāju eksportētāju jaudas stāvokli, kas sadarbojas. Konstatēja, ka viņi bija palielinājuši jaudu no līmeņa ap 123 miljoniem tonnu no 1997. līdz 1999. gadam līdz 140,4 miljoniem tonnu 2001. gadā. Neviens no ražotājiem eksportētājiem, kas sadarbojas, nepauda ne nodomu samazināt jaudu tuvākajā nākotnē, ne nodomu samazināt ražošanu ASV pasākumu dēļ.
(107) Vairākums eksportētāju izteica nodomu kompensēt iespējamo eksporta kritumu uz ASV, palielinot pārdošanas apjomus savu valstu vietējā tirgū, tomēr šis apgalvojums tika izteikts patēriņa statiska stāvokļa dēļ vai krituma kontekstā minētajos tirgos. Šajā sakarā, maz ticams, ka minētie ražotāji var ievērojami palielināt pārdošanas apjomus savā vietējā tirgū. Tāpat nav ticams, ka viņi var palielināt pārdošanas apjomus citos tirgos, jo ražotāji daudzos no minētajiem tirgiem jau cieš būtisku ASV tirgus slēgšanas seku dēļ un nekas neliecina, ka minētajos tirgos īsākā vai vidējā termiņā būs ievērojams papildu patēriņš, kas ļautu palielināt importu.
(108) Tāpēc izstrādājumu apjoms, ko galīgo pasākumu neesamības gadījumā ASV pasākumu dēļ potenciāli var novirzīt uz Kopienu, sasniedz vienu miljonu tonnu. Ir vairāki iemesli, kāpēc šo potenciālu var pilnībā nerealizēt, piemēram, pašreizējais augstais cenu līmenis vietējā tirgū ASV, kuru dēļ importa līmenis var būt augstāks nekā gaidītais (kaut arī pastāv 30 % nodoklis), kā arī tas, ka trešo valstu ražotāji var būt spējīgi daļēji kompensēt ASV tirgus zaudējumu, palielinot pārdošanas apjomus savos vietējos tirgos. Tas var izrādīties patiesi jo īpaši tām valstīm, kuras ir veikušas aizsardzības pasākumus kā pretdarbību ASV aizsardzības rīcībai. Turklāt ražotāji zināmu laiku var palielināt krājumus.
(109) Tomēr joprojām dominēs ievērojams potenciāls eksporta pieaugumam uz Kopienu. Minētajam pieaugumam, kurš notika 2001. gadā, bija daudz iemeslu, kā jau identificēts nopietnā kaitējuma analīzē, un tie visi joprojām ir spēkā, un var sagaidīt, ka to ietekmē imports turpinās pieaugt. Turklāt tagad ASV aizsardzības rīcībā ir jauns paņēmiens, kura dēļ paliek pāri ievērojams daudzums produkcijas, kuras ražotājiem katrā ziņā jāatrod tai pircēji. Minētajos apstākļos var saprātīgi pieņemt, ka, ja nebūs galīgo pasākumu, pati mazākā sagaidāmā tirdzniecības novirze ir 25 % līdz 50 % no iepriekš aprēķinātā apjoma (1 miljons tonnu), ko varētu novirzīt no ASV tirgus. Visai iespējams, ka tā būs lielāka, bet uzskata par saprātīgu pamatot analīzi ar samērīgām aplēsēm.
(110) Būtiski ir arī tas, ka 2001. gadā lielākais karsti velmēto ruļļu eksporta tirgus bija Kopiena (5 miljoni tonnu). To var salīdzināt ar Koreju (4,2 miljoni tonnu), ASV (2,6 miljoni tonnu), Ķīnu (2,3 miljoni tonnu), Japānu (1,7 miljoni tonnu) un Turciju (1,6 miljoni tonnu). Tas atspoguļo faktu, ka Kopiena bija un pēc nesenajiem pasākumiem paliek viens no atklātākajiem tirgiem pasaulē. Nesenais eiro novērtējums attiecībā uz ASV dolāru un citām lielajām valūtām īsā un vidējā termiņā palielina importa pievilcību salīdzinājumā ar Kopienas produkciju.
1.7.3. Kopienas eksporta samazinājums, kas rodas ASV tērauda aizsardzības pasākumu dēļ.
(111) ASV pasākumu tūlītējā ietekme bija tāda, ka strauji samazinājās Kopienas karsti velmēto ruļļu eksports uz ASV. 30 % procentuālā nodokļa piemērošana lielā mērā apturēs minēto eksportu, kaut arī var būt nelieli eksporta apjomi pašreizējā augstā cenu līmeņa dēļ ASV tirgū, kad Kopienas ražotāji būs ar mieru maksāt nodokli, lai tikai pārdotu pārmērīgos krājumus. Pēc iespējas ņemot vērā ASV piešķirtos izņēmumus pēc pasākumu piemērošanas, uzskata, ka Kopienas eksports uz ASV, kas 2001. gadā bija aptuveni 820 000 tonnu, ASV pasākumu dēļ ievērojami samazināsies.
(112) Iespējams, ka samazināsies arī Kopienas eksports uz citām trešajām valstīm, jo visiem eksportētājiem pasaules mērogā būs grūtāk eksportēt gan ASV pasākumu dēļ, gan aizsardzības pasākumu dēļ, ko pieņēmušas citas trešās valstis un pati Kopiena, lai novērstu eksporta apjomu novirzīšanu uz viņu tirgiem.
1.7.4. ASV pasākumu plānotā ietekme.
(113) Komisija novērtēja iespējamo ietekmi, kādu uz Kopienas ražotājiem atstātu galīgo pasākumu nepiemērošana un vēlākā tirdzniecības apjomu novirzīšana, kas rastos ASV aizsardzības pasākumu dēļ, kā arī tādu pasākumu ietekmē uz Kopienas eksportu. Šajā sakarā Komisija konstatēja, ka, ja nebūs Kopienas aizsardzības pasākumu, imports nenovēršami un ievērojami palielināsies, kā dēļ Kopienas ražošanas nozares stāvoklis nopietni un būtiski pasliktināsies. Ņemot vērā Kopienas ražotāju ārkārtīgi trauslo stāvokli, jebkuram ievērojamam importa pieaugumam būtu ļoti nopietnas sekas. Sagaidāmais pieaugums no 250 000 līdz 500 000 tonnu apmērā tūlīt izraisītu turpmāku ievērojamu Kopienas ražotāju pārdošanas apjomu kritumu, un tādi samazinātie pārdošanas apjomi ļoti ātri izraisītu nopietnas negatīvas sekas attiecībā uz citiem rādītājiem, kas identificē nozares stāvokli.
(114) Kopienas eksporta ilgāks kritums arī ievērojami veicinās Kopienas ražotāju stāvokļa pasliktināšanos. Tiek lēsts, ka kopš ASV pasākumu piemērošanas Kopienas eksports ievērojami kritās, un tāda situācija tuvākajos mēnešos var saglabāties vai pat pasliktināties.
(115) Paredzētais importa pieaugums un paredzētais Kopienas eksporta kritums ievērojami pasliktinātu Kopienas ražošanas nozares stāvokli attiecībā uz visiem faktoriem, kas jau izskatīti, nosakot nopietnā kaitējuma pastāvēšanu. Tas tūlīt izraisītu turpmāku krasu pārdošanas apjomu un cenu kritumu, tā dēļ negatīvi tiktu ietekmēta ražošana, palielinātos vienības izmaksas un arī zaudējumi. Tiešām, vispārējo negatīvo ietekmi lielā mērā pastiprinātu tas, ka Kopienas ražotājiem jau tagad ir radies nopietns kaitējums pēdējo gadu pieaugošā importa dēļ.
1.7.5. Secinājums.
(116) Pienācīgi ņemot vērā to, ka Kopienas ražotājiem jau tagad ir radies nopietns kaitējums, ir saprātīgi secināt, ka bez galīgajiem pasākumiem turpmākais iespējamais ievērojamais importa pieaugums būtiski pasliktinātu Kopienas ražotāju stāvokli. Turklāt šo stāvokli pasliktinās ievērojams Kopienas eksporta samazinājums, kas notiks ASV pasākumu dēļ.
1. izstrādājums
KOPIENAS RAŽOTĀJU STĀVOKLIS
1997 1998 1999 2000 2001
Jauda (tonnās) 78 500 000 78 500 000 78 500 000 78 500 000 78 500 000
Jaudas izmantošanas koeficients (%) 85,2 % 83,4 % 84,3 % 85,9 % 79,4 %
Sākuma krājumi (tonnās) 2 928 346 3 059 191 2 872 418 3 780 685 4 353 854
Kopējā ražošana (tonnās) 66 892 420 65 474 371 66 184 419 67 414 844 62 361 216
Iepirkumi (tonnās) 120 911 30 654 49 582 161 965 40 695
Kopējie pārdošanas apjomi (tonnās) 22 197 392 20 329 899 20 692 111 20 301 403 19 448 814
Iekšējā izmantošana (tonnās) 44 685 095 45 361 899 44 633 623 46 702 238 42 785 150
Noslēguma krājumi (tonnās) 3 059 191 2 872 418 3 780 685 4 353 854 4 521 801
Pārdošanas apjomi ārpus ES (tonnās) 2 535 803 2 252 734 1 994 922 1 952 276 1 958 549
Pārdošanas apjomi ES (tonnās) 19 661 589 18 077 165 18 697 189 18 349 126 17 490 265
ES pārdošanas apjomu vienības cenas (EUR/par tonnu) 273 290 235 301 277
Tīrā peļņa/zaudējumi par ES pārdošanas apjomiem (%) 6,3 % 9,4 % - 6,5 % 10,8 % - 3,1 %
Tirgus daļa (%) 85,7 % 79,0 % 82,9 % 79,2 % 77,7 %
Nodarbinātība (laika posma beigās) 34 814 34 644 32 371 32 583 31 181
Produktivitāte (tonnās uz nodarbināto) 1 921 1 890 2 045 2 069 2 000
ES PĀRDEVUMU APJOMS, VIENĪBAS CENAS UN RENTABILITĀTE, PA CETURKŠŅIEM
2001. gada 1. ceturksnis 2001. gada 2. ceturksnis 2001. Gada 3. ceturksnis 2001. Gada 4. ceturksnis 2002. gada 1. ceturksnis
Apjoms (tonnās) 4 761 821 4 761 127 4 179 049 3 788 269 4 689 210
Vienības cenas (eiro/par tonnu) 283 277 277 270 254
Rentabilitāte (%) 1,1 % - 3,0 % - 3,2 % - 8,2 % - 10,9 %
Cenu samazinājums 2001. gadā = 3,9 %
Mērķa cenas samazinājums 2001. gadā = 17,5 %
Iepriekš norādītie dati par Kopienas ražotāju stāvokli ir pārbaudīti ar pārbaudēm izlases kārtā un izmeklēšanām klātienē par uzņēmumiem, kuri pārstāv šādu procentuālo daļu no Kopienas kopējās ražošanas: 91,4 %
2. izstrādājums
NELEĢĒTAS KARSTI VELMĒTAS LOKSNES UN PLĀKSNES
2.1. Attiecīgais izstrādājums un līdzīgs vai tieši konkurējošs izstrādājums.
2.1.1. Attiecīgais izstrādājums.
(117) Attiecīgais izstrādājums ir daži plakani velmēti izstrādājumi no dzelzs vai neleģēta tērauda, ar platumu 600 mm vai vairāk, neplakēti, neapvalkoti un bez pārklājuma, kas nav ruļļos, pēc karstās velmēšanas tālāk neapstrādāti,
- ar reljefu rakstu vai
- kas nav ar reljefu rakstu, ar biezumu 4,75 mm vai vairāk, bet ne vairāk kā 10 mm un ar platumu mazāk nekā 2050 mm, kas nav velmēti četrpusēji vai slēgtā taisnstūra kalibrā, un ar platumu ne vairāk kā 1250 mm, vai
- kas nav ar reljefu rakstu, ar biezumu 3 mm vai vairāk, bet mazāk nekā 4,75 mm, kas nav velmēti četrpusēji vai slēgtā taisnstūra kalibrā, un ar platumu vairāk nekā 1250 mm un ar biezumu 4 mm vai vairāk, vai
- kas nav ar reljefu rakstu, ar biezumu mazāk par 3 mm,
(še turpmāk "karsti velmētas loksnes un plāksnes"). Attiecīgo izstrādājumu pašlaik klasificē ar KN kodiem 7208 40 10, 7208 40 90, 7208 52 99, 7208 53 90, 7208 54 10, 7208 54 90.
(118) Karsti velmētas loksnes un plāksnes parasti iegūst tērauda rūpnīcās, karsti velmējot pusgatavus tērauda izstrādājumus pēc to beidzamās laišanas velmē vai pēc kodināšanas vai pēc nepārtrauktas atkvēlināšanas.
(119) Neatkarīgi no tā, ka katrs KN kods atbilst atšķirīgam karsti velmēto lokšņu un plākšņu veidam, konstatēja, ka tiem visiem ir vienādas īpašības vai līdzīgas fizikālās un tehniskās īpašības, izmantojumi un piemērojumi. Attiecīgi visi karsti velmēto lokšņu un plākšņu veidi veido vienu izstrādājumu, uz ko attiecas iepriekš uzskaitītie attiecīgie KN kodi.
2.1.2. Līdzīgi vai tieši konkurējoši izstrādājumi.
(120) Komisija pārbaudīja, vai Kopienas ražotāju ražotie izstrādājumi (še turpmāk "līdzīgie izstrādājumi") ir līdzīgi importētajiem attiecīgajiem izstrādājumiem. Izmeklēšanas gaitā Komisija saņēma iesniegumus no dažiem lielākajiem karsti velmēto lokšņu un plākšņu eksportētājiem un importētājiem, kuri apgalvoja, ka dažus karsti velmēto lokšņu un plākšņu veidus, ko importēja Kopienā, Kopienas ražotāji neražoja, un tāpēc tos nevajadzētu uzskatīt par attiecīgajam izstrādājumam līdzīgu izstrādājumu.
(121) Komisija sīki izskatīja minētos iesniegumus un ņēma vērā jo īpaši šādus izmeklēšanas atzinumus:
a) importētajam izstrādājumam un Kopienas izstrādājumam bija viena starptautiskā tarifu klasifikācija. Turklāt tiem bija vienādas vai līdzīgas fizikālās īpašības, tādas kā sastāvs, izmērs, forma un tekstūra, un tos izgatavoja atbilstoši starptautiski atzītiem standartiem;
b) importēto izstrādājumu un Kopienas izstrādājumu pārdeva, izmantojot līdzīgus vai vienādus tirdzniecības kanālus, bija uzreiz pieejama cenas informācija (piemēram, sīku informāciju par cenām publicē attiecīgās nozares periodiskajos izdevumos, tādos kā Metal Bulletin un Steel Weekly), un attiecīgais izstrādājums un Kopienas ražotāju izstrādājums konkurēja galvenokārt cenas ziņā;
c) gan importētais izstrādājums, gan Kopienas izstrādājums abi bija derīgi vienādai vai līdzīgai īpašai izmantošanai un tāpēc tie bija lielā mērā alternatīvi vai aizstājoši un bija viegli savstarpēji aizstājami;
d) klienti gan importēto izstrādājumu, gan Kopienas izstrādājumu uztvēra kā alternatīvu līdzekli zināmu funkciju izpildei, lai apmierinātu īpašu prasību vai vajadzību, un šajā sakarā, eksportētāja/importētāja identificētās atšķirības bija nelielas izmaiņas, kas veiktas pēc konkrēta klienta lūguma;
(122) Komisija secināja, ka, par spīti domājamām tehniskām atšķirībām izstrādājumu īpašībās un kvalitātē, ko identificēja minētajos iesniegumos, importētais izstrādājums un Kopienas izstrādājums ir līdzīgi vai tieši konkurējoši.
2.2. Importa apjoma palielinājums.
(123) Komisija pārbaudīja, vai attiecīgo izstrādājumu importē Kopienā tik ļoti palielinātos daudzumos, absolūtā izteiksmē vai attiecībā uz Kopienas produkciju un/vai ar tādiem noteikumiem vai nosacījumiem, lai radītu Kopienas ražotājiem nopietnu kaitējumu. Šajā sakarā Komisija koncentrējās uz attiecīgā izstrādājuma importu nesenākajā laika posmā, par kuru bija pieejami dati absolūtā izteiksmē un attiecībā uz produkciju, kas paredzēta pārdošanai (izņemot iekšējo izmantošanu), un kopējo produkciju. Tabulā turpmāk ir norādīta importa attīstības gaita par katru gadu laika posmā no 1997. gada līdz 2001. gadam gan absolūtajā izteiksmē, gan attiecībā uz Kopienas produkciju, kas paredzēta pārdošanai, gan attiecībā uz Kopienas kopprodukciju (ieskaitot iekšējo izmantošanu).
2. izstrādājums
Neleģētas karsti velmētas loksnes un plāksnes
PATĒRIŅŠ
1997 1998 1999 2000 2001
Apjoms (tonnās) 2 038 964 2 291 736 2 469 281 2 220 950 2 209 059
DATI PAR IMPORTU
1997 1998 1999 2000 2001
Kopējais imports (ieskaitot nolīguma valstis)
Apjoms (tonnās) 417 598 511 040 477 067 533 107 572 133
Pieauguma koeficients (%) 22,4 % - 6,6 % 11,7 % 7,3 %
Tirgus daļa (%) 20,5 % 22,3 % 19,3 % 24,0 % 25,9 %
Attiecība starp importu un kopprodukciju (%) 19,0 % 21,2 % 18,5 % 23,0 % 26,2 %
Attiecība starp importu un pārdoto produkciju (%) 23,0 % 25,8 % 22,1 % 28,9 % 32,0 %
Vienības cenas (eiro/par tonnu) 264 248 246 305 229
1998/1997 1999/1998 2000/1999 2001/2000
Apjoms kā mainīgais vidējais lielums (tonnās) 464 319 494 054 505 087 552 620
(124) Laika posmā pirms Āzijas krīzes[6] imports bija vairāk vai mazāk pastāvīgs ( apmēram 400 000 tonnu (1996. gadā: 387 176 tonnas, 1997. gadā: 417 598 tonnas). Tomēr Āzijas krīzes dēļ no 1997. gada līdz 1998. gadam imports palielinājās par 22 %, kamēr tā vidējā cena samazinājās par gandrīz 6 %. Kopienas kopprodukcija un pārdošanai paredzētā produkcija arī palielinājās 1998. gadā tā, ka attiecībā uz pārdošanai paredzēto produkciju imports palielinājās no 22,9 % līdz 25,8 %, kamēr attiecībā uz kopprodukciju tas palielinājās no 19 % līdz 21,2 %. Komisija tomēr uzskata, ka importa līmenis 1998. gadā nebija reprezentatīvs ārkārtīgi zemo cenu dēļ, ko praktizēja Āzijas ražotāji, un tādas prakses radītā importa uzplūdu dēļ.
(125) Nākamajā gadā, kad Āzijas krīzes ietekme sāka mazināties, imports samazinājās par apmēram 7 %, kaut arī absolūtajā izteiksmē tas palika lielāks nekā 1997. gadā. Relatīvajā izteiksmē (salīdzinājumā ar produkciju, kas paredzēta pārdošanai, un ar kopprodukciju) imports atgriezās apmēram 1997. gada līmenī, kaut arī importa cena palika samazināta.
(126) No 1999. gada līdz 2000. gadam imports palielinājās no 477 067 tonnām līdz 533 107 tonnām, palielinājums par 56 000 tonnu jeb 12 %. Tajā pašā laika posmā pārdošanai paredzētā produkcija samazinājās par vairāk nekā 14 %, no 2,16 miljoniem tonnu līdz 1,85 miljoniem tonnu. Tādēļ imports attiecībā uz pārdošanai paredzēto produkciju palielinājās no 22,1 % līdz 28,9 %, palielinājums par 30 %. Pārdošanai paredzētās produkcijas krituma un iekšējās izmantošanas pieauguma dēļ kopējā Kopienas ražošana samazinājās no 2,58 miljoniem tonnu līdz 2,32 miljoniem tonnu. Imports palielinājās no 18,5 % līdz 23 % no kopprodukcijas.
(127) No 2000. gada līdz 2001. gadam imports palielinājās līdz 572 133 tonnām (turpmāks palielinājums par apmēram 39 000 tonnu jeb 7,3 %). 2001. gadā produkcija, kas paredzēta pārdošanai, turpmāk samazinājās par vēl 3 % līdz 1,79 miljoniem tonnu tā, ka importa pieaugums attiecībā uz brīvajā tirgū pārdoto produkciju bija 11 %. Kopienas kopprodukcija arī samazinājās 2001. gadā (par 133 000 tonnu jeb 6 %), atspoguļojot produkcijas samazinājumu iekšējai lietošanai un brīvajā tirgū pārdotās produkcijas samazinājumu tā, ka importa pieaugums attiecībā uz Kopienas kopprodukciju bija 14 %.
(128) Attiecīgā izstrādājuma cena no 1997. gada līdz 1998. gadam samazinājās un palika samazinātā līmenī 1999. gadā. Šķiet, ka samazinājums 1998. gadā un ilgstošā depresija 1999. gadā ir radusies Āzijas krīzes dēļ. Cenas 2000. gadā palielinājās par 24 % līdz 305 EUR/par tonnu, bet 2001. gadā samazinājās par 25 %. Komisija atzīmē, ka, lai arī cenas 2000. gadā palielinājās, importa apjoma pieaugums (gan absolūtajā izteiksmē, gan attiecībā uz produkciju) turpinājās 2001. gadā uz strauja cenu samazinājuma fona. Importa vidējās cenas samazinājās no 305 EUR/par tonnu 2000. gadā līdz 229 EUR/par tonnu 2001. gadā. Komisija atzīmē arī, ka mazākais importa uz Kopienu palielinājums notika laikā, kad eiro bija relatīvi vājš salīdzinājumā ar ASV dolāru, un tajā laika posmā karsti velmēto lokšņu un plākšņu cenas ASV bija par 30 % līdz 40 % augstākas nekā karsti velmēto lokšņu un plākšņu cenas Kopienā.
2.2.1. Divu gadu mainīgais vidējais lielums.
(129) Lai noteiktu importa pamattendenci laika posmā no 1997. gada līdz 2001. gadam un noteiktu, vai nesenais importa pieaugums liecina par izveidojušos tendenci, Komisija izskatīja divu gadu mainīgo vidējo lielumu. Tas atspoguļo, ka, kamēr no 1997./98. līdz 1999./2000. gadam imports jebkurā divu gadu laika posmā svārstījās no 464 319 tonnām līdz 505 087 tonnām (tas ir, 484 703 tonnas +/- 4 %); no 1999./2000. līdz 2000./2001. gadam tas palielinājās par vairāk nekā 9 %, no 505 087 tonnām līdz 552 620 tonnām.
2.2.2. Importa tirgus daļa.
(130) Importa tirgus daļa mazliet palielinājās no 1997. gada līdz 1998. gadam, tad 1999. gadā samazinājās līdz 19,3 %, kas raksturoja vieglu tirgus daļas kritumu attiecībā uz 1997. gadu. 2000. un 2001. gadā importa tirgus daļa būtiski palielinājās līdz 24 % un tad līdz 25,9 %, palielinājums attiecīgi par 24 % un 8 %.
2.2.3. Secinājums.
(131) Kamēr imports 1998. gadā krasi palielinājās, Komisija uzskata, ka minētais izņēmums bija ārkārtējs, un nevar uzskatīt, ka tas raksturotu daļu normālas importa attīstības gaitas. To atspoguļo arī fakts, ka importa apjoms samazinājās 1999. gadā. Izslēdzot 1998. gadu, importa gada pieauguma koeficients laika posmā no 1997. gada līdz 1999. gadam bija 7 % absolūtajā izteiksmē (un negatīvs attiecībā uz kopprodukciju un attiecībā uz pārdošanai paredzēto produkciju). Turpretim laika posmā no 1999. gada līdz 2000. gadam, importa gada pieauguma koeficients absolūtajā izteiksmē bija 12 % (24 % attiecībā uz Kopienas kopprodukciju un 28 % attiecībā uz pārdošanai paredzēto produkciju). Attiecībā uz visiem datiem importa gada pieauguma koeficients no 1999. gada līdz 2000. gadam bija augstāks nekā iepriekšējā laika posmā, bet no 2000. gada līdz 2001. gadam, kaut arī imports 2000. gadā bija sasniedzis augstāko punktu, tas turpināja pieaugt straujāk nekā laika posmā no 1997. gada līdz 1999. gadam. Jāatzīmē, ka augstais importa līmenis atbilstīgi kvotas izmantošanai, kas noteikta pagaidu posmā, šķiet, apstiprināmies attiecībā uz 2002. gadu.
(132) To, ka importa pieaugums nav attiecināms uz importa līmeņa tendenci, kas izveidojusies, pierāda importa divu gadu mainīgā lieluma attīstība piecu gadu izmeklēšanas laika posmā.
(133) Secina, ka pieaugumu nesenajā pagātnē var uzskatīt par pēkšņu, krasu un ievērojamu, ja to salīdzina ar attīstību iepriekšējos gados, jo īpaši paturot prātā, ka importa pieaugums 1998. gadā jāuzskata par nereprezentatīvu.
2.3. Neparedzēti notikumi.
2.3.1. Lielāks tirdzniecības aizsardzības instrumentu izmantojums no ASV puses.
(134) No 1998. gada un vēlāk, reaģējot uz Āzijas krīzi, ASV, kas pārstāv apmēram vienu astoto daļu pasaules tērauda patēriņa, sāka vairāk izmantot tirdzniecības aizsardzības instrumentus (TAI) tērauda nozarē, lai aizsargātu savus vietējos ražotājus no konkurences. Vairākus no minētajiem pasākumiem izskatīja PTO, un dažas no izmantotajām metodoloģijām atzina par nesavietojamām ar PTO prasībām. Tomēr daudzi pasākumi, kuri joprojām ir spēkā, ir pamatoti ar tām pašām metodoloģijām.
(135) Tabulā turpmāk ir norādīts antidempinga un kompensācijas maksājuma galīgo noteikšanu skaits gadā vienai vai vairākām valstīm, ko ASV veikušas no 1997. gada līdz 2001. gadam attiecībā uz tērauda nozari kopumā, un ir atspoguļots darbības pieaugums pēdējos trīs gados.
Gads Antidempinga maksājumu galīgās noteikšanas Kompensācijas maksājumu galīgās noteikšanas
1997 5 0
1998 6 1
1999 16 7
2000 14 5
2001 26 5
(136) 2001. gada gaitā ASV paziņoja par turpmāku plaša mēroga rīcību tērauda nozarē. 2001. gada janvārī ASV sāka izmeklēšanu tērauda nozarē, ievērojot ASV 1974. gada Tirdzniecības akta 223. iedaļu. 2001. gada jūlijā ASV Starptautiskā tirdzniecības komisija paziņoja par plaša mēroga izmeklēšanu tērauda nozarē saskaņā ar 1974. gada Tirdzniecības akta 202. iedaļu, bet decembrī Starptautiskā tirdzniecības komisija ieteica aizsardzības pasākumus plašam tērauda izstrādājumu sortimentam.
(137) Minētajai rīcībai bija aizvien lielāka preventīva ietekme uz tērauda izstrādājumu importu ASV, un tā izraisīja ASV tērauda importa samazinājumu par 33 % laika posmā no 1998. gada līdz 2001. gadam, un augstākais punkts bija aizsardzības pasākumi, par kuriem ASV paziņoja 2002. gada 5. martā. Jo īpaši, aizsardzības procedūrai, kas bija izvirzīta apspriešanai vairākus mēnešus pirms tās sākšanas, bija ierobežojoša ietekme uz importu ASV tās nenoteiktības dēļ, ko tā radīja uzņēmējiem. Tā tiešām ir lielākā tirdzniecības aizsardzības rīcība, ko jebkad uzsākusi kāda PTO biedre, un attiecas uz aptuveni 17 miljardu ASV dolāru vērtu importu.
2.3.2. Lielāks TAI izmantojums no ASV puses attiecībā uz attiecīgo izstrādājumu.
(138) Attiecībā uz karsti velmētajām loksnēm un plāksnēm (kas ir ASV izstrādājumu kategorijas, kuru daļa ir karsti velmētās loksnes un plāksnes) ASV no 1999. gada līdz 2001. gadam piemēroja 19 antidempinga pasākumus ar augstu nodokļu līmeni (tostarp vienu neuzlikšanas nolīgumu) un 10 kompensācijas maksājumu pasākumus. Konkrēti 1999. gada februārī ASV piemēroja antidempinga maksājumu no 10,78 % līdz 67,14 % apmērā par attiecīgā Japānas izcelsmes izstrādājuma importu un antidempinga maksājumus un kompensācijas maksājumus no 10,21 % līdz 52,14 % apmērā (no kuriem dažus piemēroja kumulatīvi) par attiecīgā Indonēzijas izcelsmes izstrādājuma importu. 1999. gada jūlijā ASV piemēroja antidempinga maksājumu no 41,27 % līdz 42,12 % apmērā par attiecīgā Brazīlijas izcelsmes izstrādājuma importu. 2000. gada septembrī ASV piemēroja antidempinga maksājumus un kompensācijas maksājumus no 40,6 % līdz 44,59 % apmērā (no kuriem dažus piemēroja kumulatīvi) par attiecīgā Argentīnas izcelsmes izstrādājuma importu. 2000. gada novembrī ASV piemēroja antidempinga maksājumu no 64,20 % līdz 90,83 % apmērā par attiecīgā Ķīnas izcelsmes izstrādājuma importu. Arī 2000. gada novembrī ASV piemēroja antidempinga maksājumus un kompensācijas maksājumus no 8,28 % līdz 44,4 % apmērā (no kuriem dažus piemēroja kumulatīvi) par attiecīgā Indijas izcelsmes izstrādājuma importu.
(139) Līdz 2002. gada 15. martam attiecībā uz karsti velmētām loksnēm un plāksnēm ASV bija ieviesusi antidempinga pasākumus pret eksportētājiem 17 valstīs un kompensācijas pasākumus pret eksportētājiem 9 valstīs. Valstis, uz kurām attiecās minētās procedūras, bija Argentīna, Brazīlija, Ķīna, Francija, Indija, Indonēzija, Itālija, Japāna, Kazahstāna, Nīderlande, Rumānija, Krievija, Dienvidāfrika, Dienvidkoreja, Taivāna, Taizeme un Ukraina. Visos gadījumos pēc antidempinga vai kompensācijas pasākumu pieņemšanas attiecīgā izstrādājuma imports ASV no tās valsts samazinājās. Turklāt dramatiskais 2001. gada ASV importa kritums notika gadā, kad ne tikai bija spēkā 19 antidempinga un 10 kompensācijas pasākumi attiecībā uz attiecīgo izstrādājumu, bet arī kura sākumā ASV sāka izmeklēšanu tērauda nozarē saskaņā ar 1974. gada ASV Tirdzniecības akta 223. iedaļu un kura vidū ASV Starptautiskā tirdzniecības komisija paziņoja par plaša mēroga izmeklēšanu tērauda nozarē saskaņā ar 1974. gada Tirdzniecības akta 202. iedaļu.
(140) No 1999. gada līdz 2001. gadam ASV imports samazinājās no 6,61 miljoniem tonnu līdz 3,63 miljoniem tonnu. Tajā pašā laika posmā karsti velmētu lokšņu un plākšņu imports uz Kopienu palielinājās no 477 067 tonnām līdz 572 133 tonnām, palielinājums par 20 %.
(141) Komisija konstatēja arī, ka tā dēļ, ka ASV bija samazinājusi karsti velmēto lokšņu un plākšņu importu uz savu tirgu, palielinājās to imports uz Kopienas tirgu. Ņemot vērā pieejamo informāciju, Komisija konstatēja, ka ir atbilstība laikā starp palielināto un plašo TAI izmantošanu no ASV puses pēdējos gados, kraso ASV karsti velmēto lokšņu un plākšņu importa samazinājumu no 2000. gada līdz 2001. gadam un karsti velmēto lokšņu un plākšņu importa pieaugumu Kopienā tajā laika posmā. Kopiena bija svarīgs karsti velmēto lokšņu un plākšņu eksporta tirgus 2001. gadā. Gan Kopienas, gan ASV tirgū ir vienādi rūpniecisko izmantotāju veidi. Daudzi eksportētāji, kurus ietekmē ASV TAI, daudzus gadus ir eksportējuši uz Kopienu. Vienlaikus ar krasu ASV importa kritumu imports uz Kopienu pieauga līdz rekordlīmenim, neatkarīgi no tā, ka 2001. gadā Kopienā samazinājās IKP pieaugums, ražošana un patēriņš.
(142) Tādu palielinātu un plašu tirdzniecības aizsardzības instrumentu izmantojumu, no kuriem vairāki izrādījās nesavietojami ar PTO prasībām, nevarēja paredzēt Urugvajas raunda noslēgumā, un tas veido neparedzētus apstākļus saskaņā ar Aizsardzības nolīgumu.
2.3.3. Importa apjoma samazinājums uz ASV.
(143) Tabulā turpmāk ir parādīts izstrādājumu, ko ASV klasificē kā karsti velmētus tērauda izstrādājumus (tostarp plāksnes ruļļos) un plāksnes (tostarp garumā sagrieztas plāksnes un apvalkotas plāksnes), imports uz ASV laika posmā no 1997. gada līdz 2001. gadam. Karsti velmētas loksnes un plāksnes ir klasificējamas šādās ASV izstrādājumu kategorijās.
Gads Attiecīgā izstrādājuma imports uz ASV (tonnās)
1997 7 065 153
1998 12 240 826
1999 6 606 789
2000 7 568 511
2001 3 630 657
Avots: Vispasaules tirdzniecības atlants (Global Trade Atlas)
(144) Imports uz ASV no 1997. gada līdz 1998. gadam palielinājās, tad 1999. gadā nokritās līdz 1997. gada līmenim, to mazliet nesasniedzot. No 1999. gada līdz 2000. gadam tas palielinājās līdz aptuveni 7,6 miljoniem tonnu. Tomēr no 2000. gada līdz 2001. gadam imports samazinājās par vairāk nekā 52 %, līdz 3,6 miljoniem tonnu.
(145) Karsti velmēto lokšņu un plākšņu importa samazinājumu uz ASV var izskaidrot, pirmkārt, ar norādi uz iepriekš minēto pasākumu tiešu ietekmi uz eksportētājiem, uz kuru precēm attiecināja antidempinga un/vai kompensācijas maksājumus, un arī ar netiešu preventīvu ietekmi, ko atstāja minētie pasākumi un izmeklēšana uz visiem eksportētājiem, kuri attiecīgo izstrādājumu eksportē uz ASV.
(146) Tabulā turpmāk ir atainota konkrētu antidempinga/kompensācijas pasākumu ietekme uz karsti velmēto tērauda izstrādājumu (tostarp plākšņu ruļļos) un plākšņu (tostarp garumā sagrieztu plākšņu un apvalkotu plākšņu) eksportu uz ASV no dažām valstīm.
Valsts Antidempinga pasākumu piemērošanas datums Eksports uz ASV (apjoms tonnās)
2000 2001
Indija 2000. gada novembris 751 000 57 000
Taivāna 2000. gada novembris 653 000 46 000
Ķīna 2000. gada novembris 578 000 120 000
Dienvidkoreja 2000. gada novembris 883 000 452 000
Indonēzija 2000. gada novembris 235 000 12 000
Taizeme 2000. gada novembris 253 000 32 000
2.4. Kopienas ražotāju definīcija.
(147) Kopējā Kopienas attiecīgo izstrādājumu ražošana ir apmēram 2,4 miljoni tonnu gadā. Kopienas tērauda uzņēmumi, kas pilnībā sadarbojās izmeklēšanā, ir šādi:
- Cockerill Sambre SA, Beļģija,
- Sidmar NV, Beļģija,
- Sollac SA, Francija,
- EKO Stahl GmbH, Vācija,
- Corus Strip UK, Apvienotā Karaliste,
- Corus Staal BV, Nīderlande,
- Rautaruukki Oyj, Somija,
- Riva Ilva SpA, Itālija,
- Salzgitter AG Stahl ... Technologie, Vācija,
- SSAB Tunplatt AB, Zviedrija,
- Thyssen Krupp Stahl AG, Vācija, un
- Voest Alpine Stahl GmbH, Austrija.
(148) Visi minētie uzņēmumi ir Eiropas Dzelzs un tērauda rūpniecības konfederācijas ("Eurofer") biedri. Tie pārstāvēja apmēram 93 % kopējās attiecīgā izstrādājuma Kopienas ražošanas un pārstāv lielāko daļu Kopienas ražošanas Regulas (EK) Nr. 3285/94 5. panta 3. punkta c) apakšpunkta un Regulas (EK) Nr. 519/94 15. panta 1. punkta nozīmē. Tos šajā procedūrā attiecīgi uzskata par Kopienas ražotājiem.
2.5. Nopietns kaitējums.
2.5.1. Ievads.
(149) Lai noteiktu, vai ir nopietns kaitējums līdzīgā izstrādājuma ražotājiem Kopienā, tas ir, vai Kopienas ražotāju stāvoklis kopumā ir nopietni apdraudēts, Komisija izvērtēja visus būtiskos objektīvos un skaitliski nosakāmos faktorus, kam ir ietekme uz Kopienas ražotāju stāvokli. Jo īpaši, attiecībā uz attiecīgo izstrādājumu Komisija novērtēja ražošanas jaudas, ražošanas, jaudas izmantošanas, nodarbinātības, produktivitātes, naudas plūsmas, ieguldītā kapitāla peļņas, iekšējās izmantošanas, krājumu, patēriņa, pārdošanas apjomu, tirgus daļas, cenas, cenu samazinājuma un rentabilitātes attīstības gaitu no 1997. gada līdz 2001. gadam. Attiecīgie ekonomiskie dati ir sniegti šā izstrādājuma analīzes beigās.
(150) Izmeklēšana pierādīja, ka attiecīgo izstrādājumu var izmantot vienam no diviem skaidri nošķirtiem galamērķiem. Tos var vai nu pārdot vai izmantot iekšēji citu izstrādājumu ražošanā. Konstatēja, ka apmēram 17 % attiecīgā izstrādājuma, ko ražojuši Kopienas ražotāji, izmanto iekšēji (tas ir, minētie ražotāji to turpmāk pārstrādā integrētā procesā, bieži vien uz tās pašas ražošanas līnijas, še turpmāk "iekšējā izmantošana"). Minētos izstrādājumus izmanto iekšējā mazākas pārstrādes procesā, par kuru rēķinus parasti neizsniedz.
(151) Atlikušo produkciju pārdod par tirgus cenām Kopienas tirgū (še turpmāk "brīvais tirgus"). Attiecīgā izstrādājuma importu arī pārdod brīvajā tirgū. Galvenie pircēji brīvajā tirgū ir neatkarīgas aukstās velmētavas, cauruļu ražotāji, metāla servisa centri, tērauda mazumtirgotāji un vairumtirgotāji. Gan attiecīgo izstrādājumu, ko pārdod Kopienas ražošanas nozare, gan to, ko pārdod importētāji, pārdod viena veida klientiem un izmanto vieniem un tiem pašiem nolūkiem. Attiecīgā izstrādājuma pārdošanu brīvajā tirgū pamato, izdodot faktūrrēķinus.
(152) Izmeklēšana pierādīja, ka var skaidri nošķirt attiecīgo izstrādājumu, kas paredzēts iekšējai izmantošanai, un to, kas paredzēts brīvajam tirgum. Nekonstatēja, ka imports tieši ietekmētu attiecīgo izstrādājumu, kas paredzēts iekšējai izmantošanai. Turpretim produkcija, kas paredzēta pārdošanai, tieši konkurēja ar importu.
(153) Lai sniegtu pēc iespējas pilnīgāku ainu par Kopienas ražotāju stāvokli, Komisija ieguva un izanalizēja datus gan par karsti velmētajām loksnēm un plāksnēm, kas paredzētas iekšējai izmantošanai, gan tām, kas paredzētas brīvajam tirgum. Tā kā brīvajā tirgū pārdotie apjomi konkurē ar attiecīgajiem importētajiem izstrādājumiem, Komisija koncentrēja uzmanību uz brīvo tirgu. Kamēr Komisija pēc iespējas apvienoja brīvā tirgus un iekšējos datus, tā, ja vajadzīgs un iespējams, arī sadalīja analīzi par brīvo tirgu un iekšējo izmantošanu.
2.5.2. Visas darbības analīze attiecībā uz attiecīgo izstrādājumu.
2.5.2.1. Ražošanas jauda un tās izmantošana.
1997 1998 1999 2000 2001
Jauda (tonnās) 3 500 000 3 600 000 3 600 000 3 600 000 3 600 000
Jaudas izmantošana (%) 63 % 67 % 72 % 64 % 61 %
(154) Izmeklēšana parādīja, ka izmeklēšanas laika posmā nebija nozīmīgu pārmaiņu kopējā lēstajā teorētiskajā ražošanas jaudā, kas palika aptuveni 3,6 miljonu tonnu līmenī.
(155) No 1997. gada līdz 1999. gadam jaudas izmantošana vienmērīgā ritmā palielinājās par aptuveni 7 %, bet 2000. gadā atkal nokritās līdz 64 %. Tad 2001. gadā jaudas izmantošana nokritās līdz mazākajam līmenim piecu gadu laika posmā (61 %). Komisija atzīmē, ka iekšējās izmantošanas un eksporta samazināšanās no 2000. gada līdz 2001. gadam veicināja minēto jaudas izmantošanas kritumu. Tomēr, kamēr iekšējā izmantošana samazinājās par 64 000 tonnu un eksports samazinājās par 9000 tonnu (kopumā 2,7 % produkcijas 2000. gadā), jaudas izmantošana samazinājās par 5 %. Lai gūtu peļņu, tērauda nozarē jāpanāk augsts jaudas izmantošanas līmenis, un jaudas izmantošanas samazināšanās atspoguļo ražošanas kritumu 2001. gadā.
2.5.2.2. Kopējā Kopienas ražošana.
1997 1998 1999 2000 2001
Ražošana (tonnās) 2 193 175 2 406 637 2 580 125 2 317 395 2 184 078
(156) Kopienas kopprodukcija palielinājās no 2,19 miljoniem tonnu līdz 2,41 miljonam tonnu no 1997. gada līdz 1998. gadam un līdz 2,58 miljoniem tonnu 1999. gadā, ko veicināja veselīga patēriņa izaugsme Kopienas tirgū (kas palielinājās par apmēram 430 000 tonnu jeb 21 %, no 1997. gada līdz 1999. gadam). Pēc tam Kopienas kopējā ražošana samazinājās par 10 % 2000. gadā un vēl par 6 % 2001. gadā, kas notika patēriņa krituma un importa pieauguma dēļ. Tas atspoguļo pieaugošo importa dominējošo stāvokli 2000. un 2001. gadā, kas pieauga absolūtajā izteiksmē lejupslīdošā tirgū.
2.5.2.3. Nodarbinātība.
1997 1998 1999 2000 2001
Nodarbinātība (laika posma beigās) 6 461 6 699 6 489 6 229 5 942
(157) Saistībā ar līdzīgo izstrādājumu nodarbinātība no 1997. gada līdz 1998. gadam pieauga, atbildot uz patēriņa pieaugumu, bet 1999. gadā atkal samazinājās, kad tika gūta efektivitātes peļņa. Tā samazinājās par 260 no 1999. gada līdz 2000. gadam, un tad 2001. gadā vēl par 290, un tas atspoguļojās ziņojumos par darbavietu zaudējumiem un [ražotņu] slēgšanu. Sagaidāms, ka nodarbinātība turpinās kristies 2002. gadā, un minētās prognozes zināmā mērā apstiprināja vismaz vienas ražotnes slēgšana Apvienotajā Karalistē, kas notika 2002. gada otrajā ceturksnī.
2.5.2.4. Produktivitāte.
1997 1998 1999 2000 2001
Produktivitāte (tonnās uz nodarbināto) 339 359 398 372 368
(158) Produktivitāte no 1997. gada līdz 1999. gadam pieauga ražošanas pieauguma un vienlaicīga efektivitātes uzlabojuma rezultātā, kas 1999. gadā ļāva samazināt darbaspēku. Tomēr ražošanas samazināšanās dēļ 2000. gadā, neatkarīgi no vienlaicīga nodarbinātības krituma, produktivitāte 2000. gadā samazinājās no 398 līdz 372 tonnām uz nodarbināto. Turpmāks ražošanas kritums 2001. gadā izraisīja turpmāku produktivitātes samazināšanos, bet Kopienas ražotāji spēja novērst produktivitātes krišanos turpmāk par 368 tonnām uz nodarbināto, jo gan 2000. gadā, gan 2001. gada sākumā efektīvi samazināja darbavietas.
2.5.2.5. Naudas plūsma.
1997 1998 1999 2000 2001
Naudas plūsma (indekss) 100 17 - 22 149 - 9
(159) Naudas plūsmu var izskatīt tikai to uzņēmumu līmenī, kas sadarbojas un kas ražoja attiecīgo izstrādājumu, nevis tikai attiecībā uz pašu attiecīgo izstrādājumu. Tāpēc šo rādītāju uzskatīja par mazāk nozīmīgu salīdzinājumā ar pārējiem iepriekš minētajiem rādītājiem. Tomēr negatīvais stāvoklis ir acīm redzams salīdzinājumā starp 1997. un 2001. gadu un starp 2000. un 2001. gadu.
2.5.2.6.Peļņa no ieguldītā kapitāla (PNIK).
1997 1998 1999 2000 2001
PNIK 7,1 % 11,9 % 4,8 % 9,1 % 3,1 %
(160) Peļņu no ieguldītā kapitāla var izskatīt tikai to uzņēmumu līmenī, kas sadarbojas un kas ražoja attiecīgo izstrādājumu, nevis tikai attiecībā uz pašu attiecīgo izstrādājumu. Tāpēc šo rādītāju uzskatīja par mazāk nozīmīgu salīdzinājumā ar pārējiem iepriekš minētajiem rādītājiem. Tomēr negatīvais stāvoklis ir acīm redzams, salīdzinot 1997. un 2001. gadu un 2000. un 2001. gadu.
2.5.3. Brīvā tirgus analīze.
2.5.3.1. Patēriņš.
1997 1998 1999 2000 2001
Patēriņš (tonnās) 2 038 964 2 291 736 2 469 281 2 220 950 2 209 059
(161) Karsti velmēto lokšņu un plākšņu patēriņu Kopienā noteica, ņemot vērā Kopienas ražotāju kopējos pārdošanas apjomus brīvajā tirgū un kopējo attiecīgā izstrādājuma importu Kopienā, kā norādīts Eiropas Kopienu Statistikas biroja datos.
(162) No 1997. gada līdz 1999. gadam patēriņš Kopienā palielinājās no 2,04 miljoniem tonnu līdz 2,47 miljoniem tonnu. Tas samazinājās līdz 2,22 miljoniem tonnu 2000. gadā (kritums par 10 %) un palika apmēram 2001. gada līmenī. Patēriņa kritumu no 1999. gada līdz 2000. gadam izskatīja, ievērojot citus faktorus, lai noteiktu, vai vispār un, ja jā, kādā mērā tas ir veicinājis Kopienas ražošanas nozarei nodarīto nopietno kaitējumu.
2.5.3.2. Pārdošanas apjoms.
1997 1998 1999 2000 2001
Pārdošanas apjoms Kopienā (tonnās) 1 621 366 1 780 696 1 992 214 1 687 843 1 636 926
(163) Līdzīgā izstrādājuma pārdošanas apjomi Kopienā pieauga no 1,62 miljoniem tonnu līdz 1,78 miljoniem tonnu no 1997. gada līdz 1998. gadam, un līdz 1,99 miljoniem tonnu 1999. gadā, ko veicināja patēriņa pieaugums. Pēc tam līdzīgā izstrādājuma pārdošanas apjomi samazinājās 2000. un 2001. gadā attiecīgi par 15 % un 3 %. Minētais samazinājums bija ātrāks nekā patēriņa samazinājuma koeficients un atspoguļo pieaugošo importa dominējošo stāvokli lejupejošā tirgū 2000. gadā un tirgū stagnācijas stāvoklī 2001. gadā.
2.5.3.3. Tirgus daļa.
1997 1998 1999 2000 2001
Tirgus daļa (%) 79,5 % 77,7 % 80,7 % 76,0 % 74,1 %
(164) No 1997. gada līdz 1998. gadam Kopienas ražotāju tirgus daļa samazinājās no 79,5 % līdz 77,7 %, un tā pamatā bija ievērojamais importa pieaugums no Dienvidaustrumāzijas 1998. gadā, kas notika Āzijas krīzes dēļ. Kopienas ražotāji bija spiesti nākamajā (1999.) gadā samazināt cenas, lai atgūtu tirgus daļu, un faktiski viņiem izdevās to palielināt, lai gan ierobežoti. Tomēr kopš 1999. gada Kopienas ražotāju tirgus daļa būtiski samazinājās līdz 76 % 2000. gadā un 74,1 % 2001. gadā. Vienlaikus importa tirgus daļa palielinājās no 19,3 % 1999. gadā līdz 24 % 2000. gadā un 25,9 % 2001. gadā. Tas pierāda aizvien pieaugošo importa ienākšanu tirgū tajā laika posmā, kas notika, kaut arī Kopienas ražotāji no 2000. gada līdz 2001. gadam samazināja cenas par 8 %.
2.5.3.4. Līdzīga izstrādājuma cena un cenu samazinājums.
1997 1998 1999 2000 2001
Kopienas pārdošanas apjomu vienības cenas (EUR/par tonnu) 321 347 286 363 334
2001. gada 1. ceturksnis 2001. gada 2. ceturksnis 2001. gada 3. ceturksnis 2001. gada 4. Ceturksnis 2002. gada 1. ceturksnis
Kopienas pārdošanas apjomu vienības cenas (EUR/par tonnu) 343 331 333 330 315
(165) Līdzīgā izstrādājuma vidējā cena no 1997. gada līdz 1998. gadam palielinājās līdz 347 EUR/par tonnu, bet samazinājās līdz 286 EUR/par tonnu 1999. gadā, kad Kopienas ražotāji centās atgūt tirgus daļu. Cenas atkal pieauga 2000. gadā, bet 2001. gadā atkal nokritās (par 8 %) līdz 334 EUR/par tonnu. Šī tendence turpmāk apstiprinās, jo ceturkšņa cenas par Kopienas izstrādājumu, salīdzinot 2001. gada 1. ceturksni un 2002. gada 1. ceturksni, uzrāda kritumu no 343 EUR/par tonnu līdz 315 EUR/par tonnu.
(166) Lai noteiktu cenu samazinājuma līmeni, cenu informāciju izskatīja par salīdzināmiem laika posmiem, vienā un tajā pašā tirdzniecības līmenī un par apjomiem, kas pārdoti līdzīgiem klientiem. Ņemot vērā cenu salīdzinājumu, ko rēķinos iekļāvuši Kopienas ražotāji un ražotāji eksportētāji uz Kopienu, secina, ka cenu samazinājums salīdzinājumā ar vietējām cenām 2001. gadā ir vidēji 27,9 %.
2.5.3.5. Rentabilitāte.
1997 1998 1999 2000 2001
Tīrā peļņa/zaudējumi par Kopienas pārdošanas apjomiem (%) 5,7 % 10,5 % - 3,7 % 8,5 % - 1,6 %
2001. Gada 1. Ceturksnis 2001. gada 2. ceturksnis 2001. gada 3. ceturksnis 2001. gada 4. ceturksnis 2002. gada 1. ceturksnis
Tīrā peļņa/zaudējumi par Kopienas pārdošanas apjomiem (%) 2,5 % - 2,3 % - 3,2 % - 4,6 % - 8,5 %
(167) Izskatāmajā piecu gadu laika posmā Kopienas ražotāju Kopienā pārdoto apjomu rentabilitāte ievērojami mainījās. Turpmāko rentabilitāti reģistrēja 1999. gadā, kad Kopienas ražotāji bija spiesti samazināt cenas, lai atgūtu importa tirgus daļu, kurš bija palielinājies. Augstāko reģistrēja 1998. gadā.
(168) 2001. gadā, kad imports palielinājās līdz augstākajam līmenim piecu gadu laikā, importa vidējā cena nokritās līdz 229 EUR/par tonnu un Kopienas izstrādājumu vidējā cena nokritās līdz 334 EUR/par tonnu. Kopienas izstrādājuma cenas kritums kopā ar pārdošanas apjomu kritumu izraisīja to, ka Kopienas ražotāju rentabilitāte samazinājās no 8,5 % līdz -1,6 %, un šī negatīvā tendence, šķiet, turpināmies 2002. gadā. Šī tendence vēlāk apstiprinās, jo ceturkšņa dati par laika posmu no 2001. gada 1. ceturkšņa līdz 2002. gada 1. ceturksnim rāda, ka apjomu, ko Kopienas ražotāji pārdevuši Kopienas tirgū, rentabilitāte nokritās no 2,5 % līdz -8,5 %.
(169) Mērķa cenu samazinājums atspoguļo pakāpi, kurā importētā ražojuma cena ir mazāka par to cenu līmeni, ko Kopienas ražotāji sagaidāmi varētu sasniegt situācijā, kad nav nodarīts kaitējums. Mērķa cenu samazinājumu aprēķināja, ņemot vērā vidējo svērto, zaudējumus neradošo, cenu par tonnu Kopienas izstrādājuma. Minēto cenu aprēķināja, izmantojot Kopienas izstrādājuma attiecīgās ražošanas izmaksas, kam pieskaitīja peļņas normu 8 %. Šo peļņas normu uzskatīja par saprātīgu, jo tā attiecas uz Kopienas ražotāju peļņu normālā tirdzniecības situācijā, ko nav ietekmējis pēkšņs, straujš importa pieaugums. Tādu zaudējumus neradošu cenu salīdzināja ar vidējo svērto cenu par importētā izstrādājuma tonnu 2001. gadā. Starpību starp abām minētajām cenām izteica kā procentuālo daļu no importētā izstrādājuma CIF/Kopienas robežcenas un rezultātā ieguva mērķa cenu samazinājumu par 56 %.
2.5.3.6. Krājumi.
1997 1998 1999 2000 2001
Noslēguma krājumi (tonnās) 167 389 215 337 232 342 265 431 289 264
(170) Krājumu līmeņi ievērojami palielinājās 1997. un 1998. gadā, kad plānoto pieprasījuma pieaugumu 1998. gadā, lielākā mērā nekā sagaidāms, absorbēja ievērojamais importa pieaugums tajā gadā. Krājumu pārpalikums daļēji noteica cenu kritumu 1999. gadā. 2000. gadā ražošana atkal bija lielāka par patēriņu, kas izraisīja krājumu mazāku pieaugumu līdz 232 342 tonnām. Tomēr, lai arī Kopienas ražošana 2000. gadā ievērojami samazinājās, krājumu līmeņi turpināja pieaugt, kad importa tirgus daļa vienā gadā palielinājās par 24 %.
(171) Kopienas ražošanai 2001. gadā turpmāk samazinoties (par vairāk nekā 120 000 tonnām nekā patēriņa samazinājums tajā gadā), krājumu līmeņi turpināja pieaugt, sasniedzot 289 264 tonnas jeb 13 % no Kopienas patēriņa 2001. gadā (salīdzinājumā ar 8 % 1997. gadā). Tas notika ievērojamā importa tirgus daļas pieauguma dēļ 2001. gadā.
2.5.4. Iekšējās izmantošanas analīze.
1997 1998 1999 2000 2001
Iekšējā izmantošana (tonnās) 317 941 375 788 405 835 437 013 372 850
(172) Daži rādītāji attiecībā uz iekšējo izmantošanu ir norādīti vispārējos noteikumos, jo iekšējās izmantošanas analīze veido daļu no visas ar attiecīgo izstrādājumu saistītās darbības analīzes (tas ir, jaudas un jaudas izmantošanas, nodarbinātības un produktivitātes analīzi). Attiecībā uz dažiem citiem faktoriem, ko iepriekš analizē attiecībā uz brīvo tirgu (tas ir, pārdošanas cenas, krājumus un rentabilitāti), iegūtie dati pēc savām īpašībām nav derīgi tūlītējai un objektīvai salīdzināšanai ar datiem, kas iegūti par brīvo tirgu attiecībā uz karsti velmētajām loksnēm un plāksnēm. Tomēr nav pierādījumu, ka rentablāk bija ražot iekšējai izmantošanai, nevis brīvajam tirgum. Tāpēc analīzi koncentrē uz produkciju iekšējai izmantošanai un izskata, vai tās tendence ir salīdzināma ar tendenci brīvajā tirgū un tirgū kopumā.
(173) No 1997. gada līdz 2000. gadam produkcija iekšējai izmantošanai palielinājās par gandrīz 120 000 tonnu. Tas veicināja Kopienas kopprodukcijas pieaugumu no 1997. gada līdz 1999. gadam (no 2,19 miljoniem tonnu līdz 2,58 miljoniem tonnu), un samazināja brīvajā tirgū 2000. gadā pārdotās produkcijas krituma ietekmi. 2001. gadā iekšējā izmantošana samazinājās par 64 000 tonnu jeb 15 %. Kaut arī pārdošanai paredzētās produkcijas kritums bija lielākais faktors, šis iekšējās izmantošanas samazinājums veicināja Kopienas kopējās ražošanas kritumu līdz 2,18 miljoniem tonnu 2001. gadā (6 % kritums kopš 2000. gada).
2.5.5. Secinājums.
(174) Dati rāda, ka, lai arī ražošanas jauda palika stabila un produktivitāte mazliet uzlabojās, kopumā jaudas izmantošanas, ražošanas, nodarbinātības un produktivitātes attīstība bija negatīva, un negatīvus faktorus var novērot arī attiecībā uz naudas plūsmu un PNIK.
(175) Kopumā dati par brīvo tirgu norāda uz pārdošanas apjomu, tirgus daļas, cenu un rentabilitātes negatīvu attīstību, kas notiek uz patēriņa samazināšanās un krājumu pieauguma fona.
(176) Dati par iekšējo izmantošanu pierāda, ka neatkarīgi no pieauguma 2000. gadā līdzīgu tendenci identificēja attiecībā uz iekšējo izmantošanu un minētos atzinumus pamatoja visas ar attiecīgo izstrādājumu saistītās darbības analīze.
(177) Jo īpaši Komisija atzīmē, ka 2001. gadā, kad imports sasniedza augstāko līmeni piecu gadu laika posmā (572 133 tonnas), Kopienas ražotāju pārdošanas apjomi Kopienas tirgū sasniedza zemāko līmeni piecu gadu laika posmā (1,64 miljoni tonnu), rentabilitāte strauji kritās, un viņiem radās zaudējumi. Vienlaikus ar to samazinājās brīvajā tirgū pārdotās produkcijas apjomi, iekšējā izmantošana un patēriņš. Tādos apstākļos varēja sagaidīt, ka imports samazināsies, bet tas turpināja pieaugt trešo gadu pēc kārtas.
(178) Šī importa pieauguma ietekme uz Kopienas ražotājiem ir atspoguļota darbības rādītājos. Kopienas ražotāji zaudēja tirgus daļu, kas 2001. gadā nokritās līdz piecu gadu mazākajam līmenim. Jaudas izmantošana arī 2001. gadā nokritās līdz mazākajam līmenim piecu gadu laika posmā, un tāpat arī produktivitāte, kaut arī 2000. un 2001. gadā tika zaudētas daudzas darba vietas. Līdz 2001. gadam nodarbinātība bija sasniegusi zemāko līmeni piecu gadu laika posmā, un sagaida, ka tā turpinās samazināties. Ražošanas, Kopienas pārdošanas apjomu un cenu krituma kopējā ietekme bija tāda, ka samazinājās Kopienas ražotāju rentabilitāte un viņiem radās zaudējumi 2001. gadā. Kopienas ražotājiem rodas ievērojami zaudējumi. Cenu un rentabilitātes nepārtrauktā samazināšanās no 2001. gada 1. ceturkšņa līdz 2002. gada 1. ceturksnim ir apstiprinājums minētajām tendencēm.
(179) Ņemot vērā visus minētos faktorus un jo īpaši ņemot vērā brīvā tirgus darbības analīzi, Komisija secina, ka Kopienas ražošanas nozarei ir nodarīts nopietns kaitējums.
2.6. Cēloņsakarība.
(180) Lai izskatītu cēloņsakarības pastāvēšanu starp importa pieaugumu un nopietno kaitējumu un lai nodrošinātu, ka citu faktoru radītu kaitējumu neattiecina uz importa pieaugumu, Komisija rīkojās šādi:
- to faktoru zaudējumus radošās sekas, kurus uzskata par kaitējuma radītājiem, nodalīja citu no citas,
- minētās zaudējumus radošās sekas attiecināja uz faktoriem, kuri tās rada, un
- pēc tam, kad kaitējums tika attiecināts uz visiem cēloņu faktoriem, kādi bija, Komisija noteica, vai importa palielinājums ir patiess un nozīmīgs nopietna kaitējuma cēlonis.
2.6.1. Importa apjoma pieauguma ietekme.
(181) Karsti velmēto lokšņu un plākšņu tirgus ir pārredzams attiecībā uz piegādes avotiem, klientiem un cenām. Tā kā karsti velmētas loksnes un plāksnes būtībā ir pamatizstrādājums, attiecīgais izstrādājums un līdzīgais izstrādājums konkurē galvenokārt cenas ziņā. Importa pieauguma ietekme bija zaudējumus radoša, jo tās dēļ radās spiediens uz cenām un samazinājās tās produkcijas apjoms, ko Kopienas tirgū pārdeva Kopienas ražotāji.
(182) No 1999. gada līdz 2000. gadam importa tirgus daļa pieauga no 19,3 % līdz 24 % no tirgus. Tajā pašā laika posmā imports pieauga no 22,1 % līdz 28,9 % no produkcijas, kas paredzēta pārdošanai. Vēlāk, no 2000. gada līdz 2001. gadam, importa tirgus daļa palielinājās no 25,9 % līdz 32 % no produkcijas, kas paredzēta pārdošanai. Tādējādi imports palielinājās arī attiecībā uz produkciju uz Kopienas ražotāju rēķina.
(183) Kas attiecas uz cenām, no 2000. gada līdz 2001. gadam attiecīgā izstrādājuma vidējā vienības cena Kopienas tirgū samazinājās no 305 līdz 229 EUR/par tonnu. Līdzīgā izstrādājuma vidējā vienības cena samazinājās no 363 līdz 334 EUR/par tonnu. Tādā pārredzamā tirgū cenu samazinājumam bija noteicoša ietekme. Tikai līdzīgā izstrādājuma vidējās vienības cenas krituma ietekme uz Kopienas ražotāju pārdošanas ieņēmumiem Kopienā būtu 8 % samazinājums (EUR 45 miljoni) 2001. gadā. Ņemot vērā pārdošanas apjomu samazināšanos, kas notika vienlaikus, faktiskais apgrozījuma kritums Kopienā bija 66 miljoni EUR. Fiksētās izmaksas raksturo Kopienas ražotāju pieskaitāmo izmaksu materiālu daļu. Tādējādi pārdošanas ieņēmumu samazinājums radīja neproporcionāli lielāku rentabilitātes kritumu, kas 2001. gadā samazinājās līdz -1,6 %. Cenu un rentabilitātes kritums turklāt jāskata vairāku ražotņu slēgšanas un tās rezultātā samazinātās nodarbinātības kontekstā.
(184) Minēto iemeslu dēļ uzskata, ka ir atbilstība starp lētā importa pieaugumu un nopietno kaitējumu, kas nodarīts Kopienas ražotājiem, un ka importa pieaugumam bija zaudējumus radoša ietekme, kas jo īpaši izpaudās kā cenu spiediens un apjomu samazinājums, ko Kopienas tirgū pārdeva Kopienas ražotāji.
2.6.2. Patēriņa pārmaiņu ietekme.
(185) Komisija izskatīja arī patēriņa samazināšanās zaudējumus radošo ietekmi laika posmā no 2000. gada līdz 2001. gadam. Minētais kritums jāskata vispārējās tendences kontekstā piecu gadu laika posmā, uz ko attiecas izmeklēšana. Patēriņš palielinājās no 2,04 miljoniem tonnu 1997. gadā līdz 2,47 miljoniem tonnu 1999. gadā, pirms nokritās par kādiem 260 000 tonnu līdz 2,2 miljoniem tonnu 2000. gadā un palika tajā līmenī 2001. gadā.
(186) Šajā konkrētajā gadījumā Komisija uzskata, ka šķietamais patēriņa pieaugums 1999. gadā lielā mērā bija radies krājumu uzkrājumu dēļ, kas bija radušies zemo cenu dēļ tajā gadā. Šā iemesla dēļ precīzāku ainu var iegūt, analizējot patēriņa attīstības gaitas pārmaiņas. Lai arī patēriņš no 1999. gada līdz 2000. gadam samazinājās, kopumā piecu gadu laika posmā patēriņš faktiski palielinājās par 170 000 tonnu jeb 8 %. Tas raksturo vidēju pieauguma koeficientu, 1,6 % gadā. Patēriņa kopējās tendences izteiksmē Kopienas ražotāju pārdošanas apjomiem būtu vajadzējis pieaugt piecu gadu laika posmā, bet faktiski tie bija stagnācijas stāvoklī.
(187) Izskatot šo jautājumu, šajā konkrētajā gadījumā jāņem vērā visu tirgus dalībnieku reakcija uz patēriņa samazināšanās tendenci. Šajā sakarā konstatēja, ka, kamēr Kopienas ražotāji bija spiesti par apmēram 51 000 tonnu samazināt pārdošanas apjomus Kopienā 2001. gadā salīdzinājumā ar 2000. gadu, importa tendence bija gluži pretēja - tas strauji palielinājās. Nenoteica ekonomisku pamatojumu, kas varētu izskaidrot straujo importa pieaugumu. Piemēram, neviens eksportētājs neapgalvoja, ka tas noticis turpmāku ražošanas izmaksu dēļ.
(188) Runājot par ietekmi uz cenu, nelielam patēriņa pieaugumam parasti nebūtu jāizraisa būtiska cenu ietekme. Tāpat to nebūtu jāizraisa nelielam patēriņa kritumam, kāds notika no 1999. gada līdz 2000. gadam. Līdzīgi, samazinot cenu spiedienu, būtu iespējams kontrolēt zaudējumus radošu ietekmi, kas rodas zemo cenu dēļ. Svarīgākais faktors šeit ir peļņa, jo jebkurš samazinājums būtu novests līdz minimumam, ja cenas nebūtu būtiski kritušās. Tāpēc ir saprātīgi secināt, ka, ja nebūtu lētā importa straujā pieauguma, patēriņa samazināšanās nebūtu izraisījusi ievērojamu peļņas kritumu.
(189) Tomēr, pat ja visi tirgus dalībnieki būtu rīkojušies atbildīgi un koriģējuši ražošanu, Kopienas ražotāji 2000. gadā būtu pārdevuši mazāk produkcijas, salīdzinot ar 1999. gadu. 2001. gadā patēriņš bija mazliet virs 1997. un 1998. gada vidējā lieluma (tas ir, 2,16 miljoni tonnu). 1999. gadā patēriņš palielinājās par 180 000 tonnu, bet 2001. gadā nokritās līdz 1999. gada līmenim. 2001. gadā patēriņš samazinājās līdz 1997./1998. gada līmenim, un Kopienas ražotāju pārdošanas apjomi samazinājās par aptuveni 300 000 tonnu, turpretim imports turpināja pieaugt. No 1999. gada līdz 2001. gadam, kamēr patēriņš samazinājās par 10 %, Kopienas ražotāju pārdošanas apjomi Kopienā nokritās par 18 %.
(190) Minēto iemeslu dēļ secina, ka ir nozīmīga, bet ne būtiska saikne starp patēriņa kritumu no 1999. gada līdz 2000. gadam un novēroto zaudējumus radošo ietekmi.
2.6.3. Iekšējās izmantošanas pārmaiņu ietekme.
(191) Komisija izskatīja arī karsti velmēto lokšņu un plākšņu iekšējās izmantošanas attīstības gaitas ietekmi. No 1997. gada līdz 2000. gadam tā palielinājās no 317 941 tonnām līdz 437 013 tonnām, bet 2001. gadā samazinājās līdz 372 850 tonnām. Komisija atzīmēja, ka minētais kritums atbilda tirgus apstākļiem, kādi bija starpposma izstrādājumiem un gataviem izstrādājumiem.
(192) Daži rādītāji attiecībā uz iekšējo izmantošanu ir norādīti vispārējos noteikumos, jo iekšējās izmantošanas analīze veido daļu visas ar attiecīgo izstrādājumu saistītās darbības analīzes (tas ir, jaudas un jaudas izmantošanas, nodarbinātības un produktivitātes analīzi). Attiecībā uz citiem faktoriem, kas iepriekš analizēti attiecībā uz brīvo tirgu, tas ir, pārdošanas cenām, krājumiem un rentabilitāti, iegūtie dati pēc savām īpašībām nav derīgi tūlītējai un objektīvai salīdzināšanai ar datiem, kas iegūti par brīvo tirgu attiecībā uz karsti velmētajām loksnēm un plāksnēm, bet tomēr tie nepierāda, ka rentablāk būtu bijis ražot iekšējai izmantošanai, nevis brīvajam tirgum.
(193) Iekšējās izmantošanas samazināšanās 2001. gadā tādējādi izraisīja zaudējumus radošu ietekmi ražošanas izteiksmē, kas savukārt ietekmēja jaudas izmantošanu, fiksētās izmaksas par vienību un, visbeidzot, rentabilitāti. Tomēr kritumu cenās un ieņēmumos, kas radās Kopienas ražotājiem brīvajā tirgū, izraisīja lētais imports, un tam ir maza saistība vai pat nav saistības ar iekšējās izmantošanas samazinājumu.
2.6.4. Eksporta darbības rezultātu ietekme.
194) Komisija izskatīja arī zaudējumus radošu ietekmi, kas radusies eksporta krituma dēļ.
1997 1998 1999 2000 2001
Eksports (tonnās) 196 354 202 206 165 070 159 450 150 469
(195) No 1997. gada līdz 1999. gadam Kopienas ražotāju karsti velmēto lokšņu un plākšņu eksports uz trešajām valstīm samazinājās no 196 354 tonnām līdz 165 070 tonnām. No 1999. gada līdz 2001. gadam eksports palika relatīvi stabils un samazinājās tikai par 15 000 tonnu divu gadu laika posmā. Tādējādi piecu gadu laika posmā eksports samazinājās par aptuveni 46 000 tonnu, lai arī lielākais samazinājums bija no 1997. gada līdz 1999. gadam. Kopš 1999. gada eksports ir samazinājies tikai par 15 000 tonnu jeb 0,7 % no Kopienas ražotāju kopējā pārdošanas apjoma. Tāpēc nesenākajā laika posmā no 2000. gada līdz 2001. gadam tas nebija būtiskas zaudējumus radošas ietekmes. Šajā sakarā, tā kā kaitējums, kas radās eksporta krituma dēļ, radās galvenokārt piecu gadu laika posma sākuma daļā, tas jāskata mazāk nozīmīgā gaismā, nekā ja tas būtu noticis piecu gadu laika posma beigu daļā.
(196) Minēto iemeslu dēļ secina, ka ir zināma saikne starp eksporta kritumu un novēroto zaudējumus radošo ietekmi, jo īpaši piecu gadu laika posma sākuma daļā.
2.6.5. Jaudas pārpalikuma ietekme.
(197) Komisija turpmāk izskatīja, vai zaudējumus radoša ietekme ir varējusi rasties no nopietnā kaitējuma, ko radījis Kopienas ražotāju jaudas pārpalikums. Izmeklēšanas laika posmā nebija nozīmīgu pārmaiņu kopējā lēstajā teorētiskajā ražošanas jaudā. Līdz ar to atbilstību starp jaudu un zaudējumus radošu ietekmi nenovēroja.
2.6.6. Pārstrukturēšanas ietekme.
(198) Vēl Komisija izskatīja, vai nopietno kaitējumu ir radījusi zaudējumus radoša ietekme, ko attiecināja uz Kopienas ražotāju nesenajos gados veiktās pārstrukturēšanas izmaksām. Šajā sakarā jāatzīmē, ka pārstrukturēšana parasti nozīmē īstermiņa izmaksas, tādas kā atlaišanas maksājumi, iepirkuma izmaksas utt., ko kompensē vidēja termiņa efektivitātes peļņa. Ņemot vērā nepārtraukto racionalizācijas procesu, tas nozīmētu, ka nepārtrauktās īstermiņa izmaksas, kaut arī bija nelielas, tomēr ietekmēja izmaksu struktūru.
2.6.7. Zaudējumus radošas ietekmes attiecināšana.
(199) Nopietnais kaitējums, kas nodarīts Kopienas ražotājiem, izpaudās galvenokārt kā samazināti pārdošanas apjomi un aizvien lielāki finansiāli zaudējumi. Komisija identificēja četrus faktorus papildus importa pieaugumam, kas veicinājuši kaitējumu: patēriņa kritums, iekšējās izmantošanas samazināšanās, eksporta apjomu kritums un nepārtraukts racionalizācijas darbs.
(200) Pirmkārt, patēriņa kritums no 1999. gada līdz 2000. gadam bija aptuveni 10 %. Tomēr importa attīstības gaita nepavisam nepielāgojās šim patēriņa modelim, un Komisija uzskata, ka patēriņa kritumam nebija nozīmīgas ietekmes ne uz apjomu, ne uz cenām.
(201) Kas attiecas uz iekšējās izmantošanas samazinājumu, jo īpaši laika posmā no 2000. gada līdz 2001. gadam, tam bija negatīva ietekme, pirmkārt, jau apjoma izteiksmē. Tādējādi tam nebija nozīmīgas saistības ar cenu un ieņēmumu kritumu, kas Kopienas ražotājiem radās brīvajā tirgū.
(202) Komisija izskatīja arī Kopienas ražotāju eksporta samazinājumu piecu gadu laika posmā. Piecu gadu laika posma sākumā bija samazinājums. Tomēr laika posma pēdējā daļā, kad bija radies nopietns kaitējums, eksporta kritums bija nenozīmīgs Kopienas ražotāju kopējo pārdošanas apjomu kontekstā. Tāpēc eksporta attīstības gaitai bija nenozīmīga ietekme uz Kopienas ražotājiem 2000./2001. gadā, salīdzinot ar importa pieaugumu.
(203) Attiecībā uz nepārtraukto racionalizācijas procesu Komisija tāpat uzskata, ka tā ietekme uz Kopienas ražotāju izmaksu struktūru nav nozīmīga, jo īpaši salīdzinot ar lētā importa cenu ietekmi.
(204) Komisija atzīmēja, ka samazinājums Kopienas ražotāju pārdošanas apjomos, pārdošanas cenās un rentabilitātē radās galvenokārt importa pieauguma dēļ, kas pieauga 2000. gadā, kad samazinājās patēriņš, un turpināja pieaugt arī pēc tam apstākļos, kad patēriņš bija stagnācijas stāvoklī 2001. gadā.
2.6.8. Secinājums.
(205) Secina, ka pēc tam, kad citu zināmo faktoru zaudējumus radošās sekas ir pārbaudītas, nodalītas un nošķirtas cita no citas un no importa pieauguma zaudējumus radošām sekām un kad ir nodrošināts, ka uz importu neattiecina tādu citu faktoru radīto kaitējumu, var uzskatīt, ka ir patiesa un būtiska saikne starp importa pieaugumu un Kopienas ražotājiem nodarīto nopietno kaitējumu.
2.7. Turpmākie notikumi.
(206) Komisija turklāt izanalizēja vairākus faktorus, kas pamato secinājumu, ka ir sagaidāms, ka Kopienas ražotājiem radītais būtiskais kaitējums būtiski palielināsies, ja imports turpināsies pašreizējā līmenī vai pieaugs.
2.7.1. ASV tērauda aizsardzības pasākumi.
(207) Jāatgādina, ka 2002. gada 5. martā ASV piemēroja aizsardzības pasākumus pret dažiem tērauda izstrādājumiem, tostarp karsti velmētiem tērauda izstrādājumiem un plāksnēm. Minētie pasākumi stājās spēkā 2002. gada 20. martā un sastāv no ASV ievedmuitas palielinājuma 30 % procentuālā nodokļa apmērā pirmajā gadā, 24 % apmērā otrajā gadā un 18 % apmērā trešajā gadā. Šie pasākumi neattiecas uz Kanādu, Izraēlu, Jordāniju un Meksiku, kā arī uz vairākām valstīm, kas noteiktas kā jaunattīstības valstis.
2.7.2. Tirdzniecības novirze, kas rodas ASV tērauda aizsardzības pasākumu dēļ.
(208) Komisija izskatīja ASV pasākumu iespējamo ietekmi, analizējot stāvokli lielākajās eksportētājvalstīs uz ASV.
(209) 2001. gadā ASV importēja 3,63 miljonus tonnu karsti velmēto tērauda izstrādājumu un plākšņu, no kuriem vismaz 255 000 tonnu ietilpst attiecīgā izstrādājuma definīcijā.
(210) 2001. gadā kopējais attiecīgā izstrādājuma eksports uz ASV no valstīm, uz ko attiecas ASV aizsardzības pasākumi (izņemot ražotājus Kopienā un tajās valstīs, uz ko neattiecas ASV aizsardzības pasākumi, tiktāl, cik tas attiecas uz karsti velmētiem tērauda izstrādājumiem un plāksnēm), bija apmēram 200 000 tonnu. ASV pasākumi neattiecas uz dažiem atsevišķu ražotāju izstrādājumiem, bet minētos daudzumus neuzskata par būtiskiem karsti velmēto tērauda izstrādājumu un plākšņu gadījumā.
(211) Tad Komisija izskatīja iespēju, kad palielinātos eksporta apjomi uz Kopienu ierobežotās piekļuves dēļ ASV tirgum, kas notiktu ASV pieņemto aizsardzības pasākumu dēļ. Komisija izskatīja ražotāju eksportētāju, kas sadarbojas, jaudas stāvokli. Konstatēja, ka viņi bija palielinājuši savu jaudu no līmeņa ap 12,2 miljoniem tonnu 1999. gadā līdz 13,2 miljoniem tonnu 2001. gadā. Neviens no ražotājiem eksportētājiem, kas sadarbojas, nepauda ne nodomu samazināt jaudu tuvākajā nākotnē, ne nodomu samazināt ražošanu ASV pasākumu dēļ.
(212) Vairākums eksportētāju izteica nodomu kompensēt iespējamo eksporta kritumu uz ASV, palielinot pārdošanas apjomus savu valstu vietējā tirgū, tomēr šis apgalvojums tika izteikts patēriņa statiska stāvokļa dēļ vai krituma kontekstā minētajos tirgos. Šajā sakarā, maz ticams, ka minētie ražotāji var ievērojami palielināt pārdošanas apjomus savā vietējā tirgū. Tāpat nav ticams, ka viņi var palielināt pārdošanas apjomus citos tirgos, jo ražotāji vairākumā no minētajiem tirgiem jau cieš svarīgās ASV tirgus slēgšanas dēļ, un nekas arī neliecina, ka minētajos tirgos īsākā vai vidējā termiņā būs ievērojams papildu patēriņš, kas ļautu palielināt importu.
(213) Tāpēc izstrādājumu apjoms, ko galīgo pasākumu neesamības gadījumā potenciāli var novirzīt uz Kopienu ASV pasākumu dēļ, sasniedz vairāk nekā 200 000 tonnu. Ir vairāki iemesli, kāpēc šo potenciālu var pilnībā nerealizēt, piemēram, pašreizējais augstais cenu līmenis vietējā tirgū ASV, kā dēļ importa līmenis var būt augstāks nekā gaidītais (kaut arī pastāv 30 % nodoklis), kā arī tas, ka trešo valstu ražotāji var būt spējīgi daļēji kompensēt ASV tirgus zaudējumu, palielinot pārdošanas apjomus savos vietējos tirgos. Tas var izrādīties patiesi jo īpaši tām valstīm, kuras ir veikušas aizsardzības pasākumus kā pretdarbību ASV aizsardzības rīcībai. Turklāt ražotāji var zināmu laiku palielināt krājumus.
(214) Tomēr joprojām dominēs ievērojams potenciāls eksporta pieaugumam uz Kopienu. Minētajam pieaugumam, kurš notika 2001. gadā, bija daudz iemeslu, kā jau identificēts nopietnā kaitējuma analīzē, un tie visi joprojām ir spēkā un var sagaidīt, ka to ietekmē imports turpinās pieaugt. Turklāt tagad ASV aizsardzības rīcībā ir jauns faktors, kura dēļ paliek pāri ievērojams daudzums produkcijas, kuras ražotājiem katrā ziņā jāatrod tai pircēji. Minētajos apstākļos var saprātīgi pieņemt, ka, ja nebūs galīgo pasākumu, pati mazākā sagaidāmā tirdzniecības novirze ir 25 % līdz 50 % no iepriekš aprēķinātā apjoma (200 000 tonnu), ko varētu novirzīt no ASV tirgus. Visai iespējams, ka tā būs lielāka, bet uzskata par saprātīgu pamatot analīzi ar samērīgām aplēsēm.
(215) Būtiski ir arī tas, ka 2001. gadā lielākais attiecīgā izstrādājuma eksporta tirgus bija Kopiena (572 133 tonnas). To var salīdzināt ar Krieviju (258 738 tonnas), ASV (255 144 tonnas), Ķīnu (209 980 tonnas) un Turciju (99 341 tonna). Tas atspoguļo faktu, ka Kopiena bija un pēc nesenajiem pasākumiem paliek viens no atklātākajiem tirgiem pasaulē. Nesenais eiro novērtējums attiecībā uz ASV dolāru un citām lielajām valūtām īsā un vidējā termiņā palielina importa pievilcību salīdzinājumā ar Kopienas produkciju.
2.7.3. Kopienas eksporta samazinājums, kas rodas ASV tērauda aizsardzības pasākumu dēļ.
(216) ASV pasākumu tūlītēja ietekme bija tāda, ka strauji samazinājās Kopienas karsti velmēto lokšņu un plākšņu eksports uz ASV. 30 % procentuālā nodokļa piemērošana lielā mērā apturēs minēto eksportu, kaut arī var būt nelieli eksporta apjomi pašreizējā augstā cenu līmeņa dēļ ASV tirgū, kad Kopienas ražotāji būs ar mieru maksāt nodokli, lai tikai pārdotu pārmērīgos krājumus. Pēc iespējas ņemot vērā ASV piešķirtos izņēmumus pēc pasākumu piemērošanas, uzskata, ka Kopienas eksports uz ASV, kas 2001. gadā bija aptuveni 20 000 tonnu, ASV pasākumu dēļ ievērojami samazināsies.
(217) Iespējams, ka samazināsies arī Kopienas eksports uz citām trešajām valstīm, jo visiem eksportētājiem pasaules mērogā būs grūtāk eksportēt gan ASV pasākumu dēļ, gan aizsardzības pasākumu dēļ, ko pieņēmušas citas trešās valstis un pati Kopiena, lai novērstu eksporta apjomu novirzīšanu uz viņu tirgiem.
2.7.4. Plānotā ASV pasākumu ietekme.
(218) Komisija novērtēja iespējamo ietekmi, kādu uz Kopienas ražotājiem atstātu galīgo pasākumu nepiemērošana un vēlākā tirdzniecības apjomu novirzīšana, kas rastos ASV aizsardzības pasākumu dēļ, kā arī tādu pasākumu ietekmes dēļ uz Kopienas eksportu. Šajā sakarā Komisija konstatēja, ka, ja nebūs Kopienas aizsardzības pasākumu, imports nenovēršami un ievērojami palielināsies, tā dēļ Kopienas ražošanas nozares stāvoklis nopietni un būtiski pasliktināsies. Ņemot vērā Kopienas ražotāju ārkārtīgi trauslo stāvokli, jebkuram ievērojamam importa pieaugumam būtu ļoti nopietnas sekas. Sagaidāmais pieaugums 50 000 līdz 100 000 tonnu apmērā tūlīt izraisītu turpmāku ievērojamu Kopienas ražotāju pārdošanas apjomu samazinājumu, un tādi samazinātie pārdošanas apjomi ļoti ātri izraisītu nopietnas negatīvas sekas attiecībā uz citiem rādītājiem, kas identificē nozares stāvokli.
(219) Kopienas eksporta ilgāks kritums arī ievērojami veicinās Kopienas ražotāju stāvokļa pasliktināšanos. Tiek lēsts, ka kopš ASV pasākumu piemērošanas Kopienas eksports ievērojami kritās, un tāda situācija tuvākajos mēnešos var saglabāties vai pat pasliktināties.
(220) Paredzētais importa pieaugums un paredzētais Kopienas eksporta kritums ievērojami pasliktinātu Kopienas ražošanas nozares stāvokli attiecībā uz visiem faktoriem, kas jau izskatīti, nosakot nopietnā kaitējuma pastāvēšanu. Tas tūlīt izraisītu turpmāku krasu pārdošanas apjomu un cenu kritumu, tā dēļ negatīvi tiktu ietekmēta ražošana, palielinātos vienības izmaksas un arī zaudējumi. Tiešām, vispārējo negatīvo ietekmi lielā mērā pastiprinātu tas, ka Kopienas ražotājiem jau tagad ir radies nopietns kaitējums pēdējo gadu pieaugošā importa dēļ.
2.7.5. Secinājums.
(221) Pienācīgi ņemot vērā to, ka Kopienas ražotājiem jau tagad ir radies nopietns kaitējums, ir saprātīgi secināt, ka iespējamais mazākais ievērojamais importa pieaugums ievērojami pasliktinātu Kopienas ražotāju stāvokli. Turklāt šo stāvokli pasliktinās ievērojams Kopienas eksporta samazinājums, kas notiks ASV pasākumu dēļ.
2. izstrādājums
Neleģētas karsti velmētas loksnes un plāksnes (turpinājums)
KOPIENAS RAŽOTĀJU STĀVOKLIS
1997 1998 1999 2000 2001
Jauda (tonnās) 3 500 000 3 600 000 3 600 000 3 600 000 3 600 000
Jaudas izmantošanas koeficients (%) 63 % 67 % 72 % 64 % 61 %
Sākuma krājumi (tonnās) 109 875 167 389 215 337 232 342 265 431
Kopējā ražošana (tonnās) 2 193 175 2 406 637 2 580 125 2 317 395 2 184 078
Iepirkumi (tonnās) 0 0 0 0 0
Kopējie pārdošanas apjomi (tonnās) 1 817 720 1 982 901 2 157 285 1 847 294 1 787 395
Iekšējā izmantošana (tonnās) 317 941 375 788 405 835 437 013 372 850
Noslēguma krājumi (tonnās) 167 389 215 337 232 342 265 431 289 264
Pārdošanas apjomi ārpus ES (tonnās) 196 354 202 206 165 070 159 450 150 469
Pārdošanas apjomi ES (tonnās) 1 621 366 1 780 696 1992214 1 687 843 1 636 926
ES pārdošanas apjomu vienības cenas (EUR/par tonnu) 321 347 286 363 334
Tīrā peļņa/zaudējumi par ES pārdošanas apjomiem (%) 5,7 % 10,5 % - 3,7 % 8,5 % - 1,6 %
Tirgus daļa (%) 79,5 % 77,7 % 80,7 % 76,0 % 74,1 %
Nodarbinātība (laika posma beigās) 6 461 6 699 6 489 6 229 5 942
Produktivitāte (tonnās uz nodarbināto) 339 359 398 372 368
ES PĀRDEVUMU APJOMS, VIENĪBAS CENAS UN RENTABILITĀTE, PA CETURKŠŅIEM
2001. gada 1. ceturksnis 2001. gada 2. ceturksnis 2001. gada 3. ceturksnis 2001. gada 4. ceturksnis 2002. gada 1. ceturksnis
Apjoms (tonnās) 452 189 444 231 382 515 357 993 353 998
Vienības cenas (eiro/par tonnu) 343 331 333 330 315
Rentabilitāte (%) 2,5 % - 2,3 % - 3,2 % - 4,6 % - 8,5 %
Cenu samazinājums 2001. gadā = 27,9 %
Mērķa cenas samazinājums 2001. gadā = 56,0 %
Iepriekš norādītie dati par Kopienas ražotāju stāvokli ir pārbaudīti ar pārbaudēm izlases kārtā un izmeklēšanām klātienē par uzņēmumiem, kuri pārstāv šādu procentuālo daļu no Kopienas kopējās ražošanas: 92,8 %
3. 3. IZSTRĀDĀJUMS - NELEĢĒTAS KARSTI VELMĒTAS ŠAURAS SLOKSNES.
3.1. Attiecīgais izstrādājums un līdzīgs vai tieši konkurējošs izstrādājums.
3.1.1. Attiecīgais izstrādājums.
(222) Attiecīgais izstrādājums ir plakani velmēti izstrādājumi no dzelzs vai neleģēta tērauda, ar platumu mazāk nekā 600 mm,
- neplakēti, neapvalkoti un bez pārklājuma, pēc karstās velmēšanas tālāk neapstrādāti, nav velmēti četrpusēji vai slēgtā taisnstūra kalibrā, ar platumu vairāk nekā 150 mm un biezumu ne mazāk kā 4 mm, nav satīti ruļļos un nav ar reljefu rakstu vai
- apvalkoti, bet pēc apvalkojuma tālāk neapstrādāti,
(še turpmāk "karsti velmētas šauras sloksnes"). Attiecīgo izstrādājumu pašlaik klasificē ar KN kodiem 7211 14 10, 7211 14 90, 7211 19 20, 7211 19 90, 7212 60 11, 7212 60 19, 7212 60 91.
(223) Karsti velmētas šaurās sloksnes parasti iegūst tērauda rūpnīcās, karsti velmējot pusgatavus tērauda izstrādājumus pēc to beidzamās laišanas velmē vai pēc kodināšanas vai pēc nepārtrauktas atkvēlināšanas.
(224) Karsti velmētās šaurās sloksnes var būt dažādu kategoriju un izmēru. Neatkarīgi no tā, ka katrs KN kods atbilst atšķirīgam karsti velmēto šauro slokšņu veidam, konstatēja, ka tiem visiem ir vienādas īpašības vai līdzīgas fizikālās un tehniskās īpašības, izmantojumi un piemērojumi. Attiecīgi visi karsti velmēto šauro slokšņu veidi veido vienu izstrādājumu, uz ko attiecas iepriekš uzskaitītie attiecīgie KN kodi.
3.1.2. Līdzīgi vai tieši konkurējoši izstrādājumi.
(225) Komisija pārbaudīja, vai Kopienas ražotāju ražotie izstrādājumi (še turpmāk "līdzīgie izstrādājumi") ir līdzīgi importētajiem attiecīgajiem izstrādājumiem. Izmeklēšanas gaitā Komisija saņēma iesniegumus no dažiem lielākajiem karsti velmēto šauro slokšņu eksportētājiem un importētājiem, kuri apgalvoja, ka dažus karsti velmēto šauro slokšņu veidus, ko importēja Kopienā, Kopienas ražotāji neražoja, un tāpēc tos nevajadzētu uzskatīt par attiecīgajam izstrādājumam līdzīgu izstrādājumu.
(226) Komisija sīki izskatīja minētos iesniegumus un ņēma vērā jo īpaši šādus izmeklēšanas atzinumus:
a) importētajam izstrādājumam un Kopienas izstrādājumam bija viena starptautiskā tarifu klasifikācija. Turklāt tiem bija vienādas vai līdzīgas fizikālās īpašības, tādas kā sastāvs, izmērs, forma un tekstūra, un tos izgatavoja atbilstoši starptautiski atzītiem standartiem;
b) importēto izstrādājumu un Kopienas izstrādājumu pārdeva, izmantojot līdzīgus vai vienādus tirdzniecības kanālus, bija uzreiz pieejama cenas informācija (piemēram, sīku informāciju par cenām publicē attiecīgās nozares periodiskajos izdevumos, tādos kā Metal Bulletin un Steel Weekly), un attiecīgais izstrādājums un Kopienas ražotāju izstrādājums konkurēja galvenokārt cenas ziņā;
c) gan importētais izstrādājums, gan Kopienas izstrādājums abi bija derīgi vienādai vai līdzīgai īpašai izmantošanai, un tāpēc tie bija lielā mērā alternatīvi vai aizstājoši un bija viegli savstarpēji aizstājami;
d) klienti gan importēto izstrādājumu, gan Kopienas izstrādājumu uztvēra kā alternatīvu līdzekli zināmu funkciju izpildei, lai apmierinātu īpašu prasību vai vajadzību, un šajā sakarā eksportētāja/importētāja identificētās atšķirības bija nelielas izmaiņas, kas veiktas pēc konkrēta klienta lūguma.
(227) Komisija secināja, ka, par spīti domājamām tehniskām atšķirībām izstrādājumu īpašībās un kvalitātē, ko identificēja minētajos iesniegumos, importētais izstrādājums un Kopienas izstrādājums ir līdzīgi vai tieši konkurējoši.
3.2. Importa apjoma palielinājums.
(228) Komisija pārbaudīja, vai attiecīgo izstrādājumu importē Kopienā tik palielinātos daudzumos, absolūtā izteiksmē vai attiecībā uz Kopienas produkciju un/vai ar tādiem noteikumiem vai nosacījumiem, lai radītu vai varētu radīt Kopienas ražotājiem nopietnu kaitējumu. Šajā sakarā Komisija koncentrējās uz attiecīgā izstrādājuma importu nesenākajā laika posmā, par kuru bija pieejami dati absolūtā izteiksmē un attiecībā uz produkciju, kas paredzēta pārdošanai (izņemot iekšējo izmantošanu), un kopējo Kopienas produkciju. Tabulā turpmāk ir norādīta importa attīstības gaita par katru gadu laika posmā no 1997. gada līdz 2001. gadam gan absolūtajā izteiksmē, gan attiecībā uz Kopienas produkciju, kas paredzēta pārdošanai, gan attiecībā uz Kopienas kopprodukciju (ieskaitot iekšējo izmantošanu).
3. izstrādājums
Neleģētas karsti velmētas šauras sloksnes
PATĒRIŅŠ
1997 1998 1999 2000 2001
Apjoms (tonnās) 2 139 438 2 196 904 2 234 572 2 239 916 2 129 442
DATI PAR IMPORTU
1997 1998 1999 2000 2001
Kopējais imports (ieskaitot nolīguma valstis)
Apjoms (tonnās) 85 864 129 697 146 345 176 854 214 414
Pieauguma koeficients (%) 51,0 % 12,8 % 20,8 % 21,2 %
Tirgus daļa (%) 4,0 % 5,9 % 6,5 % 7,9 % 10,1 %
Attiecība starp importu un kopprodukciju (%) 3,1 % 4,7 % 5,5 % 6,4 % 8,4 %
Attiecība starp importu un pārdoto produkciju (%) 3,6 % 5,4 % 6,1 % 7,4 % 9,8 %
Vienības cenas (eiro/par tonnu) 44 232 208 302 239
1998/1997 1999/1998 2000/1999 2001/2000
Apjoms kā mainīgais vidējais lielums (tonnās) 107 781 138 021 161 600 195 634
(229) Laika posmā pirms Āzijas krīzes imports bija mazāk par 110 000 tonnu (1996. gadā: 108 512 tonnas, 1997. gadā: 85 864 tonnas). Āzijas krīzes dēļ no 1997. gada līdz 1998. gadam imports palielinājās par vairāk nekā 50 %. Kopienas kopprodukcija un pārdošanai paredzētā produkcija nedaudz palielinājās 1998. gadā tā, ka attiecībā uz produkciju, kas paredzēta pārdošanai brīvajā tirgū, imports palielinājās no 3,6 % līdz 5,4 %, kamēr attiecībā uz kopprodukciju tas palielinājās no 3,1 % līdz 4,7 %.
(230) Nākamajā gadā importa pieauguma koeficients samazinājās līdz aptuveni 13 %, bet imports turpināja pieaugt neatkarīgi no cenu krituma līdz 208 EUR/par tonnu. Relatīvajā izteiksmē (salīdzinājumā ar produkciju, kas paredzēta pārdošanai, un kopprodukciju) imports arī palielinājās, līdz 5,5 % no Kopienas kopprodukcijas un 6,1 % no produkcijas, kas paredzēta pārdošanai. Salīdzinoši lielākais reģistrētais pieaugums attiecībā uz Kopienas kopprodukciju atspoguļo to, ka iekšējās izmantošanas kritums veicināja Kopienas kopprodukcijas samazinājumu 1999. gadā neatkarīgi no tā, ka tajā gadā mazliet palielinājās produkcijas apjomi, kas paredzēti pārdošanai. Jāatzīmē, ka pēc tam, kad imports Āzijas krīzes dēļ 1998. gadā bija strauji palielinājies, tas tajā līmenī nostabilizējās 1999. gadā, par spīti cenu kritumam tajā gadā, jo eksportētāji spēja saglabāt savu paplašināto klientu bāzi un palielināt pārdošanas apjomus.
(231) No 1999. gada līdz 2000. gadam imports palielinājās no 146 345 tonnām līdz 176 854 tonnām, palielinājums par 21 %. Tajā pašā laika posmā pārdošanai paredzētā produkcija bija vairāk vai mazāk stabila tā, ka attiecībā uz produkciju, ko pārdeva brīvajā tirgū, palielinājums bija no 6,1 % līdz 7,4 % (jeb aptuveni 21 %). Daļēji iekšējās izmantošanas un eksporta pieauguma dēļ Kopienas kopprodukcija palielinājās no 2,65 miljoniem tonnu līdz 2,78 miljoniem tonnu tā, ka imports palielinājās no 6,4 % līdz 8,4 % kopprodukcijas.
(232) No 2000. gada līdz 2001. gadam imports palielinājās līdz 214 414 tonnām (turpmāks palielinājums par apmēram 37 000 tonnu jeb 21 %). 2001. gadā produkcijas apjoms, kas paredzēts pārdošanai, samazinājās par 7 %, līdz 1,92 miljoniem tonnu tā, ka attiecībā uz brīvajā tirgū pārdoto produkciju imports palielinājās par vairāk nekā 32 % (līdz 9,8 % no produkcijas, kas pārdota brīvajā tirgū). Kopienas kopprodukcija arī 2001. gadā samazinājās (par 232 000 tonnu jeb 8 %), atspoguļojot nelielu produkcijas samazinājumu iekšējai izmantošanai, eksporta kritumu un produkcijas samazinājumu, kas pārdota brīvajā tirgū. Importa apjoma palielinājums attiecībā uz Kopienas kopprodukciju bija vairāk nekā 31 %.
(233) Attiecīgā izstrādājuma cena no 1997. gada līdz 1998. gadam nedaudz palielinājās, bet 1999. gadā samazinājās līdz 208 EUR/par tonnu, kas notika pārmērīga piedāvājuma dēļ, ko izraisīja importa pieaugums 1998. gadā, kurš šķietami radies Āzijas krīzes rezultātā. Cenas 2000. gadā palielinājās līdz 302 EUR/par tonnu, bet 2001. gadā samazinājās par vairāk nekā 20 %. Komisija atzīmē, ka, lai arī cenas 2000. gadā palielinājās, importa apjoma pieaugums (gan absolūtajā izteiksmē, gan attiecībā uz produkciju) turpinājās 2001. gadā, uz cenu samazinājuma fona. Importa vidējās cenas samazinājās no 302 EUR/par tonnu 2000. gadā līdz 239 EUR/par tonnu 2001. gadā. Komisija atzīmē arī, ka mazākais importa palielinājums uz Kopienu notika laikā, kad eiro bija relatīvi vājš salīdzinājumā ar ASV dolāru, un tajā laika posmā karsti velmēto šauro slokšņu cenas ASV bija par 30 % līdz 40 % augstākas nekā attiecīgā izstrādājuma cenas Kopienā.
3.2.1. Divu gadu mainīgais vidējais lielums.
(234) Lai noteiktu importa pamattendenci laika posmā no 1997. gada līdz 2001. gadam un noteiktu, vai nesenais importa pieaugums liecina par izveidojušos tendenci, Komisija izskatīja divu gadu mainīgo vidējo lielumu. Tas atspoguļo, ka imports laika posma beigās palielinājās par vairāk nekā 21 %.
3.2.2. Importa tirgus daļa.
(235) Importa tirgus daļa katrā izmeklēšanas laika posma gadā palielinājās, pieaugot no 4,0 % 1997. gadā līdz 10,1 % 2001. gadā. No 2000. gada līdz 2001. gadam importa tirgus daļa palielinājās gandrīz par 28 %.
3.2.3. Secinājums.
(236) Kamēr imports 1998. gadā krasi palielinājās, Komisija uzskata, ka minētais izņēmums bija ārkārtējs, un nevar uzskatīt, ka tas raksturotu daļu normālas importa attīstības gaitas.
(237) To, ka importa pieaugums nav attiecināms uz importa līmeņa tendenci, kas izveidojusies, pierāda importa divu gadu mainīgā lieluma attīstība piecu gadu izmeklēšanas laika posmā.
(238) Secina, ka pieaugumu nesenajā pagātnē var uzskatīt par pēkšņu, krasu un ievērojamu, ja to salīdzina ar attīstību iepriekšējos gados, jo īpaši paturot prātā, ka importa pieaugums 1998. gadā jāuzskata par nereprezentatīvu.
3.3. Neparedzēti notikumi.
3.3.1. Lielāks tirdzniecības aizsardzības instrumentu izmantojums no ASV puses.
(239) No 1998. gada un vēlāk, reaģējot uz Āzijas krīzi, ASV, kas pārstāv apmēram vienu astoto daļu pasaules tērauda patēriņa, sāka vairāk izmantot tirdzniecības aizsardzības instrumentus (TAI) tērauda nozarē, lai aizsargātu savus vietējos ražotājus no konkurences. Vairākus no minētajiem pasākumiem izskatīja PTO, un dažas no izmantotajām metodoloģijām atzina par nesavietojamām ar PTO prasībām. Tomēr daudzi pasākumi, kuri joprojām ir spēkā, ir pamatoti ar tām pašām metodoloģijām.
(240) Tabulā turpmāk ir norādīts antidempinga un kompensācijas maksājuma galīgo noteikšanu skaits gadā par vienu vai vairākām valstīm, ko ASV veikušas no 1997. gada līdz 2001. gadam attiecībā uz tērauda nozari kopumā un kas atspoguļo darbības pieaugumu pēdējos trīs gados.
Gads Antidempinga maksājumu galīgās noteikšanas Kompensācijas maksājumu galīgās noteikšanas
1997 5 0
1998 6 1
1999 16 7
2000 14 5
2001 26 5
(241) 2001. gada gaitā ASV paziņoja par turpmāku plaša mēroga rīcību tērauda nozarē. Janvārī ASV sāka izmeklēšanu tērauda nozarē, ievērojot ASV 1974. gada Tirdzniecības akta 223. iedaļu. Jūlijā ASV Starptautiskā tirdzniecības komisija paziņoja par plaša mēroga izmeklēšanu tērauda nozarē saskaņā ar 1974. gada Tirdzniecības akta 202. iedaļu un decembrī Starptautiskā tirdzniecības komisija ieteica aizsardzības pasākumus plašam tērauda izstrādājumu sortimentam.
(242) Minētajai rīcībai bija aizvien lielāka preventīva ietekme uz tērauda izstrādājumu importu ASV, un tā izraisīja ASV tērauda importa samazinājumu par 33 % laika posmā no 1998. gada līdz 2001. gadam, un augstākais punkts bija aizsardzības pasākumi, par kuriem ASV paziņoja 2002. gada 5. martā. Jo īpaši aizsardzības procedūrai, kas bija izvirzīta apspriešanai vairākus mēnešus pirms tās sākšanas, bija ierobežojoša ietekme uz importu ASV tās nenoteiktības dēļ, ko tā radīja uzņēmējiem. Tā tiešām ir lielākā tirdzniecības aizsardzības rīcība, ko jebkad uzsākusi kāda PTO biedre, un attiecas uz aptuveni 17 miljardu ASV dolāru vērtu importu.
3.3.2. Lielāks TAI izmantojums no ASV puses attiecībā uz attiecīgo izstrādājumu.
(243) Attiecībā uz karsti velmētajiem tērauda izstrādājumiem un plāksnēm (kas ir ASV izstrādājumu kategorijas, kuru daļa ir karsti velmētās šaurās sloksnes) ASV no 1999. gada līdz 2001. gadam piemēroja 19 antidempinga pasākumus (tostarp vienu neuzlikšanas nolīgumu) un 10 kompensācijas maksājumu pasākumus. Konkrēti 1999. gada februārī ASV piemēroja antidempinga maksājumu no 10,78 % līdz 67,14 % apmērā par attiecīgā Japānas izcelsmes izstrādājuma importu un antidempinga maksājumus un kompensācijas maksājumus no 10,21 % līdz 52,14 % apmērā (no kuriem dažus piemēroja kumulatīvi) par attiecīgā Indonēzijas izcelsmes izstrādājuma importu. 1999. gada jūlijā ASV piemēroja antidempinga maksājumu no 41,27 % līdz 42,12 % apmērā par attiecīgā Brazīlijas izcelsmes izstrādājuma importu. 2000. gada septembrī ASV piemēroja antidempinga maksājumus un kompensācijas maksājumus no 40,6 % līdz 44,59 % apmērā (no kuriem dažus piemēroja kumulatīvi) par attiecīgā Argentīnas izcelsmes izstrādājuma importu. 2000. gada novembrī ASV piemēroja antidempinga maksājumu no 64,20 % līdz 90,83 % apmērā par attiecīgā Ķīnas izcelsmes izstrādājuma importu. Arī 2000. gada novembrī ASV piemēroja antidempinga maksājumus un kompensācijas maksājumus no 8,28 % līdz 44,4 % apmērā (no kuriem dažus piemēroja kumulatīvi) par attiecīgā Indijas izcelsmes izstrādājuma importu.
(244) Līdz 2002. gada 15. martam attiecībā uz karsti velmētiem tērauda izstrādājumiem un plāksnēm ASV bija ieviesusi antidempinga pasākumus pret eksportētājiem 17 valstīs un kompensācijas pasākumus pret eksportētājiem 9 valstīs. Valstis, uz kurām attiecās minētās procedūras, bija Argentīna, Brazīlija, Ķīna, Francija, Indija, Indonēzija, Itālija, Japāna, Kazahstāna, Nīderlande, Rumānija, Krievija, Dienvidāfrika, Dienvidkoreja, Taivāna, Taizeme un Ukraina. Visos gadījumos pēc antidempinga vai kompensācijas pasākumu pieņemšanas attiecīgā izstrādājuma imports ASV no tās valsts samazinājās. Turklāt dramatiskais 2001. gada ASV importa kritums notika gadā, kad ne tikai bija spēkā 19 antidempinga un 10 kompensācijas pasākumi attiecībā uz attiecīgo izstrādājumu, bet arī kura sākumā ASV sāka izmeklēšanu tērauda nozarē saskaņā ar 1974. gada ASV Tirdzniecības akta 223. iedaļu un kura vidū ASV Starptautiskā tirdzniecības komisija paziņoja par plaša mēroga izmeklēšanu tērauda nozarē saskaņā ar 1974. gada Tirdzniecības akta 202. iedaļu.
(245) No 1999. gada līdz 2001. gadam ASV imports samazinājās no 6,61 miljona tonnu līdz 3,63 miljoniem tonnu. Tajā pašā laika posmā imports uz Kopienu palielinājās no 146 345 tonnām līdz 214 414 tonnām, palielinājums par 20 %.
(246) Komisija konstatēja arī, ka tā dēļ, ka ASV bija samazinājusi karsti velmēto tērauda izstrādājumu un plākšņu importu uz savu tirgu, palielinājās karsti velmēto šauro slokšņu imports Kopienas tirgū. Ņemot vērā pieejamo informāciju Komisija konstatēja, ka ir atbilstība laikā starp palielināto un plašo TAI izmantošanu no ASV puses pēdējos gados, ASV karsti velmēto tērauda izstrādājumu un plākšņu importa kraso samazinājumu no 2000. gada līdz 2001. gadam, un karsti velmēto šauro slokšņu importa pieaugumu Kopienā tajā laika posmā. Kopiena bija lielākais karsti velmēto šauro slokšņu eksporta tirgus 2001. gadā. Gan Kopienas, gan ASV tirgū ir vienādi rūpniecisko izmantotāju veidi. Daudzi eksportētāji, kurus ietekmē ASV TAI, daudzus gadus ir eksportējuši uz Kopienu. Vienlaikus ar krasu ASV importa kritumu imports uz Kopienu pieauga līdz rekordlīmenim neatkarīgi no tā, ka 2001. gadā Kopienā samazinājās IKP pieaugums, ražošana un patēriņš.
(247) Tādu palielinātu un plašu tirdzniecības aizsardzības instrumentu izmantojumu, no kuriem vairāki izrādījās nesavietojami ar PTO prasībām, nevarēja paredzēt Urugvajas raunda noslēgumā, un tas veido neparedzētus apstākļus saskaņā ar Aizsardzības nolīgumu.
3.3.3. Importa apjoma samazinājums uz ASV.
(248) Tabulā turpmāk ir parādīts karsti velmētu tērauda izstrādājumu (tostarp plākšņu ruļļos) un plākšņu (tostarp garumā sagrieztu plākšņu un apvalkotu plākšņu) imports uz ASV no 1997. gada līdz 2001. gadam. Karsti velmētas šauras sloksnes ir klasificējamas šādās ASV izstrādājumu kategorijās.
Gads Attiecīgā izstrādājuma imports uz ASV (tonnās)
1997 7 065 153
1998 12 240 826
1999 6 606 789
2000 7 568 511
2001 3 630 657
Avots: Vispasaules tirdzniecības atlants (Global Trade Atlas)
(249) No 1997. gada līdz 1998. gadam imports uz ASV palielinājās, bet 1999. gadā nokritās līdz 1997. gada līmenim, to mazliet nesasniedzot. No 1999. gada līdz 2000. gadam tas palielinājās līdz aptuveni 7,6 miljoniem tonnu. Tomēr no 2000. gada līdz 2001. gadam imports samazinājās par vairāk nekā 52 %.
(250) Karsti velmēto tērauda izstrādājumu un plākšņu importa samazinājumu uz ASV var izskaidrot, pirmkārt, ar norādi uz iepriekš 21. līdz 26. punktā minēto pasākumu tiešu ietekmi uz eksportētājiem, uz kuru precēm attiecināja antidempinga un/vai kompensācijas maksājumus, un arī ar netiešu preventīvu ietekmi, ko atstāja minētie pasākumi un izmeklēšana par visiem eksportētājiem, kuri attiecīgo izstrādājumu eksportē uz ASV.
(251) Tabulā turpmāk ir atainota konkrētu antidempinga/kompensācijas pasākumu ietekme uz karsti velmēto tērauda izstrādājumu (tostarp plākšņu ruļļos) un plākšņu (tostarp garumā sagrieztu plākšņu un apvalkotu plākšņu) eksportu uz ASV no dažām valstīm.
Valsts Antidempinga pasākumu piemērošanas datums Eksports uz ASV (apjoms tonnās)
2000 2001
Indija 2000. gada novembris 751 000 57 000
Taivāna 2000. gada novembris 653 000 46 000
Ķīna 2000. gada novembris 578 000 120 000
Dienvidkoreja 2000. gada novembris 883 000 452 000
Indonēzija 2000. gada novembris 235 000 12 000
Taizeme 2000. gada novembris 253 000 32 000
3.4. Kopienas ražotāju definīcija.
(252) Kopējā Kopienas karsti velmēto šauro slokšņu ražošana ir apmēram 3,5 miljoni tonnu gadā. Kopienas tērauda uzņēmumi, kas pilnībā sadarbojās izmeklēšanā, ir šādi:
- Corus Strip UK, Apvienotā Karaliste,
- Corus Staal BV, Nīderlande,
- Rautaruukki Oyj, Somija,
- Riva Ilva SpA, Itālija,
- Salzgitter AG Stahl ... Technologie, Vācija,
- Sollac SA, Francija,
- SSAB Tunnplat AB, Zviedrija,
- Thyssen Krupp Stahl AG, Vācija, un
- Voest Alpine Stahl GmbH, Austrija.
(253) Visi minētie uzņēmumi ir Eiropas Dzelzs un tērauda rūpniecības konfederācijas (še turpmāk "Eurofer") biedri. Tie pārstāvēja apmēram 72 % kopējās attiecīgā izstrādājuma Kopienas ražošanas. Viņi pārstāv lielāko daļu Kopienas kopējās ražošanas Regulas (EK) Nr. 3285/94 5. panta 3. punkta c) apakšpunkta un Regulas (EK) Nr. 519/94 15. panta 1. punkta nozīmē. Tos šajā procedūrā attiecīgi uzskata par Kopienas ražotājiem.
3.5. Nopietns kaitējums.
(254) Lai noteiktu, vai ir nopietns kaitējums līdzīgā izstrādājuma ražotājiem Kopienā, tas ir, vai Kopienas ražotāju stāvoklis kopumā ir nopietni apdraudēts, Komisija izvērtēja visus būtiskos objektīvos un skaitliski nosakāmos faktorus, kam ir ietekme uz Kopienas ražotāju stāvokli. Jo īpaši attiecībā uz attiecīgo izstrādājumu, Komisija novērtēja ražošanas jaudas, ražošanas, jaudas izmantošanas, nodarbinātības, produktivitātes, naudas plūsmas, ieguldītā kapitāla peļņas, iekšējās izmantošanas, krājumu, patēriņa, pārdošanas apjomu, tirgus daļas, cenas, cenu samazinājuma un rentabilitātes attīstības gaitu no 1997. gada līdz 2001. gadam. Attiecīgie ekonomiskie dati ir sniegti šā izstrādājuma analīzes beigās.
(255) Izmeklēšana pierādīja, ka attiecīgo ražojumu var izmantot vienam no diviem skaidri nošķirtiem galamērķiem. To var vai nu pārdot, vai izmantot iekšēji citu izstrādājumu ražošanā. Konstatēja, ka apmēram 17 % no attiecīgā izstrādājuma, ko ražojuši Kopienas ražotāji, izmanto iekšēji (tas ir, minētie ražotāji to turpmāk pārstrādā integrētā procesā, bieži vien uz tās pašas ražošanas līnijas, še turpmāk "iekšējā izmantošana"). Minētos izstrādājumus izmanto iekšējā mazākas pārstrādes procesā, par kuru rēķinus parasti neizsniedz.
(256) Atlikušo produkciju pārdod par tirgus cenām Kopienas tirgū (še turpmāk "brīvais tirgus"). Attiecīgā izstrādājuma importu arī pārdod brīvajā tirgū. Galvenie pircēji brīvajā tirgū ir neatkarīgas aukstās velmētavas, cauruļu ražotāji, metāla servisa centri, tērauda mazumtirgotāji un vairumtirgotāji. Gan attiecīgo izstrādājumu, ko pārdod Kopienas ražošanas nozare, gan to, ko pārdod importētāji, pārdod viena veida klientiem un izmanto vieniem un tiem pašiem nolūkiem. Attiecīgā izstrādājuma pārdošanu pamato, izdodot faktūrrēķinus.
(257) Izmeklēšana pierādīja, ka var skaidri nošķirt starp attiecīgo izstrādājumu, kas paredzēts iekšējai izmantošanai, un to, kas paredzēts brīvajam tirgum. Nekonstatēja, ka imports tieši ietekmētu attiecīgo izstrādājumu, kas paredzēts iekšējai izmantošanai. Turpretim produkcija, kas paredzēta pārdošanai, tieši konkurēja ar importu.
(258) Lai sniegtu pēc iespējas pilnīgāku ainu par Kopienas ražotāju stāvokli, Komisija ieguva un izanalizēja datus gan par karsti velmētajām šaurajām sloksnēm, kas paredzētas iekšējai izmantošanai, gan tām, kas paredzētas brīvajam tirgum. Tā kā Kopienas produkcija, kas paredzēta pārdošanai, konkurē ar attiecīgajiem importētajiem izstrādājumiem, Komisija koncentrēja uzmanību uz brīvo tirgu. Kamēr Komisija pēc iespējas apvienoja brīvā tirgus un iekšējos datus, tā, ja vajadzīgs un iespējams, arī sadalīja analīzi par brīvo tirgu un iekšējo izmantošanu.
3.5.1. Visas darbības analīze attiecībā uz attiecīgo izstrādājumu.
3.5.1.1. Ražošanas jauda un tās izmantošana.
1997 1998 1999 2000 2001
Jauda (tonnās) 3 810 000 3 810 000 3 810 000 3 810 000 3 800 000
Jaudas izmantošana (%) 72 % 73 % 69 % 73 % 67 %
(259) Izmeklēšana uzrādīja, ka izmeklēšanas laika posmā nebija nozīmīgu pārmaiņu kopējā lēstajā teorētiskajā ražošanas jaudā.
(260) Jaudas izmantošana bija saprātīgi stabila 1997. un 1998. gadā (72 %/73 % līmenī), bet samazinājās 1999. gadā ražošanas krituma dēļ. Jaudas izmantošana atguva iepriekšējo līmeni 2000. gadā, jo iepriekšējā līmenī atjaunojās ražošana, bet tad 2001. gadā tā atkal samazinājās līdz mazākajam līmenim piecu gadu laika posmā (67 %). Komisija atzīmē, ka iekšējās izmantošanas un eksporta samazināšanās no 2000. gada līdz 2001. gadam veicināja minēto jaudas izmantošanas kritumu. Tomēr, kamēr iekšējā izmantošana samazinājās par 9000 tonnu un eksports samazinājās par 41 000 tonnu (kopumā 1,3 % no produkcijas 2000. gadā), jaudas izmantošana samazinājās par vairāk nekā 8 %.
3.5.1.2. Kopējā Kopienas ražošana.
1997 1998 1999 2000 2001
Ražošana 2 736 501 2 763 332 2 646 967 2 784 800 2 553 066
(261) Kopējā Kopienas ražošana palika stabila 1997. un 1998. gadā, bet tad 1999. gadā samazinājās, kas bija rezultāts importa pieaugumam un krājumu, eksporta un iekšējās izmantošanas samazinājumam. 2000. gadā, par spīti importa pieaugumam, ražošana atkal pieauga līdz līmenim, kas mazliet pārsniedza iepriekšējo, kas notika eksporta un iekšējās izmantošanas pieauguma un krājumu atjaunošanas dēļ. Tomēr 2001. gadā tā samazinājās, jo, kaut arī patēriņš kritās par 5 %, imports aizņēma lielāko daļu Kopienas tirgus absolūtajā izteiksmē.
(262) Brīvajā tirgū pārdotās produkcijas apjomi no 1997. gada līdz 2000. gadam bija vairāk vai mazāk stabili, kaut arī pirmajos divos gados mazliet palielinājās, bet trešajā nedaudz samazinājās. Pēc tam produkcija, kas paredzēta pārdošanai, no 2000. gada līdz 2001. gadam samazinājās par 148 000 tonnu jeb par 7 %, kas bija eksporta un Kopienas pārdošanas apjomu samazinājuma dēļ. Tas atspoguļo pieaugošo importa dominējošo stāvokli lejupejošā tirgū 2001. gadā. Visā izmeklēšanas laika posmā Kopienas karsti velmēto šauro slokšņu eksports pārstāvēja apmēram vienu astoto daļu produkcijas, kas pārdota brīvajā tirgū. Kopienas eksports nokritās no augstākā līmeņa 330 618 tonnām 1997. gadā līdz 273 737 tonnām 2001. gadā. Eksportam paredzētās produkcijas samazinājumu turpmāk izskatīja saskaņā ar citiem faktoriem, lai noteiktu tā ietekmi uz Kopienas ražotāju stāvokli.
3.5.1.3. Nodarbinātība.
1997 1998 1999 2000 2001
Nodarbinātība (laika posma beigās) 8 852 9 082 8 727 8 310 7 812
(263) Saistībā ar attiecīgo izstrādājumu nodarbinātības augstākais līmenis bija 1998. gadā, kad ražošana bija vislielākā. Efektivitātes peļņas guvums 1999. un 2000. gadā un ražošanas samazinājums 2001. gadā izraisīja nodarbinātības kritumu katrā no minētajiem gadiem. Nodarbinātība samazinājās par aptuveni 500 (jeb 6 %) no 2000. gada līdz 2001. gadam, un tas atspoguļojās ziņojumos par darba vietu zaudējumiem un [ražotņu] slēgšanām. Sagaidāms, ka nodarbinātība turpinās kristies 2002. gadā, un minētās prognozes zināmā mērā apstiprināja vismaz vienas ražotnes slēgšana Apvienotajā Karalistē, kas notika 2002. gada otrajā ceturksnī.
3.5.1.4. Produktivitāte.
1997 1998 1999 2000 2001
Produktivitāte (tonnās uz nodarbināto) 309 304 303 335 327
(264) No 1997. gada līdz 1999. gadam produktivitāte palika stabila robežās no aptuveni 303 līdz 309 EUR/par tonnu. Tā palielinājās līdz 335 EUR/par tonnu 2000. gadā, kad Kopienas ražotāji samazināja nodarbinātību, jo bija gūta efektivitātes peļņa. 2001. gadā tā tomēr samazinājās, jo, par spīti nodarbinātības samazinājumam, ražošanas kritums izraisīja mazākas efektivitātes. Pieņemot, ka ražošanas apjoms vairs nekritīsies, sagaida, ka produktivitāte nostabilizēsies 2002. gadā, kad būs manāma darba vietu samazinājuma ietekme, kas notika 2001. gadā beigu daļā.
3.5.1.5. Naudas plūsma.
1997 1998 1999 2000 2001
Naudas plūsma (indekss) 100 63 - 20 55 67
(265) Naudas plūsmu var izskatīt tikai to uzņēmumu līmenī, kas sadarbojas un kas ražoja attiecīgo izstrādājumu, nevis attiecībā tikai uz pašu attiecīgo izstrādājumu. Tāpēc šo rādītāju uzskatīja par mazāk nozīmīgu salīdzinājumā ar pārējiem iepriekš minētajiem rādītājiem. Tomēr negatīvais stāvoklis ir acīm redzams, salīdzinot 1997. gadu un 2001. gadu.
3.5.1.6. Peļņa no ieguldītā kapitāla (PNIK).
1997 1998 1999 2000 2001
PNIK 11,2 % 16,7 % 9,9 % 12,6 % 7,8 %
(266) Peļņu no ieguldītā kapitāla var izskatīt tikai to uzņēmumu līmenī, kas sadarbojas un kas ražoja attiecīgo izstrādājumu, nevis attiecībā tikai uz pašu attiecīgo izstrādājumu. Tāpēc šo rādītāju uzskatīja par mazāk nozīmīgu salīdzinājumā ar pārējiem iepriekš minētajiem rādītājiem. Tomēr negatīvais stāvoklis ir acīm redzams, salīdzinot 1997. un 2001. gadu un 2000. un 2001. gadu.
3.5.1.7. Citi rādītāji.
(267) Konstatēja, ka nav būtiski analizēt patēriņu, pārdošanas apjomu, tirgus daļu, vienības cenas, rentabilitāti un krājumus saskaņā ar šo pozīciju, jo minēto rādītāju pilna analīze attiecas tikai uz brīvo tirgu.
3.5.2. Brīvā tirgus analīze.
3.5.2.1. Patēriņš.
1997 1998 1999 2000 2001
Patēriņš (tonnās) 2 139 438 2 196 904 2 234 572 2 239 916 2 129 442
(268) Karsti velmēto šauro slokšņu patēriņu Kopienā noteica, ņemot vērā Kopienas ražotāju kopējos pārdošanas apjomus brīvajā tirgū un kopējo attiecīgā izstrādājuma importu Kopienā, kā norādīts Eiropas Kopienu Statistikas biroja importa datos un ražotāju eksportētāju atbildēs uz aptaujas anketām.
(269) No 1997. gada līdz 1999. gadam patēriņš Kopienā palielinājās no 2,14 miljoniem tonnu līdz 2,23 miljoniem tonnu. Tas palika stabils 2000. gadā, bet samazinājās līdz 2,13 miljoniem tonnu 2001. gadā. Patēriņa kritumu no 2001. gada līdz 2000. gadam izskatīja, ievērojot citus faktorus, lai noteiktu, vai vispār un, ja jā, kādā mērā tas ir veicinājis Kopienas ražošanas nozarei nodarīto nopietno kaitējumu.
3.5.2.2. Pārdošanas apjoms.
1997 1998 1999 2000 2001
Pārdošanas apjoms Kopienā (tonnās) 2 053 574 2 067 207 2 088 227 2 063 062 1 915 028
(270) Līdzīgā izstrādājuma pārdošanas apjomi Kopienā pieauga no 2,05 miljoniem tonnu līdz 2,07 miljoniem tonnu no 1997. gada līdz 1998. gadam un līdz 2,09 miljoniem tonnu 1999. gadā, ko veicināja zināms patēriņa pieaugums. Pēc tam līdzīgā izstrādājuma pārdošanas apjomi samazinājās 2000. gadā (līdz 2,06 miljoniem tonnu) un 2001. gadā, turklāt 2001. gadā vēl krasāk (līdz 1,92 miljoniem tonnu). Līdzīgā izstrādājuma pārdošanas apjomu kritums Kopienā 2001. gadā bija 7 %, mazliet vairāk par 5 % no patēriņa samazinājuma. Tas atspoguļo pieaugošo importa dominējošo stāvokli tirgū, kurā patēriņš 2001. gadā samazinājās.
3.5.2.3. Tirgus daļa.
1997 1998 1999 2000 2001
Tirgus daļa (%) 96,0 % 94,1 % 93,5 % 92,1 % 89,9 %
(271) Kopienas ražotāju tirgus daļa laika posmā no 1997. gada līdz 1998. gadam samazinājās no 96,0 % līdz 94,1 %, un tā pamatā bija ievērojamais importa pieaugums no Dienvidaustrumāzijas 1998. gadā, kas notika Āzijas krīzes dēļ. Par spīti cenu samazinājumam nākamajā gadā (1999.), viņi turpināja zaudēt tirgus daļu, kaut arī lēnākā tempā. No 1999. gada līdz 2000. gadam Kopienas ražotāju tirgus daļa atkal samazinājās, un tas notika vēl laika posmā no 2000. gada līdz 2001. gadam. Kopienas ražotāju tirgus daļa samazinājās līdz 89,9 %, par 6,1 procentu punktiem mazāk par to līmeni, kas viņiem bija izmeklēšanas laika posma sākumā. Jāatzīmē, ka tirgus daļas zaudēšana no 2000. gada līdz 2001. gadam turpinājās aizvien straujāk, kaut arī Kopienas ražotāji tajā laikā samazināja savas cenas.
3.5.2.4. Līdzīgā izstrādājuma cena un cenu samazinājums.
1997 1998 1999 2000 2001
Kopienas pārdošanas apjomu vienības cenas (EUR/par tonnu) 334 347 298 359 343
2001. gada 1. ceturksnis 2001. Gada 2. ceturksnis 2001. gada 3. ceturksnis 2001. gada 4. ceturksnis 2002. gada 1. ceturksnis
Kopienas pārdošanas apjomu vienības cenas (EUR/par tonnu) 349 342 341 337 332
(272) Līdzīgā izstrādājuma vidējā cena no 1997. gada līdz 1998. gadam palielinājās līdz 347 EUR/par tonnu, bet samazinājās līdz 298 EUR/par tonnu 1999. gadā, kad Kopienas ražotāji centās atgūt tirgus daļu. Cenas atkal cēlās 2000. gadā, bet 2001. gadā atkal nokritās (par 4,5 %) līdz 343 EUR/par tonnu. Šī tendence turpmāk apstiprinās, jo ceturkšņa cenas par Kopienas izstrādājumu, salīdzinot 2001. gada 1. ceturksni un 2002. gada 1. ceturksni, uzrāda kritumu no 349 EUR/par tonnu līdz 332 EUR/par tonnu.
(273) Lai noteiktu cenu samazinājuma līmeni, cenu informāciju izskatīja par salīdzināmiem laika posmiem, vienā un tajā pašā tirdzniecības līmenī un par apjomiem, kas pārdoti līdzīgiem klientiem. Ņemot vērā to cenu salīdzinājumu, ko rēķinos iekļāvuši Kopienas ražotāji un ražotāji eksportētāji uz Kopienu, secina, ka cenu samazinājums salīdzinājumā ar vietējām cenām 2001. gadā ir vidēji 26,7 %.
3.5.2.5. Rentabilitāte.
1997 1998 1999 2000 2001
Tīrā peļņa/zaudējumi par Kopienas pārdošanas apjomiem (%) 2,3 % 5,8 % - 3,2 % 5,5 % - 1,7 %
2001. gada 1. ceturksnis 2001. Gada 2. Ceturksnis 2001. gada 3. ceturksnis 2001. gada 4. ceturksnis 2002. gada 1. ceturksnis
1,6 % - 1,9 % - 2,8 % - 5,2 % - 8,5 %
(274) Izskatāmajā piecu gadu laika posmā Kopienas ražotāju Kopienā pārdoto apjomu rentabilitāte ievērojami mainījās. Turpmāko rentabilitāti reģistrēja 1999. gadā, kad Kopienas ražotāji samazināja cenas, cenšoties atgūt tirgus daļu no importa. Augstāko [rentabilitāti] reģistrēja 1998. gadā. 2001. gadā, kad imports palielinājās līdz augstākajam līmenim piecu gadu laikā, importa vidējā cena nokritās līdz 239 EUR/par tonnu un Kopienas izstrādājumu vidējā cena nokritās līdz 343 EUR/par tonnu. Kopienas izstrādājuma cenas kritums kopā ar pārdošanas apjomu kritumu izraisīja tā, ka Kopienas ražotāju rentabilitāte samazinājās no 5,5 % līdz -1,7 %, un šī negatīvā tendence, šķiet, turpināmies 2002. gadā. Šī tendence vēlāk apstiprinās, jo ceturkšņa dati par laika posmu no 2001. gada 1. ceturksni līdz 2002. gada 1. ceturksnim rāda, ka to apjomu rentabilitāte, ko Kopienas ražotāji pārdevuši Kopienas tirgū, nokritās no 1,6 % līdz -8,5 %.
(275) Mērķa cenu samazinājums atspoguļo pakāpi, kurā importētā ražojuma cena ir mazāka par to cenu līmeni, ko Kopienas ražotāji sagaidāmi varētu sasniegt situācijā, kad nav nodarīts kaitējums. Mērķa cenu samazinājumu aprēķināja, ņemot vērā vidējo svērto, zaudējumus neradošo cenu par tonnu Kopienas izstrādājuma. Minēto cenu aprēķināja, izmantojot Kopienas izstrādājuma attiecīgās ražošanas izmaksas, kam pieskaitīja peļņas normu 8 %. Šo peļņas normu uzskatīja par saprātīgu, jo tā attiecas uz Kopienas ražotāju peļņu normālā tirdzniecības situācijā, ko nav ietekmējis pēkšņs, straujš importa pieaugums. Tādu zaudējumus neradošu cenu salīdzināja ar vidējo svērto cenu par importētā izstrādājuma tonnu 2001. gadā. Starpību starp abām minētajām cenām izteica kā procentuālo daļu no importētā izstrādājuma CIF/Kopienas robežcenas un ieguva mērķa cenu samazinājumu 53,5 %.
3.5.2.6. Krājumi.
1997 1998 1999 2000 2001
Noslēguma krājumi (tonnās) 190 212 198 033 113 383 142 532 138 595
(276) 1997. un 1998. gadā krājumu līmeņi bija stabili, bet 1999. gadā samazinājās Kopienas ražotāju ražošanas samazinājuma dēļ, kas notika kā atbildes reakcija uz cenu kritumu tā gada sākumā un vidū. 2000. gadā krājumi tika atjaunoti līdz 142 535 tonnām, un 2001. gadā tie palika stabili aptuveni šajā līmenī.
3.5.3. Iekšējās izmantošanas analīze.
1997 1998 1999 2000 2001
Iekšējā izmantošana (tonnās) 344 566 365 693 351 081 377 552 368 239
(277) Daži rādītāji attiecībā uz iekšējo izmantošanu ir norādīti vispārējos noteikumos, jo iekšējās izmantošanas analīze veido daļu no visas ar attiecīgo izstrādājumu saistītās darbības analīzes (tas ir, jaudas un jaudas izmantošanas, nodarbinātības un produktivitātes analīzi). Attiecībā uz citiem faktoriem, kas iepriekš analizēti attiecībā uz brīvo tirgu, tas ir, pārdošanas cenām, krājumiem un rentabilitāti, iegūtie dati pēc savām īpašībām nav derīgi tūlītējai un objektīvai salīdzināšanai ar datiem, kas iegūti par brīvo tirgu attiecībā uz karsti velmētajām šaurajām sloksnēm, bet tomēr tie nepierāda, ka rentablāk būtu bijis ražot iekšējai izmantošanai, nevis brīvajam tirgum. Tāpēc analīzi koncentrē uz produkciju iekšējai izmantošanai un izskata, vai tās tendence ir salīdzināma ar tendenci brīvajā tirgū un tirgū kopumā.
(278) Produkcija iekšējai izmantošanai pārstāvēja aptuveni 13 % Kopienas kopprodukcijas laika posmā no 1997. gada līdz 2000. gadam. Tomēr kopējā ražošanas krituma dēļ tā palielinājās līdz apmēram 14 % Kopienas kopprodukcijas 2001. gadā. Absolūtajā izteiksmē iekšējā izmantošana palika vairāk vai mazāk stabila visā piecu gadu laika posmā, kaut arī mazliet palielinoties, robežās no 344 566 līdz 377 552 tonnām.
3.5.4. Secinājums.
(279) Dati rāda, ka, lai arī ražošanas jauda palika stabila un produktivitāte mazliet uzlabojās, kopumā jaudas izmantošanas, ražošanas un nodarbinātības attīstība bija negatīva un negatīvus faktorus var novērot arī attiecībā uz naudas plūsmu un PNIK.
(280) Kopumā dati par brīvo tirgu norāda uz pārdošanas apjomu, tirgus daļas, cenu un rentabilitātes negatīvu attīstību, kā pamatā ir patēriņš stagnācijas stāvoklī un krājumu samazinājums.
(281) Dati par iekšējo izmantošanu pierādīja, ka attiecībā uz iekšējo izmantošanu identificēja stabilu tendenci. Minētos atzinumus tiešām pamatoja visas ar attiecīgo izstrādājumu saistītās darbības analīze.
(282) Jo īpaši Komisija atzīmē, ka, kamēr 2001. gadā imports sasniedza augstāko līmeni piecu gadu laika posmā (214 414 tonnas), Kopienas ražotāju pārdošanas apjomi Kopienas tirgū sasniedza zemāko līmeni piecu gadu laika posmā (1,92 miljoni tonnu), un viņu rentabilitāte strauji kritās. Tas notika uz vienlaicīga ražošanas un patēriņa krituma fona. Tādos apstākļos varēja sagaidīt, ka imports samazināsies, bet tas turpināja pieaugt ceturto gadu pēc kārtas.
(283) Šīs faktoru kombinācijas ietekme uz Kopienas ražotājiem ir atspoguļota darbības rezultātu rādītājos. Kopienas ražotāju rentabilitāte samazinājās no 5,5 % 2000. gadā līdz zaudējumiem -8,5 % 2002. gada 1. ceturksnī. Kopienas ražotāji zaudēja tirgus daļu, kas sasniedza piecu gadu zemāko līmeni 2001. gadā. Jaudas izmantošana arī 2001. gadā strauji nokritās līdz mazākajam līmenim piecu gadu laika posmā un tāpat arī produktivitāte, kaut arī 2000. un 2001. gadā tika zaudētas daudzas darba vietas. Līdz 2001. gadam nodarbinātība bija sasniegusi zemāko līmeni piecu gadu laika posmā. Cenu un rentabilitātes nepārtrauktā samazināšanās no 2001. gada 1. ceturkšņa līdz 2002. gada 1. ceturksnim ir apstiprinājums tādām tendencēm.
(284) Ņemot vērā visus minētos faktorus un jo īpaši ņemot vērā brīvā tirgus darbības analīzi, Komisija secina, ka Kopienas ražošanas nozarei ir nodarīts nopietns kaitējums.
3.6. Cēloņsakarība.
(285) Lai izskatītu cēloņsakarības pastāvēšanu starp importa pieaugumu un nopietno kaitējumu un lai nodrošinātu, ka citu faktoru radītu kaitējumu neattiecina uz importa pieaugumu, Komisija rīkojās šādi:
- to faktoru zaudējumus radošās sekas, kurus uzskata par kaitējuma radītājiem, nodalīja citu no citas,
- minētās zaudējumus radošās sekas attiecināja uz faktoriem, kuri tās rada, un
- pēc tam, kad kaitējums tika attiecināts uz visiem cēloņu faktoriem, kādi bija, Komisija noteica, vai importa palielinājums ir patiess un nozīmīgs nopietna kaitējuma cēlonis.
3.6.1. Importa apjoma pieauguma ietekme.
(286) Karsti velmēto šauro slokšņu tirgus ir pārredzams attiecībā uz piegādes avotiem, klientiem un cenām. Tā kā karsti velmētas šauras sloksnes būtībā ir pamatizstrādājums, attiecīgais izstrādājums un līdzīgais izstrādājums konkurē galvenokārt cenas ziņā. Laika posmā no 1999. gada līdz 2001. gadam importa tirgus daļa pieauga no 6,5 % līdz 10,1 % 2001. gadā. Kamēr Kopienas izstrādājuma tirgus daļa samazinājās no 93,5 % 1999. gadā līdz 89,9 % 2001. gadā. Tajā pašā laika posmā imports pieauga no 6,1 % līdz 9,8 % no produkcijas, kas paredzēta pārdošanai (no 5,5 % līdz 8,4 % no Kopienas kopprodukcijas). Tādējādi imports palielinājās arī attiecībā uz produkciju uz Kopienas ražotāju rēķina.
(287) Kas attiecas uz cenām, no 2000. gada līdz 2001. gadam attiecīgā izstrādājuma vidējā vienības cena Kopienas tirgū samazinājās no 302 līdz 239 EUR/par tonnu. Līdzīgā izstrādājuma vidējā vienības cena samazinājās no 359 līdz 343 EUR/par tonnu. Tādā pārredzamā tirgū cenu samazinājumam bija noteicoša ietekme. Tikai līdzīgā izstrādājuma vidējās vienības cenas krituma ietekme uz Kopienas ražotāju pārdošanas ieņēmumiem Kopienā būtu samazinājums par 4,5 % (EUR 33 miljoni) 2001. gadā. Ņemot vērā pārdošanas apjomu samazināšanos, kas notika vienlaikus, faktiskais apgrozījuma kritums Kopienā bija 89 miljoni EUR. Fiksētās izmaksas raksturo Kopienas ražotāju pieskaitāmo izmaksu materiālu daļu. Tāpēc samazinājums pārdošanas ieņēmumos radīja neproporcionāli augstāku peļņas kritumu un 2001. gadā Kopienas ražotājiem radās zaudējumi -1,6 % apmērā. Cenu un rentabilitātes kritums turklāt jāskata vairāku ražotņu slēgšanas un tās dēļ samazinātās nodarbinātības kontekstā.
(288) Minēto iemeslu dēļ uzskata, ka ir atbilstība starp lētā importa pieaugumu un nopietno kaitējumu, kas nodarīts Kopienas ražotājiem, un ka importa pieaugumam bija zaudējumus radoša ietekme, kas jo īpaši izpaudās kā cenu spiediens un apjomu samazinājums, ko Kopienas tirgū pārdeva Kopienas ražotāji.
3.6.2. Patēriņa pārmaiņu ietekme.
(289) Komisija izskatīja arī zaudējumus radošu ietekmi patēriņa samazināšanās dēļ laika posmā no 2000. gada līdz 2001. gadam. Minētais kritums jāskata vispārējās tendences kontekstā piecu gadu laika posmā, uz ko attiecas izmeklēšana. Patēriņš palielinājās no 2,14 miljoniem tonnu 1997. gadā līdz 2,23 miljoniem tonnu 1999. gadā, tad atkal līdz 2,24 miljoniem tonnu 2000. gadā, pirms atkal nokritās par kādiem 110 000 tonnu līdz 2,13 miljoniem tonnu 2001. gadā.
(290) Kaut arī patēriņš no 2000. gada līdz 2001. gadam samazinājās, kopumā piecu gadu laika posmā patēriņš palika stabils.
(291) Izskatot samazinājumu no 2000. gada līdz 2001. gadam, jāņem vērā visu tirgus dalībnieku reakcija uz patēriņa kritumu. Šajā sakarā konstatēja, ka, kamēr Kopienas ražotāji bija spiesti par apmēram 150 000 tonnu samazināt pārdošanas apjomus Kopienā 2001. gadā salīdzinājumā ar 2000. gadu, importa tendence bija gluži pretēja - tas strauji palielinājās. Nenoteica ekonomisku pamatojumu, kas varētu izskaidrot straujo importa pieaugumu. Piemēram, neviens eksportētājs neapgalvoja, ka tas noticis zemāku ražošanas izmaksu dēļ.
(292) Kas attiecas uz ietekmi uz cenu, stabils patēriņš parasti neizraisa cenu samazināšanos un pat 4 % kritumam 2001. gadā nebūtu jārada būtiska ietekme uz cenu, ja ražošanu ātri pielāgo tirgus vajadzībām. Šajā sakarā, šķiet, ka Kopienas ražotāji reaģējuši, samazinot gan ražošanu, gan pārdošanas apjomus lielākā mērā, nekā būtu vajadzīgs patēriņa krituma dēļ.
(293) Līdzīgi, samazinot cenu spiedienu, būtu iespējams kontrolēt zaudējumus radošu ietekmi, kas rodas zemo cenu dēļ. Svarīgākais faktors šeit ir peļņa, jo jebkurš samazinājums būtu novests līdz minimumam, ja cenas nebūtu būtiski kritušās. Tāpēc ir saprātīgi secināt, ka, ja nebūtu lētā importa straujā pieauguma, patēriņa samazināšanās nebūtu izraisījusi ievērojamu peļņas kritumu.
(294) Tomēr, pat ja visi tirgus dalībnieki būtu rīkojušies atbildīgi un koriģējuši ražošanu, Kopienas ražotāji 2001. gadā būtu pārdevuši mazāk produkcijas nekā 2000. gadā. Kopienas ražotāju pārdošanas apjomi 2001. gadā, salīdzinot ar 2000. gadu, samazinājās par 150 000 tonnu. Vienlaikus imports, salīdzinot ar 2000. gadu, palielinājās par 40 000 tonnu. Piecu gadu patēriņa tendences izteiksmē Kopienas ražotāju pārdošanas apjomu līmenim būtu vajadzējis būt stabilam.
(295) Tomēr minēto iemeslu dēļ secina, ka ir nozīmīga, bet ne būtiska saikne starp patēriņa kritumu un novēroto zaudējumus radošo ietekmi.
3.6.3. Iekšējās izmantošanas pārmaiņu ietekme.
(296) Komisija izskatīja arī karsti velmēto šauro slokšņu iekšējās izmantošanas attīstības pārmaiņu ietekmi. No 1997. gada līdz 2000. gadam tā palielinājās no 344 566 tonnām līdz 377 552 tonnām, bet 2001. gadā samazinājās līdz 368 239 tonnām. Komisija atzīmēja, ka minētais kritums atbilda tirgus apstākļiem, kādi bija starpposma izstrādājumiem un gataviem izstrādājumiem.
(297) Daži rādītāji attiecībā uz iekšējo izmantošanu ir norādīti vispārējos noteikumos, jo iekšējās izmantošanas analīze veido daļu no visas ar attiecīgo izstrādājumu saistītās darbības analīzes (tas ir, jaudas un jaudas izmantošanas, nodarbinātības un produktivitātes analīzi). Attiecībā uz dažiem citiem faktoriem, kas iepriekš analizēti attiecībā uz brīvo tirgu, tas ir, pārdošanas cenām, krājumiem un rentabilitāti, turpmāk iegūtie dati par iekšējo izmantošanu pēc savām īpašībām nav derīgi tūlītējai un objektīvai salīdzināšanai ar datiem, kas iegūti par brīvo tirgu attiecībā uz karsti velmētajām loksnēm un plāksnēm, bet tomēr tie nepierāda, ka rentablāk būtu bijis ražot iekšējai izmantošanai, nevis brīvajam tirgum.
(298) Kritums iekšējā izmantošanā tādējādi izraisīja nelielu zaudējumus radošu ietekmi ražošanas izteiksmē, kas savukārt ietekmēja jaudas izmantošanu un, visbeidzot, rentabilitāti. Tomēr ietekme bija neliela, un kritumu cenās un ieņēmumos, kas radās Kopienas ražotājiem brīvajā tirgū, izraisīja lētais imports, un tam ir maza saistība, vai pat nav saistības, ar iekšējās izmantošanas samazinājumu.
3.6.4. Eksporta darbības rezultātu ietekme.
(299) Komisija izskatīja arī eksporta apjomu samazināšanās ietekmi.
1997 1998 1999 2000 2001
Eksports (tonnās) 330 618 322 611 292 309 315 037 273 737
(300) No 1997. gada līdz 2001. gadam Kopienas ražotāju karsti velmēto šauro slokšņu eksports uz trešajām valstīm samazinājās no 330 618 tonnām līdz 273 737 tonnām. No 1997. gada līdz 1999. gadam bija pastāvīgs kritums, 2000. gadā pieaugums un pēc tam atkal samazinājums. Piecu gadu laika posmā eksports samazinājās par aptuveni 57 000 tonnu. Tāpēc bija dažas zaudējumus radošās sekas, ko radīja eksporta kritums piecu gadu laika posmā.
(301) Minēto iemeslu dēļ secina, ka ir zināma saikne starp eksporta kritumu un novēroto zaudējumus radošu ietekmi.
3.6.5. Jaudas pārpalikuma ietekme.
(302) Komisija turpmāk izskatīja, vai zaudējumus radoša ietekme ir varējusi rasties no Kopienas ražotāju jaudas pārpalikuma. Izmeklēšanas laika posmā nebija nozīmīgu pārmaiņu kopējā lēstajā teorētiskajā ražošanas jaudā. Līdz ar to atbilstību starp jaudu un zaudējumus radošu ietekmi nenovēroja.
3.6.6. Pārstrukturēšanas ietekme.
(303) Vēl Komisija izskatīja zaudējumus radošu ietekmi, ko attiecināja uz Kopienas ražotāju nesenajos gados veiktās pārstrukturēšanas izmaksām. Šajā sakarā jāatzīmē, ka pārstrukturēšana parasti nozīmē īstermiņa izmaksas, tādas kā atlaišanas maksājumi, iepirkuma izmaksas utt., ko kompensē vidēja termiņa efektivitātes peļņa. Ņemot vērā nepārtraukto racionalizācijas procesu, tas nozīmētu, ka nepārtrauktās īstermiņa izmaksas, kaut arī bija nelielas, tomēr ietekmēja izmaksu struktūru.
3.6.7. Zaudējumus radošas ietekmes attiecināšana.
(304) Kaitējums, kas nodarīts Kopienas ražotājiem, izpaudās galvenokārt kā samazināti pārdošanas apjomi un aizvien lielāki finansiāli zaudējumi. Komisija identificēja četrus faktorus papildus importa pieaugumam, kas veicinājuši kaitējumu: patēriņa kritums, iekšējās izmantošanas samazināšanās, eksporta apjomu kritums un nepārtraukts racionalizācijas darbs.
(305) Pirmkārt, no 2000. gada līdz 2001. gadam patēriņš samazinājās, kaut arī piecu gadu tendence bija stabila. Tomēr importa attīstības gaita nepavisam nepielāgojās šim patēriņa modelim, un Komisija uzskata, ka patēriņa kritumam nebija nozīmīgas ietekmes ne uz apjomu, ne cenām.
(306) Kas attiecas uz iekšējās izmantošanas samazināšanos no 2000. gada līdz 2001. gadam, tam bija neliela ietekme apjoma izteiksmē. Tomēr tam nebija nozīmīgas saistības ar cenu un ieņēmumu kritumu, kas Kopienas ražotājiem radās brīvajā tirgū.
(307) Komisija izskatīja arī Kopienas ražotāju eksporta samazinājumu piecu gadu laika posmā. Piecu gadu laika posmā novēroja samazinājumu. Tomēr tāds samazinājums jāskata Kopienas ražotāju kopējo pārdošanas apjomu kontekstā. Tajā kontekstā kritums sasniedza 1 %. Tāpēc eksporta attīstības gaitai bija daudz mazāk nozīmīga ietekme uz Kopienas ražotājiem 2000./01. gadā nekā importa pieaugumam.
(308) Attiecībā uz nepārtraukto racionalizācijas procesu, Komisija tāpat uzskata, ka tā ietekme uz Kopienas ražotāju izmaksu struktūru nav nozīmīga, jo īpaši salīdzinot ar lētā importa cenu ietekmi.
(309) Komisija atzīmēja, ka samazinājums Kopienas ražotāju pārdošanas apjomos, pārdošanas cenās un rentabilitātē radās galvenokārt importa pieauguma dēļ, kas turpināja pieaugt patēriņa samazinājuma laikā 2001. gadā.
3.6.8. Secinājums.
(310) Secina, ka pēc tam, kad citu zināmo faktoru zaudējumus radošās sekas ir pārbaudītas, nodalītas un nošķirtas cita no citas un no importa pieauguma zaudējumus radošām sekām un kad ir nodrošināts, ka uz importu neattiecina tādu citu faktoru radīto kaitējumu, var uzskatīt, ka ir patiesa un būtiska saikne starp importa pieaugumu un Kopienas ražotājiem nodarīto nopietno kaitējumu.
3.7. Turpmākie notikumi.
(311) Komisija turklāt izanalizēja vairākus faktorus, kas pamato secinājumu, ka ir sagaidāms, ka Kopienas ražotājiem radītais būtiskais kaitējums būtiski palielināsies, ja imports turpināsies pašreizējā līmenī vai pieaugs.
3.7.1. ASV tērauda aizsardzības pasākumi.
(312) Jāatgādina, ka 2002. gada 5. martā ASV piemēroja aizsardzības pasākumus pret dažiem tērauda izstrādājumiem, tostarp karsti velmētiem tērauda izstrādājumiem un plāksnēm. Minētie pasākumi stājās spēkā 2002. gada 20. martā un sastāv no ASV ievedmuitas palielinājuma 30 % procentuālā nodokļa apmērā pirmajā gadā, 24 % apmērā otrajā gadā un 18 % apmērā trešajā gadā. Šie pasākumi neattiecas uz Kanādu, Izraēlu, Jordāniju un Meksiku, kā arī uz vairākām valstīm, kas noteiktas kā jaunattīstības valstis.
3.7.2. Tirdzniecības novirze, kas rodas ASV tērauda aizsardzības pasākumu dēļ.
(313) Komisija izskatīja ASV pasākumu iespējamo ietekmi, analizējot stāvokli lielākajās eksportētājvalstīs uz ASV. Ņemot vērā to, ka importa apjoms uz ASV, uz ko neattiektos pasākumi, nav nozīmīgs, secina, ka jebkura no tā izrietoša tirdzniecības novirze attiecībā uz Kopienu, visticamāk, ir salīdzinoši niecīga.
3.7.3. Kopienas eksporta samazinājums, kas rodas ASV tērauda aizsardzības pasākumu dēļ.
(314) Sagaida, ka Kopienas eksporta samazinājums uz ASV, kas radīsies ASV pasākumu dēļ, arī būs neliels. Tomēr iespējams, ka samazināsies arī Kopienas eksports uz citu trešo valstu tirgiem, jo visiem ražotājiem pasaules mērogā būs grūtāk eksportēt gan ASV pasākumu dēļ, gan aizsardzības pasākumu dēļ, ko pieņēmušas citas trešās valstis un pati Kopiena, lai novērstu novirzīšanu uz viņu tirgiem.
3.7.4. ASV pasākumu plānotā ietekme.
(315) Komisija tomēr izskatīja ražotāju eksportētāju, kas sadarbojas, jaudas stāvokli. Konstatēja, ka viņi bija palielinājuši savu jaudu no līmeņa ap 12,2 miljoniem tonnu 1999. gadā līdz 13,2 miljoniem tonnu 2001. gadā. Neviens no ražotājiem eksportētājiem, kas sadarbojas, nepauda ne nodomu samazināt jaudu tuvākajā nākotnē, ne nodomu samazināt ražošanu ASV pasākumu dēļ.
(316) Vairākums eksportētāju izteica nodomu kompensēt iespējamo eksporta samazinājumu uz ASV, palielinot pārdošanas apjomus savu valstu vietējā tirgū, tomēr šis apgalvojums tika izteikts patēriņa statiska stāvokļa vai krituma kontekstā minētajos tirgos. Šajā sakarā, maz ticams, ka minētie ražotāji var ievērojami palielināt pārdošanas apjomus savā vietējā tirgū. Tāpat nav ticams, ka viņi var palielināt pārdošanas apjomus citos tirgos, jo ražotāji vairākumā no minētajiem tirgiem jau cieš svarīgo ASV tirgus slēgšanas seku dēļ, un nav arī nekādu norāžu, ka minētajos tirgos īsākā vai vidējā termiņā būs ievērojams papildu patēriņš, kas ļautu palielināt importu.
(317) Komisija novērtēja iespējamo ietekmi, kādu uz Kopienas ražotājiem atstātu galīgo pasākumu nepiemērošana un vēlākā tirdzniecības apjomu novirzīšana, kas rastos ASV aizsardzības pasākumu dēļ, kā arī tādu pasākumu ietekmē uz Kopienas eksportu. Šajā sakarā Komisija konstatēja, ka, ja nebūs Kopienas aizsardzības pasākumu, imports turpināsies pašreizējā vai augstākā līmenī, kā dēļ Kopienas ražošanas nozares stāvoklis nopietni un būtiski pasliktināsies, jo īpaši ņemot vērā tirgus samazināšanos. Ņemot vērā Kopienas ražotāju ārkārtīgi trauslo stāvokli, pat importa turpinājumam pašreizējā līmenī būtu nozīmīgas sekas un tas izraisītu Kopienas ražotāju pārdošanas apjomu turpmāku samazināšanos, kā arī negatīvu ietekmi attiecībā uz citiem faktoriem, kuri identificē nozares stāvokli.
(318) Kopienas eksporta ilgāks kritums arī ievērojami veicinās Kopienas ražotāju stāvokļa pasliktināšanos. Tiek lēsts, ka kopš ASV pasākumu piemērošanas Kopienas eksports ievērojami kritās un tāda situācija tuvākajos mēnešos, iespējams, saglabāsies vai pat pasliktināsies.
(319) Paredzētais importa pieaugums un Kopienas eksporta kritums pasliktinātu Kopienas ražošanas nozares stāvokli attiecībā uz visiem faktoriem, kas jau izskatīti, nosakot nopietnā kaitējuma pastāvēšanu. Tas tūlīt izraisītu turpmāku krasu pārdošanas apjomu un cenu kritumu, tā dēļ negatīvi tiktu ietekmēta ražošana, palielinātos vienības izmaksas un arī zaudējumi. Tiešām, vispārējo negatīvo ietekmi lielā mērā pastiprinātu tas, ka Kopienas ražotājiem jau tagad ir radies nopietns kaitējums pēdējo gadu pieaugošā importa dēļ.
3.7.5. Secinājums.
(320) Pienācīgi ņemot vērā to, ka Kopienas ražotājiem jau tagad ir radies nopietns kaitējums, ir saprātīgi secināt, ka pat importa turpināšanās pašreizējā līmenī ievērojami pasliktinātu Kopienas ražotāju stāvokli. Turklāt šo stāvokli pasliktinās ievērojams Kopienas eksporta samazinājums, kas notiks ASV pasākumu dēļ.
3. izstrādājums
Neleģētas karsti velmētas šauras sloksnes (turpinājums)
KOPIENAS RAŽOTĀJU STĀVOKLIS
1997 1998 1999 2000 2001
Jauda (tonnās) 3 810 000 3 810 000 3 810 000 3 810 000 3 800 000
Jaudas izmantošanas koeficients (%) 72 % 73 % 69 % 73 % 67 %
Sākuma krājumi (tonnās) 182 468 190 212 198 033 113 383 142 532
Kopējā ražošana (tonnās) 2 736 501 2 763 332 2 646 967 2 784 800 2 553 066
Iepirkumi (tonnās) 0 0 0 0 0
Kopējie pārdošanas apjomi (tonnās) 2 384 192 2 389 818 2 380 537 2 378 099 2 188 765
Iekšējā izmantošana (tonnās) 344 566 365 693 351 081 377 552 368 239
Noslēguma krājumi (tonnās) 190 212 198 033 113 383 142 532 138 595
Pārdošanas apjomi ārpus ES (tonnās) 330 618 322 611 292 309 315 037 273 737
Pārdošanas apjoms Kopienā (tonnās) 2 053 574 2 067 207 2 088 227 2 063 062 1 915 028
ES pārdošanas apjomu vienības cenas (EUR/par tonnu) 334 347 298 359 343
Tīrā peļņa/zaudējumi par ES pārdošanas apjomiem (%) 2,3 % 5,8 % - 3,2 % 5,5 % - 1,7 %
Tirgus daļa (%) 96,0 % 94,1 % 93,5 % 92,1 % 89,9 %
Nodarbinātība (laika posma beigās) 8 852 9 082 8 727 8310 7812
Produktivitāte (tonnās uz nodarbināto) 309 304 303 335 327
ES PĀRDEVUMU APJOMS, VIENĪBAS CENAS UN RENTABILITĀTE, PA CETURKŠŅIEM
2001. gada 1. ceturksnis 2001. gada 2. ceturksnis 2001. Gada 3. ceturksnis 2001. gada 4. ceturksnis 2002. gada 1. ceturksnis
Apjoms (tonnās) 565 520 498 165 422 842 428 502 484 470
Vienības cenas (eiro/par tonnu) 349 342 341 337 332
Rentabilitāte (%) 1,6 % - 1,9 % - 2,8 % - 5,2 % - 8,5 %
Cenu samazinājums 2001. gadā = 26,7 %
Mērķa cenas samazinājums 2001. gadā = 53,5 %
Iepriekš norādītie dati par Kopienas ražotāju stāvokli ir pārbaudīti ar pārbaudēm izlases kārtā un izmeklēšanām klātienē par uzņēmumiem, kuri pārstāv šādu procentuālo daļu no Kopienas kopējās ražošanas: 72,1 %
4. 4. IZSTRĀDĀJUMS - LEĢĒTI KARSTI VELMĒTI PLAKANI IZSTRĀDĀJUMI.
4.1. Attiecīgais izstrādājums un līdzīgs vai tieši konkurējošs izstrādājums.
4.1.1. Attiecīgais izstrādājums.
(321) Attiecīgais izstrādājums ir daži leģēti karsti velmēti plakani izstrādājumi (še turpmāk "leģēti izstrādājumi"). Attiecīgo izstrādājumu pašlaik klasificē ar šādiem KN kodiem: 7225 19 10, 7225 30 00, 7225 40 80, 7226 19 10, 7226 91 10, 7226 91 90 un 7226 99 20.
(322) Leģētus izstrādājumus izgatavo tāpat kā karsti velmētus ruļļus, loksnes un plāksnes, vienīgi pamattēraudam pievieno leģētāju elementu. Tie var būt sarullēti vai nesarullēti un tos izmanto kā pamatmateriālu, lai izgatavotu plašu spektru citu tērauda izstrādājumu.
(323) Katrs no attiecīgajiem iepriekš minētajiem KN kodiem atbilst īpašam izstrādājuma veidam, kas atšķiras pēc platuma un biezuma iepriekš minētajos diapazonos.
(324) Neatkarīgi no tā, ka katrs KN kods atbilst atšķirīgam leģēta izstrādājuma veidam, konstatēja, ka tiem visiem ir vienādas īpašības vai līdzīgas fizikālās un tehniskās īpašības, izmantojumi un piemērojumi. Attiecīgi visi leģēto izstrādājumu veidi veido vienu izstrādājumu, kas atbilst attiecīgajam KN kodam, kas minēts iepriekš.
4.1.2. Līdzīgi vai tieši konkurējoši izstrādājumi.
(325) Komisija pārbaudīja, vai Kopienas ražotāju ražotie izstrādājumi (še turpmāk "līdzīgie izstrādājumi") ir līdzīgi importētajiem attiecīgajiem izstrādājumiem. Izmeklēšanas gaitā Komisija saņēma iesniegumus no dažiem lielākajiem leģēto izstrādājumu eksportētājiem un importētājiem, kuri apgalvoja, ka dažus leģēto izstrādājumu veidus, ko importēja Kopienā, Kopienas ražotāji neražoja, un tāpēc tos nevajadzētu uzskatīt par attiecīgajam izstrādājumam līdzīgu izstrādājumu.
(326) Komisija sīki izskatīja minētos iesniegumus un ņēma vērā, jo īpaši, šādus izmeklēšanas atzinumus:
a) importētajam izstrādājumam un Kopienas izstrādājumam bija viena starptautiskā tarifu klasifikācija. Turklāt tiem bija vienādas vai līdzīgas fizikālās īpašības, tādas kā sastāvs, izmērs, forma un tekstūra, un tos izgatavoja atbilstoši starptautiski atzītiem standartiem;
b) importēto izstrādājumu un Kopienas izstrādājumu pārdeva, izmantojot līdzīgus vai vienādus tirdzniecības kanālus, bija uzreiz pieejama cenas informācija (piemēram, sīku informāciju par cenām publicē attiecīgās nozares periodiskajos izdevumos, tādos kā Metal Bulletin un Steel Weekly), un attiecīgais izstrādājums un Kopienas ražotāju izstrādājums konkurēja galvenokārt cenas ziņā;
c) gan importētais izstrādājums, gan Kopienas izstrādājums abi bija derīgi vienādai vai līdzīgai īpašai izmantošanai, un tāpēc tie bija lielā mērā alternatīvi vai aizstājoši un bija viegli savstarpēji aizstājami;
d) klienti gan importēto izstrādājumu, gan Kopienas izstrādājumu uztvēra kā alternatīvu līdzekli zināmu funkciju izpildei, lai apmierinātu īpašu prasību vai vajadzību, un šajā sakarā, eksportētāja/importētāja norādītās atšķirības bija nelielas izmaiņas, kas veiktas pēc konkrēta klienta lūguma.
(327) Komisija secināja, ka, par spīti domājamām tehniskām atšķirībām izstrādājumu īpašībās un kvalitātē, ko identificēja minētajos iesniegumos, importētais izstrādājums un Kopienas izstrādājums ir līdzīgi vai tieši konkurējoši.
4.2. Importa apjoma palielinājums.
(328) Komisija pārbaudīja, vai attiecīgo izstrādājumu importē Kopienā tik ļoti palielinātos daudzumos, absolūtā izteiksmē vai attiecībā uz Kopienas produkciju un/vai ar tādiem noteikumiem vai nosacījumiem, lai radītu vai varētu radīt Kopienas ražotājiem nopietnu kaitējumu. Šajā sakarā Komisija koncentrējās uz attiecīgā izstrādājuma importu nesenākajā laika posmā, par kuru bija pieejami dati absolūtā izteiksmē un attiecībā uz produkciju, kas paredzēta pārdošanai (izņemot iekšējo izmantošanu), un kopējo produkciju. Tabulā turpmāk ir norādīta importa attīstības gaita par katru gadu laika posmā no 1997. gada līdz 2001. gadam gan absolūtajā izteiksmē, gan attiecībā uz Kopienas produkciju, kas paredzēta pārdošanai, gan attiecībā uz Kopienas kopprodukciju (ieskaitot iekšējo izmantošanu).
4. izstrādājums
Leģēti karsti velmēti plakani izstrādājumi
PATĒRIŅŠ
1997 1998 1999 2000 2001
Apjoms (tonnās) 2 432 368 2 374 912 2 173 281 2 749 210 2 723 826
DATI PAR IMPORTU
1997 1998 1999 2000 2001
Kopējais imports
Apjoms (tonnās) 3 374 5 063 25 719 158 233 468 773
Pieauguma koeficients (%) 50,1 % 408,0 % 515,2 % 196,3 %
Tirgus daļa (%) 0,1 % 0,2 % 1,2 % 5,8 % 17,2 %
Attiecība starp importu un kopprodukciju (%) 0,1 % 0,2 % 0,9 % 4,5 % 15,1 %
Attiecība starp importu un pārdoto produkciju (%) 0,1 % 0,2 % 1,1 % 5,7 % 18,9 %
Vienības cenas (eiro/par tonnu) 542 253 314 304 240
1998/1997 1999/1998 2000/1999 2001/2000
Apjoms kā mainīgais vidējais lielums (tonnās) 4 219 15 391 91 976 313 503
(329) No 1999. gada līdz 2000. gadam imports palielinājās no 25 719 tonnām līdz 158 233 tonnām, palielinājums par 515 %. Tajā pašā laika posmā pārdošanai paredzētā produkcija palielinājās par 21 % tā, ka pieaugums attiecībā uz brīvā tirgus produkciju bija vairāk nekā 400 %. Kopējā ražošana palielinājās (arī par 21 %) tā, ka importa palielinājums attiecībā uz kopprodukciju bija aptuveni 400 %.
(330) No 2000. gada līdz 2001. gadam imports palielinājās līdz 468 773 tonnām (turpmāks palielinājums par aptuveni 200 %). 2001. gadā produkcija, kas paredzēta pārdošanai, samazinājās par 11 % tā, ka importa pieaugums attiecībā uz brīvajā tirgū pārdoto produkciju bija vairāk nekā 232 %. Kopējā ražošana 2001. gadā arī samazinājās (par 12 %) tā, ka importa pieaugums attiecībā uz kopprodukciju bija 236 %.
(331) Attiecīgā izstrādājuma cena kļūst ticama (zemo apjomu dēļ) tikai no 1999. gada un vēlāk. Cenas ievērojami samazinājās laika posmā no 1999. gada līdz 2001. gadam (par 24 %).
4.2.1. Divu gadu mainīgais vidējais lielums.
(332) Lai noteiktu importa pamattendenci laika posmā no 1997. gada līdz 2001. gadam un noteiktu, vai nesenais importa pieaugums liecina par izveidojušos tendenci, Komisija izskatīja divu gadu mainīgo vidējo lielumu. Tas apstiprina, ka, lai arī imports palielinājās no 1997./98. gada līdz 1998./99. gadam, svarīgākais pieaugums bija no 1998./99. gada līdz 2000./2001. gadam.
4.2.2. Importa tirgus daļa.
(333) Importa tirgus daļa strauji palielinājās visā laika posmā no 1997. gada līdz 2001. gadam, kaut arī svarīgākais palielinājums bija no 1999. gada līdz 2001. gadam, kad importa tirgus daļa pieauga no 1,2 % līdz 17,2 %.
4.2.3. Secinājums.
(334) Importa pieaugums no 1999. gada līdz 2001. gadam par vairāk nekā 1700 % absolūtajā izteiksmē un par vairāk 1500 % attiecībā uz brīvajā tirgū pārdoto produkciju un pret produkciju kopumā ir pēkšņs, straujš un nozīmīgs. Neseno importa pieaugumu nevar attiecināt uz parastu importa līmeņu maksimumu un minimumu, ko pierāda divu gadu vidējie lielumi visā izmeklētajā 5 gadu laika posmā.
(335) Secina, ka pieaugumu nesenajā pagātnē var uzskatīt par pēkšņu, strauju un nozīmīgu, salīdzinot to ar attīstības gaitu iepriekšējos gados.
4.3. Neparedzēti notikumi.
4.3.1. Lielāks tirdzniecības aizsardzības instrumentu izmantojums no ASV puses. Vispārīgs vērtējums.
(336) No 1998. gada un vēlāk, reaģējot uz Āzijas krīzi[7], ASV, kas pārstāv apmēram vienu astoto daļu pasaules tērauda patēriņa, sāka vairāk izmantot tirdzniecības aizsardzības instrumentus (TAI) tērauda nozarē, lai aizsargātu savus vietējos ražotājus no konkurences. Vairākus no minētajiem pasākumiem izskatīja PTO, un dažas no izmantotajām metodoloģijām pasludināja par nesavietojamām ar PTO prasībām. Tomēr daudzi pasākumi, kuri joprojām ir spēkā, ir pamatoti, ņemot vērā tās pašas metodoloģijas.
(337) Tabulā turpmāk ir norādīts antidempinga un kompensācijas maksājuma galīgo noteikšanu skaits gadā (par vienu vai vairākām valstīm), ko ASV veikušas no 1997. gada līdz 2001. gadam attiecībā uz tērauda nozari kopumā un kas atspoguļo darbības pieaugumu pēdējos trīs gados.
Gads Antidempinga maksājums Kompensācijas maksājums
1997 5 0
1998 6 1
1999 16 7
2000 14 5
2001 26 5
(338) 2001. gada gaitā ASV paziņoja par turpmāku plaša mēroga rīcību tērauda nozarē. Janvārī ASV sāka izmeklēšanu tērauda nozarē, ievērojot ASV 1974. gada Tirdzniecības akta 223. iedaļu. Jūlijā ASV Starptautiskā tirdzniecības komisija paziņoja par plaša mēroga izmeklēšanu tērauda nozarē saskaņā ar 1974. gada Tirdzniecības akta 202. iedaļu, bet decembrī Starptautiskā tirdzniecības komisija ieteica aizsardzības pasākumus par plašu tērauda izstrādājumu sortimentu.
(339) Minētajai rīcībai bija aizvien lielāka preventīva ietekme uz tērauda izstrādājumu importu ASV, un tā izraisīja ASV tērauda importa samazinājumu par 33 % laika posmā no 1998. gada līdz 2001. gadam, un augstākais punkts bija aizsardzības pasākumi, par kuriem ASV paziņoja 2002. gada 5. martā. Jo īpaši aizsardzības procedūrai, kas bija izvirzīta apspriešanai vairākus mēnešus pirms tās sākšanas, bija ierobežojoša ietekme uz importu uz ASV tās nenoteiktības dēļ, ko tā radīja uzņēmējiem. Tā tiešām ir lielākā tirdzniecības aizsardzības rīcība, ko jebkad uzsākusi kāda PTO biedre, un attiecas uz aptuveni 17 miljardu ASV dolāru vērtu importu.
4.3.2. Lielāks TAI izmantojums no ASV puses attiecībā uz attiecīgo izstrādājumu.
(340) Attiecībā uz karsti velmētiem plakaniem izstrādājumiem ASV no 1999. gada līdz 2001. gadam piemēroja 14 antidempinga pasākumus (ieskaitot vienu neuzlikšanas nolīgumu), kam bija augsts maksājumu līmenis, un 6 kompensācijas maksājuma pasākumus. Konkrēti 1999. gada jūlijā ASV piemēroja antidempinga maksājumu no 41,27 % līdz 43,40 % apmērā par attiecīgā Brazīlijas izcelsmes izstrādājuma importu. 2000. gada septembrī ASV piemēroja antidempinga maksājumus no 40,6 % līdz 44,59 % apmērā un kompensācijas maksājumus 41,69 % apmērā (no kuriem dažus piemēroja kumulatīvi) par attiecīgā Argentīnas izcelsmes izstrādājuma importu. 2000. gada novembrī ASV piemēroja antidempinga maksājumu no 64,20 % līdz 90,83 % apmērā par attiecīgā Ķīnas izcelsmes izstrādājuma importu. Arī 2000. gada novembrī ASV piemēroja antidempinga maksājumus no 36,53 % līdz 44,40 % apmērā un kompensācijas maksājumus no 8,28 % līdz 31,89 % apmērā (no kuriem dažus piemēroja kumulatīvi) par attiecīgā Indijas izcelsmes izstrādājuma importu.
(341) Līdz 2002. gada 15. martam attiecībā uz karsti velmētiem plakaniem izstrādājumiem ASV bija ieviesusi antidempinga pasākumus pret eksportētājiem 14 valstīs un kompensācijas pasākumus pret eksportētājiem 6 valstīs. Valstis, uz kurām attiecās minētās procedūras, bija Argentīna, Brazīlija, Ķīna, Indija, Indonēzija, Japāna, Kazahstāna, Nīderlande, Rumānija, Dienvidāfrika, Taivāna, Taizeme un Ukraina. Visos gadījumos pēc antidempinga vai kompensācijas pasākumu pieņemšanas attiecīgā izstrādājuma imports ASV no tās valsts samazinājās. Turklāt dramatiskais 2001. gada ASV importa kritums notika gadā, kad bija spēkā ne tikai 14 antidempinga un 6 kompensācijas pasākumi attiecībā uz attiecīgo izstrādājumu, bet arī kura sākumā ASV sāka izmeklēšanu tērauda nozarē saskaņā ar 1974. gada ASV Tirdzniecības akta 223. iedaļu un kura vidū ASV Starptautiskā tirdzniecības komisija paziņoja par plaša mēroga izmeklēšanu tērauda nozarē saskaņā ar 1974. gada Tirdzniecības akta 202. iedaļu.
(342) No 1999. gada līdz 2001. gadam ASV imports samazinājās no 5,40 miljoniem tonnu līdz 2,56 miljoniem tonnu. Tajā pašā laika posmā attiecīgā izstrādājuma imports Kopienā palielinājās no 2,87 miljoniem tonnu līdz 4,20 miljoniem tonnu, palielinājums par vairāk nekā 46 %.
(343) Komisija konstatēja arī, ka tā dēļ, ka ASV samazināja plakano karsti velmēto izstrādājumu importu savā tirgū, palielinājās imports Kopienas tirgū. Ņemot vērā pieejamo informāciju, Komisija konstatēja, ka ir atbilstība laikā starp palielināto un plašo TAI izmantošanu no ASV puses pēdējos gados, ASV karsti velmēto plakano izstrādājumu importa kraso samazinājumu no 2000. gada līdz 2001. gadam un minētā izstrādājuma importa pieaugumu Kopienā tajā laika posmā. Kopiena bija viens no galvenajiem karsti velmēto plakano izstrādājumu eksporta tirgiem 2001. gadā. Gan Kopienas, gan ASV tirgū ir vienādi rūpniecisko izmantotāju veidi. Daudzi eksportētāji, kurus ietekmē ASV TAI, daudzus gadus ir eksportējuši uz Kopienu. Vienlaikus ar krasu ASV importa kritumu imports uz Kopienu pieauga līdz rekordlīmenim, neatkarīgi no tā, ka 2001. gadā Kopienā samazinājās IKP pieaugums, ražošana un patēriņš.
(344) Tādu palielinātu un plašu tirdzniecības aizsardzības instrumentu izmantojumu, no kuriem vairāki izrādījās nesavietojami ar PTO prasībām, nevarēja paredzēt Urugvajas raunda noslēgumā, un tas veido neparedzētus apstākļus saskaņā ar Aizsardzības nolīgumu.
4.3.3. Importa apjoma samazinājums uz ASV.
(345) Tabulā turpmāk ir norādīts preču imports uz ASV laika posmā no 1999. gada līdz 2001. gadam, kas klasificējamas ar harmonizētās sistēmas kodu (HSC) 7225 19, 7225 30, 7225 40, 7226 19, 7226 91 un 7226 99 (kas ietver gan attiecīgo izstrādājumu, gan līdzīgo izstrādājumu).
Gads Attiecīgā izstrādājuma imports uz ASV (tonnās)
1999 606 643
2000 561 905
2001 477 434
Avots: Vispasaules tirdzniecības atlants (Global Trade Atlas)
(346) Imports uz ASV laika posmā no 1999. gada līdz 2001. gadam samazinājās. Jo īpaši krasi, par apmēram 15 %, imports samazinājās 2001. gadā (par aptuveni 84 000 tonnu).
(347) Minētā importa samazinājumu uz ASV var izskaidrot, pirmkārt, ar norādi uz iepriekš minēto pasākumu tiešu ietekmi uz eksportētājiem, uz kuru precēm attiecināja antidempinga un/vai kompensācijas maksājumus, un arī ar netiešu preventīvu ietekmi, ko atstāja minētie pasākumi un izmeklēšana uz visiem eksportētājiem, kuri attiecīgo izstrādājumu eksportē uz ASV.
(348) Tabulā turpmāk ir norādīta konkrētu antidempinga/kompensācijas pasākumu ietekme uz iepriekš minēto izstrādājumu eksportu no dažām valstīm.
Valsts Eksports uz ASV (apjoms tonnās)
2000 2001
Japāna 103 000 93 000
Kopiena 250 000 192 000
4.4. Kopienas ražotāju definīcija.
(349) Kopējā Kopienas attiecīgo izstrādājumu ražošana ir apmēram 3,1 miljons tonnu gadā. Kopienas tērauda uzņēmumi, kas pilnībā sadarbojās izmeklēšanā, ir šādi:
- Corus Staal BV, Nīderlande,
- Riva Ilva SpA, Itālija,
- Salzgitter AG Stahl ... Technologie, Vācija,
- Sidmar NV, Beļģija,
- Sollac SA, Francija,
- SSAB Tunnplat, Zviedrija,
- Thyssen Krupp Stahl AG, Vācija, un
- Lucchini SpA, Itālija.
(350) Visi minētie uzņēmumi ir Eiropas Dzelzs un tērauda rūpniecības konfederācijas (še turpmāk "Eurofer") biedri. Tie pārstāvēja apmēram 75 % no kopējās attiecīgā izstrādājuma Kopienas ražošanas. Viņi pārstāv lielāko daļu Kopienas kopējās ražošanas Regulas (EK) Nr. 3285/94 5. panta 3. punkta c) apakšpunkta un Regulas (EK) Nr. 519/94 15. panta 1. punkta nozīmē. Tos šajā procedūrā attiecīgi uzskata par Kopienas ražotājiem.
4.5. Nopietns kaitējums.
(351) Lai noteiktu, vai ir nopietns kaitējums līdzīgā izstrādājuma ražotājiem Kopienā, tas ir, vai Kopienas ražotāju stāvoklis kopumā ir nopietni apdraudēts, Komisija izvērtēja visus būtiskos objektīvos un skaitliski nosakāmos faktorus, kam ir ietekme uz Kopienas ražotāju stāvokli. Jo īpaši attiecībā uz attiecīgo izstrādājumu, Komisija novērtēja ražošanas jaudas, ražošanas, jaudas izmantošanas, nodarbinātības, produktivitātes, iekšējās izmantošanas, krājumu, patēriņa, pārdošanas apjomu, tirgus daļas, naudas plūsmas, ieguldītā kapitāla peļņas, vienības cenas, cenu samazinājuma un rentabilitātes attīstības gaitu no 1997. gada līdz 2001. gadam. Attiecīgie ekonomiskie dati ir sniegti šā izstrādājuma analīzes beigās.
(352) Izmeklēšana pierādīja, ka attiecīgo ražojumu var izmantot vienam no diviem skaidri nošķirtiem mērķiem. Tos var vai nu pārdot, vai izmantot iekšēji citu izstrādājumu ražošanā. Konstatēja, ka apmēram 22 % attiecīgā izstrādājuma, ko ražojuši Kopienas ražotāji, izmanto iekšēji (tas ir, minētie ražotāji to turpmāk pārstrādā integrētā procesā, bieži vien uz tās pašas ražošanas līnijas, še turpmāk "iekšējā izmantošana"). Minētos izstrādājumus izmanto iekšējā mazākas pārstrādes procesā, par kuru rēķinus parasti neizsniedz.
(353) Atlikušo produkciju pārdod par tirgus cenām Kopienas tirgū (še turpmāk "brīvais tirgus"). Attiecīgā izstrādājuma importu arī pārdod brīvajā tirgū. Galvenie pircēji brīvajā tirgū ir neatkarīgas aukstās velmētavas, cauruļu ražotāji, metāla servisa centri, tērauda mazumtirgotāji un vairumtirgotāji. Gan attiecīgo izstrādājumu, ko pārdod Kopienas ražošanas nozare, gan to, ko pārdod importētāji, pārdod viena veida klientiem un izmanto vieniem un tiem pašiem nolūkiem. Attiecīgā izstrādājuma pārdošanu brīvajā tirgū pamato, izdodot faktūrrēķinus.
(354) Izmeklēšana pierādīja, ka var skaidri nošķirt starp attiecīgo izstrādājumu, kas paredzēts iekšējai izmantošanai, un to, kas paredzēts brīvajam tirgum. Nekonstatēja, ka imports tieši ietekmētu attiecīgo izstrādājumu, kas paredzēts iekšējai izmantošanai. Turpretim produkcija, kas paredzēta pārdošanai, tieši konkurēja ar importu.
(355) Lai sniegtu pēc iespējas pilnīgāku ainu par Kopienas ražotāju stāvokli, Komisija ieguva un izanalizēja datus gan par attiecīgo izstrādājumu, kas paredzēts iekšējai izmantošanai, gan to, kas paredzēts brīvajam tirgum. Tā kā brīvajā tirgū pārdotie apjomi konkurē ar attiecīgajiem importētajiem izstrādājumiem, Komisija koncentrēja uzmanību uz brīvo tirgu. Kamēr Komisija pēc iespējas apvienoja brīvā tirgus un iekšējos datus, tā, ja vajadzīgs un iespējams, arī sadalīja analīzi par brīvo tirgu un iekšējo izmantošanu.
4.5.1. Visas darbības analīze attiecībā uz attiecīgo izstrādājumu.
4.5.1.1. Ražošanas jauda un tās izmantošana.
(356) Teorētiskā lēstā ražošanas jauda visā analizētajā laika posmā palika stabila aptuveni 4,5 miljonu tonnu apmērā. Jaudas izmantošana samazinājās no 1997. gada līdz 1999. gadam (no 74,5 % līdz 65,0 %), bet palielinājās 2000. gadā (līdz 78,6 %) un samazinājās par 12 % 2001. gadā (līdz 69,1 %).
1997 1998 1999 2000 2001
Ražošanas jauda (tonnās) 4 500 000 4 500 000 4 500 000 4 500 000 4 500 000
Jaudas izmantošana 74,5 % 71,6 % 65,0 % 78,6 % 69,1 %
4.5.1.2. Kopējā ražošana jeb kopprodukcija.
(357) Līdzīgā izstrādājuma kopējā ražošana Kopienā no 1997. gada līdz 1999. gadam samazinājās no 3,35 miljoniem tonnu līdz 2,9 miljoniem tonnu. No 1999. gada līdz 2000. gadam ražošana pieauga līdz 3,5 miljoniem tonnu, bet 2001. gadā atkal nokritās līdz 3,1 miljonam tonnu, kritums par 12 % un mazākais līmenis piecu gadu laika posmā.
1997 1998 1999 2000 2001
Kopējā ražošana (tonnās) 3 350 622 3 222 004 2 922 827 3 538 723 3 111 090
4.5.1.3. Nodarbinātība.
(358) Nodarbinātība saistībā ar līdzīgo izstrādājumu analizētajā laika posmā pastāvīgi samazinājās. Tā samazinājās no aptuveni 3170 1997. gadā līdz 2705 2001. gadā, kritums par 15 %.
1997 1998 1999 2000 2001
Nodarbinātība 3 170 3 246 2 829 2 964 2 705
4.5.1.4. Produktivitāte.
(359) Produktivitāte laika posmā no 1997. gadam līdz 2001. gadam svārstījās no 1057 tonnām uz nodarbināto 1997. gadā līdz 1150 tonnām uz nodarbināto 2001. gadā.
1997 1998 1999 2000 2001
Produktivitāte 1 057 992 1 033 1 194 1 150
4.5.1.5. Naudas plūsma.
(360) Naudas plūsmu var izskatīt tikai to uzņēmumu līmenī, kas sadarbojas un kas ražoja attiecīgo izstrādājumu, nevis attiecībā tikai uz pašu attiecīgo izstrādājumu. Tāpēc šo rādītāju uzskatīja par mazāk nozīmīgu salīdzinājumā ar pārējiem iepriekš minētajiem rādītājiem. Tomēr negatīvais stāvoklis ir acīm redzams, salīdzinot no 1997. gada līdz 2001. gadam.
1997 1998 1999 2000 2001
Naudas plūsma (indekss) 100 48 - 76 39 77
4.5.1.6. Peļņa no ieguldītā kapitāla (PNIK).
(361) Peļņu no ieguldītā kapitāla var izskatīt tikai to uzņēmumu līmenī, kas sadarbojas un kas ražoja attiecīgo izstrādājumu, nevis attiecībā tikai uz pašu attiecīgo izstrādājumu. Tāpēc šo rādītāju uzskatīja par mazāk nozīmīgu salīdzinājumā ar pārējiem iepriekš minētajiem rādītājiem. Tomēr negatīvais stāvoklis ir acīm redzams salīdzinājumā starp 1997. un 2001. gadu un 2000. un 2001. gadu.
1997 1998 1999 2000 2001
PNIK 8,8 % 17,6 % 10,2 % 11,2 % 3,8 %
4.5.1.7. Citi rādītāji.
(362) Neuzskatīja par būtisku analizēt patēriņu, pārdošanas apjomu, tirgus daļu, vienības cenas, rentabilitāti un krājumus saskaņā ar šo pozīciju, jo minēto rādītāju pilna analīze attiecās tikai uz brīvo tirgu.
4.5.2. Brīvā tirgus analīze.
4.5.2.1. Patēriņš.
(363) Attiecīgā izstrādājuma patēriņu Kopienā noteica, ņemot vērā Kopienas ražotāju (kas sadarbojās un kas nesadarbojās) kopējos pārdošanas apjomus un kopējo attiecīgā izstrādājuma importu Kopienā saskaņā ar Eiropas Kopienu Statistikas biroja datiem.
(364) Kā var redzēt tabulā turpmāk, no 1997. gada līdz 1999. gadam patēriņš Kopienā samazinājās par aptuveni 11 %, no 2,43 miljoniem tonnu līdz 2,17 miljoniem tonnu. No 1999. gada līdz 2000. gadam tas palielinājās par vairāk nekā 26 % un sasniedza augstāko līmeni piecu gadu laika posmā (2,75 miljoni tonnu) un tad 2001. gadā nokritās līdz 2,72 miljoniem tonnu.
1997 1998 1999 2000 2001
Patēriņš (tonnās) 2 432 368 2 374 912 2 173 281 2 749 210 2 723 826
4.5.2.2. Pārdošanas apjoms.
(365) Līdzīgā izstrādājuma pārdošanas apjomi Kopienā no 1997. gada līdz 1999. gadam samazinājās no 2,4 miljoniem tonnu līdz 2,1 miljonam tonnu. No 1999. gada līdz 2000. gadam minētie pārdošanas apjomi pieauga par vairāk nekā 21 % un sasniedza augstāko līmeni piecu gadu laika posmā (2,6 miljoni tonnu) un tad 2001. gadā nokritās līdz 2,3 miljoniem tonnu.
(366) Izstrādājuma eksports no 1997. gada līdz 1999. gadam samazinājās no 0,37 miljoniem tonnu līdz 0,19 miljoniem tonnu. Tomēr no 1999. gada līdz 2001. gadam minētie pārdošanas apjomi pieauga par 19 %, bet nesasniedza ne 1997., ne 1998. gada eksporta līmeni.
1997 1998 1999 2000 2001
Pārdošanas apjoms Kopienā (tonnās) 2 428 994 2 369 849 2 147 562 2 590 977 2 255 053
4.5.2.3. Tirgus daļa.
(367) Kopienas ražotāju tirgus daļa šajā laika posmā pastāvīgi samazinājās no 99,9 % 1997. gadā līdz 82,8 % 2001. gadā.
1997 1998 1999 2000 2001
Tirgus daļa (%) 99,9 % 99,8 % 98,8 % 94,2 % 82,8 %
4.5.2.4. Līdzīga izstrādājuma cena un cenu samazinājums.
(368) Kopienas ražotāju vidējā vienības cena izmeklēšanas laika posmā svārstījās no 341 līdz 302 EUR/par tonnu. Cenas analizētajā laika posmā kopumā palielinājās, bet, kā norādīts turpmāk, rentabilitāte svārstījās un 2001. gadā nokritās līdz mazākajam punktam. To izskaidro importēto leģēto izstrādājumu cenu samazinājums, kas minēts turpmāk. Tāds spiediens uz cenām lika ražotājiem apturēt cenas palielināšanu izstrādājumam, attiecībā uz kuru kvalitātes uzlabojumi un orientēšanās uz klientu prasa aizvien lielākas izmaksas. Šī tendence turpmāk apstiprinās, jo Kopienas izstrādājuma ceturkšņa cenas, salīdzinot 2001. gada 1. ceturksni un 2002. gada 1. ceturksni, uzrāda kritumu no 340 EUR/par tonnu līdz 315 EUR/par tonnu.
(369) Lai noteiktu cenu samazinājuma līmeni, izskatīja cenu informāciju par salīdzināmiem laika posmiem vienā un tajā pašā tirdzniecības līmenī un par apjomiem, kas pārdoti līdzīgiem klientiem. Ņemot vērā to cenu salīdzinājumu, ko rēķinos iekļāvuši Kopienas ražotāji un ražotāji eksportētāji uz Kopienu, secina, ka cenu samazinājums salīdzinājumā ar vietējām cenām 2001. gadā ir vidēji 25,9 %.
1997 1998 1999 2000 2001
Kopienas pārdošanas apjomu vienības cenas (EUR/par tonnu) 314 334 302 332 341
2001. gada 1. ceturksnis 2001. gada 2. ceturksnis 2001. gada 3. ceturksnis 2001. gada 4. ceturksnis 2002. gada 1. ceturksnis
Kopienas pārdošanas apjomu vienības cenas (EUR/par tonnu) 340 337 347 342 315
4.5.2.5. Rentabilitāte.
(370) Kā minēts iepriekš, Kopienas ražotāju Kopienā pārdoto apjomu rentabilitāte izskatītajā piecu gadu laika posmā svārstījās. Turpmāko rentabilitāti reģistrēja 2001. gadā, bet augstāko sasniedza 1998. gadā, kad situācija, ka bija pienācīgas cenas un nebija ievērojamu importa apjomu, ļāva sasniegt 9,0 % peļņu. Ceturkšņa dati rāda, ka lejupejošā tendence, kas bija 2000. un 2001. gadā, turpinājās 2002. gadā ar zaudējumiem 1. ceturksnī 5,0 % apmērā (minētā attīstība risinājās paralēli ar krasu lētā importa pieaugumu). Minētais negatīvais stāvoklis radās vienlaikus ar vidējo cenu kritumu un cenu samazinājumu. Kopienas ražotāji 2001. gadā acīm redzami centās palielināt cenas, lai uzlabotu savu rentabilitāti, bet līdz 2001. gada ceturtajam ceturksnim bija pierādījies, ka tāda politika ir neveiksmīga, un cenas atkal samazināja. Jāatzīst, ka, kā minēts iepriekš, 5 gadu laikā kopumā produktivitāte palielinājās.
(371) Mērķa cenu samazinājums atspoguļo līmeni, kurā importētā ražojuma cena ir mazāka par to cenu līmeni, ko Kopienas ražotāji sagaidāmi varētu sasniegt situācijā, kad nav nodarīts kaitējums. Mērķa cenu samazinājumu aprēķināja, ņemot vērā vidējo svērto, zaudējumus neradošo cenu par tonnu Kopienas izstrādājuma. Minēto cenu aprēķināja, izmantojot Kopienas izstrādājuma attiecīgās ražošanas izmaksas, kam pieskaitīja peļņas normu 8 %. Šo peļņas normu uzskatīja par saprātīgu, jo tā attiecas uz Kopienas ražotāju peļņu normālā tirdzniecības situācijā, ko nav ietekmējis pēkšņs, straujš importa pieaugums. Tādu zaudējumus neradošu cenu salīdzināja ar vidējo svērto cenu par importētā izstrādājuma tonnu 2001. gadā. Starpību starp abām minētajām cenām izteica kā procentuālo daļu no importētā izstrādājuma CIF/Kopienas robežcenas un rezultātā ieguva mērķa cenu samazinājumu 44,2 %.
1997 1998 1999 2000 2001
Kopienas pārdošanas apjomu rentabilitāte 6,4 % 9,0 % 4,1 % 7,2 % 3,2 %
2001. gada 1. ceturksnis 2001. gada 2. ceturksnis 2001. gada 3. ceturksnis 2001. gada 4. ceturksnis 2002. gada 1. ceturksnis
Kopienas pārdošanas apjomu rentabilitāte 6,1 % 2,2 % 4,2 % - 0,1 % - 5,0 %
4.5.2.6. Krājumi.
(372) Krājumu līmeņi analizētajā laika posmā pieauga, un jo īpaši tie pieauga 2001. gadā, vairāk nekā par 22 %.
1997 1998 1999 2000 2001
Noslēguma krājumi (tonnās) 142 675 120 568 127 254 168 856 207 112
4.5.3. Iekšējās izmantošanas analīze.
(373) Daži rādītāji attiecībā uz iekšējo izmantošanu ir norādīti vispārējos terminos, jo iekšējās izmantošanas analīze veido daļu visas ar attiecīgo izstrādājumu saistītās darbības (tas ir, jaudas un jaudas izmantošanas, nodarbinātības un produktivitātes) analīzes. Attiecībā uz dažiem citiem faktoriem, kas iepriekš analizēti attiecībā uz brīvo tirgu, tas ir, pārdošanas cenām, krājumiem un rentabilitāti, iegūtie dati pēc savām īpašībām nav derīgi tūlītējai un objektīvai salīdzināšanai ar datiem, kas iegūti par brīvo tirgu attiecībā uz attiecīgo izstrādājumu, bet tomēr tie nepierāda, ka rentablāk būtu bijis ražot iekšējai izmantošanai, nevis brīvajam tirgum. Tāpēc analīzi koncentrē uz produkciju iekšējai izmantošanai un izskata, vai tās tendence ir salīdzināma ar tendenci brīvajā tirgū un tirgū kopumā.
(374) Iekšējā izmantošana palielinājās no 540 000 tonnu 1997. gadā līdz 699 000 tonnu 2000. gadā tad 2001. gadā atkal samazinājās līdz 593 000 tonnu. Relatīvajā izteiksmē ražošana iekšējai izmantošanai visā laika posmā palika apmēram 18 % līmenī no ražošanas apjoma un tāpēc to uzskatīja par būtisku. Tomēr, paturot prātā, ka iekšējā izmantošana 2001. gadā palika virs 1999. gada līmeņa un bija stabila attiecībā uz kopprodukciju, secināja, ka šis faktors nav bijis nozīmīgs kaitējuma analīzē.
1997 1998 1999 2000 2001
Iekšējā izmantošana (tonnās) 539 014 561 488 579 540 698 505 593 000
4.5.4. Secinājums.
(375) Dati rāda, ka, lai arī ražošana jauda un produktivitāte palika stabila, kopumā ražošanas jaudas izmantošanas, ražošanas un nodarbinātības attīstība bija negatīva un negatīvus faktorus var novērot arī attiecībā uz naudas plūsmu un PNIK.
(376) Kopumā dati par brīvo tirgu norāda uz krājumu pieaugumu un uz pārdošanas apjomu, tirgus daļas un rentabilitātes negatīvu attīstību.
(377) Dati par iekšējo izmantošanu uzrāda līdzīgu negatīvu tendenci. Minētos atzinumus tiešām pamatoja visas ar attiecīgo izstrādājumu saistītās darbības analīze, kur iekšējā izmantošana veido nozīmīgu daļu.
(378) Jo īpaši Komisija atzīmē, ka, kamēr 2001. gadā imports pieauga, Kopienas ražotāju pārdošanas apjomi Kopienā samazinājās par 13 % un rentabilitāte strauji kritās.
(379) Šīs faktoru kombinācijas ietekme uz Kopienas ražotājiem ir atspoguļota ekonomiskajos rādītājos. Kopienas ražotāji zaudēja tirgus daļu, kas sasniedza piecu gadu zemāko līmeni 2001. gadā. Jaudas izmantošana krasi kritās 2001. gadā un kopā ar to arī produktivitāte. Nodarbinātība arī samazinājās, un sagaida, ka 2002. gadā tā turpinās kristies. Ražošanas un Kopienas pārdošanas apjomu samazināšanās ietekme kopumā bija tāda, ka samazinājās Kopienas ražotāju rentabilitāte, bet viņu peļņa 2001. gadā būtiski samazinājās. Cenu un rentabilitātes pasliktināšanās, salīdzinot 2001. gada 1. ceturksni un 2002. gada 1. ceturksni, kad Kopienas ražotājiem jo īpaši sāka rasties zaudējumi, apstiprina tādas tendences.
(380) Ņemot vērā visus minētos faktorus un jo īpaši ņemot vērā brīvā tirgus darbības analīzi, Komisija secina, ka Kopienas ražošanas nozarei ir nodarīts nopietns kaitējums.
4.6. Cēloņsakarība.
(381) Lai izskatītu cēloņsakarības pastāvēšanu starp importa pieaugumu un nopietno kaitējumu un lai nodrošinātu, ka citu faktoru radītu kaitējumu neattiecina uz importa pieaugumu, Komisija rīkojās šādi:
- to faktoru zaudējumus radošās sekas, kurus uzskata par kaitējuma radītājiem, nodalīja citu no citas,
- tādas zaudējumus radošās sekas attiecināja uz faktoriem, kuri tās radīja, un
- pēc tam, kad kaitējums tika attiecināts uz visiem cēloņu faktoriem, kādi bija, Komisija noteica, vai importa palielinājums ir patiess un nozīmīgs nopietna kaitējuma cēlonis.
4.6.1. Importa apjoma pieauguma ietekme.
(382) Attiecīgā izstrādājuma tirgus ir pārredzams attiecībā uz piegādēm, klientiem un cenām. Tā kā attiecīgais izstrādājums būtībā ir pamatizstrādājums, attiecīgais izstrādājums un līdzīgais izstrādājums konkurē galvenokārt cenas ziņā.
(383) Laika posmā no 1999. gada līdz 2001. gadam importa tirgus daļa pieauga no 0,1 % tirgus līdz 17,2 %, kamēr Kopienas ražotāju tirgus daļa samazinājās no 99,9 % līdz 82,8 %. Tajā pašā laika posmā imports palielinājās no 0,1 % līdz 18,9 % produkcijas, kas pārdota brīvajā tirgū. Tādējādi imports palielinājās arī attiecībā uz produkciju uz Kopienas ražotāju rēķina.
(384) No 2000. gada līdz 2001. gadam importēto izstrādājumu vidējā vienības cena Kopienas tirgū samazinājās no 304 līdz 240 EUR/par tonnu. Tas izraisīja cenu spiedienu uz Kopienas ražotājiem, kuru pārdošanas apjomi samazinājās, kas savukārt radīja neproporcionāli lielāku peļņas kritumu, un 2001. gadā Kopienas ražotājiem sāka rasties zaudējumi - tendence, kas palielinājās 2002. gada pirmajā ceturksnī (kurā zaudējumi bija 5,0 %). Negatīvais stāvoklis jāskata vairāku ražotņu slēgšanas un tās dēļ samazinātās nodarbinātības kontekstā.
(385) Minēto iemeslu dēļ uzskata, ka ir atbilstība starp lētā importa pieaugumu un nopietno kaitējumu, kas nodarīts Kopienas ražotājiem, un ka importa pieaugumam bija zaudējumus radoša ietekme, kas jo īpaši izpaudās kā cenu spiediens un apjomu samazinājums, ko Kopienas tirgū pārdeva Kopienas ražotāji.
4.6.2. Patēriņa pārmaiņu ietekme.
(386) No 1999. gada līdz 2001. gadam patēriņš palielinājās par 25 %. Komisija noteica, ka nopietnais kaitējums Kopienā nav radies patēriņa līmeņa pārmaiņu dēļ.
4.6.3. Iekšējās izmantošanas pārmaiņu ietekme.
(387) Komisija izskatīja arī attiecīgā izstrādājuma iekšējās izmantošanas attīstības pārmaiņu ietekmi. Tomēr jāatzīmē, ka attiecīgā izstrādājuma iekšējā izmantošana pārstāvēja mazāk nekā 20 % kopprodukcijas. Iekšējā izmantošana mazliet palielinājās no 1997. gada līdz 2001. gadam. Tomēr 2000. gadā bija liels palielinājums un 2001. gadā - liels kritums.
(388) Turpmākie dati, kas iegūti attiecībā uz iekšējo izmantošanu, pēc savām īpašībām nav derīgi tūlītējai un objektīvai salīdzināšanai ar datiem, kas iegūti par brīvo tirgu attiecībā uz attiecīgo izstrādājumu, tomēr tie nepierāda, ka uzņēmumiem rentablāk būtu bijis ražot iekšējai izmantošanai, nevis brīvajam tirgum.
(389) Tāpēc Komisija secina, ka iekšējā izmantošana no 1997. gada līdz 2000. gadam nav izraisījusi zaudējumus radošu ietekmi. Kritums iekšējā izmantošanā tādējādi 2001. gadā tomēr izraisīja nelielu zaudējumus radošu ietekmi ražošanas izteiksmē, kas savukārt ietekmēja jaudas izmantošanu un visbeidzot rentabilitāti. Tomēr kritumu cenās un ieņēmumos, kas radās Kopienas ražotājiem brīvajā tirgū, izraisīja lētais imports un tam ir maza saistība vai pat nav saistības ar iekšējās izmantošanas samazinājumu.
4.6.4. Eksporta darbības rezultātu ietekme.
(390) No 1997. gada līdz 1999. gadam Kopienas ražotāju eksporta apjoms samazinājās no 370 000 tonnu līdz 189 000 tonnu. No 1999. gada līdz 2001. gadam eksports palielinājās par 19 %. Tomēr piecu gadu laika posmā eksports samazinājās par aptuveni 145 000 tonnu. Tādēļ, lai arī eksporta samazinājumam no 1997. gada līdz 1999. gadam var būt bijusi zaudējumus radoša ietekme, nesenākajā laika posmā no 2000. gada līdz 2001. gadam tas nav veicinājis zaudējumus radošu ietekmi. Šajā sakarā, tā kā kaitējums, kas radās eksporta krituma dēļ, radās galvenokārt piecu gadu laika posma sākuma daļā, tas jāskata mazāk nozīmīgā gaismā, nekā ja tas būtu noticis piecu gadu laika posma beigu daļā.
(391) Minēto iemeslu dēļ secina, ka ir zināma saikne starp eksporta kritumu un novēroto zaudējumus radošu ietekmi vismaz piecu gadu laika posma sākuma daļā.
Apjoms tonnās 1997 1998 1999 2000 2001
Kopienas ražotāju pārdošanas apjomi eksportam 369 977 312 774 189 038 207 640 224 780
4.6.5. Jaudas pārpalikuma ietekme.
(392) Komisija turpmāk izskatīja, vai zaudējumus radoša ietekme ir varējusi rasties no Kopienas ražotāju jaudas pārpalikuma. Visā izmeklēšanas laika posmā kopējā lēstajā teorētiskajā ražošanas jaudā nebija nozīmīgu pārmaiņu, un jaudas izmantošana palika salīdzinoši augstā līmenī visus piecus izmeklētā laika posma gadus. Jaudas izmantošana tomēr kritās no 2000. gada līdz 2001. gadam, kas varbūt veicināja zaudējumus rentabilitātes ziņā, palielinot vienības izmaksas. Tomēr, tā kā nopietnais kaitējums, kas nodarīts saistībā ar attiecīgo izstrādājumu, ietvēra arī pārdošanas apjomu kritumu, cenu samazināšanu un tirgus daļas zaudējumu, secināja, ka jaudas pārpalikums nevarēja būt svarīgs nopietnā kaitējuma iemesls.
4.6.6. Pārstrukturēšanas ietekme.
(393) Vēl Komisija izskatīja zaudējumus radošu ietekmi, ko attiecināja uz Kopienas ražotāju pēdējos gados veiktās pārstrukturēšanas izmaksām. Šajā sakarā jāatzīmē, ka pārstrukturēšana parasti nozīmē īstermiņa izmaksas, tādas kā atlaišanas maksājumi, iepirkuma izmaksas utt., ko kompensē vidēja termiņa efektivitātes peļņa. Ņemot vērā nepārtraukto racionalizācijas procesu, tas nozīmētu, ka nepārtrauktās īstermiņa izmaksas, kaut arī bija nelielas, tomēr ietekmēja izmaksu struktūru.
4.6.7. Zaudējumus radošas ietekmes attiecināšana.
(394) Nopietnais kaitējums, kas nodarīts Kopienas ražotājiem, izpaudās galvenokārt kā samazināti pārdošanas apjomi un aizvien sliktāks finansiālais stāvoklis. Komisija identificēja četrus faktorus, papildus importa pieaugumam, kas veicinājuši kaitējumu: iekšējās izmantošanas samazinājums, eksporta darbības rezultātu pasliktināšanās, pārstrukturēšanas ietekme un jaudas izmantošanas samazinājums.
(395) Pirmkārt, 2001. gadā bija jaudas izmantošanas kritums, tomēr tas radās no ražošanas pagaidu krituma un jaudas izmantošana nesamazinājās līdz tādam līmenim, ko var uzskatīt par zemu. Komisija uzskata, ka jaudas izmantošanas samazinājumam tāpēc nebija nozīmīgas zaudējumus radošas ietekmes ne uz apjomu, ne cenām.
(396) Kā minēts iepriekš, secina, ka ir zināma saikne starp eksporta kritumu un novēroto zaudējumus radošo ietekmi, tomēr minētā ietekme bija laika posmā no 1997. gada līdz 1999. gadam un tāpēc to uzskata par mazāk nozīmīgu, nekā ja tā būtu notikusi piecu gadu laika posma beigu daļā.
(397) Runājot par iekšējās izmantošanas kritumu no 2000. gada līdz 2001. gadam, tam bija negatīva ietekme, kaut arī negatīvo ietekmi attiecībā uz rentabilitāti aprēķināja, ņemot vērā pārdošanas apjomus brīvajā tirgū, un iekšējās izmantošanas samazinājumam nebija ietekmes uz minēto rādītāju. Turklāt iekšējās izmantošanas līmenis nebija svarīgs attiecībā uz šo izstrādājumu, un aptuveni 20 % iekšējās izmantošanas krituma nevar uzskatīt par nopietnu faktoru nopietna kaitējuma radīšanā.
(398) Attiecībā uz nepārtraukto racionalizācijas procesu Komisija tāpat uzskata, ka tā ietekme uz Kopienas ražotāju izmaksu struktūru nav nozīmīga, jo īpaši salīdzinot ar lētā importa cenu ietekmi.
(399) Komisija atzīmēja, ka Kopienas pārdošanas apjomu, pārdošanas cenu un rentabilitātes samazinājuma galvenais iemesls bija importa pieaugums.
4.6.8. Secinājums.
(400) Secina, ka pēc tam, kad citu zināmo faktoru zaudējumus radošās sekas ir pārbaudītas, nodalītas un nošķirtas cita no citas un no importa pieauguma zaudējumus radošām sekām un kad ir nodrošināts, ka uz importu neattiecina tādu citu faktoru radīto kaitējumu, var uzskatīt, ka ir patiesa un būtiska saikne starp importa pieaugumu un Kopienas ražotājiem nodarīto nopietno kaitējumu.
4.7. Turpmākie notikumi.
(401) Komisija turklāt izanalizēja vairākus faktorus, kas pamato secinājumu, ka ir sagaidāms, ka Kopienas ražotājiem radītais būtiskais kaitējums būtiski palielināsies, ja imports turpināsies pašreizējā līmenī vai pieaugs.
4.7.1. ASV tērauda aizsardzības pasākumi.
(402) 2002. gada 5. martā ASV piemēroja aizsardzības pasākumus pret dažiem tērauda izstrādājumiem, tostarp, leģētiem izstrādājumiem. Minētie pasākumi stājās spēkā 2002. gada 20. martā un sastāv no ASV ievedmuitas palielinājuma 30 % procentuālā nodokļa apmērā pirmajā gadā, 24 % apmērā otrajā gadā un 18 % apmērā trešajā gadā. Apgalvo, ka pasākumus piemēro erga omnes, bet faktiski tie neattiecas uz Kanādu, Izraēlu, Jordāniju un Meksiku, kā arī uz vairākām valstīm, kas noteiktas kā jaunattīstības valstis.
4.7.2. Tirdzniecības novirze, kas rodas ASV tērauda aizsardzības pasākumu dēļ.
(403) Komisija izskatīja ASV pasākumu iespējamo ietekmi, analizējot stāvokli lielākajās eksportētājvalstīs uz ASV.
(404) 2001. gadā ASV importēja aptuveni 480 000 tonnu preču, kas klasificējamas ar HSC 6-ciparu kodiem 7225 19, 7225 30, 7225 40, 7226 19, 7226 91 un 7226 99 (kas ietver attiecīgo izstrādājumu). Galvenās minēto izstrādājumu eksportētājas uz ASV bija Kopiena (40 %/192 000 tonnu), Kanāda (27 %/127 000 tonnu), Japāna (20 %/94 000 tonnu) un Brazīlija (6 %/30 000 tonnu). Rumānija, Dienvidkoreja un Ukraina arī 2001. gadā piegādāja ASV tirgum vairāk nekā 1 % šā izstrādājuma.
(405) 2001. gadā kopējais minētā izstrādājuma eksports uz ASV no valstīm, uz ko attiecas ASV aizsardzības pasākumi (izņemot ražotājus Kopienā un tajās valstīs, uz ko neattiecas ASV aizsardzības pasākumi tiktāl, cik runa ir par attiecīgo izstrādājumu), bija apmēram 125 000 tonnu.
(406) Tad Komisija izskatīja iespēju, kad palielinātos eksporta apjomi uz Kopienu ierobežotās piekļuves dēļ ASV tirgum, kas notiktu ASV pieņemto aizsardzības pasākumu dēļ. Komisija izskatīja ražotāju eksportētāju, kas sadarbojas, jaudas stāvokli. Viņi palielināja jaudu no 3,14 miljoniem tonnu 1997. gadā līdz 3,81 miljonam tonnu 2000. gadā. Neviens no ražotājiem eksportētājiem, kas sadarbojas, nepauda ne nodomu samazināt jaudu tuvākajā nākotnē, ne nodomu samazināt ražošanu ASV pasākumu dēļ.
(407) Vairākums eksportētāju izteica nodomu kompensēt iespējamo eksporta kritumu ASV, palielinot pārdošanas apjomus savu valstu vietējā tirgū, tomēr šis apgalvojums tika izteikts patēriņa statiska stāvokļa vai krituma kontekstā minētajos tirgos. Šajā sakarā, maz ticams, ka minētie ražotāji var ievērojami palielināt pārdošanas apjomus savā vietējā tirgū. Tāpat nav ticams, ka viņi var palielināt pārdošanas apjomus citos tirgos, jo ražotāji vairākumā no minētajiem tirgiem jau cieš svarīgu ASV tirgus slēgšanas seku dēļ, un nav arī nekādu norāžu, ka minētajos tirgos īsākā vai vidējā termiņā būs ievērojams papildu patēriņš, kas ļautu palielināt importu.
(408) Tāpēc izstrādājumu apjoms, ko galīgo pasākumu neesamības gadījumā ASV pasākumu dēļ potenciāli var novirzīt uz Kopienu, sasniedz 125 000 tonnu. Ir vairāki iemesli, kāpēc šo potenciālu var pilnībā nerealizēt, piemēram, pašreizējais augstais cenu līmenis vietējā tirgū ASV, kuru dēļ importa līmenis var būt augstāks nekā gaidītais (kaut arī pastāv 30 % nodoklis), kā arī tas, ka trešo valstu ražotāji var būt spējīgi daļēji kompensēt ASV tirgus zaudējumu, palielinot pārdošanas apjomus savos vietējos tirgos. Tas var izrādīties taisnība, jo īpaši, tām valstīm, kuras ir veikušas aizsardzības pasākumus kā pretdarbību ASV aizsardzības rīcībai. Turklāt ražotāji var zināmu laiku palielināt krājumus.
(409) Tomēr joprojām dominēs ievērojams potenciāls eksporta pieaugumam Kopienā. Minētajam pieaugumam, kurš notika 2001. gadā, bija daudz iemeslu, kā jau identificēts nopietnā kaitējuma analīzē, un tie visi joprojām ir spēkā un var sagaidīt, ka to ietekmē imports turpinās pieaugt. Turklāt tagad ASV aizsardzības rīcībā ir jauns faktors, kura dēļ paliek pāri ievērojams daudzums produkcijas, kuras ražotājiem katrā ziņā jāatrod tai pircēji. Minētajos apstākļos var saprātīgi pieņemt, ka, ja nebūs galīgo pasākumu, pati mazākā sagaidāmā tirdzniecības novirze ir 25 % līdz 50 % iepriekš aprēķinātā apjoma (30 000 līdz 60 000 tonnu), ko varētu novirzīt no ASV tirgus. Visai iespējams, ka tā būs lielāka, bet uzskata par saprātīgu pamatot analīzi ar samērīgām aplēsēm.
(410) Būtiski ir arī tas, ka 2001. gadā lielākais leģēto izstrādājumu eksporta tirgus bija Kopiena (0,47 miljoni tonnu). To var salīdzināt ar Ķīnu (0,68 miljoni tonnu), ASV (0,48 miljoni tonnu), Meksiku (0,18 miljoni tonnu), Taizemi (0,17 miljoni tonnu) un Krieviju (0,17 miljoni tonnu). Tas atspoguļo faktu, ka Kopiena bija un pēc nesenajiem pasākumiem paliek viens no atklātākajiem tirgiem pasaulē. Nesenais eiro novērtējums attiecībā uz ASV dolāru un citām lielajām valūtām palielina importa pievilcību salīdzinājumā ar Kopienas produkciju, ja tas notiek īsā un vidēji īsā termiņā.
4.7.3. Kopienas eksporta samazinājums, kas rodas ASV tērauda aizsardzības pasākumu dēļ.
(411) ASV pasākumu tūlītēja ietekme bija tāda, ka strauji samazinājās Kopienas attiecīgo izstrādājumu eksports uz ASV. 30 % procentuālā nodokļa piemērošana lielā mērā apturēs minēto eksportu, kaut arī var būt nelieli eksporta apjomi pašreizējā augstā cenu līmeņa dēļ ASV tirgū, kad Kopienas ražotāji būs ar mieru maksāt nodokli, lai tikai pārdotu pārmērīgos krājumus. Pēc iespējas ņemot vērā ASV piešķirtos izņēmumus pēc pasākumu piemērošanas, uzskata, ka Kopienas eksports uz ASV (kas 2001. gadā bija aptuveni 195 000 tonnu) ASV pasākumu dēļ ievērojami samazināsies.
(412) Iespējams, ka samazināsies arī Kopienas eksports uz citām trešajām valstīm, jo visiem eksportētājiem pasaules mērogā būs grūtāk eksportēt gan ASV pasākumu dēļ, gan aizsardzības pasākumu dēļ, ko pieņēmušas citas trešās valstis un pati Kopiena, lai novērstu eksporta apjomu novirzīšanu uz viņu tirgiem.
4.7.4. ASV pasākumu plānotā ietekme.
(413) Komisija novērtēja iespējamo ietekmi, kādu uz Kopienas ražotājiem atstātu galīgo pasākumu nepiemērošana un vēlākā tirdzniecības apjomu novirzīšana, kas rastos ASV aizsardzības pasākumu dēļ, kā arī tādu pasākumu ietekmes dēļ uz Kopienas eksportu. Šajā sakarā Komisija konstatēja, ka, ja nebūs Kopienas aizsardzības pasākumu, imports nenovēršami un ievērojami palielināsies, tā dēļ Kopienas ražošanas nozares stāvoklis nopietni un būtiski pasliktināsies. Ņemot vērā Kopienas ražotāju ārkārtīgi trauslo stāvokli, jebkuram ievērojamam importa pieaugumam būtu ļoti nopietnas sekas. Sagaidāmais pieaugums no 30 000 līdz 60 000 tonnu apmērā (kas atbilst aptuveni 10 % pieaugumam) tūlīt izraisītu turpmāku ievērojamu Kopienas ražotāju pārdošanas apjomu kritumu, un tādi samazinātie pārdošanas apjomi izraisītu negatīvas sekas attiecībā uz citiem rādītājiem, kas identificē nozares stāvokli.
(414) Kopienas eksporta kritums, kas turpinātos ilgāk, arī ievērojami veicinās Kopienas ražotāju stāvokļa pasliktināšanos. Kopš ASV pasākumu pieņemšanas, ir nenovēršami, ka Kopienas eksports ievērojami kritīsies un minētais kritums tuvākajos mēnešos visticamāk saglabāsies vai pat pasliktināsies.
(415) Paredzētais importa pieaugums un paredzētais Kopienas eksporta kritums ievērojami pasliktinātu Kopienas ražošanas nozares stāvokli attiecībā uz visiem faktoriem, kas jau izskatīti, nosakot nopietnā kaitējuma pastāvēšanu. Tas tūlīt izraisītu turpmāku krasu pārdošanas apjomu un cenu kritumu, tā dēļ negatīvi tiktu ietekmēta ražošana, palielinātos vienības izmaksas un arī zaudējumi. Tiešām, vispārējo negatīvo ietekmi lielā mērā pastiprinātu tas, ka Kopienas ražotājiem jau tagad ir radies nopietns kaitējums pēdējos gados pieaugošā importa dēļ.
4.7.5. Secinājums.
(416) Pienācīgi ņemot vērā to, ka Kopienas ražotājiem jau tagad ir radies nopietns kaitējums, ir saprātīgi secināt, ka bez galīgajiem pasākumiem mazākais importa pieaugums ievērojami pasliktinātu Kopienas ražotāju stāvokli. Turklāt šo stāvokli pasliktinās ievērojams Kopienas eksporta samazinājums, kas notiks ASV pasākumu dēļ.
4. izstrādājums
Leģēti karsti velmēti plakani izstrādājumi (turpinājums)
KOPIENAS RAŽOTĀJU STĀVOKLIS
1997 1998 1999 2000 2001
Jauda (tonnās) 4 500 000 4 500 000 4 500 000 4 500 000 4 500 000
Jaudas izmantošanas koeficients (%) 74,5 % 71,6 % 65,0 % 78,6 % 69,1 %
Sākuma krājumi (tonnās) 130 038 142 675 120 568 127 254 168 856
Kopējā ražošana (tonnās) 3 350 622 3 222 004 2 922 827 3538 723 3 111 090
Iepirkumi (tonnās) 0 0 0 0 0
Kopējie pārdošanas apjomi (tonnās) 2 798 972 2 682 622 2 336 601 2 798 617 2 479 833
Iekšējā izmantošana (tonnās) 539 014 561 488 579 540 698 505 593 000
Noslēguma krājumi (tonnās) 142 675 120 568 127 254 168 856 207 112
Pārdošanas apjomi ārpus ES (tonnās) 369 977 312 774 189 038 207 640 224 780
Pārdošanas apjomi ES (tonnās) 2 428 994 2 369 849 2 147 562 2590 977 2 255 053
ES pārdošanas apjomu vienības cenas (eiro/par tonnu) 314 334 302 332 341
Tīrā peļņa/zaudējumi par ES pārdošanas apjomiem (%) 6,4 % 9,0 % 4,1 % 7,2 % 3,2 %
Tirgus daļa (%) 99,9 % 99,8 % 98,8 % 94,2 % 82,8 %
Nodarbinātība (laika posma beigās) 3 170 3 246 2 829 2 964 2 705
Produktivitāte (tonnās uz nodarbināto) 1 057 992 1 033 1 194 1 150
ES PĀRDEVUMU APJOMS, VIENĪBAS CENAS UN RENTABILITĀTE, PA CETURKŠŅIEM
2001. gada 1. ceturksnis 2001. gada 2. ceturksnis 2001. gada 3. ceturksnis 2001. gada 4. ceturksnis 2002. gada 1. ceturksnis
Apjoms (tonnās) 667 308 657 477 478 552 451 717 555 739
Vienības cenas (eiro/par tonnu) 340 337 347 342 315
Rentabilitāte (%) 6,1 % 2,2 % 4,2 % - 0,1 % - 5,0 %
Cenu samazinājums 2001. gadā = 25,9 %
Mērķa cenas samazinājums 2001. gadā = 44,2 %
Iepriekš norādītie dati par Kopienas ražotāju stāvokli ir pārbaudīti ar pārbaudēm izlases kārtā un izmeklēšanām klātienē par uzņēmumiem, kuri pārstāv šādu procentuālo daļu no Kopienas kopējās ražošanas: 74,2 %
5. 5. IZSTRĀDĀJUMS - AUKSTI VELMĒTAS LOKSNES.
5.1. Attiecīgais izstrādājums un līdzīgs vai tieši konkurējošs izstrādājums.
5.1.1. Attiecīgais izstrādājums.
(417) Attiecīgais izstrādājums ir dažas auksti velmētas loksnes (še turpmāk "auksti velmētas loksnes"). Attiecīgo izstrādājumu pašlaik klasificē ar šādiem KN kodiem:
7209 15 00, 7209 16 90, 7209 17 90, 7209 18 91, 7209 25 00, 7209 26 90, 7209 27 90, 7209 28 90, 7209 90 10, 7209 90 90, 7225 20 90, 7225 50 00, 7211 23 10, 7211 23 99, 7211 29 20, 7211 29 50, 7211 29 90, 7219 01 17, 7211 90 90, 7212 60 93, 7212 60 99, 7226 92 10 un 7226 92 90.
(418) Auksti velmētas loksnes izgatavo, attinot un auksti velmējot karsti velmētus ruļļus. Tās izmanto kā pamatmateriālu plašam spektram citu tērauda izstrādājumu, tādu kā ar metālu pārklātas loksnes, loksnes ar organisku pārklājumu un skārda velmētavu izstrādājumi.
(419) Katrs no attiecīgajiem iepriekš minētajiem KN kodiem atbilst īpašam izstrādājuma veidam, kas atšķiras pēc platuma un biezuma iepriekš minētajos diapazonos.
(420) Neatkarīgi no tā, ka katrs KN kods atbilst atšķirīgam auksti velmēto lokšņu veidam, konstatēja, ka tiem visiem ir vienādas īpašības vai līdzīgas fizikālās un tehniskās īpašības, izmantojumi un piemērojumi. Attiecīgi, visi auksti velmēto lokšņu veidi veido vienu izstrādājumu, uz ko attiecas iepriekš uzskaitītie attiecīgie KN kodi.
5.1.2. Līdzīgi vai tieši konkurējoši izstrādājumi.
(421) Komisija pārbaudīja, vai Kopienas ražotāju ražotie izstrādājumi (še turpmāk "līdzīgie izstrādājumi") ir līdzīgi importētajiem attiecīgajiem izstrādājumiem. Izmeklēšanas gaitā Komisija saņēma iesniegumus no dažiem lielākajiem auksti velmēto lokšņu eksportētājiem un importētājiem, kuri apgalvoja, ka dažus auksti velmēto lokšņu veidus, ko importēja Kopienā, Kopienas ražotāji neražoja, un tāpēc tos nevajadzētu uzskatīt par attiecīgajam izstrādājumam līdzīgu izstrādājumu.
(422) Komisija sīki izskatīja minētos iesniegumus un ņēma vērā, jo īpaši, šādus izmeklēšanas atzinumus:
a) importētajam izstrādājumam un Kopienas izstrādājumam bija viena starptautiskā tarifu klasifikācija. Turklāt tiem bija vienādas vai līdzīgas fizikālās īpašības, tādas kā sastāvs, izmērs, forma un tekstūra, un tos izgatavoja atbilstoši starptautiski atzītiem standartiem;
b) importēto izstrādājumu un Kopienas izstrādājumu pārdeva, izmantojot līdzīgus vai vienādus tirdzniecības kanālus, bija uzreiz pieejama cenas informācija (piemēram, sīku informāciju par cenām publicē attiecīgās nozares periodiskajos izdevumos, tādos kā Metal Bulletin un Steel Weekly) un attiecīgais izstrādājums un Kopienas ražotāju izstrādājums konkurēja galvenokārt cenas ziņā;
c) gan importētais izstrādājums, gan Kopienas izstrādājums abi bija derīgi vienādai vai līdzīgai īpašai izmantošanai un tāpēc tie bija lielā mērā alternatīvi vai aizstājoši un bija viegli savstarpēji aizstājami;
d) klienti gan importēto izstrādājumu, gan Kopienas izstrādājumu uztvēra kā alternatīvu līdzekli zināmu funkciju izpildei, lai apmierinātu īpašu prasību vai vajadzību, un šajā sakarā eksportētāja/importētāja norādītās atšķirības bija nelielas izmaiņas, kas veiktas pēc konkrēta klienta lūguma.
(423) Komisija secināja, ka, par spīti domājamām tehniskām atšķirībām izstrādājumu īpašībās un kvalitātē, ko identificēja minētajos iesniegumos, importētais izstrādājums un Kopienas izstrādājums ir līdzīgi vai tieši konkurējoši.
5.2. Importa apjoma palielinājums.
(424) Komisija pārbaudīja, vai attiecīgo izstrādājumu importē Kopienā tik ļoti palielinātos daudzumos, absolūtā izteiksmē vai attiecībā uz Kopienas produkciju un/vai ar tādiem noteikumiem vai nosacījumiem, lai radītu vai varētu radīt Kopienas ražotājiem nopietnu kaitējumu. Šajā sakarā Komisija koncentrējās uz attiecīgā izstrādājuma importu pēdējā laika posmā, par kuru bija pieejami dati absolūtā izteiksmē un attiecībā uz produkciju, kas paredzēta pārdošanai (izņemot iekšējo izmantošanu), un kopējo produkciju. Tabulā turpmāk ir norādīta importa attīstības gaita par katru gadu laika posmā no 1997. gada līdz 2001. gadam, gan absolūtajā izteiksmē, gan attiecībā uz Kopienas produkciju, kas paredzēta pārdošanai, gan attiecībā uz Kopienas kopprodukciju (ieskaitot iekšējo izmantošanu).
5. izstrādājums
Auksti velmētas loksnes
PATĒRIŅŠ
1997 1998 1999 2000 2001
Apjoms (tonnās) 15 353 318 15 233 990 14 262 302 14 712 170 13 251 241
DATI PAR IMPORTU
Kopējais imports (ieskaitot nolīguma valstis) 1997 1998 1999 2000 2001
Apjoms (tonnās) 1 228 151 1 839 053 1 312 704 2 445 101 2 460 647
Pieauguma koeficients (%) 49,7 % - 28,6 % 86,3 % 0,6 %
Tirgus daļa (%) 8,0 % 12,1 % 9,2 % 16,6 % 18,6 %
Attiecība starp importu un kopprodukciju (%) 2,6 % 3,8 % 2,8 % 4,9 % 5,5 %
Attiecība starp importu un pārdoto produkciju (%) 7,3 % 11,9 % 8,7 % 17,3 % 19,9 %
Vienības cenas (EUR/par tonnu) 362 315 278 346 311
1998/1997 1999/1998 2000/1999 2001/2000
Apjoms kā mainīgais vidējais lielums (tonnās) 1 533 602 1 575 879 1 878 903 2 452 874
(425) Laika posmā pirms Āzijas krīzes[8] imports bija vairāk vai mazāk pastāvīgs: apmēram 1,2 miljoni tonnu (1996. gadā 1,1 miljons tonnu, 1997. gadā 1,2 miljoni tonnu). Āzijas krīzes dēļ no 1997. gada līdz 1998. gadam imports palielinājās par aptuveni 50 %, kamēr tā vidējā cena samazinājās par gandrīz 13 %. Attiecībā uz Kopienas kopprodukciju imports palielinājās no apmēram 3 % līdz apmēram 4 %, kamēr attiecībā uz kopējo pārdoto produkciju tas palielinājās no 7,3 % līdz 11,9 %. Komisija tomēr uzskata, ka importa līmenis 1998. gadā nebija reprezentatīvs ārkārtīgi zemo cenu dēļ, ko praktizēja Āzijas ražotāji, un tādas prakses radītā importa uzplūdu dēļ.
(426) Nākamajā gadā, kad Āzijas krīzes ietekme sāka mazināties, imports samazinājās līdz normālākam līmenim, kaut arī bija mazliet augstāks par 1997. gada līmeni, bet tā vidējā cena palika samazināta. 1999. gadā imports samazinājās arī attiecībā uz pārdošanai paredzēto produkciju un pret kopprodukciju. Tomēr, salīdzinot 1997. un 1999. gadu, novēro importa palielināšanos gan absolūtajā izteiksmē, gan attiecībā uz pārdošanai paredzēto produkciju un kopprodukciju.
(427) No 1999. gada līdz 2000. gadam imports palielinājās no 1,31 miljona tonnu līdz 2,44 miljoniem tonnu, palielinājums par 1,1 miljonu tonnu jeb 86 %. Tajā pašā laikā pārdošanai paredzētās produkcijas apjoms mazliet kritās (no 15,1 miljona tonnu līdz 14,2 miljoniem tonnu) tā, ka samazinājums attiecībā uz brīvā tirgus produkciju bija 4,3 %. Kopprodukcijas pieaugums, gandrīz par 6,5 % 2000. gadā, atspoguļoja produkcijas pieaugumu iekšējai izmantošanai tā, ka importa palielinājums attiecībā uz kopprodukciju bija mazāks.
(428) No 2000. gada līdz 2001. gadam imports vēl palielinājās līdz 2,4 miljoniem tonnu (palielinājums par apmēram 0,01 miljonu tonnu jeb 0,5 %). 2001. gadā pārdošanai paredzētās produkcijas apjoms samazinājās vēl par 13 %, no 14,2 miljoniem tonnu līdz 12,3 miljoniem tonnu tā, ka importa pieaugums attiecībā uz brīvajā tirgū pārdoto produkciju bija vairāk nekā 15 %. Kopprodukcija arī samazinājās 2001. gadā (par 5,69 miljoniem tonnu jeb 11,3 %), atspoguļojot produkcijas kritumu iekšējai izmantošanai un brīvajā tirgū pārdotās produkcijas samazinājumu tā, ka importa pieaugums attiecībā uz kopprodukciju bija 12,5 %.
(429) Attiecīgā izstrādājuma cenas samazinājās no 1997. gada līdz 1999. gadam. Cenas palielinājās 2000. gadā (līdz 346 EUR/par tonnu), bet atkal samazinājās 2001. gadā (par 10 %). Komisija atzīmē, ka, lai gan cenas 2000. gadā palielinājās, importa apjoma pieaugums (gan absolūtajā izteiksmē, gan attiecībā uz produkciju) turpinājās 2001. gadā cenu samazinājuma dēļ. Importa vidējās cenas samazinājās no 346 EUR/par tonnu 2000. gadā līdz 311 EUR/par tonnu 2001. gadā. Komisija atzīmē, ka turpmāks importa pieaugums uz Kopienu notika laikā, kad eiro bija relatīvi vājš salīdzinājumā ar ASV dolāru.
5.2.1. Divu gadu mainīgais vidējais lielums.
(430) Lai noteiktu importa pamattendenci laika posmā no 1997. gada līdz 2001. gadam un noteiktu, vai nesenais importa pieaugums liecina par izveidojušos tendenci, Komisija izskatīja divu gadu mainīgo vidējo lielumu. Tas liecina, ka, kamēr laikā no 1997./98. gada līdz 1999./2000. gadam imports katrā divu gadu laika posmā svārstījās no 1,49 miljoniem tonnu līdz 1,83 miljoniem tonnu, no 1999./2000. gada līdz 2000./01. gadam tas palielinājās par vairāk nekā 30 %, līdz 2,45 miljoniem tonnu.
5.2.2. Importa tirgus daļa.
(431) Importa tirgus daļa krasi palielinājās no 1997. gada līdz 1998. gadam Āzijas krīzes dēļ un tad 1999. gadā nokritās līdz 9 %, kas bija aptuveni 1,2 procentu punktu palielinājums attiecībā uz 1997. gadu. No 2000. gada un vēlāk importa tirgus daļa palielinājās līdz 16,6 % un tad līdz 18,1 %, palielinājums attiecīgi par 83 % un 12 %.
5.2.3. Secinājums.
(432) Kamēr imports 1998. gadā krasi palielinājās, Komisija uzskata, ka minētais izņēmums bija ārkārtējs un ka nevar uzskatīt, ka tas raksturotu daļu normālas importa attīstības gaitas. To atspoguļo arī fakts, ka importa apjoms ievērojami samazinājās 1999. gadā. Neņemot vērā 1998. gadu, importa gada pieauguma koeficients no 1997. gada līdz 1999. gadam bija mazāk nekā 5 % absolūtajā izteiksmē. Turpretim laika posmā no 1999. gada līdz 2000. gadam importa gada pieauguma koeficients absolūtajā izteiksmē bija 86 % (78 % attiecībā uz kopprodukciju un 98 % attiecībā uz brīvajā tirgū pārdoto produkciju). Ievērojot visus datus, importa gada pieauguma koeficients no 1999. gada līdz 2000. gadam bija vairāk nekā trīs reizes augstāks salīdzinājumā ar iepriekšējo laika posmu. Turklāt imports pieauga vēl vairāk 2001. gadā.
(433) To, ka importa pieaugums nav attiecināms uz importa līmeņa tendenci, kas izveidojusies, pierāda importa divu gadu mainīgā lieluma attīstība izmeklēšanas piecu gadu laika posmā.
(434) Secina, ka pieaugumu nesenajā pagātnē var uzskatīt par pēkšņu, krasu un ievērojamu, ja to salīdzina ar attīstību iepriekšējos gados, jo īpaši paturot prātā, ka importa pieaugums 1998. gadā jāuzskata par nereprezentatīvu.
5.3. Neparedzēti notikumi.
5.3.1. Lielāks tirdzniecības aizsardzības instrumentu izmantojums no ASV puses.
(435) No 1998. gada un vēlāk, reaģējot uz Āzijas krīzi, ASV, kas pārstāv apmēram vienu astoto daļu pasaules tērauda patēriņa, sāka vairāk izmantot tirdzniecības aizsardzības instrumentus (TAI) tērauda nozarē, lai aizsargātu savus vietējos ražotājus no konkurences. Vairākus no minētajiem pasākumiem izskatīja PTO, un dažas no izmantotajām metodoloģijām atzina par nesavietojamām ar PTO prasībām. Tomēr daudzi pasākumi, kuri joprojām ir spēkā, ir pamatoti ar tām pašām metodoloģijām.
(436) Tabulā turpmāk ir norādīts antidempinga un kompensācijas maksājuma galīgo noteikšanu skaits gadā vienai vai vairākām valstīm, ko ASV veikušas no 1997. gada līdz 2001. gadam attiecībā uz tērauda nozari kopumā un kas atspoguļo darbības pieaugumu pēdējos trīs gados.
Gads Antidempinga maksājums Kompensācijas maksājums
1997 5 0
1998 6 1
1999 16 7
2000 14 5
2001 26 5
(437) 2001. gada gaitā ASV paziņoja par turpmāku plaša mēroga rīcību tērauda nozarē. Janvārī ASV sāka izmeklēšanu tērauda nozarē, ievērojot ASV 1974. gada Tirdzniecības akta 223. iedaļu. Jūlijā ASV Starptautiskā tirdzniecības komisija paziņoja par plaša mēroga izmeklēšanu tērauda nozarē saskaņā ar 1974. gada Tirdzniecības akta 202. iedaļu, bet decembrī Starptautiskā tirdzniecības komisija ieteica aizsardzības pasākumus plašam tērauda izstrādājumu sortimentam.
(438) Minētajai rīcībai bija aizvien lielāka preventīva ietekme uz tērauda izstrādājumu importu ASV, un tā izraisīja ASV tērauda importa samazinājumu par 33 % laika posmā no 1998. gada līdz 2001. gadam, un augstākais punkts bija aizsardzības pasākumi, par kuriem ASV paziņoja 2002. gada 5. martā. Jo īpaši aizsardzības procedūrai, kas bija izvirzīta apspriešanai vairākus mēnešus pirms tās sākšanas, bija ierobežojoša ietekme uz importu ASV tās nenoteiktības dēļ, ko tā radīja uzņēmējiem. Tā tiešām ir lielākā tirdzniecības aizsardzības rīcība, ko jebkad uzsākusi kāda PTO biedre, un attiecas uz aptuveni 17 miljardu ASV dolāru vērtu importu.
5.3.2. Lielāks TAI izmantojums no ASV puses attiecībā uz attiecīgo izstrādājumu.
(439) 1999. gada jūnijā ASV sāka antidempinga procedūru pret 12 valstīm un piemēroja sākotnējos antidempinga pasākumus 1999. gada novembrī un 2000. gada janvārī; galīgā noteikšana sākās 2000. gada februārī. Maksājumu līmenis bija 25 % līdz 81 % robežās.
(440) ASV sāka arī antidempinga procedūru pret 20 ražotājvalstīm 2001. gada oktobrī un veica sākotnējo noteikšanu 2002. gada maijā. Maksājumu līmenis bija, sākot no mazāk par 10 % (galvenokārt Kopienas dalībvalstīm) līdz 154 % Indijai.
(441) Minētie pasākumi ir piemērs TAI pasākumiem, ko ASV piemēroja par attiecīgā izstrādājuma importu un kas ir papildus iepriekš minētajiem aizsardzības pasākumiem. Uz dažām valstīm, kas iesaistītas minētajā izmeklēšanā, arī attiecināja kompensācijas pasākumus laika posmā no 1999. gada līdz 2001. gadam.
(442) Tādu palielinātu un plašu tirdzniecības aizsardzības instrumentu izmantojumu, no kuriem vairāki izrādījās nesavietojami ar PTO prasībām, nevarēja paredzēt Urugvajas raunda noslēgumā, un tas veido neparedzētus apstākļus saskaņā ar Aizsardzības nolīgumu.
5.3.3. Importa apjoma samazinājums ASV.
(443) Tabulā turpmāk ir norādīts to preču imports, kas klasificējamas ar harmonizētās sistēmas kodiem (HSC) 720915, 720916, 720917, 720918, 720925, 720926, 720927, 720928, 720990, 721123, 721129, 721190, 721260, 722520, 722550, 722692, kas ietver attiecīgo izstrādājumu. No 1998. gada līdz 2001. gadam ASV imports samazinājās no 3,62 miljoniem tonnu līdz 2,75 miljoniem tonnu, samazinājums par apmēram 0,87 miljoniem tonnu. Tajā pašā laika posmā attiecīgā izstrādājuma imports uz Kopienu palielinājās no 1,80 miljoniem tonnu līdz 2,40 miljoniem tonnu, palielinājums par apmēram 0,6 miljoniem tonnu.
(444) Kopiena bija galvenais attiecīgā izstrādājuma eksporta tirgus 2001. gadā. Gan Kopienas, gan ASV tirgū ir vienādi rūpniecisko izmantotāju veidi. Daudzi eksportētāji, kurus ietekmē ASV TAI, daudzus gadus ir eksportējuši uz Kopienu. Vienlaikus ar krasu ASV importa kritumu imports uz Kopienu pieauga līdz rekordlīmenim, neatkarīgi no tā, ka IKP pieaugums, ražošana un patēriņš Kopienā 2001. gadā samazinājās.
1997 1998 1999 2000 2001
Imports uz ASV (tonnās) 3 207 436 3 618 875 3 022 558 2 463 123 2 750 793
Avots: Vispasaules tirdzniecības atlants (Global Trade Atlas)
(445) Iepriekš minēto izstrādājumu importa samazinājumu ASV var izskaidrot, pirmkārt, ar norādi uz iepriekš minēto pasākumu tiešu ietekmi uz eksportētājiem, uz kuru precēm attiecināja tos maksājumus, kas veido daļu tirdzniecības aizsardzības instrumentu (TAI), un arī ar netiešu preventīvu ietekmi, ko atstāja minētie pasākumi un izmeklēšana uz visiem eksportētājiem, kuri attiecīgo izstrādājumu eksportē uz ASV.
(446) Tabulā turpmāk ir norādīta konkrētu antidempinga/kompensācijas pasākumu ietekme uz attiecīgā izstrādājuma eksportu no dažām valstīm.
Valsts Pasākumu piemērošanas datums Eksports uz ASV (apjoms tūkstošos tonnu)
1999 2000
Krievija 1999. gada novembris 378 268
Japāna 1999. gada novembris 369 339
Taizeme 1999. gada novembris 67 22
Brazīlija 1999. gada novembris 283 195
5.4. Kopienas ražotāju definīcija.
(447) Kopienas auksti velmēto lokšņu kopprodukcija 2001. gadā bija 44,46 miljoni tonnu. Kopienas tērauda uzņēmumi, kas pilnībā sadarbojās izmeklēšanā, ir šādi:
- Aceralia Corporacion Siderurgica SA, Spānija,
- Cockerill Sambre SA, Beļģija,
- Sidmar NV, Beļģija,
- Sollac SA, Francija,
- EKO Stahl GmbH, Vācija,
- Corus Strip UK, Apvienotā Karaliste,
- Corus Staal BV, Nīderlande,
- Rautaruukki Oyj, Somija,
- Riva Ilva SpA, Itālija,
- Salzgitter AG Stahl ... Technologie, Vācija,
- SSAB Tunnplat AB, Zviedrija,
- Stahlwerke Bremen GmbH, Vācija, un
- Thyssen Krupp Stahl AG, Vācija.
(448) Visi minētie uzņēmumi ir Eiropas Dzelzs un tērauda rūpniecības konfederācijas ("Eurofer") biedri. Tie pārstāvēja apmēram 75 % Kopienas kopējās auksti velmēto slokšņu ražošanas. Viņi pārstāv lielāko daļu Kopienas kopējās ražošanas Regulas (EK) Nr. 3285/94 5. panta 3. punkta c) apakšpunkta un Regulas (EK) Nr. 519/94 15. panta 1. punkta nozīmē. Tos šajā procedūrā attiecīgi uzskata par Kopienas ražotājiem.
5.5. Nopietns kaitējums.
5.5.1. Ievads.
(449) Lai noteiktu, vai ir nopietns kaitējums līdzīgā izstrādājuma ražotājiem Kopienā, tas ir, vai Kopienas ražotāju stāvoklis kopumā ir nopietni apdraudēts, Komisija izvērtēja visus būtiskos objektīvos un skaitliski nosakāmos faktorus, kam ir ietekme uz Kopienas ražotāju stāvokli. Jo īpaši attiecībā uz attiecīgo izstrādājumu, Komisija novērtēja ražošanas jaudas, ražošanas, jaudas izmantošanas, nodarbinātības, produktivitātes, naudas plūsmas, ieguldītā kapitāla peļņas, iekšējās izmantošanas, krājumu, patēriņa, pārdošanas apjomu, tirgus daļas, cenas, cenu samazinājuma un rentabilitātes attīstības gaitu no 1997. gada līdz 2001. gadam. Attiecīgie ekonomiskie dati ir sniegti šā izstrādājuma analīzes beigās.
(450) Izmeklēšana pierādīja, ka attiecīgo izstrādājumu var izmantot vienam no diviem skaidri nošķirtiem galamērķiem. To var vai nu pārdot, vai izmantot iekšēji citu izstrādājumu ražošanā. Konstatēja, ka apmēram 67 % attiecīgā izstrādājuma, ko ražojuši Kopienas ražotāji, izmanto iekšēji (tas ir, minētie ražotāji to turpmāk pārstrādā integrētā procesā, bieži vien uz tās pašas ražošanas līnijas, še turpmāk "iekšējā izmantošana"). Minētos izstrādājumus izmanto iekšējā mazākas pārstrādes procesā, par kuru rēķinus parasti neizsniedz.
(451) Atlikušo produkciju pārdod par tirgus cenām Kopienas tirgū (še turpmāk "brīvais tirgus"). Attiecīgā izstrādājuma importu arī pārdod brīvajā tirgū. Galvenie pircēji brīvajā tirgū ir neatkarīgas aukstās velmētavas, cauruļu ražotāji, metāla servisa centri, tērauda mazumtirgotāji un vairumtirgotāji. Gan attiecīgo izstrādājumu, ko pārdod Kopienas ražošanas nozare, gan to, ko pārdod importētāji, pārdod viena veida klientiem un izmanto vieniem un tiem pašiem nolūkiem. Attiecīgā izstrādājuma pārdošanu brīvajā tirgū apliecina, izdodot faktūrrēķinus.
(452) Izmeklēšana pierādīja, ka var skaidri nošķirt starp attiecīgo izstrādājumu, kas paredzēts iekšējai izmantošanai, un to, kas paredzēts brīvajam tirgum. Nekonstatēja, ka imports tieši ietekmētu attiecīgo izstrādājumu, kas paredzēts iekšējai izmantošanai. Turpretim produkcija, kas paredzēta pārdošanai, tieši konkurēja ar importu.
(453) Lai sniegtu pēc iespējas pilnīgāku ainu par Kopienas ražotāju stāvokli, Komisija ieguva un izanalizēja datus gan par auksti velmētajām loksnēm, kas paredzētas iekšējai izmantošanai, gan par tām, kas paredzētas brīvajam tirgum. Tā kā brīvajā tirgū pārdotie apjomi konkurē ar attiecīgajiem importētajiem izstrādājumiem, Komisija koncentrēja uzmanību uz brīvo tirgu. Kamēr Komisija pēc iespējas apvienoja brīvā tirgus un iekšējos datus, tā, ja vajadzīgs un iespējams, arī sadalīja analīzi starp brīvo tirgu un iekšējo izmantošanu.
5.5.2. Visas darbības analīze attiecībā uz attiecīgo izstrādājumu.
5.5.2.1. Ražošanas jauda un tās izmantošana.
(454) Ražošanas jauda no 1997. gada līdz 2001. gadam kopumā samazinājās par 2 %, no 59,0 miljoniem tonnu 1997. gadā līdz 57,8 miljoniem tonnu 2001. gadā.
(455) Jaudas izmantošana laika posmā no 1997. gada līdz 1999. gadam palika relatīvi stabila (svārstoties starp 79,6 % un 78,9 %), bet samazinājās 2000. gadā (līdz 84 %) un nokritās par gandrīz 8 % 2001. gadā (līdz 76,9 %). Jaudas izmantošanas koeficients 2001. gadā bija mazākais visā analizētajā piecu gadu laika posmā. Lai gūtu peļņu, tērauda nozarē jāpanāk augsts jaudas izmantošanas līmenis, un minētā straujā jaudas izmantošanas samazināšanās norāda uz ražošanas kritumu.
1997 1998 1999 2000 2001
Ražošanas jauda (tonnās) 59 059 300 60 630 200 59 571 800 59 703 500 57 815 300
Jaudas izmantošana 79,6 % 78,9 % 79,0 % 84,0 % 76,9 %
5.5.2.2. Kopējā Kopienas ražošana.
(456) No 1997. gada līdz 1999. gadam kopējā Kopienas ražošana palika stabila robežās no 47 līdz 47,8 miljoniem tonnu, 2000. gadā palielinājās līdz 50,15 miljoniem tonnu, bet 2001. gadā nokritās līdz 44,5 miljoniem tonnu (aptuveni 11 % kritums kopš 2000. gada). Ražošanas līmenis 2001. gadā bija mazākais analizētajā piecu gadu laika posmā, tāpat kā pārdošanas apjomi un iekšējā izmantošana.
1997 1998 1999 2000 2001
Kopējā ražošana (tonnās) 47 011 191 47 837 266 47 061 756 50 150 980 44 460 000
5.5.2.3. Nodarbinātība.
(457) Nodarbinātība saistībā ar līdzīgo izstrādājumu izmeklēšanas laika posmā pastāvīgi un nepārtraukti samazinājās. Tā samazinājās no gandrīz 24 000 1997. gadā līdz gandrīz 22 000 2001. gadā, kritums par 9 %. Viens straujš kritums notika no 1998. gada līdz 1999. gadam, un vēl viens no 2000. gada līdz 2001. gadam.
1997 1998 1999 2000 2001
Nodarbinātība 23 766 23 514 22 546 22 412 21 739
5.5.2.4. Produktivitāte.
(458) No 1997. gadam līdz 2000. gadam produktivitāte palielinājās no 1978 tonnām uz nodarbināto 1997. gadā līdz 2238 tonnām uz nodarbināto 2000. gadā. Tomēr 2001. gadā produktivitāte samazinājās par 9 %, atspoguļojot lielo ražošanas kritumu tajā gadā.
1997 1998 1999 2000 2001
Produktivitāte (tonnās uz nodarbināto) 1 978 2 034 2 087 2 238 2 045
5.5.2.5. Naudas plūsma.
(459) Naudas plūsmu var izskatīt tikai to uzņēmumu līmenī, kas sadarbojas un kas ražoja attiecīgo izstrādājumu, nevis attiecībā tikai uz pašu attiecīgo izstrādājumu. Tāpēc šo rādītāju uzskatīja par mazāk nozīmīgu salīdzinājumā ar pārējiem iepriekš minētajiem rādītājiem. Tomēr negatīvais stāvoklis ir acīm redzams, salīdzinot 1997. un 2001. gadu un 2000. un 2001. gadu.
1997 1998 1999 2000 2001
Naudas plūsma (indekss) 100 104 96 99 80
5.5.2.6. Peļņa no ieguldītā kapitāla (PNIK).
(460) Peļņu no ieguldītā kapitāla var izskatīt tikai to uzņēmumu līmenī, kas sadarbojas un kas ražoja attiecīgo izstrādājumu, nevis attiecībā tikai uz pašu attiecīgo izstrādājumu. Tāpēc šo rādītāju uzskatīja par mazāk nozīmīgu salīdzinājumā ar pārējiem iepriekš minētajiem rādītājiem. Tomēr negatīvais stāvoklis ir acīm redzams, salīdzinot 1997. un 2001. gadu un 2000. un 2001. gadu.
1997 1998 1999 2000 2001
PNIK 10,1 % 10,1 % 3,1 % 7,4 % 3,8 %
5.5.2.7. Citi rādītāji.
(461) Konstatēja, ka nav būtiski analizēt patēriņu, pārdošanas apjomu, tirgus daļu, vienības cenas, rentabilitāti un krājumus saskaņā ar šo pozīciju, jo minēto rādītāju pilna analīze attiecas tikai uz brīvo tirgu.
5.5.3. Brīvā tirgus analīze.
5.5.3.1. Patēriņš.
(462) Attiecīgā izstrādājuma patēriņu Kopienā noteica, ņemot vērā Kopienas ražotāju (kas sadarbojās un kas nesadarbojās) kopējos pārdošanas apjomus un kopējo attiecīgā izstrādājuma importu Kopienā saskaņā ar Eiropas Kopienu Statistikas biroja datiem.
(463) No 1997. gada līdz 1999. gadam patēriņš Kopienā samazinājās par apmēram 7 %, no 15,4 miljoniem tonnu līdz 14,3 miljoniem tonnu. No 1999. gada līdz 2000. gadam tas palielinājās par 2,8 % un sasniedza augstāko līmeni visā piecu gadu laika posmā (14,7 miljoni tonnu), bet 2001. gadā nokritās līdz 13,2 miljoniem tonnu. Patēriņa kritumu no 2000. gada līdz 2001. gadam izskatīja, ievērojot citus faktorus, lai noteiktu, vai vispār un, ja jā, tad kādā mērā tas ir veicinājis Kopienas ražošanas nozarei nodarīto kaitējumu.
1997 1998 1999 2000 2001
Patēriņš (t) 15 353 319 15 233 991 14 262 302 14 712 171 13 251 242
5.5.3.2. Pārdošanas apjoms.
(464) Līdzīgā izstrādājuma pārdošanas apjomi Kopienā no 1997. gada līdz 2001. gadam samazinājās no 14,1 miljona tonnu līdz 10,8 miljoniem tonnu. Nepārtrauktā samazinājuma apmērs ir 23,6 %.
1997 1998 1999 2000 2001
Pārdošanas apjomi (t) ES 14 125 168 13 394 938 12 949 598 12 267 070 10 790 595
5.5.3.3. Tirgus daļa.
(465) Kopienas ražotāju tirgus daļa arī šajā laika posmā nepārtraukti samazinājās - no 92 % 1997. gadā līdz 81,4 % 2001. gadā, palielinoties no 1998. gada līdz 1999. gadam, bet īpaši krasi samazinoties no 1999. gada līdz 2000. gadam.
1997 1998 1999 2000 2001
Tirgus daļa apjoma izteiksmē 92,0 % 87,9 % 90,8 % 83,4 % 81,4 %
5.5.3.4. Līdzīgā izstrādājuma cena un cenu samazinājums.
(466) Kopienā pārdotā līdzīgā izstrādājuma vidējā cena 1999. gadā nokritās līdz 305 EUR/par tonnu, bet 2000. gadā atkal palielinājās. Tomēr 2001. gadā cenas atkal samazinājās (par 3 %) līdz 360 EUR/par tonnu, kas notika importa zemo cenu dēļ (kas samazinājās par 10 %). Šī tendence turpmāk apstiprinās, jo ceturkšņa cenas par Kopienas izstrādājumu, salīdzinot 2001. gada 1. ceturksni un 2002. gada 1. ceturksni, uzrāda kritumu no 386 EUR/par tonnu līdz 328 EUR/par tonnu.
(467) Lai noteiktu cenu samazinājuma līmeni, izskatīja salīdzināmu laika posmu cenu informāciju vienā un tajā pašā tirdzniecības līmenī un par apjomiem, kas pārdoti līdzīgiem klientiem. Ņemot vērā to cenu salīdzinājumu, ko rēķinos iekļāvuši Kopienas ražotāji un ražotāji eksportētāji uz Kopienu, secina, ka cenu samazinājums salīdzinājumā ar vietējām cenām 2001. gadā ir vidēji 10 %.
(468) Komisija norāda, ka no 1998. gada importa cena bija acīm redzami mazāka par Kopienas izstrādājuma cenu.
1997 1998 1999 2000 2001
Kopienas pārdošanas apjomu vienības cenas (EUR/par tonnu) 354 370 305 371 360
2001. gada 1. ceturksnis 2001. gada 2. ceturksnis 2001. gada 3. ceturksnis 2001. gada 4. ceturksnis 2002. gada 1. ceturksnis
Kopienas pārdošanas apjomu vienības cenas (EUR/par tonnu) 386 363 351 342 328
5.5.3.5. Rentabilitāte.
(469) Kopienas ražotāju Kopienā pārdoto apjomu rentabilitāte izskatītajā piecu gadu laika posmā ievērojami samazinājās. Turpmāko rentabilitāti reģistrēja 1999. gadā, kad cenas bija viszemākās, un augstāko rentabilitāti sasniedza 1998. gadā, kad cenas bija gandrīz vai augstākās visā piecu gadu laika posmā. Kopienas ražotāju rentabilitāte 2001. gadā samazinājās līdz -7,9 %, saskaroties ar vidējo cenu samazinājumu, ko konstatēja par to gadu, un ceturkšņa dati apstiprina negatīvo tendenci, kas vēl vairāk pasliktinājās 2002. gadā, kad zaudējumi bija gandrīz 18 %. Tāds stāvoklis radās samazināto pārdošanas apjomu un zemāku cenu dēļ. Jāatzīmē, kā jau minēts iepriekš, ka minētie zaudējumi radās, kaut arī produktivitāte kopumā piecu gadu laika posmā bija palielinājusies. Cenu samazināšana lētā importa dēļ bija nozīmīgs faktors, kas radīja Kopienas ražotājiem pašreizējos zaudējumus, un jāievēro, ka Kopienas izstrādājuma cena bija samazināta 2001. gadā un 2002. gada pirmajā ceturksnī.
(470) Mērķa cenu samazinājums atspoguļo pakāpi, kurā importētā ražojuma cena ir mazāka par to cenu līmeni, ko Kopienas ražotāji sagaidāmi varētu sasniegt situācijā, kad nav nodarīts kaitējums. Mērķa cenu samazinājumu aprēķināja, ņemot vērā vidējo svērto, zaudējumus neradošo cenu par tonnu Kopienas izstrādājuma. Minēto cenu aprēķināja, izmantojot Kopienas izstrādājuma attiecīgās ražošanas izmaksas, kam pieskaitīja peļņas normu 8 %. Šo peļņas normu uzskatīja par saprātīgu, jo tā attiecas uz Kopienas ražotāju peļņu normālā tirdzniecības situācijā, ko nav ietekmējis pēkšņs, straujš importa pieaugums. Tādu zaudējumus neradošu cenu salīdzināja ar vidējo svērto cenu par importētā izstrādājuma tonnu 2001. gadā. Starpību starp abām minētajām cenām izteica kā procentuālo daļu no importētā izstrādājuma CIF/Kopienas robežcenas un tā ieguva mērķa cenu samazinājumu 32 %.
1997 1998 1999 2000 2001
Kopienas pārdošanas apjomu rentabilitāte 1,8 % 3,4 % - 11,6 % 1,9 % - 7,9 %
2001. gada 1. ceturksnis 2001. gada 2. ceturksnis 2001. gada 3. ceturksnis 2001. gada 4. ceturksnis 2002. gada 1. ceturksnis
Kopienas pārdošanas apjomu rentabilitāte - 0,8 % - 9,7 % - 9,8 % - 14,5 % - 17,9 %
5.5.3.6. Krājumi.
(471) Krājumu līmeņi analizētajā laika posmā palika relatīvi stabili; absolūtajā izteiksmē noslēguma krājumu līmeņi bija robežās no 2,0 līdz 2,3 miljoniem tonnu. Relatīvajā izteiksmē noslēguma krājumi bija apmēram 4,5 % no ražošanas līmeņa visā laika posmā. Paturot prātā tādu stabilitāti, secināja, ka krājumu līmeņu analīze nedeva jaunus datus kaitējuma analīzei, izņemot to, kas jau minēts saistībā ar ražošanu.
1997 1998 1999 2000 2001
Noslēguma krājumi (tonnās) 2 044 553 2 202 337 2 000 325 2 337 687 2 165 350
5.5.4. Iekšējās izmantošanas analīze.
(472) Daži rādītāji attiecībā uz iekšējo izmantošanu ir norādīti vispārējos terminos, jo iekšējās izmantošanas analīze veido daļu visas ar attiecīgo izstrādājumu saistītās darbības analīzes (tas ir, jaudas un jaudas izmantošanas, nodarbinātības un produktivitātes analīzi). Attiecībā uz citiem faktoriem, kas iepriekš analizēti attiecībā uz brīvo tirgu, tas ir, pārdošanas cenām, krājumiem un rentabilitāti, iegūtie dati pēc savām īpašībām nav derīgi tūlītējai un objektīvai salīdzināšanai ar datiem, kas iegūti par brīvo tirgu attiecībā uz auksti velmētajām spolēm, bet tomēr tie nepierāda, ka rentablāk būtu bijis ražot iekšējai izmantošanai, nevis brīvajam tirgum. Tāpēc analīzi koncentrē uz produkciju iekšējai izmantošanai un izskata, vai tās tendence ir salīdzināma ar tendenci brīvajā tirgū un tirgū kopumā.
(473) Ražošana iekšējai izmantošanai no 1997. gada līdz 1999. gadam palika relatīvi stabila. Tā ievērojami palielinājās 2000. gadā, bet 2001. gadā nokritās agrākajā līmenī. Minētā analīze atspoguļo līdzīgu tendenci iepriekš minētajai vispārējai tendencei attiecībā uz kopējo ražošanu.
1997 1998 1999 2000 2001
Iekšējā izmantošana (tonnās) 30 611 562 32 714 240 32 495 657 36 022 989 32 565 915
5.5.5. Secinājums.
(474) Dati rāda, ka, lai arī produktivitāte palika stabila, kopumā ražošanas jaudas, jaudas izmantošanas, ražošanas un nodarbinātības attīstība bija negatīva un negatīvus faktorus var novērot arī attiecībā uz naudas plūsmu un PNIK. Brīvā tirgus dati jo īpaši norāda uz pārdošanas apjomu un cenu, tirgus daļas un rentabilitātes negatīvo attīstību. Dati par iekšējo izmantošanu uzrāda līdzīgu negatīvu tendenci. Minētos atzinumus tiešām pamatoja visas ar attiecīgo izstrādājumu saistītās darbības analīze, no kuras iekšējā izmantošana veido lielu daļu.
(475) Jo īpaši Komisija atzīmē, ka, kamēr 2001. gadā imports sasniedza augstāko līmeni piecu gadu laika posmā (2,5 miljoni tonnu), Kopienas ražotāju pārdošanas apjomi Kopienas tirgū sasniedza zemāko līmeni piecu gadu laika posmā (10,8 miljoni tonnu) un rentabilitāte strauji kritās. Vienlaikus ar to notika brīvajā tirgū pārdotās produkcijas kritums, kā arī patēriņa un cenu samazināšanās. Tādos apstākļos varēja sagaidīt, ka imports samazināsies, tomēr tas palielinājās pat virs tā augstā līmeņa, kas bija sasniegts 2000. gadā.
(476) Šīs faktoru kombinācijas ietekme uz Kopienas ražotājiem ir atspoguļota ekonomiskajos rādītājos. Kopienas ražotāji zaudēja tirgus daļu, kas sasniedza piecu gadu zemāko līmeni 2001. gadā. Jaudas izmantošana krasi kritās 2001. gadā un kopā ar to arī produktivitāte. Nodarbinātība arī samazinājās un sagaidāms, ka 2002. gadā tā turpinās kristies. Ražošanas, Kopienas pārdošanas apjomu un cenu krituma kopējā ietekme bija tāda, ka samazinājās Kopienas ražotāju rentabilitāte un 2001. gadā viņiem radās zaudējumi. Minētās tendences apstiprina cenu un rentabilitātes nepārtrauktā samazināšanās no 2001. gada 1. ceturkšņa līdz 2002. gada 1. ceturksnim.
(477) Ņemot vērā visus minētos faktorus un jo īpaši brīvā tirgus darbības analīzi, Komisija secina, ka Kopienas ražošanas nozarei ir nodarīts nopietns kaitējums.
5.6. Cēloņsakarība.
(478) Lai izskatītu cēloņsakarības pastāvēšanu starp importa pieaugumu un nopietno kaitējumu un lai nodrošinātu, ka citu faktoru radītu kaitējumu neattiecina uz importa pieaugumu, Komisija rīkojās šādi:
- to faktoru zaudējumus radošās sekas, kurus uzskata par kaitējuma radītājiem, nodalīja citu no citas,
- minētās zaudējumus radošās sekas attiecināja uz faktoriem, kuri tās rada, un
- pēc tam, kad kaitējums tika attiecināts uz visiem cēloņu faktoriem, kādi bija, Komisija noteica, vai importa palielinājums ir patiess un nozīmīgs nopietna kaitējuma cēlonis.
5.6.1. Importa apjoma pieauguma ietekme.
(479) Attiecīgā izstrādājuma tirgus ir pārredzams attiecībā uz piegādēm, klientiem un cenām. Tā kā attiecīgais izstrādājums būtībā ir pamatizstrādājums, attiecīgais izstrādājums un līdzīgais izstrādājums konkurē galvenokārt cenas ziņā.
(480) No 1999. gada līdz 2001. gadam importa tirgus daļa pieauga no 9,2 % līdz 18,6 % no tirgus, kamēr Kopienas ražotāju tirgus daļa samazinājās no 90,8 % līdz 81,4 %. Tajā pašā laika posmā imports palielinājās no 2,8 % līdz 5,5 % no produkcijas, kas pārdota brīvajā tirgū. Tādējādi imports palielinājās arī attiecībā uz produkciju uz Kopienas ražotāju rēķina.
(481) Kas attiecas uz cenām, no 2000. gada līdz 2001. gadam importēto izstrādājumu vidējā vienības cena Kopienas tirgū samazinājās no 346 līdz 311 EUR/par tonnu. Kopienas izstrādājumu vidējā vienības cena samazinājās no 371 līdz 360 EUR/par tonnu. Tādā pārredzamā tirgū cenu samazinājumam ir noteicoša ietekme. Tikai līdzīgā ražojuma vidējās vienības cenas krituma ietekme uz Kopienas ražotāju pārdošanas ieņēmumiem Kopienā būtu samazinājums par 3 % (EUR 137 miljoni) 2001. gadā. Ņemot vērā pārdošanas apjomu samazināšanos, kas notika vienlaikus, pārdošanas ieņēmumi Kopienā faktiski samazinājās par 670 miljoniem EUR. Tāpēc samazinājums pārdošanas ieņēmumos radīja neproporcionāli augstāku peļņas kritumu, un 2001. gadā Kopienas ražotājiem radās zaudējumi -7,9 % apmērā. Cenu un rentabilitātes kritums turklāt jāskata vairāku ražotņu slēgšanas un tās rezultātā samazinātās nodarbinātības kontekstā.
(482) Minēto iemeslu dēļ uzskata, ka ir atbilstība starp lētā importa pieaugumu un nopietno kaitējumu, kas nodarīts Kopienas ražotājiem, un ka importa pieaugumam bija zaudējumus radoša ietekme, jo īpaši cenu spiediena un apjomu samazinājuma izteiksmē, ko Kopienas ražotāji pārdevuši Kopienas tirgū.
5.6.2. Patēriņa pārmaiņu ietekme.
(483) Komisija izskatīja arī patēriņa samazināšanās zaudējumus radošu ietekmi. Patēriņš samazinājās no 15,4 miljoniem tonnu 1997. gadā līdz 14,3 miljoniem tonnu 1999. gadā, tad atkal palielinājās līdz 14,7 miljoniem tonnu 2000. gadā un atkal nokritās līdz 13,3 miljoniem tonnu 2001. gadā.
(484) Izskatot šo jautājumu, jāņem vērā visu tirgus dalībnieku reakcija uz patēriņa samazināšanās tendenci. Šajā sakarā konstatēja, ka, kamēr Kopienas ražotāji bija spiesti samazināt pārdošanas apjomus Kopienā 2001. gadā, importa tendence bija gluži pretēja - tas strauji palielinājās. Nenoteica ekonomisku pamatojumu, kas varētu izskaidrot straujo importa pieaugumu. Piemēram, neviens eksportētājs neapgalvoja, ka tas noticis turpmāku ražošanas izmaksu dēļ.
(485) Patēriņa kritumam normāli nebūtu jāizraisa ievērojama ietekme uz cenu, ja ražošanu ātri pielāgo tirgus vajadzībām. Šajā sakarā, šķiet, ka Kopienas ražotāji reaģējuši, samazinot gan ražošanu, gan pārdošanas apjomus lielākā mērā, nekā būtu vajadzīgs saskaņā ar patēriņa kritumu.
(486) Līdzīgi, samazinot cenu spiedienu, būtu iespējams kontrolēt zaudējumus radošu ietekmi, kas rodas zemo cenu dēļ. Svarīgākais faktors šeit ir peļņa, kur jebkurš kritums būtu novests līdz minimumam, ja cenas nebūtu būtiski kritušās. Tāpēc ir saprātīgi secināt, ka, ja nebūtu lētā importa straujā pieauguma, patēriņa samazināšanās nebūtu izraisījusi ievērojamu peļņas kritumu.
(487) Tomēr minēto iemeslu dēļ secina, ka ir nozīmīga, bet ne būtiska saikne starp patēriņa kritumu un novēroto zaudējumus radošu ietekmi.
5.6.3. Iekšējās izmantošanas pārmaiņu ietekme.
(488) Komisija izskatīja arī attiecīgā izstrādājuma iekšējās izmantošanas attīstības pārmaiņu ietekmi. Tā ievērojami palielinājās 2000. gadā, salīdzinot ar iepriekšējiem gadiem, un tad atkal samazinājās 2001. gadā. Minētā tendence atbilda tirgus apstākļiem, kādi ir starpposma izstrādājumiem un gataviem izstrādājumiem.
(489) Turpmākie dati, kas iegūti attiecībā uz iekšējo izmantošanu, pēc savām īpašībām nav derīgi tūlītējai un objektīvai salīdzināšanai ar datiem, kas iegūti par brīvo tirgu attiecībā uz attiecīgo izstrādājumu, bet tomēr tie nepierāda, ka rentablāk būtu bijis ražot iekšējai izmantošanai, nevis brīvajam tirgum.
(490) Kritums iekšējā izmantošanā (kas piemērojams tikai 2001. gadā) tādējādi izraisīja zaudējumus radošu ietekmi ražošanas izteiksmē, kas savukārt ietekmēja jaudas izmantošanu un, visbeidzot, rentabilitāti. Tomēr kritumu cenās un ieņēmumos, kas radās Kopienas ražotājiem brīvajā tirgū, izraisīja lētais imports un tam ir maza saistība vai pat nav saistības ar iekšējās izmantošanas samazinājumu.
5.6.4. Eksporta darbības rezultātu ietekme.
(491) Komisija izskatīja arī eksporta apjomu samazināšanās ietekmi.
1997 1998 1999 2000 2001
Eksports (tonnās) 2 677 024 2 122 206 2 150 840 1 907 032 1 546 528
(492) No 1997. gada līdz 2001. gadam Kopienas ražotāju attiecīgā izstrādājuma eksporta apjoms samazinājās no 2,68 miljoniem tonnu līdz 1,55 miljoniem tonnu. Tomēr jāatzīmē, ka, tā kā rentabilitāti mēra pēc Kopienas ražotāju apgrozījuma Kopienā, eksporta līmenis minēto rādītāju neietekmē. Piecu gadu laika posmā radīto kaitējumu, ko var attiecināt uz eksporta apjomu zaudējumu, var skaidri nošķirt no tā, ko radījis importa pieaugums. Arī eksporta pārdošanas apjomu līmeņa kritums (aptuveni 1,1 miljons tonnu) ir apmēram 2,5 % kopprodukcijas.
(493) Tomēr minēto iemeslu dēļ nevar izslēgt, ka ir nozīmīga saikne starp eksporta kritumu un novēroto zaudējumus radošu ietekmi.
5.6.5. Jaudas pārpalikuma ietekme.
(494) Komisija turpmāk izskatīja, vai zaudējumus radoša ietekme ir varējusi rasties Kopienas ražotāju jaudas pārpalikuma dēļ. Izmeklēšanas laika posmā kopējā lēstajā teorētiskajā ražošanas jaudā nebija nozīmīgu pārmaiņu, un jaudas izmantošana vienmēr palika virs 75 %. Līdz ar to atbilstību starp jaudu un zaudējumus radošu ietekmi nenovēroja.
5.6.6. Pārstrukturēšanas ietekme.
(495) Vēl Komisija izskatīja zaudējumus radošu ietekmi, ko attiecināja uz Kopienas ražotāju nesenajos gados veiktās pārstrukturēšanas izmaksām. Šajā sakarā jāatzīmē, ka pārstrukturēšana parasti nozīmē īstermiņa izmaksas, tādas kā atlaišanas maksājumi, iepirkuma izmaksas utt., ko kompensē vidēja termiņa efektivitātes peļņa. Ņemot vērā nepārtraukto racionalizācijas procesu, tas nozīmētu, ka nepārtrauktās īstermiņa izmaksas, kaut arī bija nelielas, tomēr ietekmēja izmaksu struktūru.
5.6.7. Zaudējumus radošas ietekmes attiecināšana.
(496) Nopietnais kaitējums, kas nodarīts Kopienas ražotājiem, izpaudās galvenokārt kā samazināti pārdošanas apjomi un aizvien lielāki finansiāli zaudējumi. Komisija identificēja četrus faktorus papildus importa pieaugumam, kas veicinājuši kaitējumu: pārmaiņas patēriņā, iekšējā izmantošanā un eksporta darbības rezultātos un nepārtraukts racionalizācijas process.
(497) Patēriņš samazinājās no 1997. gada līdz 2001. gadam. Tomēr importa attīstība nepielāgojās šim patēriņa modelim, un Komisija uzskata, ka patēriņa samazināšanās, lai gan jo īpaši veicināja pārdošanas apjomu kritumu, tomēr acīm redzami nebija tik nozīmīga kā lētā importa lielais pieaugums.
(498) Runājot par iekšējās izmantošanas kritumu no 2000. gada līdz 2001. gadam, tam bija negatīva ietekme, kaut arī negatīvo ietekmi attiecībā uz rentabilitāti aprēķināja, ievērojot pārdošanas apjomus brīvajā tirgū, un iekšējās izmantošanas samazinājumam nebija ietekmes uz minēto rādītāju. Turklāt ietekme būtu ierobežota un attiektos tikai uz apjomu, un nebūtu veicinājusi vienlaicīgo cenu kritumu 2001. gadā.
(499) Kā minēts iepriekš, secina, ka ir zināma saikne starp eksporta kritumu un novēroto zaudējumus radošo ietekmi, lai gan šis faktors neietekmēja rentabilitātes kritumu, ko aprēķināja uz Kopienas pārdošanas apjomu pamata. Tomēr šis faktors ievērojami veicināja kaitējuma rašanos attiecībā uz citiem kaitējuma rādītājiem.
(500) Attiecībā uz nepārtraukto racionalizācijas procesu Komisija tāpat uzskata, ka tā ietekme uz Kopienas ražotāju izmaksu struktūru nav nozīmīga, jo īpaši salīdzinot ar lētā importa cenu ietekmi. Komisija atzīmēja, ka samazinājums Kopienas ražotāju pārdošanas apjomos, pārdošanas cenās un rentabilitātē radās galvenokārt importa pieauguma dēļ, kas ne tikai palielinājās daudz ātrāk par patēriņa pieaugumu 2000. gadā, bet turpināja pieaugt patēriņa samazināšanās laikā 2001. gadā.
5.6.8. Secinājums.
(501) Secina, ka pēc tam, kad citu zināmo faktoru zaudējumus radošās sekas ir pārbaudītas, nodalītas un nošķirtas cita no citas un no importa pieauguma zaudējumus radošām sekām un kad ir nodrošināts, ka uz importu neattiecina tādu citu faktoru radīto kaitējumu, var uzskatīt, ka ir patiesa un būtiska saikne starp importa pieaugumu un Kopienas ražotājiem nodarīto nopietno kaitējumu.
5.7. Turpmākie notikumi.
(502) Komisija turklāt izanalizēja vairākus faktorus, kas pamato secinājumu, ka ir sagaidāms, ka Kopienas ražotājiem radītais būtiskais kaitējums būtiski palielināsies, ja imports turpināsies pašreizējā līmenī vai pieaugs.
5.7.1. ASV tērauda aizsardzības pasākumi.
(503) 2002. gada 5. martā ASV piemēroja aizsardzības pasākumus dažiem tērauda izstrādājumiem, ieskaitot attiecīgo izstrādājumu. Minētie pasākumi stājās spēkā 2002. gada 20. martā un sastāv no ASV ievedmuitas palielinājuma 30 % procentuālā nodokļa apmērā pirmajā gadā, 24 % apmērā otrajā gadā un 18 % apmērā trešajā gadā. Šie pasākumi neattiecas uz Kanādu, Izraēlu, Jordāniju un Meksiku, kā arī uz vairākām valstīm, kas noteiktas kā jaunattīstības valstis.
5.7.1.1. Tirdzniecības novirze, kas rodas ASV tērauda aizsardzības pasākumu dēļ.
(504) Komisija izskatīja ASV pasākumu iespējamo ietekmi, analizējot stāvokli lielākajās eksportētājvalstīs uz ASV.
(505) 2001. gadā ASV importēja aptuveni 2,75 miljonus tonnu preču, kas klasificējamas ar HSC kodiem 720915, 720916, 720917, 720918, 720925, 720926, 720927, 720928, 720990, 721123, 721129, 721190, 721260, 722520, 722550, 722692 (kas ietver attiecīgo izstrādājumu). Galvenās minēto izstrādājumu eksportētājas uz ASV bija Kopiena (18,2 %/500 000 tonnu), Dienvidkoreja (18,5 %/509 000 tonnu), Japāna (12,3 %/340 000 tonnu), Krievija (10 %/268 000 tonnu), Brazīlija (7 %/195 000 tonnu), Kanāda (6,5 %/178 000 tonnu) un Meksika (6 %/168 000 tonnu). Argentīna, Taivāna, Ķīna, Dienvidāfrika, Turcija, Venecuēla un Austrālija arī 2001. gadā piegādāja ASV tirgum vairāk nekā 1 % šā izstrādājuma importa.
(506) 2001. gadā kopējais minētā izstrādājuma eksports uz ASV no valstīm, uz ko attiecas ASV aizsardzības pasākumi (izņemot ražotājus Kopienā un tajās valstīs, uz ko neattiecas ASV aizsardzības pasākumi tiktāl, cik runa ir par attiecīgo izstrādājumu), bija apmēram 1,9 miljoni tonnu.
(507) Tad Komisija izskatīja iespēju, kad ierobežotās piekļuves dēļ ASV tirgum, kas būtu ASV pieņemto aizsardzības pasākumu dēļ, palielinātos eksporta apjomi uz Kopienu. Komisija izskatīja ražotāju eksportētāju, kas sadarbojas, jaudas stāvokli pēc ASV pasākumiem. Viņi palielināja jaudu no 63,5 miljoniem tonnu 1997. gadā līdz 70 miljoniem tonnu 2001. gadā. Neviens no ražotājiem eksportētājiem, kas sadarbojas, nepauda ne nodomu samazināt jaudu tuvākajā nākotnē, ne nodomu samazināt ražošanu ASV pasākumu dēļ.
(508) Vairākums eksportētāju izteica nodomu kompensēt iespējamo eksporta kritumu ASV, palielinot pārdošanas apjomus savu valstu vietējā tirgū, tomēr šis apgalvojums tika izteikts patēriņa statiskā stāvokļa dēļ vai krituma kontekstā minētajos tirgos. Šajā sakarā, maz ticams, ka minētie ražotāji var ievērojami palielināt pārdošanas apjomus savā vietējā tirgū. Tāpat nav ticams, ka viņi var palielināt pārdošanas apjomus citos tirgos, jo ražotāji vairākumā no minētajiem tirgiem jau cieš svarīgo ASV tirgus slēgšanas seku dēļ, un nav arī nekādu norāžu, ka minētajos tirgos īsākā vai vidējā termiņā būs ievērojams papildu patēriņš, kas ļautu palielināt importu.
(509) Tāpēc izstrādājumu apjoms, ko galīgo pasākumu neesamības gadījumā ASV pasākumu dēļ potenciāli var novirzīt uz Kopienu, sasniedz 1,9 miljonus tonnu. Ir vairāki iemesli, kāpēc šo potenciālu var pilnībā nerealizēt, piemēram, pašreizējais augstais cenu līmenis vietējā tirgū ASV, kura dēļ importa līmenis var būt augstāks nekā gaidītais (kaut arī pastāv 30 % nodoklis), kā arī tas, ka trešo valstu ražotāji var būt spējīgi daļēji kompensēt ASV tirgus zaudējumu, pārdodot vairāk produkcijas savā vietējā tirgū. Tas var izrādīties taisnība jo īpaši tām valstīm, kuras ir veikušas aizsardzības pasākumus kā pretdarbību ASV aizsardzības rīcībai. Ražotāji var arī uz laiku palielināt krājumus.
(510) Tomēr joprojām dominēs ievērojams potenciāls eksporta pieaugumam Kopienā. Minētajam pieaugumam, kurš notika 2001. gadā, bija daudz iemeslu, kā jau identificēts nopietnā kaitējuma analīzē, un tie visi joprojām ir spēkā un var sagaidīt, ka to ietekmē imports turpinās pieaugt. Turklāt tagad ASV aizsardzības rīcībā ir jauns paņēmiens, kura dēļ paliek pāri ievērojams daudzums produkcijas, kuras ražotājiem katrā ziņā jāatrod tai pircēji. Minētajos apstākļos var saprātīgi secināt, ka, ja nebūs galīgo pasākumu, mazākā tirdzniecības novirze, ko var sagaidīt, būtu 25 % līdz 50 % no minētajiem 1,9 miljoniem tonnu jeb no 475 000 līdz 950 000 tonnu. Visai iespējams, ka tā būs lielāka, bet uzskata par saprātīgu pamatot analīzi ar samērīgām aplēsēm.
(511) Būtiski ir arī tas, ka 2001. gadā lielākais auksti velmēto izstrādājumu eksporta tirgus bija Kopiena (2,5 miljoni tonnu). To var salīdzināt ar Ķīnu (5,7 miljoni tonnu), ASV (2,75 miljoni tonnu), Honkongu (0,9 miljoni tonnu), Malaiziju (0,8 miljoni tonnu) un Japānu (0,7 miljoni tonnu). Tas atspoguļo faktu, ka Kopiena bija un pēc nesenajiem pasākumiem paliek viens no atklātākajiem tirgiem pasaulē. Nesenais eiro novērtējums attiecībā uz ASV dolāru un citām lielajām valūtām īsā un vidējā termiņā palielina importa pievilcību salīdzinājumā ar Kopienas produkciju.
5.7.1.2. Kopienas eksporta samazinājums, kas rodas ASV tērauda aizsardzības pasākumu dēļ.
(512) ASV pasākumu tūlītēja ietekme bija tāda, ka strauji samazinājās Kopienas attiecīgo izstrādājumu eksports uz ASV. 30 % procentuālā nodokļa piemērošana lielā mērā apturēs minēto eksportu, kaut arī var būt nelieli eksporta apjomi pašreizējā augstā cenu līmeņa dēļ ASV tirgū, kad Kopienas ražotāji būs ar mieru maksāt nodokli, lai tikai pārdotu pārmērīgos krājumus. Pēc iespējas ņemot vērā ASV piešķirtos izņēmumus pēc pasākumu piemērošanas, tiek lēsts, ka ASV pasākumu dēļ Kopienas eksports ASV ievērojami samazināsies.
(513) Iespējams, ka samazināsies arī Kopienas eksports uz citām trešajām valstīm, jo visiem eksportētājiem pasaules mērogā būs grūtāk eksportēt gan ASV pasākumu dēļ, gan aizsardzības pasākumu dēļ, ko pieņēmušas citas trešās valstis un pati Kopiena, lai novērstu eksporta apjomu novirzīšanu uz viņu tirgiem.
5.7.1.3. ASV pasākumu plānotā ietekme.
(514) Komisija novērtēja iespējamo ietekmi, kādu uz Kopienas ražotājiem atstātu galīgo pasākumu nepiemērošana un vēlākā tirdzniecības apjomu novirzīšana, kas rastos ASV aizsardzības pasākumu dēļ, kā arī tādu pasākumu ietekmi uz Kopienas eksportu. Šajā sakarā Komisija konstatēja, ka, ja nebūs Kopienas aizsardzības pasākumu, imports nenovēršami un ievērojami palielināsies, bet tā dēļ Kopienas ražošanas nozares stāvoklis nopietni un būtiski pasliktināsies. Ņemot vērā Kopienas ražotāju ārkārtīgi trauslo stāvokli, jebkuram ievērojamam importa pieaugumam būtu ļoti nopietnas sekas. Sagaidāmais pieaugums no 475 000 līdz 950 000 tonnu apmērā visticamāk tūlīt izraisītu turpmāku ievērojamu Kopienas ražotāju pārdošanas apjomu kritumu, un tādi samazinātie pārdošanas apjomi izraisītu nopietnas negatīvas sekas attiecībā uz citiem rādītājiem, kas identificē nozares stāvokli.
(515) Kopienas eksporta ilgāks kritums arī ievērojami veicinās Kopienas ražotāju stāvokļa pasliktināšanos. Kopš ASV pasākumu piemērošanas Kopienas eksporta ievērojamais kritums bija nenovēršams, un tāda samazināšanās tuvākajos mēnešos, iespējams, saglabāsies vai pat palielināsies.
(516) Paredzētais importa pieaugums un paredzētais Kopienas eksporta kritums ievērojami pasliktinātu Kopienas ražošanas nozares stāvokli attiecībā uz visiem faktoriem, kas jau izskatīti, nosakot nopietnā kaitējuma pastāvēšanu. Tas tūlīt izraisītu turpmāku krasu pārdošanas apjomu un cenu kritumu, tā dēļ negatīvi tiktu ietekmēta ražošana, palielinātos vienības izmaksas, palielinātos zaudējumi un līdz ar to, iespējams, tiktu slēgtas ražotnes un zaudētas darba vietas. Palielinātais spiediens uz cenām būtu jo īpaši liels, turklāt laikā, kad zaudējumus lēš 7,9 % apmērā 2001. gadā. Vispārējo negatīvo ietekmi lielā mērā pastiprinātu tas, ka Kopienas ražotājiem jau tagad ir radies nopietns kaitējums pēdējo gadu pieaugošā importa dēļ.
5.7.2. Secinājums.
(517) Pienācīgi ņemot vērā to, ka Kopienas ražotājiem jau tagad ir radies nopietns kaitējums, ir saprātīgi secināt, ka, ja neapstiprinās galīgos aizsardzības pasākumus, ir ļoti iespējams turpmāks ievērojams importa pieaugums, kas būtiski pasliktinās Kopienas ražotāju stāvokli. Turklāt šo stāvokli pasliktinās ievērojams Kopienas eksporta samazinājums, kas notiks ASV pasākumu dēļ.
5. izstrādājums
Auksti velmētas loksnes
KOPIENAS RAŽOTĀJU STĀVOKLIS
1997 1998 1999 2000 2001
Jauda (tonnās) 59 059 300 60 630 200 59 571 800 59 703 500 57 815 300
Jaudas izmantošanas koeficients (%) 79,6 % 78,9 % 79,0 % 84,0 % 76,9 %
Sākuma krājumi (tonnās) 1 953 514 2 044 553 2 202 337 2 000 325 2 337 687
Kopējā ražošana (tonnās) 47 011 190 47 837 264 47 061 755 50 151 111 44 460 000
Iepirkumi (tonnās) 493 602 551 903 332 326 383 474 270 700
Kopējie pārdošanas apjomi (tonnās) 16 802 191 15 517 144 15 100 438 14 174 102 12 337 122
Iekšējā izmantošana (tonnās) 30 611 562 32 714 239 32 495 656 36 023 121 32 565 915
Noslēguma krājumi (tonnās) 2 044 553 2 202 337 2 000 325 2 337 687 2 165 350
Pārdošanas apjomi ES (tonnās) 14 125 167 13 394 937 12 949 598 12 267 069 10 790 594
Pārdošanas apjomi ārpus ES (tonnās) 2 677 024 2 122 206 2 150 840 1 907 032 1 546 528
ES pārdošanas apjomu vienības cenas (EUR/par tonnu) 354 370 305 371 360
Tīrā peļņa/zaudējumi par ES pārdošanas apjomiem (%) 1,8 % 3,4 % - 11,6 % 1,9 % - 7,9 %
Tirgus daļa (%) 92,0 % 87,9 % 90,8 % 83,4 % 81,4 %
Nodarbinātība (laika posma beigās) 23 766 23 514 22 546 22 412 21 739
Produktivitāte (tonnās uz nodarbināto) 1 978 2 034 2 087 2 238 2 045
ES PĀRDEVUMU APJOMS, VIENĪBAS CENAS UN RENTABILITĀTE, PA CETURKŠŅIEM
2001. gada 1. ceturksnis 2001. gada 2. ceturksnis 2001. gada 3. ceturksnis 2001. gada 4. ceturksnis 2002. gada 1. ceturksnis
Apjoms (tonnās) 3 033 232 2 753 871 2 501 207 2 502 287 2 618 223
Vienības cenas (eiro/par tonnu) 386 363 351 342 328
Rentabilitāte (%) - 0,8 % - 9,7 % - 9,8 % - 14,5 % - 17,9 %
Cenu samazinājums 2001. gadā = 10 %
Mērķa cenas samazinājums 2001. gadā = 32 %
Iepriekš norādītie dati par Kopienas ražotāju stāvokli ir pārbaudīti ar pārbaudēm izlases kārtā un izmeklēšanām klātienē par uzņēmumiem, kuri pārstāv šādu procentuālo daļu no Kopienas kopējās ražošanas: 75,2 %
6. 18. IZSTRĀDĀJUMS: CAURUĻU VEIDGABALI ( 609,6 mm).
6.1. Attiecīgais izstrādājums un līdzīgs vai tieši konkurējošs izstrādājums.
6.1.1. Attiecīgais izstrādājums.
(518) Attiecīgais izstrādājums ir daži cauruļu veidgabali (izņemot lietus cauruļu veidgabalus, atlokus un vītņotus cauruļu veidgabalus) no dzelzs vai tērauda (izņemot nerūsošo tēraudu), kam lielākais ārējais diametrs nepārsniedz 609,6 mm un ko izmanto sadurmetināšanai (še turpmāk "cauruļu veidgabali"). Attiecīgo izstrādājumu pašlaik klasificē ar KN kodiem 7307 93 11 un 7307 93 19.
(519) Cauruļu veidgabalus galvenokārt izgatavo, griežot un veidojot caurules. Tos izmanto cauruļu savienošanai un tie ir dažādu veidu: līkumi, pārejas, trejgabali un uzmavas, kā arī dažādu izmēru un materiāla šķiru. Tos izmanto galvenokārt naftas ķīmijas rūpniecībā, enerģijas ražošanā, kuģu būvē un rūpnieciskajās iekārtās. Pārdodot izmantošanai naftas ķīmijas rūpniecībā, izmanto pasaules standartu ( ANSI standartu. Citiem nolūkiem Kopienā visbiežāk izmanto DIN standartu.
(520) Neatkarīgi no tā, ka katrs KN kods atbilst atšķirīgam cauruļu veidgabalu veidam, konstatēja, ka tiem visiem ir vienādas īpašības vai līdzīgas fizikālās un tehniskās īpašības, izmantojumi un piemērojumi. Attiecīgi visi cauruļu veidgabalu veidi veido vienu izstrādājumu, kas atbilst attiecīgajam KN kodam, kas minēts iepriekš.
6.1.2. Līdzīgi vai tieši konkurējoši izstrādājumi.
(521) Komisija pārbaudīja, vai Kopienas ražotāju ražotie izstrādājumi (še turpmāk "līdzīgie izstrādājumi") ir līdzīgi importētajiem attiecīgajiem izstrādājumiem. Izmeklēšanas gaitā Komisija saņēma iesniegumus no dažiem lielākajiem attiecīgā izstrādājuma eksportētājiem un importētājiem, kuri apgalvoja, ka dažus cauruļu veidgabalu veidus, ko importēja Kopienā, Kopienas ražotāji neražoja, un tāpēc tos nevajadzētu uzskatīt par attiecīgajam izstrādājumam līdzīgu izstrādājumu.
(522) Komisija sīki izskatīja minētos iesniegumus un ņēma vērā jo īpaši šādus izmeklēšanas atzinumus:
a) importētajam izstrādājumam un Kopienas izstrādājumam bija viena starptautiskā tarifu klasifikācija. Turklāt tiem bija vienādas vai līdzīgas fizikālās īpašības, tādas kā sastāvs, izmērs, forma un tekstūra, un tos izgatavoja atbilstoši starptautiski atzītiem standartiem;
b) importēto izstrādājumu un Kopienas izstrādājumu pārdeva, izmantojot līdzīgus vai identiskus tirdzniecības kanālus, un cenu informācija bija uzreiz pieejama, un attiecīgais izstrādājums un Kopienas ražotāju izstrādājums konkurēja galvenokārt ar cenu;
c) gan importētais izstrādājums, gan Kopienas izstrādājums abi bija derīgi vienādai vai līdzīgai īpašai izmantošanai, un tāpēc tie bija lielā mērā alternatīvi vai aizstājoši un bija viegli savstarpēji aizstājami;
d) klienti gan importēto izstrādājumu, gan Kopienas izstrādājumu uztvēra kā alternatīvu līdzekli zināmu funkciju izpildei, lai apmierinātu īpašu prasību vai vajadzību, un šajā sakarā eksportētāja/importētāja identificētās atšķirības bija nelielas izmaiņas, kas veiktas pēc konkrēta klienta lūguma.
(523) Komisija secināja, ka, par spīti domājamām tehniskām atšķirībām izstrādājumu īpašībās un kvalitātē, ko identificēja minētajos iesniegumos, importētais izstrādājums un Kopienas izstrādājums ir līdzīgi vai tieši konkurējoši.
6.2. Importa apjoma palielinājums.
(524) Komisija pārbaudīja, vai attiecīgo izstrādājumu importē Kopienā tik ļoti palielinātos daudzumos, absolūtā izteiksmē vai attiecībā uz Kopienas produkciju un/vai ar tādiem noteikumiem vai nosacījumiem, lai radītu Kopienas ražotājiem nopietnu kaitējumu. Šajā sakarā Komisija koncentrējās uz attiecīgā izstrādājuma importu nesenākajā laika posmā, par kuru bija pieejami dati absolūtā izteiksmē un attiecībā par produkciju, kas paredzēta pārdošanai (izņemot "iekšējo izmantošanu"), un kopējo produkciju. Tabulā turpmāk ir norādīta importa attīstības gaita par katru gadu laika posmā no 1997. gada līdz 2001. gadam, gan absolūtajā izteiksmē, gan attiecībā uz pārdošanai paredzēto Kopienas produkciju, gan attiecībā uz Kopienas kopprodukciju (ieskaitot iekšējo izmantošanu).
(525) No 1997. gada līdz 1999. gadam imports Kopienā samazinājās par aptuveni 4,3 %, kamēr tā vidējā cena samazinājās par vairāk nekā 13 %. Kopienas ražošanas krituma dēļ imports tomēr pieauga no 11,4 % līdz 11,9 % no kopprodukcijas un pārdotās produkcijas.
18. izstrādājums
Cauruļu veidgabali
PATĒRIŅŠ
1997 1998 1999 2000 2001
Apjoms (tonnās) 70 077 70 096 64 804 61 658 63 077
DATI PAR IMPORTU
1997 1998 1999 2000 2001
Attiecīgais imports:
Apjoms (tonnās) 9 910 9 520 9 487 10 127 13 646
Pieauguma koeficients (%) - 3,9 % - 0,3 % 6,7 % 34,7 %
Tirgus daļa (%) 14,1 % 13,6 % 14,6 % 16,4 % 21,6 %
Attiecība starp importu un kopprodukciju 11,4 % 11,2 % 11,9 % 12,7 % 17,2 %
Attiecība starp importu un pārdoto produkciju 11,4 % 11,2 % 11,9 % 12,7 % 17,2 %
Vienības cenas (eiro/par tonnu) 1 247 1 184 1 083 1 042 1 005
1998/1997 1999/1998 2000/1999 2001/2000
Apjoms kā mainīgais vidējais lielums (tonnās) 9 715 9 504 9 807 1 1887
(526) No 1999. gada līdz 2000. gadam imports palielinājās no 9500 tonnām līdz 10 100 tonnām, tas ir, par 600 tonnām jeb par 6,7 %. Tajā pašā laika posmā imports procentos no kopprodukcijas un pārdošanai paredzētās produkcijas palielinājās no 11,9 % līdz 12,7 %.
(527) No 2000. gada līdz 2001. gadam imports palielinājās vēl par 3500 tonnām jeb par 34,7 %. Attiecībā uz kopprodukciju un brīvajā tirgū pārdoto produkciju imports arī palielinājās par apmēram 35 %.
(528) Attiecīgā izstrādājuma cenas katru gadu no 1997. gada līdz 2001. gadam samazinājās, kopumā par 242 EUR/par tonnu jeb par 19,4 % visā izskatītajā laika posmā.
6.2.1. Divu gadu mainīgais vidējais lielums.
(529) Lai noteiktu importa pamattendenci laika posmā no 1997. gada līdz 2001. gadam un noteiktu, vai nesenais importa pieaugums liecina par izveidojušos tendenci, Komisija izskatīja divu gadu mainīgo vidējo lielumu. Tas rāda, ka, kamēr no 1997./98. gada līdz 1998./99. gadam imports samazinājās no 9700 tonnām līdz 9500 tonnām, no 1999./2000. līdz 2000./01. gadam tas palielinājās par vairāk nekā 21 %, no 9800 tonnām līdz 11 900 tonnām.
6.2.2. Importa tirgus daļa.
(530) Importa tirgus daļa no 1997. gada līdz 1998. gadam samazinājās no 14,1 % līdz 13,6 % un tad sāka gadu no gada palielināties, 2001. gadā sasniedzot 21,6 %, kas bija aptuveni 53 % liels palielinājums, salīdzinot ar 1997. gadu.
6.2.3. Secinājums.
(531) No 1999. gada līdz 2000. gadam imports palielinājās par 6,7 % absolūtajā izteiksmē, attiecībā uz kopprodukciju un attiecībā uz brīvajā tirgū pārdoto produkciju, kam sekoja vēl viens pieaugums 2001. gadā, kad imports palielinājās vēl par 34,7 % absolūtajā izteiksmē (35,4 % attiecībā uz kopprodukciju un pārdoto produkciju).
(532) To, ka importa pieaugums nav attiecināms uz importa līmeņa tendenci, kas izveidojusies, pierāda importa divu gadu mainīgā lieluma attīstība piecu gadu izmeklēšanas laika posmā.
(533) Secina, ka pieaugumu nesenajā pagātnē var uzskatīt par pēkšņu, strauju un nozīmīgu, salīdzinot to ar attīstības gaitu iepriekšējos gados.
6.3. Neparedzēti notikumi.
6.3.1. Lielāks tirdzniecības aizsardzības instrumentu izmantojums no ASV puses.
(534) No 1998. gada un vēlāk, reaģējot uz Āzijas krīzi[9], ASV, kas pārstāv apmēram vienu astoto daļu pasaules tērauda patēriņa, sāka vairāk izmantot tirdzniecības aizsardzības instrumentus (TAI) tērauda nozarē, lai aizsargātu savus vietējos ražotājus no konkurences. Vairākus no minētajiem pasākumiem izskatīja PTO, un dažas no izmantotajām metodoloģijām atzina par nesavietojamām ar PTO prasībām. Tomēr daudzi pasākumi, kuri joprojām ir spēkā, tiek pamatoti ar tām pašām metodoloģijām.
(535) Tabulā turpmāk ir norādīts antidempinga un kompensācijas maksājuma galīgo noteikšanu skaits gadā par vienu vai vairākām valstīm, ko ASV veikušas no 1997. gada līdz 2001. gadam attiecībā uz tērauda nozari kopumā un kas atspoguļo darbības pieaugumu pēdējos trīs gados.
Gads Antidempinga maksājums Kompensācijas maksājums
1997 5 0
1998 6 1
1999 16 7
2000 14 5
2001 26 5
(536) 2001. gada gaitā ASV paziņoja par turpmāku plaša mēroga rīcību tērauda nozarē. 2001. gada janvārī ASV sāka izmeklēšanu tērauda nozarē, ievērojot ASV 1974. gada Tirdzniecības akta 223. iedaļu. 2001. gada jūlijā ASV Starptautiskā tirdzniecības komisija paziņoja par plaša mēroga izmeklēšanu tērauda nozarē saskaņā ar 1974. gada Tirdzniecības akta 202. iedaļu, bet decembrī Starptautiskā tirdzniecības komisija ieteica aizsardzības pasākumus tērauda izstrādājumu plašam sortimentam.
(537) Minētajai rīcībai bija aizvien lielāka preventīva ietekme uz tērauda izstrādājumu importu ASV, un tā izraisīja ASV tērauda importa samazinājumu par 33 % laika posmā no 1998. gada līdz 2001. gadam. Augstākais punkts bija aizsardzības pasākumi, par kuriem ASV paziņoja 2002. gada 5. martā. Jo īpaši aizsardzības procedūrai, kas bija izvirzīta apspriešanai vairākus mēnešus pirms tās sākšanas, bija ierobežojoša ietekme uz importu uz ASV tās nenoteiktības dēļ, ko tā radīja uzņēmējiem. Tā tiešām ir lielākā tirdzniecības aizsardzības rīcība, ko jebkad uzsākusi kāda PTO biedre, un attiecas uz aptuveni 17 miljardu ASV dolāru vērtu importu.
6.3.2. Lielāks TAI izmantojums no ASV puses attiecībā uz attiecīgo izstrādājumu.
(538) Komisijas pagaidu aizsardzības pasākumos un ar tiem saistītajās izmeklēšanās oglekļa tērauda cauruļu veidgabalus un oglekļa tērauda atlokus izskata atsevišķi, kā divus dažādus līdzīgos izstrādājumus. Jo īpaši Komisija savā pasākumā izskatīja tikai tērauda cauruļu veidgabalus (izņemot nerūsošā tērauda veidgabalus) ar ārējo diametru, kas nepārsniedz 609,6 mm. Līdz ar to attiecībā uz attiecīgajiem cauruļu veidgabaliem ASV izmeklēšanai un ASV pasākumiem ir daudz plašāka darbības joma nekā Kopienas pasākumam.
(539) Pamatojoties uz oficiālo informāciju ASV valdības tīmekļa vietnē, ASV bija piemērojusi piecus antidempinga pasākumus pret cauruļu veidgabaliem no Brazīlijas, Ķīnas, Japānas, Taivānas un Taizemes un vienu kompensācijas maksājuma pasākumu pret Turciju. Minēto maksājumu līmenis, ko atkārtoti piemēroja tikai 1999. gada decembrī pēc pārbaudes sakarā ar pasākumu termiņa beigām, vienam Ķīnas uzņēmumam sasniedza 154,72 %.
(540) Komisija atzīmē, ka no 1999. gada līdz 2001. gadam oglekļa tērauda cauruļu veidgabalu, kuru diametrs nepārsniedz 609,6 mm, imports Kopienā palielinājās par 4159 tonnām (43,8 %). Šis pēkšņais pieaugums, šķiet, lielā mērā radās Ķīnas, Taizemes un Japānas importa dēļ, par ko ASV veica izmeklēšanu un uz ko pašlaik attiecas ASV antidempinga pasākumi.
(541) Komisija analizēja cauruļu veidgabalu importa attīstību uz ASV no tām valstīm, uz kurām attiecas antidempinga un kompensācijas pasākumi. No 1999. gada līdz 2001. gadam, kad imports Kopienā no minētajiem avotiem palielinājās, preču imports, kas klasificētas vienā HSC kodā ar cauruļu veidgabaliem, uz ASV samazinājās par 3419 tonnām (24,2 %).
(542) Komisija uzskata, ka pastāv atbilstība laikā starp ASV paziņojumu par aizsardzības izmeklēšanu attiecībā uz tērauda izstrādājumiem (par kuras plānošanu ASV tirgū varēja nojaust jau 2001. gada janvārī pēc vairākiem avīžrakstiem, kuros bija spekulācijas gan par nenovēršamiem ASV tirgus, gan Kopienas tirgus traucējumiem) un cauruļu veidgabalu importa pieaugumu Kopienas tirgū.
(543) Tādu palielinātu un plašu tirdzniecības aizsardzības instrumentu izmantojumu, no kuriem vairāki izrādījās nesavietojami ar PTO prasībām, nevarēja paredzēt Urugvajas raunda noslēgumā, un tas veido neparedzētus apstākļus saskaņā ar Aizsardzības nolīgumu.
6.4. Kopienas ražotāju definīcija.
6.4.1. Kopējā Kopienas ražošana.
(544) Kopienas kopējā cauruļu veidgabalu ražošana ir apmēram 80 000 tonnu gadā. Trīs Kopienas tērauda uzņēmumi, kas pilnībā sadarbojās ar izmeklēšanu, ir šādi:
- Virgilio CENA ... Figli S.P.A., Itālija,
- Interfit, Francija,
- Erne Fittings, Austrija.
(545) Minētie uzņēmumi visi ir Kopienas Sadurmetināšanas veidgabalu rūpniecības aizsardzības komitejas biedri. Tie pārstāv apmēram 60 % no kopējās attiecīgā izstrādājuma ražošanas Kopienā. Viņi pārstāv lielāko daļu Kopienas kopējās ražošanas Regulas (EK) Nr. 3285/94 5. panta 3. punkta c) apakšpunkta un Regulas (EK) Nr. 519/94 15. panta 1. punkta nozīmē. Tos šīs procedūras nolūkā attiecīgi uzskata par Kopienas ražotājiem.
6.5. Nopietns kaitējums.
6.5.1. Ievads.
(546) Lai noteiktu, vai ir nopietns kaitējums vai kaitējuma drauds līdzīgā izstrādājuma ražotājiem Kopienā, Komisija izvērtēja visus būtiskos objektīvos un skaitliski nosakāmos faktorus, kam ir ietekme uz Kopienas ražotāju stāvokli. Konkrēti Komisija attiecībā uz attiecīgo izstrādājumu novērtēja importa, patēriņa, ražošanas, produktivitātes, jaudas, jaudas izmantošanas, pārdošanas apjomu, tirgus daļas, cenu, rentabilitātes un nodarbinātības attīstības gaitu no 1997. gada līdz 2000. gadam. Attiecīgie ekonomiskie dati ir sniegti šā izstrādājuma analīzes beigās.
6.5.2. Visas darbības analīze attiecībā uz attiecīgo izstrādājumu.
6.5.2.1. Ražošanas jauda un tās izmantošana.
1997 1998 1999 2000 2001
Kopējā lēstā ražošanas jauda (t) 170 000 170 000 169 983 165 000 149 607
Jaudas izmantošana (t) 51,0 % 50,0 % 47,0 % 48,3 % 53,0 %
(547) Kopējā lēstā ražošanas jauda no 1998. gada līdz 2001. gadam samazinājās par 20 400 tonnu. Kopienas jaudas samazinājums laika posma beigās ir tieši saistīts ar 3 Kopienas ražotņu slēgšanu 2001. gadā.
(548) Kopienas ražotņu slēgšanas dēļ jaudas izmantošanas koeficients palielinājās no 48,3 % 2000. gadā līdz 53 % 2001. gadā. Ja minētā slēgšana nebūtu notikusi, tad jaudas izmantošanas koeficients 2001. gadam būtu 48 %.
6.5.2.2. Kopējā ražošana un iekšējā izmantošana.
1997 1998 1999 2000 2001
Kopējā ražošana (tonnās) 86 619 84 932 79 892 79 729 79 292
(549) Kopējā Kopienas ražošana izmeklēšanas laika posmā samazinājās par 7300 tonnām, no 86 600 tonnām 1997. gadā līdz 79 300 tonnām 2001. gadā. Tas raksturo samazinājumu par 8,4 % un atspoguļo pārdošanas apjomu zaudējumu Kopienas tirgū.
(550) Jāatzīmē, ka attiecībā uz daudziem tērauda izstrādājumiem jānovelk skaidra šķirtne starp produkciju iekšējai izmantošanai un apjomiem, kas paredzēti pārdošanai brīvajā tirgū. Attiecībā uz cauruļu veidgabaliem izmeklēšana uzrādīja, ka ražošana iekšējai izmantošanai nepastāv un nav būtiska kaitējuma analīzei. Tādējādi pārdošanai paredzētās produkcijas kopums tieši konkurēja ar importu.
6.5.2.3. Nodarbinātība un produktivitāte.
1997 1998 1999 2000 2001
Nodarbinātība (laika posma beigās) 834 824 791 808 800
Produktivitāte (tonnās uz nodarbināto) 104 103 101 99 99
(551) Kopienas ražotāju nodarbināto skaits un produktivitāte kopš 1999. gada bija vairāk vai mazāk stabila.
6.5.2.4. Naudas plūsma.
1997 1998 1999 2000 2001
Naudas plūsma (indekss) 100 47 54 23 40
(552) Naudas plūsmu var izskatīt tikai to uzņēmumu līmenī, kas sadarbojas un kas ražoja attiecīgo izstrādājumu, nevis tikai attiecībā uz pašu attiecīgo izstrādājumu. Tāpēc šo rādītāju uzskatīja par mazāk nozīmīgu salīdzinājumā ar pārējiem iepriekš minētajiem rādītājiem. Tomēr negatīvais stāvoklis ir acīm redzams salīdzinājumā starp 1999. un 2001. gadu un starp 2000. un 2001. gadu.
6.5.2.5. Peļņa no ieguldītā kapitāla (PNIK).
1997 1998 1999 2000 2001
PNIK 36 % 24 % 8 % 4 % 16 %
(553) Peļņu no ieguldītā kapitāla var izskatīt tikai to uzņēmumu līmenī, kas sadarbojas un kas ražoja attiecīgo izstrādājumu, nevis tikai attiecībā uz pašu attiecīgo izstrādājumu. Tāpēc šo rādītāju uzskatīja par mazāk nozīmīgu salīdzinājumā ar pārējiem iepriekš minētajiem rādītājiem. Tomēr negatīvais stāvoklis ir acīm redzams salīdzinājumā starp 1997. gadu un 2001. gadu.
6.5.2.6. Patēriņš.
1997 1998 1999 2000 2001
Patēriņš (tonnās) 70 077 70 096 64 804 61 658 63 077
(554) Cauruļu veidgabalu patēriņu Kopienā noteica, ņemot vērā Kopienas ražotāju kopējos pārdošanas apjomus un kopējo attiecīgā izstrādājuma importu Kopienā saskaņā ar Eiropas Kopienu Statistikas biroja datiem.
(555) No 1997. gada līdz 2000. gadam patēriņš Kopienā samazinājās par 12 %, no 70 100 tonnām līdz 61 700 tonnām. 2001. gadā patēriņa līmenis palielinājās par 2,3 % salīdzinājumā ar 2000. gadu, bet tas joprojām bija 10 % zem 1997. gada līmeņa. Patēriņa kritumu no 1997. gada līdz 2001. gadam izskata, ievērojot citus faktorus, lai noteiktu, vai tas ir veicinājis Kopienas ražošanas nozarei nodarīto nopietno kaitējumu.
6.5.3. Pārdošanas apjoms.
1997 1998 1999 2000 2001
Pārdošanas apjoms Kopienā (t) 60 167 60 576 55 617 51 531 49 431
(556) Pārdošanas apjoms Kopienā no 1997. gada līdz 2001. gadam samazinājās par 10 800 tonnām, no 60 200 tonnām līdz 49 400 tonnām. Tas daļēji atspoguļo Kopienas patēriņa lejupejošo tendenci, tomēr galvenokārt tas atspoguļo aizvien pieaugošo lielāku importa apjomu ietekmi šajā tirgū.
6.5.4. Tirgus daļa.
1997 1998 1999 2000 2001
Tirgus daļa 85,9 % 86,4 % 85,4 % 83,6 % 78,4 %
(557) Kopienas ražotāju tirgus daļa Kopienas tirgū no 1998. gada un vēlāk samazinājās, un radikālākais samazinājums, no 83,6 % līdz 78,4 % (jeb zaudējums par 5,2 procentu punktiem), notika izmeklēšanas laika posma pēdējos gados, no 2000. gada līdz 2001. gadam. Jāatgādina, ka tajā pašā laika posmā importa tirgus daļa palielinājās no 16,4 % līdz 21,6 %.
6.5.5. Krājumi.
1997 1998 1999 2000 2001
Noslēguma krājumi (t) 10 070 10 525 11 309 11 679 12 508
(558) Kamēr līdz pat 1999. gadam krājumi palika robežās no 700 līdz 800 tonnām, 2000. gadā bija novērojama krājumu samazināšanās, kam 2001. gadā sekoja straujš pieaugums. Krājumu līmenis 2001. gadā ir par 25 % virs 1997. gada līmeņa. Krājumu līmeņa pieaugums jāskata arī, ņemot vērā ražošanas un pārdošanas apjomu līmeņa samazināšanos.
6.5.6. Līdzīgā izstrādājuma cena un cenu samazinājums.
1997 1998 1999 2000 2001
Kopienas pārdošanas apjomu vienības cena 1 585 1 561 1 493 1 453 1 405
2001. gada 1. ceturksnis 2001. gada 2. ceturksnis 2001. gada 3. ceturksnis 2001. gada 4. ceturksnis 2002. gada 1. ceturksnis
Vienības cenas (eiro/par tonnu) 1 420 1 409 1 401 1 390 1 378
(559) Kopienas ražotāji no 1997. gada līdz 2001. gadam samazināja vidējās cenas no 1585 EUR/par tonnu līdz 1405 EUR/par tonnu. Tajā pašā laikā vidējās importa cenas bija samazinājušās no 1247 EUR/par tonnu 1997. gadā līdz 1005 EUR/par tonnu 2001. gadā. Šī tendence turpmāk apstiprinās, jo ceturkšņa cenas par Kopienas izstrādājumu, salīdzinot 2001. gada 1. ceturksni un 2002. gada 1. ceturksni, uzrāda kritumu no 1420 EUR/par tonnu līdz 1378 EUR/par tonnu.
(560) Lai noteiktu cenu samazinājuma līmeni, izskatīja cenu informāciju par salīdzināmiem laika posmiem vienā un tajā pašā tirdzniecības līmenī un par apjomiem, kas pārdoti līdzīgiem klientiem. Ņemot vērā to cenu salīdzinājumu, ko rēķinos iekļāvuši Kopienas ražotāji un ražotāji eksportētāji uz Kopienu, secina, ka cenu samazinājums salīdzinājumā ar vietējām cenām 2001. gadā ir vidēji 14,8 %.
(561) Komisija atzīmē, ka visā izmeklēšanas laika posmā importa cenas bija acīm redzami mazākas par Kopienas izstrādājumu cenām. Diagrammā ir atspoguļots, ka no 1997. gada līdz 1998. gadam importu pārdeva par aizvien zemākām cenām. Tas savukārt piespieda Kopienas ražotājus paralēli samazināt cenas, kas izraisīja strauju rentabilitātes samazinājumu un zaudējumus, kas radās Kopienas ražotājiem.
PIRCE COMPARISON Cenu salīdzinājums
EUR/tonne (EUR/par tonnu)
Domestic product Vietējais izstrādājums
Relevant imports Attiecīgais imports
Rentabilitāte
1997 1998 1999 2000 2001
Tīrā peļņa/zaudējumi par Kopienas pārdošanas apjomiem 4,4 % 4,3 % 2,0 % 1,9 % - 1,0 %
2001. gada 1. ceturksnis 2001. Gada 2. Ceturksnis 2001. gada 3. ceturksnis 2001. gada 4. ceturksnis 2002. gada 1. ceturksnis
Tīrā peļņa/zaudējumi par Kopienas pārdošanas apjomiem 0,9 % - 0,6 % - 1,8 % - 2,5 % - 3,0 %
(562) Kopienas ražotāju pārdošanas apjomu rentabilitāte Kopienā samazinājās no 4,4 % 1997. gadā līdz -1,0 % 2001. gadā, atspoguļojot pārdošanas apjomus, kas aizvien samazinās, un krītošās cenas, par kurām minētos apjomus pārdeva. Jāatzīmē, ka, ņemot vērā ceturkšņa rentabilitātes datus par 2001. un 2002. gadu, ir skaidra norāde, ka rentabilitātes negatīvā tendence attiecībā uz Kopienas ražotājiem turpinās.
(563) Mērķa cenu samazinājums atspoguļo pakāpi, kurā importētā ražojuma cena ir mazāka par to cenu līmeni, ko Kopienas ražotāji sagaidāmi varētu sasniegt situācijā, kad nav nodarīts kaitējums. Mērķa cenu samazinājumu aprēķināja, ņemot vērā vidējo svērto, zaudējumus neradošo cenu par tonnu Kopienas izstrādājuma. Minēto cenu aprēķināja, izmantojot Kopienas izstrādājuma attiecīgās ražošanas izmaksas, kam pieskaitīja peļņas normu 8 %. Šo peļņas normu uzskatīja par saprātīgu, jo tā attiecas uz Kopienas ražotāju peļņu normālā tirdzniecības situācijā, ko nav ietekmējis pēkšņs, straujš importa pieaugums. Tādu zaudējumus neradošu cenu salīdzināja ar vidējo svērto cenu par importētā izstrādājuma tonnu 2001. gadā. Starpību starp abām minētajām cenām izteica kā procentuālo daļu no importētā izstrādājuma CIF/Kopienas robežcenas un rezultātā ieguva mērķa cenu samazinājumu 23,7 %.
6.5.7. Secinājums.
(564) Dati rāda, ka kopumā ražošanas jaudas, jaudas izmantošanas, ražošanas, nodarbinātības un produktivitātes attīstība bija negatīva un negatīvus faktorus var novērot arī attiecībā uz naudas plūsmu un PNIK.
(565) Kopumā dati par brīvo tirgu norāda uz pārdošanas apjomu, tirgus daļas, cenu un rentabilitātes negatīvu attīstību, ar ko vienlaikus notiek patēriņa samazināšanās un krājumu pieaugums.
(566) Jo īpaši Komisija atzīmē, ka, kamēr 2001. gadā imports sasniedza augstāko līmeni piecu gadu laika posmā (13 600 tonnu), Kopienas ražotāju pārdošanas apjomi Kopienas tirgū sasniedza zemāko līmeni piecu gadu laika posmā (49 400 tonnu), un rentabilitāte strauji kritās. Vienlaikus ar to notika brīvajā tirgū pārdotās produkcijas kritums, kā arī patēriņa un cenu samazināšanās. Tādos apstākļos varēja sagaidīt, ka imports samazināsies, bet tas turpināja pieaugt otro gadu pēc kārtas.
(567) Šīs faktoru kombinācijas ietekme uz Kopienas ražotājiem ir atspoguļota ekonomiskajos rādītājos. Kopienas ražotāji zaudēja tirgus daļu, kas sasniedza piecu gadu zemāko līmeni 2001. gadā. Nodarbinātība arī samazinājās, un sagaidāms, ka 2002. gadā tā turpinās kristies. Ražošanas, Kopienas pārdošanas apjomu un cenu krituma kopējā ietekme bija tāda, ka samazinājās Kopienas ražotāju rentabilitāte un viņiem radās zaudējumi 2001. gadā. Pilnu radītā kaitējuma apjomu varbūt vislabāk atspoguļo nepārtrauktā rentabilitātes pasliktināšanās visu 2001. gadu un vēl 2002. gada 1. ceturksnī.
(568) Ņemot vērā visus minētos faktorus, Komisija secina, ka Kopienas ražotājiem ir nodarīts nopietns kaitējums.
6.6. Cēloņsakarība.
(569) Lai izskatītu cēloņsakarības pastāvēšanu starp importa pieaugumu un nopietno kaitējumu un lai nodrošinātu, ka citu faktoru radītu kaitējumu neattiecina uz importa pieaugumu, Komisija rīkojās šādi:
- to faktoru zaudējumus radošās sekas, kurus uzskata par kaitējuma radītājiem, nodalīja citu no citas,
- minētās zaudējumus radošās sekas attiecināja uz faktoriem, kuri tās rada, un
- pēc tam, kad kaitējums tika attiecināts uz visiem cēloņu faktoriem, kādi bija, Komisija noteica, vai importa palielinājums ir patiess un nozīmīgs nopietna kaitējuma cēlonis.
6.6.1. Importa apjoma pieauguma ietekme.
(570) Cauruļu veidgabalu tirgus ir pārredzams attiecībā uz piegādes avotiem, klientiem un cenām. Tāpēc attiecīgais izstrādājums un līdzīgais izstrādājums konkurē galvenokārt cenas ziņā.
(571) Laika posmā no 1999. gada līdz 2001. gadam importa tirgus daļa pieauga no 14,6 % līdz 21,6 % no tirgus, kamēr Kopienas ražotāju tirgus daļa samazinājās no 85,4 % līdz 78,4 %. Tajā pašā laika posmā imports palielinājās no 11,9 % līdz 17,2 % no produkcijas, kas pārdota brīvajā tirgū. Tādējādi imports palielinājās arī attiecībā uz produkciju uz Kopienas ražotāju rēķina.
(572) Kas attiecas uz cenām, no 2000. gada līdz 2001. gadam importēto izstrādājumu vidējā vienības cena Kopienas tirgū samazinājās no 1042 līdz 1005 EUR/par tonnu. Kopienas izstrādājuma vidējā vienības cena samazinājās no 1453 līdz 1405 EUR/par tonnu. Tādā pārredzamā tirgū cenu samazinājumam bija noteicoša ietekme. Tikai līdzīga ražojuma vidējās vienības cenas krituma ietekme uz Kopienas ražotāju pārdošanas ieņēmumiem Kopienā būtu 3,3 % samazinājums (EUR 2,47 miljoni) 2001. gadā. Ņemot vērā pārdošanas apjomu samazināšanos, kas notika vienlaikus, faktiskais ieņēmumu kritums no pārdošanas Kopienā bija 5,42 miljoni EUR. Fiksētās izmaksas raksturo materiālu proporciju kopējās izmaksās. Tāpēc samazinājums pārdošanas ieņēmumos radīja neproporcionāli augstāku peļņas kritumu un 2001. gadā Kopienas ražotājiem radās zaudējumi -1,0 % apmērā.
(573) Minēto iemeslu dēļ uzskata, ka ir atbilstība starp lētā importa pieaugumu un nopietno kaitējumu, kas nodarīts Kopienas ražotājiem, un ka importa pieaugumam bija zaudējumus radoša ietekme, jo īpaši cenu spiediena izteiksmē un to apjomu samazinājuma izteiksmē, ko Kopienas ražotāji pārdevuši Kopienas tirgū.
6.6.2. Patēriņa pārmaiņu ietekme.
(574) Komisija izskatīja arī patēriņa samazināšanās ietekmi, kas radīja zaudējumus laika posmā no 2000. gada līdz 2001. gadam. Minētais kritums jāskata vispārējās tendences kontekstā piecu gadu laika posmā, uz ko attiecas izmeklēšana. Patēriņš samazinājās no 70 100 tonnām 1997. gadā līdz 61 100 tonnām 2000. gadā, bet tad pieauga par 1400 tonnām līdz 63 100 tonnām 2001. gadā.
(575) Šajā konkrētajā gadījumā Komisija uzskata, ka šķietamais patēriņa pieaugums 2001. gadā lielā mērā radies importa lielā pieauguma dēļ tajā gadā. Šā iemesla dēļ precīzāku ainu var iegūt, analizējot patēriņa attīstības gaitas pārmaiņas. Lai arī patēriņš palielinājās no 2000. gada līdz 2001. gadam, kopumā piecu gadu laika posmā patēriņš samazinājās par 7000 tonnu jeb 10,0 %. Tas raksturo vidēju samazinājuma koeficientu 2,0 % gadā.
(576) Izskatot šo jautājumu, šajā konkrētajā gadījumā jāņem vērā visu tirgus dalībnieku reakcija uz patēriņa samazināšanās tendenci. Šajā sakarā konstatēja, ka, kamēr Kopienas ražotāji bija spiesti par apmēram 2100 tonnām samazināt pārdošanas apjomus Kopienā 2001. gadā salīdzinājumā ar 2000. gadu, importa tendence bija gluži pretēja - tas strauji palielinājās. Nenoteica ekonomisku pamatojumu, kas varētu izskaidrot straujo importa pieaugumu. Piemēram, neviens eksportētājs neapgalvoja, ka tas noticis zemāku ražošanas izmaksu dēļ.
(577) Attiecībā uz cenu ietekmi, patēriņa kritums tikai 2,0 % gadā nevarētu ievērojami ietekmēt cenu, ja ražošanu ātri pielāgo tirgus vajadzībām. Šajā sakarā šķiet, ka Kopienas ražotāji reaģējuši, samazinot gan ražošanu, gan pārdošanas apjomus vienlaikus ar patēriņa kritumu.
(578) Līdzīgi, samazinot cenu spiedienu, būtu iespējams kontrolēt zaudējumus radošu ietekmi, kas rodas zemo cenu dēļ. Svarīgākais faktors šeit ir peļņa, kur jebkurš kritums būtu novests līdz minimumam, ja cenas nebūtu būtiski kritušās. Tāpēc ir saprātīgi secināt, ka, ja nebūtu lētā importa straujā pieauguma, patēriņa samazināšanās nebūtu izraisījusi ievērojamu peļņas kritumu.
(579) Tomēr, pat ja visi tirgus dalībnieki būtu rīkojušies atbildīgi un koriģējuši ražošanu, Kopienas ražotāji būtu pārdevuši mazāk produkcijas. Patēriņš 2001. gadā bija zemāks par 1999. gada līmeni. 2000. gadā patēriņš samazinājās par 3100 tonnām, bet 2001. gadā palielinājās tikai par 1400 tonnām. Kopienas ražotāju pārdošanas apjomi tomēr 2000. gadā salīdzinājumā ar 1999. gadu samazinājās par 3800 tonnām un tad vēl par 2100 tonnām 2001. gadā. Vienlaikus imports 2000. gadā palielinājās attiecīgi par 600 tonnām un 3500 tonnām. Tāpēc patēriņa kritums no 1999. gada līdz 2001. gadam neietekmēja importu, kas turpināja pieaugt. Šajā divu gadu laika posmā Kopienas ražotāju pārdošanas apjomi samazinājās par 5900 tonnām. Patēriņa negatīvās attīstības tendences izteiksmē Kopienas ražotāju pārdošanas apjoma kritumam būtu bijis jābūt apmēram 700 tonnu gadā.
(580) Tomēr minēto iemeslu dēļ secina, ka ir nozīmīga, bet ne būtiska saikne starp patēriņa kritumu un novēroto zaudējumus radošu ietekmi.
6.6.3. Eksporta darbības rezultātu ietekme.
(581) Komisija izskatīja arī eksporta apjomu samazināšanās ietekmi.
1997 1998 1999 2000 2001
Eksports (tonnās) 27 133 24 624 24 583 28 369 30 069
(582) No 1997. gada līdz 1999. gadam Kopienas cauruļu veidgabalu ražotāju eksporta apjoms samazinājās no 27 100 tonnām līdz 24 600 tonnām. No 1999. gada līdz 2001. gadam eksports palielinājās par 5500 tonnām. Piecu gadu laika posmā eksports palielinājās par aptuveni 3000 tonnu. Tāpēc nesenākajā laika posmā no 1999. gada līdz 2001. gadam tas neveicināja zaudējumus radošu ietekmi. Šajā sakarā, tā kā kaitējums, kas radās eksporta krituma dēļ, radās galvenokārt piecu gadu laika posma sākuma daļā, tas jāskata mazāk nozīmīgā gaismā, nekā ja tas būtu noticis piecu gadu laika posma beigu daļā.
(583) Minēto iemeslu dēļ secina, ka ir zināma saikne starp eksporta kritumu un novēroto zaudējumus radošu ietekmi, vismaz piecu gadu laika posma sākuma daļā.
6.6.4. Jaudas pārpalikuma ietekme.
(584) Komisija turpmāk izskatīja, vai zaudējumus radoša ietekme ir varējusi rasties Kopienas ražotāju jaudas pārpalikuma dēļ. No 1997. gada līdz 2001. gadam Kopienas ražošanas nozare samazināja kopējo lēsto teorētisko ražošanas jaudu no 170 000 tonnu līdz 150 000 tonnu, kamēr nozares jaudas izmantošana svārstījās ap 50 % atzīmi. Vispirms jāatzīmē, ka cauruļu veidgabali ir gatavs izstrādājums, kas ietver plašu dažādu veidu spektru. Tāpēc jaudas 50 % izmantošanu šim izstrādājumu veidam neuzskata par īpaši zemu. Uz jaudas samazinājuma un relatīvi stabilas jaudas izmantošanas fona uzskata, ka jebkura zaudējumus radoša ietekme ir neliela.
6.6.5. Pārstrukturēšanas ietekme.
(585) Vēl Komisija izskatīja zaudējumus radošu ietekmi, ko attiecināja uz Kopienas ražotāju nesenajos gados veiktās pārstrukturēšanas izmaksām. Šajā sakarā jāatzīmē, ka pārstrukturēšana parasti nozīmē īstermiņa izmaksas, tādas kā atlaišanas maksājumi, iepirkuma izmaksas utt., ko kompensē vidēja termiņa efektivitātes peļņa. Ņemot vērā nepārtraukto racionalizācijas procesu, tas nozīmētu, ka nepārtrauktās īstermiņa izmaksas, kaut arī bija nelielas, tomēr ietekmēja izmaksu struktūru.
6.6.6. Zaudējumus radošas ietekmes attiecināšana.
(586) Nopietnais kaitējums, kas nodarīts Kopienas ražotājiem, izpaudās galvenokārt kā samazināti pārdošanas apjomi, zaudēta tirgus daļa un aizvien lielāki finansiāli zaudējumi. Komisija identificēja četrus faktorus papildus importa pieaugumam, kas veicinājuši kaitējumu: patēriņa samazinājums, eksporta kritums, pārmērīga jauda un nepārtraukts racionalizācijas process.
(587) Patēriņš samazinājās par aptuveni 2,0 % gadā, kaut arī 2001. gadā kritums bija izteiktāks nekā 2000. gadā. Tomēr importa attīstības gaita nepavisam neatbilda šim patēriņa modelim, un Komisija uzskata, ka nelielajam patēriņa kritumam nebija nozīmīgas ietekmes ne uz apjomu, ne cenām.
(588) No 1997. gada līdz 1999. gadam samazinājās arī eksporta pārdošanas apjomi. Tomēr, tā kā minētais kritums notika attiecīgā laika posma sākumā, un visā piecu gadu laika posmā kopumā eksporta pārdošanas apjomi faktiski pieauga, Komisija uzskata, ka eksporta pārdošanas darbības rezultāti būtiski neietekmēja ne apjomu, ne cenas.
(589) Jauda no 1997. gada līdz 2001. gadam samazinājās, kamēr tajā pašā laikā jaudas izmantošana Kopienas ražošanas nozarē palika aptuveni 50 % līmenī. Ņemot vērā to, ka jaudas izmantošanas koeficients būtiski nemainījās un bija augstākajā punktā laika posma beigās (53 %) un ka bija centieni samazināt jaudu, Komisija uzskata, ka jaudas izmantošana būtiski neietekmēja ne apjomus, ne cenas.
(590) Attiecībā uz nepārtraukto racionalizācijas procesu, Komisija tāpat uzskata, ka tā ietekme uz Kopienas ražotāju izmaksu struktūru nav nozīmīga, jo īpaši salīdzinot ar lētā importa cenu ietekmi.
(591) Komisija atzīmēja, ka samazinājums Kopienas ražotāju pārdošanas apjomos, pārdošanas cenās un rentabilitātē radās galvenokārt importa pieauguma dēļ, kas ne tikai palielinājās daudz ātrāk par patēriņa pieaugumu 2001. gadā, bet turpināja pieaugt arī patēriņa samazināšanās laikā 2000. gadā.
6.6.7. Secinājums.
(592) Secina, ka pēc tam, kad citu zināmo faktoru zaudējumus radošās sekas ir pārbaudītas, nodalītas un nošķirtas cita no citas un no importa pieauguma zaudējumus radošām sekām un kad ir nodrošināts, ka uz importu neattiecina tādu citu faktoru radīto kaitējumu, var uzskatīt, ka ir patiesa un būtiska saikne starp importa pieaugumu un Kopienas ražotājiem nodarīto nopietno kaitējumu.
6.7. Turpmākie notikumi.
(593) Komisija turklāt izanalizēja vairākus faktorus, kas pamato secinājumu, ka ir sagaidāms, ka Kopienas ražotājiem radītais būtiskais kaitējums būtiski palielināsies, ja imports turpināsies pašreizējā līmenī vai pieaugs.
6.7.1. ASV tērauda aizsardzības pasākumi.
(594) Jāatgādina, ka 2002. gada 5. martā ASV piemēroja aizsardzības pasākumus pret dažiem tērauda izstrādājumiem, tostarp cauruļu veidgabaliem. Minētie pasākumi stājās spēkā 2002. gada 20. martā un sastāv no ASV ievedmuitas palielinājuma 13 % procentuālā nodokļa apmērā pirmajā gadā, 10 % apmērā otrajā gadā un 7 % apmērā trešajā gadā. Šie pasākumi neattiecas uz Kanādu, Izraēlu, Jordāniju un Meksiku, kā arī uz vairākām valstīm, kas noteiktas kā jaunattīstības valstis.
6.7.2. Tirdzniecības novirze, kas rodas ASV tērauda aizsardzības pasākumu dēļ.
(595) Komisija izskatīja ASV pasākumu iespējamo ietekmi, analizējot stāvokli lielākajās eksportētājvalstīs uz ASV.
(596) 2001. gadā ASV importēja 48 180 tonnas preču, kas klasificētas ar tiem pašiem HSC kodiem kā cauruļu veidgabali. Galvenās eksportētājas uz ASV bija Meksika (18 %/8591 tonna), Taizeme (18 %/8442 tonnas), Itālija (13 %/6426 tonnas), Dienvidkoreja (12 %/5631 tonna), Malaizija (10 %/4599 tonnas) un Francija (8 %/3609 tonnas).
(597) 2001. gadā kopējais minēto preču eksports uz ASV no valstīm, uz ko attiecas ASV aizsardzības pasākumi (izņemot ražotājus Kopienā un tajās valstīs, uz ko neattiecas ASV aizsardzības pasākumi tiktāl, cik runa ir par attiecīgo izstrādājumu), bija apmēram 21 000 tonnu. ASV pasākumi neattiecas uz dažiem atsevišķu ražotāju izstrādājumiem, bet minētos daudzumus neuzskata par būtiskiem karsti velmēto ruļļu gadījumā.
(598) Tad Komisija izskatīja iespēju, kad palielinātos eksporta apjomi uz Kopienu ierobežotās piekļuves dēļ ASV tirgum, kas notiktu ASV pieņemto aizsardzības pasākumu dēļ. Komisija izskatīja ražotāju eksportētāju, kas sadarbojas, jaudas stāvokli. Konstatēja, ka viņu jauda laika posmā no 1997. gada līdz 2001. gadam palika stabila. Tomēr jaudas izmantošanas koeficients, kas 1997. gadā pārsniedza 100 %, 2001. gadā bija tikai 67 %. Ņemot vērā ASV tirgus slēgšanu vairākiem tradicionāliem piegādātājiem un pieņemot, ka citi faktori nemainās, sagaidāms, ka minēto piegādātāju vidējais jaudas izmantošanas koeficients 2002. gadā turpinās kristies, ja vien viņi neatradīs jaunus tirgus.
(599) Neviens no ražotājiem eksportētājiem, kas sadarbojas, nepauda ne nodomu samazināt jaudu tuvākajā nākotnē, ne nodomu samazināt ražošanu ASV pasākumu dēļ.
(600) Vairākums eksportētāju izteica nodomu kompensēt iespējamo eksporta kritumu uz ASV, palielinot pārdošanas apjomus savu valstu vietējā tirgū, tomēr šis apgalvojums tika izteikts patēriņa statiska stāvokļa dēļ vai krituma kontekstā minētajos tirgos. Šajā sakarā, maz ticams, ka minētie ražotāji var ievērojami palielināt pārdošanas apjomus savā vietējā tirgū. Tāpat nav ticams, ka viņi var palielināt pārdošanas apjomus citos tirgos, jo ražotāji vairākumā no minētajiem tirgiem jau cieš svarīgu ASV tirgus slēgšanas seku dēļ, un nav arī nekādu norāžu, ka minētajos tirgos īsākā vai vidējā termiņā būs ievērojams papildu patēriņš, kas ļautu palielināt importu.
(601) Tāpēc izstrādājumu apjoms, ko galīgo pasākumu neesamības gadījumā ASV pasākumu dēļ potenciāli var novirzīt uz Kopienu, sasniedz 21 000 tonnu. Ir vairāki iemesli, kāpēc šo potenciālu var pilnībā nerealizēt, piemēram, pašreizējais augstais cenu līmenis vietējā tirgū ASV, kura dēļ importa līmenis var būt augstāks nekā gaidītais (kaut arī pastāv 30 % nodoklis), kā arī tas, ka trešo valstu ražotāji var būt spējīgi daļēji kompensēt ASV tirgus zaudējumu, palielinot pārdošanas apjomus savos vietējos tirgos. Tas var izrādīties taisnība jo īpaši tām valstīm, kuras ir veikušas aizsardzības pasākumus kā pretdarbību ASV aizsardzības rīcībai. Turklāt ražotāji var zināmu laiku palielināt krājumus.
(602) Tomēr joprojām dominēs ievērojams potenciāls eksporta pieaugumam uz Kopienu. Minētajam pieaugumam, kurš notika 2001. gadā, bija daudz iemeslu, kā jau identificēts nopietnā kaitējuma analīzē, un tie visi joprojām ir spēkā un var sagaidīt, ka to ietekmē imports turpinās pieaugt. Turklāt tagad ASV aizsardzības rīcībā ir jauns paņēmiens, kura dēļ paliek pāri ievērojams daudzums produkcijas, kuras ražotājiem katrā ziņā jāatrod tai pircēji. Komisija vispirms pieņēma, ka 25 % līdz 50 % iepriekš aprēķinātā apjoma (21 000 tonnu) var novirzīt no ASV tirgus uz Kopienas tirgu. Tā dēļ Kopienā importētu aptuveni 5000 līdz 10 000 papildu tonnu. Imports tādēļ palielinātos par aptuveni 50 % salīdzinājumā ar jau tā ārkārtīgi augsto līmeni 2001. gadā. Tāpēc Komisija pieņēma, ka, ja nebūs galīgo pasākumu, minimālā tirdzniecības novirze nebūs mazāka par Kopienas importa pieaugumu no 2000. gada līdz 2001. gadam, tas ir, aptuveni 3500 tonnas. Visai iespējams, ka tā būs lielāka, bet uzskata par saprātīgu pamatot analīzi ar samērīgām aplēsēm.
(603) Būtiski ir arī tas, ka 2001. gadā lielākie eksporta tirgi cauruļu veidgabaliem bija Malaizija (127 000 tonnu), ASV (48 000 tonnu), Kopiena (14 000 tonnu), Kanāda (12 000 tonnu) un Japāna (10 000 tonnu). Tas atspoguļo faktu, ka Kopienas tirgus bija un pēc nesenajiem pasākumiem paliek viens no atklātākajiem tirgiem pasaulē. Nesenais eiro novērtējums attiecībā uz ASV dolāru un citām lielajām valūtām pirmajos divos 2002. gada ceturkšņos īsā un vidējā termiņā palielina importa pievilcību salīdzinājumā ar Kopienas produkciju.
6.7.3. ASV pasākumu plānotā ietekme.
(604) Komisija novērtēja iespējamo ietekmi, kādu uz Kopienas ražotājiem atstātu galīgo pasākumu nepiemērošana un vēlākā tirdzniecības apjomu novirzīšana, kas rastos ASV antidempinga aizsardzības pasākumu dēļ, kā arī tādu pasākumu ietekmi uz Kopienas eksportu. Šajā sakarā Komisija konstatēja, ka, ja nebūs Kopienas aizsardzības pasākumu, attiecīgais imports nenovēršami un ievērojami palielināsies, kura dēļ Kopienas ražošanas nozares stāvoklis nopietni un būtiski pasliktināsies. Ņemot vērā Kopienas ražotāju ārkārtīgi trauslo stāvokli, jebkuram ievērojamam importa pieaugumam būtu ļoti nopietnas sekas. Sagaidāmais pieaugums aptuveni 3500 tonnu apmērā tūlīt izraisītu turpmāku ievērojamu Kopienas ražotāju pārdošanas apjomu samazinājumu, un tādi samazinātie pārdošanas apjomi ļoti ātri izraisītu nopietnas negatīvas sekas attiecībā uz citiem rādītājiem, kas identificē nozares stāvokli.
(605) Plānotais importa pieaugums un Kopienas eksporta kritums pasliktinātu Kopienas ražošanas nozares stāvokli attiecībā uz visiem faktoriem, kas jau izskatīti, nosakot nopietnā kaitējuma pastāvēšanu. Tas tūlīt izraisītu turpmāku krasu pārdošanas apjomu un cenu kritumu, tā dēļ negatīvi tiktu ietekmēta ražošana, palielinātos vienības izmaksas, palielinātos zaudējumi un līdz ar to, iespējams, tiktu slēgtas ražotnes un zaudētas darba vietas. Palielinātais spiediens uz cenām būtu jo īpaši liels, turklāt laikā, kad zaudējumus pašlaik lēš pārmērīgi lielā -3,0 % apmērā. Tiešām, vispārējo negatīvo ietekmi lielā mērā pastiprinātu tas, ka Kopienas ražotājiem jau tagad ir radies nopietns kaitējums pēdējos gados pieaugošā importa dēļ.
6.7.4. Secinājums.
(606) Pienācīgi ņemot vērā to, ka Kopienas ražotājiem jau tagad ir radies nopietns kaitējums, ir saprātīgi secināt, ka bez galīgajiem pasākumiem mazākais iespējamais importa pieaugums ievērojami pasliktinātu Kopienas ražotāju stāvokli.
18. izstrādājums
Cauruļu veidgabali (turpinājums)
KOPIENAS RAŽOTĀJU STĀVOKLIS
1997 1998 1999 2000 2001
Jauda (tonnās) 170 000 170 000 169 983 165 000 149 607
Jaudas izmantošanas koeficients (%) 51,0 % 50,0 % 47,0 % 48,3 % 53,0 %
Sākuma krājumi (tonnās) 9 955 10 070 10 525 11 309 11 679
Kopējā ražošana (tonnās) 86 619 84 932 79 892 79 729 79 292
Iepirkumi (tonnās) 796 724 792 541 1 037
Kopējie pārdošanas apjomi (tonnās) 87 300 85 200 79 900 79 900 79 500
Iekšējā izmantošana (tonnās) 0 0 0 0 0
Noslēguma krājumi (tonnās) 10 070 10 525 11 309 11 679 12 508
Pārdošanas apjomi ārpus ES (tonnās) 27 133 24 624 24 583 28 369 30 069
Pārdošanas apjomi ES (tonnās) 60 167 60 576 55 317 51 531 49 431
ES pārdošanas apjomu vienības cenas (EUR/par tonnu) 1 585 1 561 1 493 1 453 1 405
Tīrā peļņa/zaudējumi par ES pārdošanas apjomiem (%) 4,4 % 4,3 % 2,0 % 1,9 % - 1,0 %
Tirgus daļa (%) 85,9 % 86,4 % 85,4 % 83,6 % 78,4 %
Nodarbinātība (laika posma beigās) 834 824 791 808 800
Produktivitāte (tonnās uz nodarbināto) 104 103 101 99 99
ES PĀRDEVUMU APJOMS, VIENĪBAS CENAS UN RENTABILITĀTE, PA CETURKŠŅIEM
2001. gada 1. ceturksnis 2001. Gada 2. ceturksnis 2001. gada 3. ceturksnis 2001. gada 4. ceturksnis 2002. gada 1. ceturksnis
Apjoms (tonnās) 19 259 18 805 18 064 17 887 16 086
Vienības cenas (EUR/par tonnu) 1 420 1 409 1 401 1 390 1 378
Rentabilitāte (%) 0,9 % - 0,6 % - 1,8 % - 2,5 % - 3,0 %
Cenu samazinājums 2001. Gadā = 14,8 %
Mērķa cenas samazinājums 2001. gadā = 23,7 %
Iepriekš norādītie dati par Kopienas ražotāju stāvokli ir pārbaudīti ar pārbaudēm izlases kārtā un izmeklēšanām klātienē par uzņēmumiem, kuri pārstāv šādu procentuālo daļu no Kopienas kopējās ražošanas: 60,9 %
7. 19. IZSTRĀDĀJUMS: ATLOKI.
7.1. Attiecīgais izstrādājums un līdzīgs vai tieši konkurējošs izstrādājums.
7.1.1. Attiecīgais izstrādājums.
(607) Attiecīgais izstrādājums ir dzelzs un tērauda atloki (kas nav lieti), (še turpmāk "atloki"). Attiecīgo izstrādājumu pašlaik klasificē ar KN kodu 7307 91 00.
(608) Atloki ir metāla daļas, kas dod iespēju savienot un atvienot cauruļvadu sistēmas elementus un ko parasti izgatavo, kaļot oglekļa tērauda stieņus vai apaļstieņus un vēlāk tos apstrādājot mehāniski.
(609) Konstatēja, ka visiem atlokiem ir identiskas vai līdzīgas fizikālās un tehniskās īpašības, izmantojumi un piemērojumi. Attiecīgi visi atloku veidi veido vienu izstrādājumu, kas atbilst attiecīgajam KN kodam, kas minēts iepriekš.
7.1.2. Līdzīgi vai tieši konkurējoši izstrādājumi.
(610) Komisija pārbaudīja, vai Kopienas ražotāju ražotie izstrādājumi (še turpmāk "līdzīgie izstrādājumi") ir līdzīgi importētajiem attiecīgajiem izstrādājumiem. Izmeklēšanas gaitā Komisija saņēma iesniegumus no dažiem lielākajiem attiecīgā izstrādājuma eksportētājiem un importētājiem, kuri apgalvoja, ka dažus attiecīgā izstrādājuma veidus, ko importēja Kopienā, Kopienas ražotāji neražoja, un tāpēc tos nevajadzētu uzskatīt par attiecīgajam izstrādājumam līdzīgu izstrādājumu.
(611) Komisija sīki izskatīja minētos iesniegumus un ņēma vērā jo īpaši šādus izmeklēšanas atzinumus:
a) importētajam izstrādājumam un Kopienas izstrādājumam bija viena starptautiskā tarifu klasifikācija. Turklāt tiem bija vienādas vai līdzīgas fizikālās īpašības, tādas kā sastāvs, izmērs, forma un tekstūra, un tos izgatavoja atbilstoši starptautiski atzītiem standartiem;
b) importēto izstrādājumu un Kopienas izstrādājumu pārdeva, izmantojot līdzīgus vai vienādus tirdzniecības kanālus, bija uzreiz pieejama cenas informācija (piemēram, sīku informāciju par cenām publicē attiecīgās nozares periodiskajos izdevumos, tādos kā Metal Bulletin un Steel Weekly) un attiecīgais izstrādājums un Kopienas ražotāju izstrādājums konkurēja galvenokārt cenas ziņā;
c) gan importētais izstrādājums, gan Kopienas izstrādājums abi bija derīgi vienādai vai līdzīgai īpašai izmantošanai, un tāpēc tie bija lielā mērā alternatīvi vai aizstājoši un bija viegli savstarpēji aizstājami;
d) klienti gan importēto izstrādājumu, gan Kopienas izstrādājumu uztvēra kā alternatīvu līdzekli zināmu funkciju izpildei, lai apmierinātu īpašu prasību vai vajadzību, un šajā sakarā eksportētāja/importētāja norādītās atšķirības bija nelielas izmaiņas, kas veiktas pēc konkrēta klienta lūguma.
(612) Komisija secināja, ka, par spīti domājamām tehniskām atšķirībām izstrādājumu īpašībās un kvalitātē, ko identificēja minētajos iesniegumos, importētais izstrādājums un Kopienas izstrādājums ir līdzīgi vai tieši konkurējoši.
7.2. Importa apjoma palielinājums.
(613) Komisija pārbaudīja, vai attiecīgo izstrādājumu importē Kopienā tik ļoti palielinātos daudzumos, absolūtā izteiksmē vai attiecībā uz Kopienas produkciju, un/vai ar tādiem noteikumiem vai nosacījumiem, lai radītu vai varētu radīt Kopienas ražotājiem nopietnu kaitējumu. Šajā sakarā Komisija koncentrējās uz attiecīgā izstrādājuma importu nesenākajā laika posmā, par kuru bija pieejami dati absolūtā izteiksmē un attiecībā uz produkciju, kas paredzēta pārdošanai (izņemot iekšējo izmantošanu), un kopprodukciju. Tabulā turpmāk ir norādīta importa attīstības gaita par katru gadu laika posmā no 1997. gada līdz 2001. gadam, gan absolūtajā izteiksmē, gan attiecībā uz Kopienas produkciju, kas paredzēta pārdošanai, gan attiecībā uz Kopienas kopprodukciju (ieskaitot iekšējo izmantošanu).
19. izstrādājums
Atloki
PATĒRIŅŠ
1997 1998 1999 2000 2001
Apjoms (tonnās) 187 483 187 413 169 424 152 884 172 836
DATI PAR IMPORTU
1997 1998 1999 2000 2001
Attiecīgais imports:
Apjoms (tonnās) 69 555 77 754 76 781 76 575 96 754
Pieauguma koeficients (%) 11,8 % - 1,3 % - 0,3 % 26,4 %
Tirgus daļa (%) 37,1 % 41,5 % 45,3 % 50,1 % 56,0 %
Attiecība starp importu un kopprodukciju 33,4 % 41,9 % 44,0 % 47,1 % 60,2 %
Attiecība starp importu un pārdoto produkciju 35,9 % 44,1 % 45,4 % 47,6 % 61,4 %
Vienības cenas (eiro/par tonnu-Eurostat) 837 876 887 910 932
1998/1997 1999/1998 2000/1999 2001/2000
Apjoms kā mainīgais vidējais lielums (tonnās) 73 655 77 268 76 678 86 665
(614) No 1997. gada līdz 2000. gadam importa apjoms bija vairāk vai mazāk pastāvīgs aptuveni 70 000 līdz 77 000 tonnu robežās. Rezultātā šajā laika posmā imports palielinājās par apmēram 10 %. Attiecībā uz Kopienas kopprodukciju imports palielinājās apmēram no 36 % līdz apmēram 48 %, kamēr attiecībā uz pārdoto produkciju tas palielinājās no 35,9 % līdz 47,6 %.
(615) No 2000. gada līdz 2001. gadam imports ievērojami palielinājās no 76 600 tonnām līdz 96 800 tonnām, palielinājums par 20 200 tonnu jeb 26,4 %. Tajā pašā laika posmā palielinājums attiecībā uz brīvā tirgus produkciju tāpat bija ievērojams 29,0 % apmērā, kamēr importa pieaugums attiecībā uz kopprodukciju bija 27,8 %.
(616) Attiecīgā izstrādājuma cenas, kas palielinājās katru gadu laika posmā no 1997. gada līdz 2001. gadam, palielinājās kopumā par 11,4 %, 2001. gadā sasniedzot 932 EUR/par tonnu.
7.2.1. Divu gadu mainīgais vidējais lielums.
(617) Lai noteiktu importa pamattendenci laika posmā no 1997. gada līdz 2001. gadam un noteiktu, vai nesenais importa pieaugums liecina par izveidojušos tendenci, Komisija izskatīja divu gadu mainīgo vidējo lielumu. Tas liecina, ka, kamēr laikā no 1997./98. gada līdz 1999./2000. gadam imports katrā divu gadu laika posmā svārstījās no 73 700 tonnām līdz 77 300 tonnām, no 1999./2000. gada līdz 2000./01. gadam tas palielinājās par vairāk nekā 13 %, no 76 700 tonnām līdz 86 700 tonnām.
7.2.2. Importa tirgus daļa.
(618) No 1997. gada līdz 1999. gadam importa tirgus daļa palielinājās no 37,1 % līdz 45,3 %. No 2000. gada un vēlāk importa tirgus daļa palielinājās izteiktāk, vispirms līdz 50,1 % un tad līdz 56,0 %, palielinājums attiecīgi par 11 % un 12 %.
7.2.3. Secinājums.
(619) Imports palielinājās 1997., 1998., un 1999. gadā. Importa gada pieauguma koeficients šajā laika posmā bija 5,2 % absolūtajā izteiksmē (15,9 % attiecībā uz kopprodukciju un 13,2 % attiecībā uz brīvajā tirgū pārdoto produkciju). Turpretim no 1999. gada līdz 2001. gadam importa gada pieauguma koeficients absolūtajā izteiksmē bija 13,0 %. Tādējādi importa gada pieauguma koeficients bija divreiz augstāks no 1999. gada līdz 2001. gadam nekā iepriekšējā laika posmā.
(620) To, ka importa pieaugums nav attiecināms uz importa līmeņa tendenci, kas izveidojusies, pierāda importa divu gadu mainīgā lieluma attīstība piecu gadu izmeklēšanas laika posmā.
(621) Secina, ka pieaugumu nesenajā pagātnē var uzskatīt par pēkšņu, strauju un nozīmīgu, salīdzinot to ar attīstības gaitu iepriekšējos gados.
7.3. Neparedzēti notikumi.
7.3.1. Lielāks tirdzniecības aizsardzības instrumentu izmantojums no ASV puses.
(622) No 1998. gada un vēlāk, reaģējot uz Āzijas krīzi[10], ASV, kas pārstāv apmēram vienu astoto daļu pasaules tērauda patēriņa, sāka vairāk izmantot tirdzniecības aizsardzības instrumentus (TAI) tērauda nozarē, lai aizsargātu savus vietējos ražotājus no konkurences. Vairākus no minētajiem pasākumiem izskatīja PTO un dažas no izmantotajām metodoloģijām atzina par nesavietojamām ar PTO prasībām. Tomēr daudzi pasākumi, kuri joprojām ir spēkā, ir pamatoti ar tām pašām metodoloģijām.
(623) Tabulā turpmāk ir norādīts antidempinga un kompensācijas maksājuma galīgo noteikšanu skaits gadā vienai vai vairākām valstīm, ko ASV veikušas no 1997. gada līdz 2001. gadam attiecībā uz tērauda nozari kopumā un kas atspoguļo darbības pieaugumu pēdējos trīs gados.
Gads Antidempinga maksājums Kompensācijas maksājums
1997 5 0
1998 6 1
1999 16 7
2000 14 5
2001 26 5
(624) 2001. gada gaitā ASV paziņoja par turpmāku plaša mēroga rīcību tērauda nozarē. 2001. gada janvārī ASV sāka izmeklēšanu tērauda nozarē, ievērojot ASV 1974. gada Tirdzniecības akta 223. iedaļu. 2001. gada jūlijā ASV Starptautiskā tirdzniecības komisija paziņoja par plaša mēroga izmeklēšanu tērauda nozarē saskaņā ar 1974. gada Tirdzniecības akta 202. iedaļu, bet decembrī Starptautiskā tirdzniecības komisija ieteica aizsardzības pasākumus plašam tērauda izstrādājumu sortimentam.
(625) Minētajai rīcībai bija aizvien lielāka preventīva ietekme uz tērauda izstrādājumu importu ASV, un tā izraisīja ASV tērauda importa samazinājumu par 33 % laika posmā no 1998. gada līdz 2001. gadam, un augstākais punkts bija aizsardzības pasākumi, par kuriem ASV paziņoja 2002. gada 5. martā. Jo īpaši aizsardzības procedūrai, kas bija izvirzīta apspriešanai vairākus mēnešus pirms tās sākšanas, bija ierobežojoša ietekme uz importu ASV tās nenoteiktības dēļ, ko tā radīja uzņēmējiem. Tā tiešām ir lielākā tirdzniecības aizsardzības rīcība, ko jebkad uzsākusi kāda PTO biedre, un attiecas uz aptuveni 17 miljardu ASV dolāru vērtu importu.
7.3.2. Lielāks TAI izmantojums no ASV puses attiecībā uz attiecīgo izstrādājumu.
(626) Komisijas pagaidu aizsardzības pasākumos un ar tiem saistītajās izmeklēšanās oglekļa tērauda atlokus un oglekļa tērauda cauruļu veidgabalus izskata atsevišķi, kā divus dažādus līdzīgos izstrādājumus. Līdz ar to attiecībā uz atlokiem ASV izmeklēšanai un ASV pasākumiem ir daudz plašāka darbības joma nekā Kopienas rīcībai.
(627) Komisija atzīmē, ka 2001. gadā atloku imports Kopienā palielinājās par 21 % salīdzinājumā ar importa stagnācijas tendenci 1999. un 2000. gadā. Šis pēkšņais pieaugums, šķiet, lielā mērā radās Ķīnas importa dēļ, par ko ASV veica izmeklēšanu un uz kuru pašlaik attiecas ASV antidempinga pasākumi.
(628) Komisija uzskata, ka pastāv atbilstība laikā starp ASV paziņojumu par aizsardzības izmeklēšanu attiecībā uz tērauda izstrādājumiem (par kuras plānošanu ASV tirgū varēja nojaust jau 2001. gada janvārī pēc vairākiem avīžrakstiem, kuros bija spekulācijas par nenovēršamiem gan ASV tirgus, gan Kopienas tirgus traucējumiem) un atloku importa pieaugumu Kopienas tirgū. Šī atbilstība ir īpaši redzama attiecībā uz atlokiem. No 1997. gada līdz 2000. gadam Kopienas atloku importa apjoms bija stabils robežās no 70 līdz 75 000 tonnu. Tomēr 2001. gadā pēkšņi un vienlaikus ar ASV aizsardzības izmeklēšanu imports salīdzinājumā ar 2000. gada līmeni pieauga par vairāk nekā 26 %.
(629) Oglekļa tērauda atloku importa ASV attīstības analīze no 1999. gada līdz 2001. gadam nebija informatīva, jo ASV importa dati attiecas uz papildu izstrādājumiem, kas nav atloki, kā tos definējusi Komisija.
(630) Tādu aizsardzības instrumentu izmantošanu nevarēja paredzēt Urugvajas raunda noslēgumā, un tie veido neparedzētus apstākļus saskaņā ar Aizsardzības nolīgumu.
7.4. Kopienas ražotāju definīcija.
(631) Kopienas kopējā atloku ražošana ir apmēram 160 000 tonnu gadā. Šādi Kopienas ražotāji sadarbojās izmeklēšanā:
- Melesi ... C. SRL, Itālija,
- Metalfar Prodotti Industriali S.P.A., Itālija,
- Ulma Forja S. Coop, Itālija,
- Friedrich Geldbach GmbH ... Co, Vācija,
- Bifrangi S.P.A., Itālija,
- Bebitz GmbH, Vācija.
(632) Minētie uzņēmumi, kas visi ir Fachvereinigung Stahlflanschen e. V. biedri, pārstāvēja aptuveni 53 % Kopienas kopējās attiecīgā izstrādājuma ražošanas. Līdz ar to viņi pārstāv lielāko daļu Kopienas kopējās ražošanas Regulas (EK) Nr. 3285/94 5. panta 3. punkta c) apakšpunkta un Regulas (EK) Nr. 519/94 15. panta 1. punkta nozīmē. Tos šīs procedūras nolūkā attiecīgi uzskata par Kopienas ražotājiem.
7.5. Nopietns kaitējums.
7.5.1. Ievads.
(633) Lai noteiktu, vai ir nopietns kaitējums vai kaitējuma drauds līdzīgā izstrādājuma ražotājiem Kopienā, Komisija izvērtēja visus būtiskos objektīvos un skaitliski nosakāmos faktorus, kam ir ietekme uz Kopienas ražotāju stāvokli. Konkrēti Komisija novērtēja attiecīgā izstrādājuma importa, patēriņa, ražošanas, produktivitātes, jaudas, jaudas izmantošanas, pārdošanas apjomu, tirgus daļas, cenu, rentabilitātes un nodarbinātības attīstības gaitu no 1997. gada līdz 2000. gadam. Attiecīgie ekonomiskie dati ir sniegti šā izstrādājuma analīzes beigās.
7.5.2. Ražošanas jauda un tās izmantošana.
1997 1998 1999 2000 2001
Ražošanas jauda (t) 263 000 238 000 233 000 230 000 220 000
Jaudas izmantošana (%) 79 % 78 % 75 % 71 % 73 %
(634) Kopējā lēstā ražošanas jauda no 1997. gada līdz 2001. gadam samazinājās par 16,3 % jeb no 263 000 tonnu līdz 220 000 tonnu. Tāds Kopienas jaudas samazinājums ir daļēji saistīts ar Kopienas ražotņu slēgšanu, kur pēdējā notika 2001. gadā. Kā izklāstīts turpmāk, ražošana samazinājās ātrāk nekā ražošanas jauda. Tāpēc jaudas izmantošanas koeficients samazinājās no 79 % 1997. gadā līdz 71 % 2000. gadā. 2001. gadā jaudas izmantošanas koeficients palielinājās līdz 73 %. Tas tomēr notika ražotņu slēgšanas, nevis ražošanas pieauguma dēļ.
7.5.3. Kopējā ražošana un iekšējā izmantošana.
1997 1998 1999 2000 2001
Ražošana (t) 208 218 185 520 174 412 162 581 160 818
(635) Kopienas ražošanas nozarē ražošana samazinājās no 208 200 tonnām 1997. gadā līdz 160 800 tonnām 2001. gadā. Tas raksturo samazinājumu par 22,7 % un ir tieši saistīts ar Kopienas pārdošanas apjomu kritumu, kā izklāstīts turpmāk.
(636) Jāatzīmē, ka par daudziem tērauda izstrādājumiem jānovelk skaidra šķirtne starp produkciju iekšējai izmantošanai un apjomiem, kas paredzēti pārdošanai brīvajā tirgū. Attiecībā uz atlokiem izmeklēšana pierādīja, ka produkcija iekšējai izmantošanai ir tik niecīga (2 % 2001. gadā), ka uzskata, ka tai nebija nekādas nozīmes kaitējuma analīzē. Tādējādi uzskata, ka pārdošanai paredzētās produkcijas kopums tieši konkurējis ar importu.
7.5.4. Nodarbinātība un produktivitāte.
1997 1998 1999 2000 2001
Nodarbinātība (laika posma beigās) 963 953 879 858 846
Tonnas uz nodarbināto (t) 216 195 198 189 190
(637) Kopienas ražotāju nodarbināto skaits izmeklēšanas laika posmā pastāvīgi samazinājās, no 963 personām 1997. gadā līdz 846 personām 2001. gadā.
(638) Ievērojams produktivitātes kritums bija 1998. gadā un pēc tam stāvoklis nostabilizējās līmenī ( aptuveni 190 tonnas uz vienu nodarbināto.
7.5.4.1. Naudas plūsma.
1997 1998 1999 2000 2001
Naudas plūsma (indekss) 100 579 136 317 489
(639) Naudas plūsmu var izskatīt tikai to uzņēmumu līmenī, kas sadarbojas un kas ražoja attiecīgo izstrādājumu, nevis tikai attiecībā uz pašu attiecīgo izstrādājumu. Tāpēc šo rādītāju uzskatīja par mazāk nozīmīgu salīdzinājumā ar pārējiem iepriekš minētajiem rādītājiem. Tomēr pozitīvais stāvoklis ir acīm redzams, salīdzinot 1997. un 2001. gadu un 1999. un 2001. gadu.
7.5.4.2. Peļņa no ieguldītā kapitāla (PNIK).
1997 1998 1999 2000 2001
PNIK 1,53 % 1,92 % - 0,83 % 0,34 % - 1,63 %
(640) Peļņu no ieguldītā kapitāla var izskatīt tikai to uzņēmumu līmenī, kas sadarbojas un kas ražoja attiecīgo izstrādājumu, nevis tikai attiecībā uz pašu attiecīgo izstrādājumu. Tāpēc šo rādītāju uzskatīja par mazāk nozīmīgu salīdzinājumā ar pārējiem iepriekš minētajiem rādītājiem. Tomēr negatīvais stāvoklis ir acīm redzams, salīdzinot 1999. un 2001. gadu un 2000. un 2001. gadu.
7.5.5. Patēriņš.
1997 1998 1999 2000 2001
Patēriņš (t) 187 483 187 413 169 424 152 884 172 836
(641) Atloku patēriņu Kopienā noteica, ņemot vērā Kopienas ražotāju kopējos pārdošanas apjomus un kopējo attiecīgā izstrādājuma importu Kopienā saskaņā ar Eiropas Kopienu Statistikas biroja datiem.
(642) No 1997. gada līdz 2000. gadam patēriņš Kopienā samazinājās par vairāk nekā 18 %, no 187 500 tonnām līdz 152 900 tonnām. 2001. gadā tas palielinājās par 13 % attiecībā uz 2000. gadu, bet joprojām bija 7,8 % zem 1997. gada līmeņa.
7.5.6. Pārdošanas apjoms.
1997 1998 1999 2000 2001
Pārdošanas apjoms Kopienā (t) 117 928 109 659 92 643 76 309 76 082
(643) Pārdošanas apjoms Kopienā visā laika posmā samazinājās par 41 800 tonnu (no 117 900 tonnām līdz 76 100 tonnām), tas ir, par vairāk nekā 35 %.
7.5.7. Tirgus daļa.
1997 1998 1999 2000 2001
Tirgus daļa 63 % 59 % 55 % 50 % 44 %
(644) Kopienas ražotāju tirgus daļa Kopienas tirgū pastāvīgi samazinājās, no 63 % tirgus daļas 1997. gadā līdz 44 % tirgus daļas 2001. gadā.
7.5.8. Krājumi.
1997 1998 1999 2000 2001
Noslēguma krājumi (tonnās) 26 685 31 607 31 123 30 032 31 138
(645) Krājumi palielinājās 1998. gadā un pēc tam palika stabili absolūtajā izteiksmē. Tomēr attiecībā uz ražošanu, kas samazinājās, krājumi mazliet pieauga, no 17 % 1998. gadā līdz 19 % 2001. gadā.
7.5.9. Līdzīgā izstrādājuma cena un cenu samazinājums.
1997 1998 1999 2000 2001
Kopienas pārdošanas apjomu vienības cena 1 481 1 435 1 445 1 125 1 061
2001. gada 1. ceturksnis 2001. gada 2. ceturksnis 2001. gada 3. ceturksnis 2001. gada 4. ceturksnis 2002. gada 1. ceturksnis
Vienības cenas (EUR/par tonnu) 1 064 1 078 1 066 1 036 978
(646) No 1997. gada līdz 1999. gadam Kopienas ražotāju vidējās cenas bija no 1400 līdz 1500 EUR/par tonnu. 2000. gadā cena nokritās par 320 EUR/par tonnu (22,1 %) un vēl par 64 EUR/par tonnu (5,7 %) 2001. gadā. Lai noteiktu cenu samazinājuma līmeni, cenu informāciju izskatīja par salīdzināmiem laika posmiem, vienā un tajā pašā tirdzniecības līmenī un par apjomiem, kas pārdoti līdzīgiem klientiem. Ņemot vērā to cenu salīdzinājumu, ko rēķinos iekļāvuši Kopienas ražotāji un ražotāji eksportētāji uz Kopienu, secina, ka cenu samazinājums salīdzinājumā ar vietējām cenām 2001. gadā ir vidēji 10,3 %.
Price comparison Cenu salīdzinājums
EUR/tonne (EUR/par tonnu)
Domestic product Vietējie izstrādājumi
Imports Imports
7.5.10. Rentabilitāte.
1997 1998 1999 2000 2001
Tīrā peļņa/zaudējumi par Kopienas pārdošanas apjomiem 4,1 % 5,3 % 3,2 % 1,7 % - 1,1 %
2001. gada 1. Ceturksnis 2001. gada 2. ceturksnis 2001. gada 3. ceturksnis 2001. gada 4. ceturksnis 2002. gada 1. ceturksnis
Tīrā peļņa/zaudējumi par Kopienas pārdošanas apjomiem 0,0 % - 0,9 % - 1,3 % - 2,2 % - 4,1 %
(647) Apjomu rentabilitāte, ko Kopienas ražotāji pārdeva Kopienā, no 1998. gada ievērojami samazinājās, līdz 2001. gadā kļuva negatīva. Šī tendence vēlāk apstiprinās, jo ceturkšņa dati par laika posmu no 2001. gada 1. ceturkšņa līdz 2002. gada 1. ceturksnim rāda, ka apjomu, ko Kopienas ražotāji pārdevuši Kopienas tirgū, rentabilitāte nokritās no 0,0 % līdz -4,1 %.
(648) Mērķa cenu samazinājums atspoguļo pakāpi, kurā importētā ražojuma cena ir mazāka par to cenu līmeni, ko Kopienas ražotāji sagaidāmi varētu sasniegt situācijā, kad nav nodarīts kaitējums. Mērķa cenu samazinājumu aprēķināja, ņemot vērā vidējo svērto, zaudējumus neradošo cenu par tonnu Kopienas izstrādājuma. Minēto cenu aprēķināja, izmantojot Kopienas izstrādājuma attiecīgās ražošanas izmaksas, kam pieskaitīja peļņas normu 8 %. Šo peļņas normu uzskatīja par saprātīgu, jo tā attiecas uz Kopienas ražotāju peļņu normālā tirdzniecības situācijā, ko nav ietekmējis pēkšņs, straujš importa pieaugums. Tādu zaudējumus neradošu cenu salīdzināja ar vidējo svērto cenu par importētā izstrādājuma tonnu 2001. gadā. Starpību starp abām minētajām cenām izteica kā procentuālo daļu no importētā izstrādājuma CIF/Kopienas robežcenas un ieguva mērķa cenu samazinājumu 23,0 %.
7.5.11. Secinājums.
(649) Dati rāda, ka kopumā ražošanas jaudas, jaudas izmantošanas, ražošanas, nodarbinātības un produktivitātes attīstība bija negatīva un negatīvus faktorus var novērot arī attiecībā uz naudas plūsmu un PNIK.
(650) Vēlāk palielinājās krājumi, bet pārdošanas apjomu, tirgus daļas un rentabilitātes attīstības tendence bija negatīva.
(651) 2001. gadā, kad imports sasniedza augstāko līmeni 5 gados (96 754 tonnas), Kopienas ražotāju Kopienas pārdošanas apjomi nokritās līdz mazākajam līmenim un Kopienas ražotāju tirgus daļa ievērojami samazinājās. Cenas arī nokritās līdz mazākajam līmenim piecu gadu laika posmā, un Kopienas ražotāju rentabilitāte samazinājās.
(652) Šīs faktoru kombinācijas ietekme ir atspoguļota ekonomiskajos rādītājos. Jo īpaši jaudas izmantošana atkal palielinājās pēc krituma, kas notika pēc jaudas samazināšanas. Nodarbinātība samazinājās, kamēr produktivitāte palika relatīvi stabila. Kamēr naudas plūsma uzrādīja pozitīvus faktorus, PNIK uzrādīja negatīvus faktorus. Patēriņš samazinājās līdz pat 2000. gadam, bet tuvāk 2001. gadam atkal palielinājās. Pārdošanas apjomi krietni samazinājās, jo īpaši no 1999. gada līdz 2000. gadam, un tirgus daļa ļoti samazinājās. Kamēr krājumi palika relatīvi stabili, ar nelielu pieaugumu, cenas samazinājās un konstatētais cenu samazinājums bija 10 %. Vienlaikus rentabilitāte samazinājās.
(653) Kopienas ražotāji pārcieta gan pārdošanas apjomu samazināšanos, gan cenu kritumu. Tā kā kopējais patēriņš arī samazinājās, Kopienas ražotāju [pārdošanas] apjomi Kopienas tirgū vēl vairāk samazinājās, izraisot ievērojamu tirgus daļas zaudējumu un, pats svarīgākais, nepārtrauktus zaudējumus.
(654) Ņemot vērā visus minētos faktorus un jo īpaši ņemot vērā brīvā tirgus darbības analīzi, Komisija secina, ka Kopienas ražošanas nozarei ir nodarīts nopietns kaitējums.
7.6. Cēloņsakarība.
(655) Lai izskatītu cēloņsakarības pastāvēšanu starp importa pieaugumu un nopietno kaitējumu un lai nodrošinātu, ka citu faktoru radītu kaitējumu neattiecina uz importa pieaugumu, Komisija rīkojās šādi:
- to faktoru zaudējumus radošās sekas, kurus uzskata par kaitējuma radītājiem, nodalīja citu no citas,
- tādas zaudējumus radošās sekas attiecināja uz faktoriem, kuri tās radīja, un
- pēc tam, kad kaitējums tika attiecināts uz visiem cēloņu faktoriem, kādi bija, Komisija noteica, vai importa palielinājums ir patiess un nozīmīgs nopietna kaitējuma cēlonis.
7.6.1. Importa apjoma pieauguma ietekme.
(656) Atloku tirgus ir pārredzams attiecībā uz piegādes avotiem, klientiem un cenām. Tāpēc attiecīgais izstrādājums un līdzīgais izstrādājums konkurē galvenokārt cenas ziņā.
(657) No 1999. gada līdz 2001. gadam importa tirgus daļa pieauga no 45,3 % līdz 56,0 % no tirgus, kamēr Kopienas ražotāju tirgus daļa samazinājās no 54,7 % līdz 44,0 %. Tajā pašā laika posmā imports palielinājās no 45,5 % līdz 61,4 % no produkcijas, kas pārdota brīvajā tirgū. Tādējādi imports palielinājās arī attiecībā uz produkciju uz Kopienas ražotāju rēķina.
(658) Kas attiecas uz cenām, no 1999. gada līdz 2001. gadam Kopienas tirgū importētā izstrādājuma vidējā vienības cena faktiski pieauga no 887 līdz 932 EUR/par tonnu, kamēr Kopienas izstrādājumu vidējā vienības cena samazinājās no 1125 līdz 1061 EUR/par tonnu. Šķistu, ka attiecīgā laika posma agrākajā posmā Kopienas ražošanas nozare spēja saglabāt savu cenu līmeņus. Tomēr, kad imports turpināja iespiesties viņu tirgū, Kopienas ražošanas nozare bija spiesta samazināt savas cenas. Tomēr, lai arī importa cenas pieauga un Kopienas ražošanas nozares cenas samazinājās, 2001. gadā joprojām bija nozīmīgs cenu samazinājums (10,3 %). Tādā pārredzamā tirgū cenu samazinājumam bija noteicoša ietekme. Tikai līdzīgā ražojuma vidējās vienības cenas krituma ietekme uz Kopienas ražotāju pārdošanas ieņēmumiem Kopienā būtu samazinājums par 26,6 % (35,6 miljoni EUR) 2001. gadā. Ņemot vērā pārdošanas apjomu samazināšanos, kas notika vienlaikus, pārdošanas ieņēmumi Kopienā faktiski samazinājās par 53,1 miljonu EUR. Fiksētās izmaksas raksturo Kopienas ražotāju pieskaitāmo izmaksu materiālu daļu. Tāpēc samazinājums pārdošanas ieņēmumos radīja neproporcionāli augstāku peļņas kritumu, un 2001. gadā Kopienas ražotājiem radās zaudējumi -1,1 % apmērā.
(659) Minēto iemeslu dēļ uzskata, ka ir atbilstība starp lētā importa pieaugumu un nopietno kaitējumu, kas nodarīts Kopienas ražotājiem, un ka importa pieaugumam bija zaudējumus radoša ietekme jo īpaši cenu spiediena izteiksmē un to apjomu samazinājuma izteiksmē, ko Kopienas ražotāji pārdevuši Kopienas tirgū.
7.6.2. Patēriņa pārmaiņu ietekme.
(660) Komisija izskatīja arī zaudējumus radošu ietekmi, ko radīja patēriņa samazinājums no 1997. gada līdz 2001. gadam. Jāatzīmē, ka kritums bija neliels, tikai 14 600 tonnas, un ka patēriņš no 1999. gada līdz 2001. gadam faktiski palielinājās.
(661) Tāpēc, lai arī patēriņa samazinājumam no 1997. gada līdz 1999. gadam var būt bijusi zaudējumus radoša ietekme, nesenākajā laika posmā no 1999. gada līdz 2001. gadam tas nav veicinājis zaudējumus radošu ietekmi. Šajā sakarā jebkurš attiecīgs kaitējums radās galvenokārt piecu gadu laika posma sākuma daļā, un tas jāskata mazāk nozīmīgā gaismā, nekā ja tas būtu noticis piecu gadu laika posma beigu daļā.
7.6.3. Eksporta darbības rezultātu ietekme.
(662) Komisija izskatīja arī eksporta apjomu samazinājuma ietekmi.
1997 1998 1999 2000 2001
Eksports (tonnās) 75 714 66 585 76 537 84 646 81 519
(663) No 1997. gada līdz 1998. gadam Kopienas atloku ražotāju eksporta apjoms samazinājās no 75 700 tonnām līdz 66 600 tonnām. No 1998. gada līdz 2000. gadam eksports palielinājās par 18 000 tonnu, bet 2001. gadā nokritās par 3100. Piecu gadu laika posmā eksports palielinājās par aptuveni 5800 tonnu. Tāpēc no 1999. gada līdz 2001. gadam kopumā eksporta zaudējums nav veicinājis zaudējumus radošu ietekmi.
(664) Minēto iemeslu dēļ secina, ka ir zināma saikne starp eksporta kritumu un novēroto zaudējumus radošo ietekmi, vismaz laika posmā no 2000. gada līdz 2001. gadam.
7.6.4. Jaudas pārpalikuma ietekme.
(665) Komisija turpmāk izskatīja, vai zaudējumus radošā ietekme ir varējusi rasties Kopienas ražotāju jaudas pārpalikuma dēļ. No 1997. gada līdz 2001. gadam Kopienas ražošanas nozare samazināja kopējo lēsto teorētisko ražošanas jaudu no 263 000 tonnu līdz 20 000 tonnu, kamēr nozares jaudas izmantošana mainījās no 71 % līdz 79 %. Vispirms jāatzīmē, ka, tāpat kā cauruļu veidgabali, atloki ir gatavs izstrādājums. Uz jaudas samazinājuma un relatīvi stabilas jaudas izmantošanas fona uzskata, ka jebkura zaudējumus radoša ietekme ir neliela.
7.6.5. Pārstrukturēšanas ietekme.
(666) Vēl Komisija izskatīja zaudējumus radošu ietekmi, ko attiecināja uz Kopienas ražotāju nesenajos gados veiktās pārstrukturēšanas izmaksām. Šajā sakarā jāatzīmē, ka pārstrukturēšana parasti nozīmē īstermiņa izmaksas, tādas kā atlaišanas maksājumi, iepirkuma izmaksas utt., ko kompensē vidēja termiņa efektivitātes peļņa. Ņemot vērā nepārtraukto racionalizācijas procesu, tas nozīmētu, ka nepārtrauktās īstermiņa izmaksas, kaut arī bija nelielas, tomēr ietekmēja izmaksu struktūru.
7.6.6. Zaudējumus radošas ietekmes attiecināšana.
(667) Kaitējums, kas nodarīts Kopienas ražotājiem, izpaudās galvenokārt kā samazināta tirgus daļa un aizvien lielāki finansiāli zaudējumi. Komisija identificēja četrus faktorus papildus importa pieaugumam, kas veicinājuši kaitējumu: patēriņa samazinājums, eksporta kritums, pārmērīga jauda un nepārtraukts racionalizācijas process.
(668) Patēriņš samazinājās par aptuveni 1,6 % gadā, kaut arī kritums bija izteiktāks no 1997. gada līdz 2000. gadam. Tiešām, no 2000. gada līdz 2001. gadam patēriņš faktiski palielinājās. Tomēr importa attīstības gaita nepavisam neatbilda šim patēriņa modelim, un Komisija uzskata, ka nelielajam patēriņa kritumam nebija nozīmīgas ietekmes ne uz apjomu, ne cenām.
(669) 2001. gadā samazinājās arī eksporta pārdošanas apjomi, salīdzinot ar 2000. gadu. Tomēr, tā kā kopumā no 1999. gada līdz 2001. gadam Kopienas ražošanas nozares eksporta pārdošanas apjomi palielinājās, jebkuru ietekmi uzskata par nenozīmīgu. Tāpēc Komisija uzskata, ka eksporta pārdošanas darbības rezultātiem nebija ievērojamas ietekmes ne uz apjomu, ne cenām.
(670) Jauda no 1997. gada līdz 2001. gadam samazinājās, kamēr tajā pašā laikā jaudas izmantošana Kopienas ražošanas nozarē palika aptuveni 70 līdz 80 % līmenī. Ņemot vērā to, ka jaudas izmantošanas koeficients būtiski nemainījās, ka no 2000. gada līdz 2001. gadam tas palielinājās un ka bija centieni samazināt jaudu, Komisija uzskata, ka jaudas izmantošana būtiski neietekmēja ne apjomus, ne cenas.
(671) Attiecībā uz nepārtraukto racionalizācijas procesu Komisija tāpat uzskata, ka tā ietekme uz Kopienas ražotāju izmaksu struktūru nav nozīmīga, jo īpaši salīdzinot ar lētā importa cenu ietekmi.
(672) Komisija atzīmēja, ka samazinājums Kopienas ražotāju pārdošanas apjomos, pārdošanas cenās un rentabilitātē radās galvenokārt importa pieauguma dēļ, kas ne tikai palielinājās daudz ātrāk par patēriņa pieaugumu 2001. gadā, bet bija turpinājis pieaugt arī patēriņa samazināšanās laikā 2000. gadā.
7.6.7. Secinājums.
(673) Secina, ka pēc tam, kad citu zināmo faktoru zaudējumus radošās sekas ir pārbaudītas, nodalītas un nošķirtas cita no citas un no importa pieauguma zaudējumus radošām sekām un kad ir nodrošināts, ka uz importu neattiecina tādu citu faktoru radīto kaitējumu, var uzskatīt, ka ir patiesa un būtiska saikne starp importa pieaugumu un Kopienas ražotājiem nodarīto nopietno kaitējumu.
7.7. Turpmākā attīstība.
(674) Komisija turklāt izanalizēja vairākus faktorus, kas pamato secinājumu, ka ir sagaidāms, ka Kopienas ražotājiem radītais būtiskais kaitējums būtiski palielināsies, ja imports turpināsies pašreizējā līmenī vai pieaugs.
7.7.1. ASV tērauda aizsardzības pasākumi.
(675) Jāatgādina, ka 2002. gada 5. martā ASV piemēroja aizsardzības pasākumus pret dažiem tērauda izstrādājumiem, to skaitā, atlokiem. Minētie pasākumi stājās spēkā 2002. gada 20. martā un sastāv no ASV ievedmuitas palielinājuma 13 % procentuālā nodokļa apmērā pirmajā gadā, 10 % apmērā otrajā gadā un 7 % apmērā trešajā gadā. Šie pasākumi faktiski neattiecas uz Kanādu, Izraēlu, Jordāniju un Meksiku, kā arī uz vairākām valstīm, kas noteiktas kā jaunattīstības valstis.
7.7.2. Tirdzniecības novirze, kas rodas ASV tērauda aizsardzības pasākumu dēļ.
(676) Komisija izskatīja ASV pasākumu iespējamo ietekmi, analizējot stāvokli lielākajās eksportētājvalstīs uz ASV.
(677) 2001. gadā ASV importēja 96 900 tonnas preču, kas klasificētas ar tiem pašiem HSC kodiem kā atloki. Galvenās minēto izstrādājumu eksportētājvalstis uz ASV bija Kopiena (52,0 %/50 400 tonnas), Indija (28,5 %/27 600 tonnas) un Ķīna (6,7 %/6500 tonnas).
(678) 2001. gadā kopējais minēto preču eksports uz ASV no valstīm, uz ko attiecas ASV aizsardzības pasākumi (izņemot ražotājus Kopienā un tajās valstīs, uz ko neattiecas ASV aizsardzības pasākumi tiktāl, cik runa ir par atlokiem), bija apmēram 12 500 tonnu. ASV pasākumi neattiecas uz dažiem atsevišķu ražotāju izstrādājumiem, bet minētos daudzumus neuzskata par būtiskiem atloku gadījumā.
(679) Tad Komisija izskatīja iespēju, kas notiktu ASV pieņemto aizsardzības pasākumu dēļ, kad ierobežotās piekļuves dēļ ASV tirgum palielinātos eksporta apjomi uz Kopienu. Komisija izskatīja ražotāju eksportētāju, kas sadarbojas, jaudas stāvokli. Konstatēja, ka viņi no 1999. gada līdz 2001. gadam bija mazliet palielinājuši jaudu. Neviens no ražotājiem eksportētājiem, kas sadarbojas, nepauda ne nodomu samazināt jaudu tuvākajā nākotnē, ne nodomu samazināt ražošanu ASV pasākumu dēļ.
(680) Vairākums eksportētāju izteica nodomu kompensēt iespējamo eksporta kritumu uz ASV, palielinot pārdošanas apjomus savu valstu vietējā tirgū, tomēr šis apgalvojums tika izteikts patēriņa statiska stāvokļa dēļ vai krituma kontekstā minētajos tirgos. Šajā sakarā, maz ticams, ka minētie ražotāji var ievērojami palielināt pārdošanas apjomus savā vietējā tirgū. Tāpat nav ticams, ka viņi var palielināt pārdošanas apjomus citos tirgos, jo ražotāji vairākumā no minētajiem tirgiem jau cieš svarīgu ASV tirgus slēgšanas seku dēļ, un nav arī nekādu norāžu, ka minētajos tirgos īsākā vai vidējā termiņā būs ievērojams papildu patēriņš, kas ļautu palielināt importu.
(681) Tāpēc izstrādājumu apjoms, ko galīgo pasākumu neesamības gadījumā ASV pasākumu dēļ potenciāli var novirzīt uz Kopienu, sasniedz 12 500 tonnu. Ir vairāki iemesli, kāpēc šo potenciālu var pilnībā nerealizēt, piemēram, pašreizējais augstais cenu līmenis vietējā tirgū ASV, kuru dēļ importa līmenis var būt augstāks nekā gaidītais (kaut arī pastāv 30 % nodoklis), kā arī tas, ka trešo valstu ražotāji var būt spējīgi daļēji kompensēt ASV tirgus zaudējumu, palielinot pārdošanas apjomus savos vietējos tirgos. Tas var izrādīties taisnība jo īpaši tām valstīm, kuras ir veikušas aizsardzības pasākumus kā pretdarbību ASV aizsardzības rīcībai. Turklāt ražotāji var zināmu laiku palielināt krājumus.
(682) Tomēr joprojām dominēs ievērojams potenciāls eksporta pieaugumam Kopienā. Minētajam pieaugumam, kurš notika 2001. gadā, bija daudz iemeslu, kā jau identificēts nopietnā kaitējuma analīzē, un tie visi joprojām ir spēkā, un var sagaidīt, ka to ietekmē imports turpinās pieaugt. Turklāt tagad ASV aizsardzības rīcībā ir jauns paņēmiens, kura dēļ paliek pāri ievērojams daudzums produkcijas, kuras ražotājiem katrā ziņā jāatrod tai pircēji. Minētajos apstākļos var saprātīgi pieņemt, ka, ja nebūs galīgo pasākumu, pati mazākā sagaidāmā tirdzniecības novirze ir 25 % līdz 50 % no iepriekš aprēķinātā apjoma (12 500 tonnas), ko varētu novirzīt no ASV tirgus. Visai iespējams, ka tā būs lielāka, bet uzskata par saprātīgu pamatot analīzi ar samērīgām aplēsēm.
(683) Ir nozīmīgi arī tas, ka 2001. gadā lielākie atloku eksporta tirgi bija Kopiena (96 800 tonnas) un ASV (96 900 tonnas). To var salīdzināt ar Japānu (40 300 tonnas), Kanādu (25 500 tonnas), Malaiziju (13 600 tonnas) un Dienvidkoreju (9300 tonnas). Tas atspoguļo faktu, ka Kopiena bija un pēc nesenajiem pasākumiem paliek viens no atklātākajiem tirgiem pasaulē. Nesenais eiro novērtējums attiecībā uz ASV dolāru un citām lielajām valūtām īsā un vidējā termiņā palielina importa pievilcību salīdzinājumā ar Kopienas produkciju.
7.7.3. ASV pasākumu plānotā ietekme.
(684) Komisija novērtēja iespējamo ietekmi uz Kopienas ražotājiem, ko atstātu galīgo pasākumu nepiemērošana un vēlākā tirdzniecības novirze, kas rastos ASV aizsardzības pasākumu dēļ. Šajā sakarā Komisija konstatēja, ka, ja nebūs Kopienas aizsardzības pasākumu, imports nenovēršami un ievērojami palielināsies, tā dēļ Kopienas ražošanas nozares stāvoklis nopietni un būtiski pasliktināsies. Ņemot vērā Kopienas ražotāju ārkārtīgi trauslo stāvokli, jebkuram ievērojamam importa pieaugumam būtu ļoti nopietnas sekas. Sagaidāmais pieaugums 3000 līdz 6000 tonnu apmērā tūlīt izraisītu turpmāku ievērojamu Kopienas ražotāju pārdošanas apjomu samazinājumu, un tādi samazinātie pārdošanas apjomi ļoti ātri izraisītu nopietnas negatīvas sekas attiecībā uz citiem rādītājiem, kas identificē nozares stāvokli.
(685) Plānotais importa pieaugums un Kopienas eksporta kritums pasliktinātu Kopienas ražošanas nozares stāvokli attiecībā uz visiem faktoriem, kas jau izskatīti, nosakot nopietnā kaitējuma pastāvēšanu. Tas tūlīt izraisītu turpmāku krasu pārdošanas apjomu un cenu kritumu, tā dēļ negatīvi tiktu ietekmēta ražošana, palielinātos vienības izmaksas, palielinātos zaudējumi un līdz ar to, iespējams, tiktu slēgtas ražotnes un zaudētas darba vietas. Palielinātais spiediens uz cenām būtu jo īpaši liels, turklāt laikā, kad zaudējumus pašlaik lēš pārmērīgi lielā -4,1 % apmērā. Tiešām, vispārējo negatīvo ietekmi lielā mērā pastiprinātu tas, ka Kopienas ražotājiem jau tagad ir radies nopietns kaitējums pēdējos gados pieaugošā importa dēļ.
7.7.4. Secinājums.
(686) Pienācīgi ņemot vērā to, ka Kopienas ražotājiem jau tagad ir radies nopietns kaitējums, ir saprātīgi secināt, ka bez galīgajiem pasākumiem iespējamais importa pieaugums ievērojami pasliktinātu Kopienas ražotāju stāvokli. Turklāt šo stāvokli pasliktinās ievērojams Kopienas eksporta samazinājums, kas notiks ASV pasākumu dēļ.
19. izstrādājums
Atloki (turpinājums)
KOPIENAS RAŽOTĀJU STĀVOKLIS
1997 1998 1999 2000 2001
Jauda (tonnās) 263 000 238 000 233 000 230 000 220 000
Jaudas izmantošanas koeficients (%) 79 % 78 % 75 % 71 % 73 %
Sākuma krājumi (tonnās) 19 346 26 685 31 607 31 123 30 032
Kopējā ražošana (tonnās) 208 218 185 520 174 412 162 581 160 818
Iepirkumi (tonnās) 5 126 6 748 4 756 3 441 1 205
Kopējie pārdošanas apjomi (tonnās) 193 643 176 244 169 180 160 955 157 602
Iekšējā izmantošana (tonnās) 12 362 11 102 10 472 6 157 3 315
Noslēguma krājumi (tonnās) 26 685 31 607 31 123 30 032 31 138
Pārdošanas apjomi ārpus ES (tonnās) 75 714 66 585 76 537 84 646 81 519
Pārdošanas apjoms Kopienā (tonnās) 117 928 109 659 92 643 76 309 76 082
ES pārdošanas apjomu vienības cenas (EUR/par tonnu) 1 481 1 435 1 445 1 125 1 061
Tīrā peļņa/zaudējumi par ES pārdošanas apjomiem (%) 4,1 % 5,3 % 3,2 % 1,7 % - 1,1 %
Tirgus daļa (%) 63 % 59 % 55 % 50 % 44 %
Nodarbinātība (laika posma beigās) 963 953 879 858 846
Produktivitāte (tonnās uz nodarbināto) 216 195 198 189 190
ES PĀRDEVUMU APJOMS, VIENĪBAS CENAS UN RENTABILITĀTE, PA CETURKŠŅIEM
2001. gada 1. ceturksnis 2001. gada 2. ceturksnis 2001. gada 3. ceturksnis 2001. gada 4. ceturksnis 2002. gada 1. ceturksnis
Apjoms (tonnās) 19 228 19 008 18 951 18 895 13 541
Vienības cenas (eiro/par tonnu) 1 064 1 078 1 066 1 036 978
Rentabilitāte (%) 0,0 % - 0,9 % - 1,3 % - 2,2 % - 4,1 %
Cenu samazinājums 2001. gadā = 10,3 %
Mērķa cenas samazinājums 2001. gadā = 23,0 %
Iepriekš norādītie dati par Kopienas ražotāju stāvokli ir pārbaudīti ar pārbaudēm izlases kārtā un izmeklēšanām klātienē par uzņēmumiem, kuri pārstāv šādu procentuālo daļu no Kopienas kopējās ražošanas: 63,5 %
8. KOPIENAS INTERESES.
8.1. Iepriekšējas piezīmes.
(687) Aizsardzības pasākumu mērķis ir labot nopietno kaitējumu, kas radies neparedzētu notikumu dēļ, un novērst attiecīgā izstrādājuma Kopienas ražotāju stāvokļa pasliktināšanos. Papildus neparedzētiem noteikumiem, importa pieaugumam un nopietnam kaitējumam, Komisija izskatīja, vai ir kādi noteicoši ekonomiski iemesli, kuri varētu likt secināt, ka pasākumu piemērošana nav Kopienas interesēs. Šajā nolūkā, ņemot vērā pieejamos pierādījumus, izskatīja iespējamo pasākumu ietekmi uz visām personām, kuras iesaistītas procedūrās attiecībā uz izstrādājumiem Nr. 1, 2, 3, 4, 5, 18 un 19, un pasākumu pieņemšanas vai nepieņemšanas iespējamās sekas.
8.2. Kopienas ražotāju intereses.
(688) Visu 7 izstrādājumu Kopienas ražotāji ir dzīvotspējīgi un konkurētspējīgi normālos tirgus apstākļos. Izskatītajā laika posmā daudzi Kopienas ražotāji sāka svarīgus racionalizācijas un pārstrukturēšanas projektus, lai saglabātu savu konkurētspēju, ņemot vērā pasaules tērauda tirgus un klientu tirgu globalizāciju. Tāda Kopienas ražotāju darbība pasaules līmenī pierāda viņu spēju pielāgoties un viņu dzīvotspēju. Tāds progress skaidri tiktu apdraudēts, ja galīgo aizsardzības pasākumu piemērošana neapturēs lētā importa pieaugumu, un var pat izraisīt to, ka vairāki no viņiem pārtrauktu darbību.
8.3. Kopienas izmantotāju un importētāju intereses.
(689) Lai novērtētu pasākumu pieņemšanas vai nepieņemšanas ietekmi uz importētājiem un izmantotājiem, Komisija izsūtīja aptaujas anketas zināmajiem visu septiņu izstrādājumu importētājiem un izmantotājiem Kopienas tirgū. No importētājiem saņēma 7 atbildes, bet tikai vienu saņēma no izmantotājiem, kas nav saistīti ar importētājiem. Izmeklēšana klātienē notika divu attiecīgā izstrādājuma importētāju telpās.
(690) Daži attiecīgo izstrādājumu importētāji apgalvoja, ka pasākumu piemērošana būtu nevajadzīgu traucējumu avots, radītu lielas pārvaldes izmaksas un būtu lieka vispār. Viņuprāt, antidempinga regulas jau veido pienācīgu aizsardzību pret traucējumiem, ko rada importa pieaugums, un turpmāku tiesību aktu pieņemšana būtu papildu šķērslis brīvajā tirdzniecībā. Citi piesardzīgi atbalstīja plānotos pasākumus, pamatojot savu nostāju ar apsvērumu, ka tie radīšot stabilitāti tirgū.
(691) Turklāt daži importētāji, kas nesadarbojās aizsardzības procedūrās, apstrīdēja aizsardzības pagaidu pasākumus, jo tie esot nepamatoti un apdraudēšot viņu uzņēmumu finansiālo dzīvotspēju. Pierādījumus par minētajiem apgalvojumiem neiesniedza, kuri, ņemot vērā ierosināto pasākumu veidu, šķiet neticami.
(692) Šajā sakarā jāatzīmē, ka ierosinātie pasākumi sastāv no tarifu kvotām, kas atspoguļo augstāku importa līmeni par tradicionālo. Turklāt, ja galīgo pasākumu piemērošanas laikā palielinās kvota, vienlaikus samazinot nodokļa līmeni, kas jāveic kvotas pārsniegšanas gadījumā, ir maz ticams, ka izmantotāju un importētāju intereses tiks nepienācīgi apdraudētas, jo vairāk tāpēc, ka papildu nodokļus iekasē tikai tad, ja pārsniedz minētās tarifu kvotas. Tāpēc trūkumus, kas var rasties izmantotājiem un importētājiem, ja tādi rodas vispār, neuzskata par tādiem, kas kompensētu labumu, kura uzkrājumu Kopienas ražotājiem plāno ierosināto pasākumu rezultātā, kas ir vajadzīgais minimums, lai turpmāk novērstu Kopienas ražotāju stāvokļa pasliktināšanos.
9. NOBEIGUMA APSVĒRUMI.
(693) Izmeklēšanu atzinumu analīze, kas veikta par 1. pielikumā precizētajiem izstrādājumiem, pierāda, ka ir izpildīti nosacījumi galīgajiem aizsardzības pasākumiem, un apstiprina, ka tādi pasākumi ir vajadzīgi, lai labotu Kopienas ražotājiem radīto nopietno kaitējumu un novērstu turpmāku krasu importa pieaugumu.
9.1. Aizsardzības pasākumu veids un līmenis.
(694) Lai saglabātu Kopienas tirgus atklātumu un nodrošinātu piegādes pieejamību, veicot jebkuru papildu pieprasījumu, ir lietderīgi noteikt tarifu kvotas, kuras pārsniedzot, jāmaksā papildu nodoklis tā, lai pat pēc minēto kvotu izpildes Kopienā var ievest importu, kaut arī pēc papildu nodokļa maksājuma. Saskaņā ar attiecīgajiem Kopienas tiesību aktu noteikumiem, kuros ir norādes uz Kopienas saistībām saskaņā ar VVTT XIX pantu un PTO Aizsardzības nolīgumu, minētie pasākumi to spēkā esamības laikā būtu pakāpeniski jāliberalizē.
(695) Lai saglabātu tradicionālās tirdzniecības plūsmas, tādas tarifu kvotas jāpamato ar importa apjomu, kas ievests pēdējos trijos gados un kam pieskaitīti 10 %. Uzskata, ka ierobežotais pieaugums ir tāds, kas ļauj Kopienas ražotājiem pielāgoties, vienlaikus novēršot turpmāku stāvokļa pasliktināšanos. Ņemot vērā pienākumu liberalizēt pasākumus un ņemot vērā pasākumu mēreno raksturu, minētais apjoms būtu jāpaaugstina par 5 % katru gadu pēc tā gada, kad ir spēkā pasākumi. Aprēķinot kvotu par jebkuru laika posmu, jāatceras, ka pagaidu pasākumi stājās spēkā 2002. gada 29. martā un veido sešus mēnešus no trīs gadus ilgajiem aizsardzības pasākumiem. Tāpēc kvota laika posmam no 2002. gada 29. septembra līdz 2003. gada 28. septembrim būtu jāveido, apvienojot 1) pusi importa vidējā apjoma pēdējos trijos gados, kam pieskaitīti 10 %, un 2) minēto summu, kam pieskaitīti 5 %; kvotai par laika posmu no 2003. gada 29. septembra līdz 2004. gada 28. septembrim būtu jābūt 3) daudzumam, kas aprēķināts 2) punktā, un 4) tai summai, kam vēl pieskaitīti 5 %; un kvotai par laika posmu no 2004. gada 29. septembra līdz 2005. gada 28. martam būtu jābūt 5) summai, kas aprēķināta 4) punktā.
(696) Papildu nodokļi būtu jānosaka līmenī, kas atbilst Kopienas ražotājiem radītā nopietnā kaitējuma novēršanas mērķim, un tāpēc maksājuma sākotnējai likmei būtu jābūt 2001. gada mērķa cenas samazinājuma starpības līmenī (augstākais 26 %). Pagaidu pasākumi pierādīja, ka attiecībā uz konkrēto izstrādājumu 26 % ir pietiekami, lai novērstu strauju importa pieaugumu. Ņemot vērā pienākumu liberalizēt pasākumus, nodokļa likme būtu jāsamazina par 10 % katru nākamo gadu pēc tā gada, kad ir spēkā pasākumi. Tāpēc, ņemot vērā to, ka pagaidu pasākumi stājās spēkā 2002. gada 29. martā un veido sešus mēnešus no trīs gadu ilgajiem aizsardzības pasākumiem, nodokļa likmēm jābūt šādām. Sešu mēnešu laika posmam no 2002. gada 29. septembra līdz 2003. gada 28. martam jāpiemēro sākotnējā likme; laika posmam no 2003. gada 29. marta līdz 2004. gada 28. martam nodokļa likmei jābūt sākotnējai likmei, no kuras atskaitīti 10 %, un laika posmam no 2004. gada 29. marta līdz 2005. gada 28. martam nodokļa likmei jābūt likmei par iepriekšējo laika posmu, no kuras atskaitīti 10 %.
(697) Komisija uzskata, ka tarifu kvotas, kas piemērotas attiecībā uz izstrādājumiem Nr. 2, 3, 4, 5, 18 un 19, būtu jāsadala starp tām valstīm, kam ir ievērojama interese minēto izstrādājumu piegādē Kopienas tirgum. Pēc apspriedes ar visām valstīm, kurām ir tāda būtiska interese, Komisija uzskata par lietderīgu iedalīt noteiktu daļu no katras kvotas katrai valstij, kam ir tāda būtiska interese, ņemot vērā visu attiecīgā izstrādājuma daudzumu proporcionālās daļas, ko tā valsts piegādājusi iepriekšējā reprezentatīvajā laika posmā (proti, no 1999. gada līdz 2001. gadam), pienācīgi ņemot vērā visus īpašos faktorus.
(698) Tomēr apstākļi attiecībā uz 1. izstrādājumu (karsti velmētiem ruļļiem) ir atšķirīgi. Karsti velmētie ruļļi ir svarīgākais tērauda ražotāju izstrādājums, kas veido 38 % no Kopienas produkcijas un 30 % no importa. Lielam piegādātājvalstu skaitam ir ievērojama interese piegādāt karsti velmētos ruļļus tā, ka gadījumā, ja tarifu kvotu sadalītu starp tādām valstīm, kam ir liela interese piegādēs, būtu liels skaits salīdzinoši mazu kvotas iedalījumu un pavisam maza procentuālā daļa (mazāk par 7,5 %) kopējās tarifu kvotas paliktu pieejama citu valstu eksportētājiem. Komisija uzskata, ka citu valstu eksportētāju rīcībā būtu jānodod lielāka procentuālā daļa, lai saglabātu viņu tradicionālo tirdzniecības līmeni un saglabātu piekļuvi Kopienas tirgum citiem potenciāliem piegādātājiem. Tāpēc Komisija uzskata, ka tarifu kvotai attiecībā uz karsti velmētajiem ruļļiem būtu jābūt vienas kopējas kvotas veidā.
(699) Tarifu kvotas, kas rodas tādu aizsardzības pasākumu dēļ, attiecas uz visām valstīm. Kas attiecas uz kvotu sadali Krievijai, Kazahstānai un Ukrainai, Komisija uzskata, ka vairāku, valstij raksturīgu faktoru dēļ būtu jāsaglabā kvotu sadalījums, kas paredzēts divpusējos nolīgumos un vienpusējos pasākumos vis a vis ar Ukrainu, līdz tiek noslēgts nolīgums par izstrādājumiem, uz kuriem attiecas minētie nolīgumi un pasākumi. Jo īpaši minētie pasākumi ir tādi, ka tērauda rūpniecība minētajās trijās valstīs vēl aizvien ir tālejošā pārstrukturēšanas procesā, un tai joprojām ir vajadzīga ievērojama modernizācija. Tas ir unikāls stāvoklis, ko pēc darbības jomas vai dziļuma nevar salīdzināt ar stāvokli nevienā citā valstī. Turklāt uz minētajām trijām valstīm jau attiecas stingri kvantitatīvie ierobežojumi, ko nedrīkst pārsniegt un kas ir spēkā jau daudzus gadus. Minētie kvantitatīvie ierobežojumi vienmēr ir bijuši noteikti līmenī, kas ir ievērojami zemāks par valstu eksporta potenciālu, un tādu kvantitatīvo ierobežojumu pastāvēšana ir ierobežojusi minēto valstu iespējas eksportēt Kopienā. Komisija uzskata, ka kvotu sadalījums attiecībā uz minētajām trijām valstīm, kas pašlaik nav PTO biedres, nevienam to izstrādājumam nenodrošina labvēlīgāku režīmu salīdzinājumā ar citām valstīm/PTO biedrēm.
(700) Saskaņā ar Kopienas tiesību aktiem un Kopienas starptautiskajām saistībām aizsardzības pasākumus nevar piemērot jaunattīstības valstu izcelsmes izstrādājumiem tiktāl, cik to attiecīgā izstrādājuma importa daļa Kopienā nepārsniedz 3 %.
(701) Noteikšana, ko Komisija veikusi par katru atsevišķu izstrādājumu, rāda, ka daži no izstrādājumiem, attiecībā uz kuriem jāpieņem aizsardzības pasākumi un kuru izcelsme ir dažās jaunattīstības valstīs, neatbilst prasībām, lai gūtu labumu no iepriekš minētā atvieglojuma. Tāpēc attiecībā uz katru no attiecīgajiem izstrādājumiem būtu jāprecizē jaunattīstības valstis, uz kurām attiecas pasākumi. 2. pielikumā ir precizētas jaunattīstības valstis šīs regulas nolūkiem un attiecībā uz katru no attiecīgajiem izstrādājumiem ( jaunattīstības valstis, uz kurām attiecas pasākumi.
(702) Uz dažiem no attiecīgajiem izstrādājumiem attiecas Kopienas pieņemtie tirdzniecības aizsardzības pasākumi. Regulā, ar ko piemēroja pagaidu pasākumus, Komisija norādīja, ka aizsardzības pasākumu un antidempinga/kompensācijas pasākumu kopējā ietekme var veicināt augstāku aizsardzības līmeni, nekā vajadzīgs, lai novērstu vai labotu nopietnu kaitējumu. 2002. gada 30. augustā Komisija publicēja paziņojumu[11] attiecībā uz tādiem izstrādājumiem, uz kuriem ir spēkā tādi tirdzniecības aizsardzības pasākumi. Komisija steidzami izskatīs stāvokli attiecībā uz minētajiem izstrādājumiem.
9.2. Kvotu pārvaldība
(703) Labākais veids, kā nodrošināt optimālu tarifu kvotu izmantošanu, ir sadalīt tās hronoloģiskā secībā pēc datumiem, kad pieņemtas deklarācijas par laišanu brīvā apgrozībā, kā paredzēts Komisijas 1993. gada 2. jūlija Regulā (EEK) Nr. 2454/93, ar ko paredz Padomes Regulas (EEK) Nr. 2913/92, ar kuru izveido Kopienas muitas kodeksu[12], izpildes noteikumus. Vienlīdzīga un nepārtraukta piekļuve kvotām būtu jānodrošina visiem Kopienas importētājiem.
(704) Tas, vai ir tiesības izslēgt no tarifu kvotām preces, kas importētas no jaunattīstības valstīm, ir atkarīgs no preču izcelsmes. Arī tas, vai par importētajām precēm ir tiesības saņemt daļu tarifu kvotas, kas piešķirta konkrētai valstij, un tarifu kvotas atlikumu, ir atkarīgs no preču izcelsmes. Tāpēc būtu jāpiemēro pašlaik Kopienā spēkā esošie kritēriji izcelsmes noteikšanai un, lai nodrošinātu efektīvu tarifu kvotu pārvaldi, jāizvirza prasība uz Kopienas robežas iesniegt izcelsmes sertifikātu.
9.3. Ilgums.
(705) Pasākumiem jāilgst trīs gadus (ieskaitot pagaidu pasākumus) un jābeidzas 2005. gada 28. martā. Tarifu kvota būtu jāatver laika posmam no 2002. gada 29. septembra līdz 2003. gada 28. septembrim, tad laika posmam no 2003. gada 29. septembra līdz 2004. gada 28. septembrim un tad laika posmam no 2004. gada 29. septembra līdz 2005. gada 28. martam, kā precizēts 1. pielikumā par katru izstrādājumu. Tiek atgādināts, ka aizsardzības pasākumus piemēro tās ietekmes kontekstā, ko atstāja ASV tirdzniecības aizsardzības pasākumu izraisītais importa pieaugums, kuru augstākais punkts bija ASV aizsardzības pasākumi. Ja apstākļi mainīsies, Komisija pārskatīs vajadzību pēc pasākumiem.
EIROPAS KOPIENU KOMISIJA IR PIEņēMUSI ŠO REGULU.
1. pants
1. Ar šo par katra no 7 attiecīgajiem izstrādājumiem importu Kopienā (kas definēti ar norādi uz KN kodiem, kas precizēti par konkrēto izstrādājumu) un par katru no laika posmiem, kas minēti 1. pielikumā, atklāj tarifu kvotu.
Par attiecīgajiem izstrādājumiem, izņemot karsti velmētos ruļļus, katras 1. pielikumā precizētās tarifu kvotas daļu iedala valstīm, kas precizētas minētajā pielikumā.
2. Turpina piemērot līgtās nodokļu likmes, kas par minētajiem izstrādājumiem paredzētas Padomes Regulā (EK) Nr. 2658/87[13], vai jebkuras atvieglotās nodokļu likmes.
3. Uz tādu izstrādājumu importu, kas pārsniedz vai nu attiecīgās 1. pielikumā precizētās tarifu kvotas apjomu vai daļas apjomu, kas precizēta izstrādājuma izcelsmes valstij (atkarībā no situācijas), vai par ko nav prasīts atvieglojums, attiecina papildu nodokli pēc likmes, kas 1. pielikumā precizēta par attiecīgo izstrādājumu un laika posmu. Tādu nodokli piemēro importējamā izstrādājuma muitas vērtībai.
4. Laikā posmā, uz kuru attiecas minētie pasākumi, ja Komisija uzskata, ka imports kādā mēnesī ir ievērojami lielāks nekā atbilstošajā mēnesī 2001. gadā, Komisija var pārskatīt minēto pasākumu veidu un/vai līmeni.
2. pants
1. Katra izstrādājuma, uz ko attiecas šī regula, izcelsmi nosaka saskaņā ar Kopienā spēkā esošajiem tiesību aktiem.
2. Lai pretendētu uz jebkuru tarifu kvotu, kas atklāta saskaņā ar 1. pantu, vai uz tās daļu, vai uz atvieglojumu saskaņā ar 7. pantu, jāiesniedz izcelsmes sertifikāts atbilstoši nosacījumiem, kas noteikti Regulas (EEK) Nr. 2454/93[14] 47. pantā.
3. Lai pretenSkipping an unmatched table row dētu uz tarifa atvieglojumu pasākumiem, 2. punktā minēto izcelsmes sertifikātu neprasa par to izstrādājumu importu, uz kuriem attiecas izcelsmes pierādījums, kas izdots vai sastādīts saskaņā ar attiecīgajiem paredzētajiem noteikumiem.
4. Izcelsmes apliecinājumu pieņem tikai tad, ja izstrādājumi atbilst izcelsmes noteikšanas kritērijiem, kas izklāstīti Kopienā spēkā esošajos noteikumos.
3. pants
Tarifu kvotas pārvalda Komisija un dalībvalstis saskaņā ar tarifu kvotu pārvaldības sistēmu, kas paredzēta 308.a, 308.b un 308.c pantā Regulā (EEK) Nr. 2454/93, kurā jaunākie grozījumi izdarīti ar Regulu (EK) Nr. 993/2001. Tomēr Regulas (EEK) Nr. 2454/93 248. panta nolūkā katru tarifu kvotu vai tās daļu (atkarībā no situācijas) uzskata par nekritisku tās regulas 308.c panta nozīmē, ja vien nav izmantoti 75 % minētās kvotas vai tās daļas (atkarībā no situācijas) sākotnējā apjoma. Ja Komisija to uzskata par vēlamu, tad šo noteikumu var koriģēt, ņemot vērā pasākumu spēkā esamības laikā gūto pieredzi.
4. pants
Uz importu, kura izcelsme ir Krievijā, Kazahstānā un Ukrainā, attiecas šī regula. Kvantitatīvie ierobežojumi par izstrādājumiem, uz kuriem attiecas divpusēji nolīgumi un vienpusēji Komisijas pasākumi, pilnībā paliks tie, kas izklāstīti šādos tiesību aktos:
- dalībvalstu valdību pārstāvju sanāksmes, kas notika Padomē, 2001. gada 19. decembra lēmums par dažiem pasākumiem, kas piemērojami Ukrainai attiecībā uz tirdzniecību ar dažiem tērauda izstrādājumiem[15], kas grozīts ar 2002. gada 17. jūnija Lēmumu 2002/476/EOTK[16], vai tāds nolīgums kā pirmā lēmuma 4. pantā minētais, vai
- nolīgums, kas minēts Komisijas Lēmumā 2002/654/EOTK par nolīguma noslēgšanu starp Eiropas Ogļu un tērauda kopienu un Kazahstānas Republikas valdību par tirdzniecību ar dažiem tērauda izstrādājumiem[17], vai
- nolīgums, kas minēts Komisijas Lēmumā 2002/603/EOTK par nolīguma noslēgšanu starp Eiropas Ogļu un tērauda kopienu un Krievijas Federācijas valdību par tirdzniecību ar dažiem tērauda izstrādājumiem[18].
5. pants
1. Ievērojot 2. punktu, uz 7 attiecīgo izstrādājumu, kuru izcelsme ir kādā no 2. pielikumā precizētajām jaunattīstības valstīm, importu neattiecina tarifu kvotas un nesadala pa tām, kā arī nepakļauj 1. pielikumā minētajam papildu nodoklim.
2. Par katru no 7 attiecīgajiem izstrādājumiem 2. pielikumā ir precizētas jaunattīstības valstis, uz kurām attiecas pagaidu pasākumi.
6. pants
Visas summas, kas samaksātas attiecībā uz papildu nodokļiem, kuri piemēroti saskaņā ar Regulu (EK) Nr. 560/2002 par izstrādājumiem, kas precizēti šīs regulas 1. pielikumā, galīgi iekasē līmenī, kas noteikts Regulas (EK) Nr. 560/2002 3. pielikumā.
7. pants
Dalībvalstis un Komisija cieši sadarbojas, lai nodrošinātu atbilstību šīs regulas noteikumiem.
8. pants
Šo regulu publicē "Eiropas Kopienu Oficiālajā Vēstnesī", un tā stājas spēkā nākamajā dienā pēc publicēšanas.
Šo regulu piemēro līdz 2005. gada 28. martam.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 27. septembrī

Labels: 3
19
1
5